
LES CAHIERS WALLONS 


Emon Théo 


I n'aveüt nin ine pus fameüse soléye djus d'la moûse 
et d’vins tot li véye, qui Houbert Matray ; on ptit ome 
tot gréye, qu'aveüt on visédje djéne tot pleüti ; ine mus- 
tatche clére come del filasse qui toumév’ so ses deux 
lépes ; des oüy's tot bleüêwisses ; et avo coula in’ êr 
anoyeüs et málüreux come on tchin batou ! 

Si adge ? on n'l'áreüt polou dire; i d’vév’ avu atou 
d'quarante, mins parétév’ swéssante ans !... 

Il aveüt léyi la s’mésti d’plonki, po fé l'sôdeü d’wahés ! 
D'A matin disqu’a l'nute, on |’ vèyév, ava les vôyes, si 
késse di zinc à sès rins, si lampe à sôder él’ min, qui 
corév’ so les trotwérs et tracév’ dès zics et dès zacs ! 

Awè ! ine vréye sôlêye ; mins in’ ovri abèye, sincieü, 
onéte et bon come li pan. Ossi, on houquiv’ Matrây tos 
costés. 

In falév’ qui lu : à l'òspice dès vilès djins ; à lolâs ès 
volire ; â covint dès béguénes! Mins tot coula c'esteüt 
lès p’tités pratiques, i wardév’ lès grosses po la l'nute 
pass’ qu'on li chervév’ à betire a discrécion. Qwand il 
aveüt fé ses ovrèdges, si dièrin-ne tchapèle c'esteüt èmon 
Théo : «ds treûs boulets » ; et qwand on l'vèyév' aponte 
inte onze eûres et mèye nute, avou s’késse di zinc à ses 
rins, si lampe à sôder el min et ine preüne carabinéye, 
on bréyév’ és cabaret : «Ey’! vochal Houbert qui va 
payi n'tournéye ! > Et Matray qu'mandév' po tot l'monde. 


I léyiv’ les treus qwarts di sès wangnes « èmon Théo ». 

C’es’ t'â fêt, li pôve djâle esteût pus à plinde qu'à bla- 
mer ; il aveüt k’nohou dès pônes et des miséres tote si 
djônesse ; si pére 2... si grand-pére ?... dès buveüs d'pè- 
kèt. Tos les djoüs, c'esteüt coq et bataye ès manèdge ; 
rin so l’tâve po magni, et li p'tit Houbert ricuvév’ pus 
d'cóps d'pid qui d’crosses di pan ! 

Ses parints è n’alits qu'esteüt co tot djône ; il aveüt 
bin djuré di n'jamay' betire ; min qwand on a çoulà ë 
cwèr, on s’lé prinde tot doucemint ; ine gote ody’, deux 
d’min, et on d’hind so l'pinte ; li pleü est pris. 

Et c’és’ t'insi, qu’ di ptit à ptit, Matray divna l'pus 
grande sóléye di Dju d’la et dèl vèye tote ètire. C'esteüt 
émon Théo, qui v'név' conter cou qu'avetit fé del djoür- 
nèye ; ses pònes et ses mizéres, tot buvant sès djèrin-nès 
gotes, divant dé rintrer é s' lodgis' el rówe Valdòr. Théo, 
li mésse dés « Treüs boulèts >, estsût ossi grand et cra, 
qu’ Matray esteüt ptit et tchépieüs! Il aveüt ine grosse 
tiesse; dés neûres oüy's; dés tch'vèts «a l'brosse >, ès 
ine mustatche di sapeür. C'esteüt on grand brèya qui n' 
fév’ sogne à persone ; tot 1’ monde saveut qu'esteüt couy- 
on come li leüne ; si feume él minév' po l’ bétchéte dèl 
narène ! Mins l’ ci qu'aveüt |’ toür avou lu, c'esteüt li 
ptit Matray ; ine fèy’ qu'on djásév' à Théo di mwèrts et 
d’ maladéyes, i tron-név’ és s’ pantalon ! Matrây li fév’ 
haper dès si téribe è pawes, qui Théo rimplihév’ les véres 
po l’ fé tére, és s' rimète ! Li côp n’ máquév' jamay’ ! 


Cisse nut» là, i djalév’ à pire finde, i fév’ tot blanc d' 
nivaye, èt is soflév’ si fwért, qu'on n'âreüt nin métou on 
tchin à l’ouh’! Alév’ esse doze eüres ; Théo qu'esteüt tot 
seü és cabaret, s’ diha qu'i n'vinreüt pus persone, et 
qu'Matray esteût süremin rintré è s' lodgis’, case dès 
timps ? 

I séra les volets, li pwéte, et alla r’djonde Bétri qu’es- 
teat è lét dispôy’ dih’ eûres, et l’aveût bin r’tchafé. Théo 
contév’ èsse tranquile et s'alév” édwérmi, qwand on 
bouha so louh’ dé cábarét...; come les côps r'doblit, i 
cora à pané-cou tot groum'tant al’ finiésse : Il oya ine 
pitite vwés : « C'est mi Théo, c'est Matrây, vins doviér', 
dji so mwért édjalé! » Théo n'esteüt nin prét' à d'hin- 


de; y dwèrmév’ so pids ë i fév’ si bon ad'lé Bétri! Awè, 
mins Matray ni l'oyév' nin insi, y r'dobla d'cóps d po- 
gne, tot bréyant todis pus fwért, si bin qui po n’ nin fé 
rnérci les wésins, Théo tchássa s' pantalon, ésprinda 
l lampe al pétróle, és d'hinda sohaitant Matray 4s six 
cint diales! Ci chal intra coviért di nivaye, tot vért di 
freüd, avou s' kèsse di zinc qui barlokév’ à ses rins et 
s' lampe à sóder èl min; il aveüt n'si fameüse preüne, 
qui máqua dé toümer tot intrant à cábaret. 

< = Tais'-tu sés’s’ Théo, d'ja stu avoü li scrini Lomba, 
méte li vi Rózin és wahé. Louke, mes mins sont totes 
édjaléyes, et d'ja s't'avü si freüd, qui m'a falou on bé 
corédge po v'ni disqu’a chal ti dire : « bonut' >; ti con- 
ter l'afére, et beüre ine gote. Abéye! chév' deüs frézés 
po nos r'hàndis ! » — 

< — Nèni, nèni fré Hoûbert, il est passé méye-nut' ; 
dji n’ vous nin risker dés mizéres avou 1 police ; d'abórd 
t'as bu assez po oüy, t'as tchédje et ti n' tins pus so tés 
skéyes ! » — 

« — Diqwé ?... sô mi 9... ti m'vas torate dire qui j'sos 
st'in zòléye twè, avou d'grosse panse! èt là qu’ t'as bin 
tehód tote li djoûrnêye è t'canlièt, ti lèreûs mori d'freüd 
et d'seü on camarade ? > — 

(On sé bin, qui qwand ine sóléy? a ine idèye el tiesse, 
in'la nin è cou!) 

A tot cou qu’ Théo d'hév' po réfuzer l'gote, Matray 
s'montév' todis pus fwért; ossi, i s'chèrva des grands 
mweéyins : 

«— Ça fé qu'ti n'vous nin taper deûs frézés insi? 
C'est bon, nos veurans pus tárd qui séré mésse di nos 
deus; ti n'as nin co fini avou mi! Hoüte bin! qwand 
d'vinré sóder t’wahé, ti n'áré nou cossin, et dj'fré péter 
t'cabosse so l'zinc... Ah! ah! » — 

— Diqwè ? diqwé ? ti n'fré nin coula à on camaráde 
hin ? diha Théo, qui tron-név' dédjà. 

— Siya, siya! és qwand dj'sòdrè, dj’léré cori dés plôn- 
que fondou so t'grosse guetiye ; ósse coula (') ? 

Théo esteüt div'nou blanc come li plafond, et rólév' 
dès oüy's come des bèyes di biliàrd ! 


(') Cette phrase est authentique, elle a été dite par un plom- 
bier ivre, chez un cabaretier à Liége. 


« — Djans Hoübert, djans, lè là tès mètchanstés po in’ 
òte djoü, ni djâse pus d'tot çoula ; alè, n's'alans beüre 
chakeun' on vere, ès puis t’én’ n'iré hin ? » =Â 


Mins, Matray qu'aveüt wangni l'partèye, aveüt ses 
idèyes ; i fwèrchiha Théo à v'ni s'assire à l'tâve adlé 
l'feu avou on lite és deus véres; adon, po bin mostrer 
qui n'esteüt nin prét’ à n'aler, ala prinde li lampe al 
pétrole qu'esteüt so l'canliète, és tchèrdja li stouve avou 
deus grossés palétes di hoye! I houma s'prumire gote 
tot doüc'mint come si l'avalév' li bon Diu. 

— Dji t'la todis dit, sés's Théo, i fat l'gote à l'ovri !... 
Fé bon chal po réstcháfer ses vis’ ohés! Alé djans! rim- 
plihe les canètes, et dji t'vas conter m'swèréye ... : Lou- 
ke! dja s't'avü ine fametise djournéye; dj'énn'a sòdé 
qwat' às vis omes ; deux as lolas, ca fè sih' ; ine béguéne 
às ptités seüres, ca fait sét hin ? adon puis, ca stu émon 
Rózin, ti sé, li professeür ritrété, on grand diale avou in’ 
bèle blanke babe ! Qwand no l'prindis avou Lomba, es- 
teut souwé come ine cresse; reüd come ine plantche ; 
ès mégue valet, mégue! qwand nos l'mètis so l'zinc, ses 
ohés r'dohis come ine esquélét’! Et c'est po t'dire, i n'a 
S'bábe qu'esteüt si fwért créhowe so treus djous, qu'éle 
l'y v'név quasi à l'botroule, t'óreus dit «Sint Nico- 
léye > !... Alè, buvans nos véres, po qu’ moncheü Rózin 
vaye é Paradis! Adon puis, dji t'vas dire cou qui ca passé 
as béguénes : I féve é cóvin, ine frudeüre, on croü- 
win qui m'touma so les spales valet, à t’dinér l'cóp dèl’ 
mwért! Qwand les masseüres apwertit l’cwér, on m'dis- 
finda dél louki et d'l'aduzer! Dis? Théo, ine véye hou- 
prale, qu'aveüt d'vin les nonante ! On li mèta on blanc 
lingou átoü d'léye, qu'on n'véyév' pus minme si visédge 
ni rin !... Dji m'trova tot don cóp tot seü avou n'grande 
souwéye béguéne, qui m'dérit dés fé m'ovradge so on ton, 
qui n'mi pléha nin pus' qui n'falév' ; mins dji li réspon- 
da : «Non! ma sceur, j'ai les mains toutes z'engelées, il 
me faudrait une bonne goutte de geniéffe pour me 
réchauffer », déritche. 


— Nous n'avons pas cette boisson ici, ce n'est pas un 
cabaret, dèrit-èle !... 


— Et bien, alòrsse, vous n'avez que de souder vous- 
méme, moi je m'en vais avec mes outilles. 


— Allons ! n'allez pas si vite, attendez, je vais voir si 


nous avons encore un peu d’alcool réservé aux malades, 
je viens de suite. 

— Et èle rimna, valet, avou on cruchon et on ptit plat 
cou come on chèrvév’ divins l'timps po deüs et d'mèye ! 
Ele mi vada ine gote, èt volè én’ n'aler avou l'résse ! 

— Ratt:ndez, ma soeur! je ne m'en vais pas sur une 
jambe ; laissez un peu l'cruchon là, et allez me chercher 
une clicote pour faire mon ouvrache ; j'ai roublié d'en 
prente une! 

— So l'timps qu’éle esteût èvòye, fré Théo, d'ji souha 
l'mwètèye dé cruchon ; jamay’ dji n'a bu on s'fè pèkèt ! 
Del lame! Théo, del lame! Por mi hin, c’est cou qu’on 
chév’ âs priyèsses, qwand i v’nés dire li messe â covint ? 
Qwand dj'sortà, li grande bèguène mi fév’ des oüy's co- 
me on marcou è colére ; èle mi d’ha : « — Vous avez bien 
caressé le cruchon, Mossieu Matray ?» — «Oui! ma 
sœur, déridje, y m'a r’hândi, depuis la tête jusqu'aux 
doigts de pied!...» — Et d'là, d’j’ala èmon Rôzin, à 
d'mèye hiné ! 

— Tape deüs frèzés, hin Théo, dji t'vas co conter eüne 
po fini ; adon, d'jen'n'èrirè ès m'lodjis'. 

« Hoûte ! les mwérts, ti sé, c'est come lès vikants : ti 
veüs dé crás come twè ; dés mégues come mi ; des grands, 
des ptits ; dés ci qu’flérés, et dés ci qui n’odés nin! Mins, 
l'pé d'tot, c'est les grosses’ è feûmes! Ti sonvins’s’ di 
Catrène li martchande di pèhons ? «à la belle poisson- 
nière >, qui pésév’ divins lès cinte és vinte-cinq, et qu'a- 
veût on vinte come ine tone? D'jesteüs avou Lombá, po 
l’prinde fot dè lét, et l'mète è wahé ;... nos souwis dès 
gotes come dès peus d’souke! impossipe d'y av’ni; èle 
esteüt si crasse, qu’éle ridév’ divins nos mins; nos fala 
houki deüs omes po nos édi ! 

< Qwand dji m'méta à sôder, i na s'vinte qui s’rapla- 
tina come ine fique!... èt volà, fré Théo, qui m’na ine 
hinéye, ine flaireüre, ine pesse a v'fé r'méte tripes ét 
boyés !... < Tape al vol li fignesse â ládge x, qui j'brèya 
à Lomba, < pasqui n'z'alans péris !... > 

— «Pinses-tu twé, qu’el n’a nin magni dés stokfés’ 
avou dè pikant à s'dièrin-ne euréye ? > — < Surmint ! > 
diha Lomba. ... Et nos buvis on d'mèye lite po no r'mè- 
te!... I nos falév’ co rire, sés’s Théo!... Tape vite deüs frè- 
zés, pasqui, rin qu’ di sondji, i n'a m'coür qui hóssih' 
... et dj'a èl boke com: on gosse fadèsse ! > — 


Théo n'esteüt nin à si-âhe, et qu’kminciv’ a n'n'aveür 
si compte ; i hoûtév ; mins sès oüy's si sèrit magré lu! 
Matray él bwérgniv' i n'áreut nin qwité l'câbaret, 
tant qui d’morév’ on gotirdjeon éle botéye! I n’név’ 
Théo, és po n' nin l'lacher, i li conta co eüne, ki li d'na 
ine bèle pawe !... 

—«Hotte bin! sés’s Théo, jamay dji n'rouvéyrés 
cou qu'ariva avou li ptit bossu Tchófile Bédson ; ti sé 
bin ? li ptit Tchófile, qu'aveüt d'vins les rins ine croufe 
ossi grosse qu’on péturon ? 

Nos estis nos deüs avou Lomba, qu'aveüt fé l’wahé ; 
mins l'biésse aveüt rouvi qui Bódson esteu bossu !... 
Qwand i fourit èl bwète, qui nos l'mètis-s' so ses rins, ou 
so s'vinde, impossib’ dé rissérer l'eovièke ! si bin qui j'dè- 
ris à Lomba : « Buvans on vère valet, à don puis nos veü- 
rans cwè et come! Louke! i n'a qu'deüs mwèyins po 
s'sètchi di spèheüre : d'abórd li soy? l’croufe ; ou bin l'ra- 
plati d'on côp d'mayèt ! > Mins Lombá n'aveüt nole sòye! 
Adon dji li déris : « Nos n’avans pus qu’ine sôrt a fé po 
n’nins tchicter avou l'pôve léd has : Aboute ti mayét, et 
dji li va apotiker l'côp d'markus !... » 

Dji buvà on goürdjon po m'diner dé corédge, et 
« mac»! d'on cóp bin adjérci, djel raplatiha come ine 
bouquéte !... 

— «Et bin; c'est po d'dire, hin Théo, dji n'sos nin 
métchant hin Théo ?... mins dé bouhi so on mwért, ca 
m'fá pus d'pónne qui dé flahi so on vikant ! El creüreüs- 
ce ?... qwand d'j'véya li ptit Tchófile avou s'croufe di- 
foncéye, més treus j'dvés s'dréssi so m’ tiesse ; ès tot sò- 
dant, dji m’méta à plorer come on vé !... 

— Lomba ! dèritche, nos z'alans dire ine priyire po ki 
l'bon Dju nos’ pardone !... 

« Awé!... Lombá, hin lu, esteü toumé di s' maclote, et 
i’m’ fala co el riméte so pid ! 

» -Abèye sés's Théo, tap: al'vole deüs frézés, ca dji 
m'vas co méte à plorer ; dj'a coula so l'consyince ; et por- 
tant dji n'sos nin métchant, hin Théo ? 

> Ey ...! bon Diu! dès aféres insi, dji t'en'nè racon- 
tres disqu'à s'tu ètèré è vic, et ....» 

Mins Théo n'houtév' pus; il esteüt toumé édwérmot ! 
Matray n'ratindév' qui c'moümint-là ; il alla taper n'pal- 
a Po l’feû, rivna s'assire et vada bin tranquilmint l'bo- 

ye !... 


Ine diméye eüre pus tard, il esteüt coukis d’zos l’tâve, 
et is ronflit tos les deûs come dès sofléts d’fédje! So 
c'timp-là li lampe foümiv'; y flotév' è cabaret ine fène 
neüre poüssire, qui Théo ènn’ esteut tot mahuré ! 

Mins, divé les deus eüres â matin, Bétri s’dispiérta ; 
èle s'aparcuva so l'eop qui some n'esteüt pus là; èle 
fourit tote éwarèye et n’fat ni eûne ni deüs, potcha fou 
dé lét, passa s’cote di pilou, tapa on noré so sès spales, 
et d’hinda po aler louki cou qui s’passév’ dizôs ... Qwand 
èle véya l'tavlès, èle intra d’vins n’béle colére ! i n'aveüt 
és cabaret ine neüre foümire à séffoquer on tchin d'claw- 
ti !... Théo ronflév', li bocque â ladge, avou on visétche 
come on moriâne ! Mins, qwand èle aparcuva Matray tot 
long s’taré, dizos l'tàve qui dwérmév’ pauhülmint come 
on bin ureü, éle li sétcha po les deüs pids, l'fa rider so 
l'plantchi, drova l'pwéte et tapa nosse Matray so l’trot- 
wér’ avou s'késse, esse l'lampe à sóder! Ele sera l'ouh' 
al clé, potcha so Théo come ine lione, é l'dispiérta avou 
deüs pétàrs a r'viérser on boüf! « Alons! sóléye, gros 
poüri, abéye dizeür varin !... Et tant qu'à vosse Matray, 
c'est l'dièren-ne féy' qu'on veurè s'djéve à cabaret. » Théo 
n'ratinda nin s'résse, et gripa les montéyes à qwáte pa- 
tes ! 


Li dj'ou n'esteüt nin v'nou, qwand les tchiérons qui 
passit tos les àmatins et s'aréstit às « Treus boulets » po 
prinde li café et magni leus tates véyit so l'trotwér' di- 
vant l'ouh', ine masse coviéte di nivaye !... Fifine, li cher- 
vante d'a Théo, qui v'na lé si doviért, máqua dé toumer 
flàwe qwand él’ vèya les omes riléver Matrây qu'esteüt 
« mwért édjalé » ! 

Ele ala prév'ni Théo, tot tronlant come in fóye. — « Ey! 
dérit cichal, li póve léd has' ! kimint ca stu vite évóye ; 
i n’ârès nin polu bouhi so l'oüh ; ... on n'la nin étindou ! 
Dihéz, Fifine, n’el métez nin è cabaret savez m’féye ; 
houki à pus vite in ajant po qu'on l'mòn-ne à l'morke, 
i n'a mutwès dés parints qui l'iront riknoh' !... Qu'en n'è 
d'hév' don Bétri?...» — «Mi, d'ja dit qu'inne métreü 
pus jamáy les pids chal, et i'n' lés métré pus. » 

— «I fârè portant bin qui dj'vàye à l'étérmint », dérit 
Théo; mins i pinsév' qu'il aveut del chance! « Matrây 
n'sódré nin s'wahé, ét n'fré nin cori dés plonke fondu so 


s'visèdje ! C'est mi qu'est l'mèsse parèt asteüre; et lu 
il est po l'léd wâti ! > 

So coula, Théo et Bétri s'rèdwèrmit bin pâhülmint, 
come si rin n’èsteût ! 

Matrây fourit miné al morke ; persone ni l'ala vèyi. 
Estant knohoü come ine fameüse sôlèye, les professeürs 
kitèyit s’cwér a l'amphitèyate, po mostrér les ravadges 
del bwésson. On trova on feüte come ine calbasse, on 
stoumac’ tot broülé et on cervé qu'esteüt tourné a ma- 
kèye !... 

Moncheü l'professeür Hólcóur dérit : « Nous conser- 
verons ces trois piéces dans l'alcool; ce sont des spéci- 
mens intéressants. L'individu a tant bu durant sa vie, 
que ses organes n'auront pas... soif!» 

On mina lès rèss d'à Matray è l'éte è córbiliàrd dès 
póves ; on priyèsse «fi mwért seû » diha quéque pâters 
so Pfosse, et Matrày fourit r'planté ! 

Théo n'esteüt nin là ; i fév’ trop freüd, et d'sogne d'a- 
trapér n'sac'wés; i s'continta dé chérvi ses candes à 
s’canliéte, et d'lés fé rire tot racontant l'afere dé ptit 
Tchófil! Po fini, i n’manqua nin dé taper ine pike à 
s'camaráde : < Pah! Matráy, c'ésteüt n'fameüse solèye ; 
i n'buvév' nin l'pékét ; neni, el mágniv'! Asteür qu'il 
és s'tè l'éte, ki l'bon Diu Aye si Ame, et l'diale sès ohés ! > 


Georges L. J. ALEXIS. 


R'mètard 


Waite ram-mint cu qui court drolà 

A l'aüte dibout dèl grande ruwale ! 
Vous's gadji qu'c'est co ien d'nos vias 
Qui lève li dache pus reud qu'ène bale ? 


Dji sus scranse di tèl dire, cinsi : 
Ramantche don lès fils dèl clotüre ! 
Cès chamaus-la m'fey'neut sétchi : 
I sont toudis hôrs dèl patüre ! 


Ni ratind nén qu’én-ac-cidint 
Vègne co t-t-aletire nos foute ène cale : 


R’tinkiye lès ronches tint qu’t’a bén l'timps, 
Ti gangn’rais pus qu’ d' hossi tès spales. 


Pougwè toudis r'méte au lond'mwin 

Ene bèsogne qu'on pout fé tout d'chiite ? 
Si Vbatch ritotirneut su U notirin, 

Ça s’reut cor-èn-aûte air di flûte. 


Et dj'ai come in prèssintimint : 

Ien dès djotis, n's-aurons ène rascrauwe ... 
Quand li tchfau pèdra l'mòrs-aus-dins, 

I sra trop taûrd di criyi : Hôwe ! 


E. J. PIRET, R. N. 


Ci qui dj'vóreüve bin 
Qu'on foute li bije è l'piole 
Po n'pus l'étinde grülér, 


Et qu'on mète dès bricoles (') 
Ou l'frèdeti vout passér. 


Qu'on z'atrape lès nüléyes 
Po l'zï stwade letis boyas, 

Et qu’on faiye one passéye (*) 
Dès nives èt dès warglas. 


Qu'on satche lès djotis pa l'baube 
Po V2i stinde leti mouzon, 

Et qu’on séme su lès-aubes 

Dès fouyes èt dès tchansons. 


Qu'on staure divant m'fignèsse 
One waléye di solia, 

Qui l'éspwér mi rabrèsse ... 
Sins r'waiti d'zos m'tchapia ! 


Vos-aléz quét'fiye dire : 
Cit-ome là c'ést-st-on fô! 
Qué vloz !... i faut bin rire 
Timps in timps on p'tit côp ! 
Edmond TILLIEUX, R. N. 
(1) bricoles — lacets. — (2) passéye = vente. 

L’uvier 


L'uvièr arriv’ : i rwaîte à craye 

Si l'boune saison a tapé djus ; 

I n'passe si tièsse qui por’ one saye : 
Fait qui fuche sür d’vant do droviu. 

I comince à vnu à catchète 

Et c'est l’lune qu'è li sièt d’quinquet ; 
I dobore les finés cochétes 

Avou do blanc, coletir di frèd. 

I vint min-me jusqu'à dsus l’pavéye 
Po z-adeuri l'potia qu'est là, 

Et c'est po ca qu'en fjant s’totirnéye 
I ride come rin, tot ouce qui va. 

Adlé l'forni, i gn’a one móye : 

Ca va iésse li momint d'paárti 

Ca i vwét tot dé lon dé l'vóye 

Qui les-aürmis ont sti nwáris. 

Sus l'timps qui l'brouche chove les cindréyes, 
Si ramon s'pormwin-ne sus les twés ; 
Les blancs plumyons qu'i ramonsléye 
Tchéyn-nu à flotchiyes sus l’volet. 


Ni soflans nin nosse nwire alin-ne 

Dissus l'foudjére qu'est dsus l'cáraü, 

Nos n'aürin-n' pus qui d'l'aiwe qui chin-ne. 
Ni fujans nin braire à maülvaü 

L'éfant qu'vous coude li coche di dniésse. 
Racrapoté didins s'faüteül, 

Li vi ome rawaite aus finiésses 

Li comèlriye des blankès steüls. 

L'uviér est st'onéte, là, kékfiye, 

I vint toker à nosse sordjot, 

Il l’cingèle avou des pougniyes 

Di griisias qui tapin-nu l'coü. 

Pus volà qui s’met à l'ovradje, 

I nwa assé di ièsse patissiat, 

Et il aboute dins ses bagadjes 

Des blankicheüs qu'i trin-ne laüvaü. 

Et c'est st'a cóps di bolets d'nive 

Qui pingne aüs uches di nos maujos ; 
Rin d'pus sûr qu'il a do l'five : 

I nn'a onk' di mantia dsus s'dos ! 

C'est jusse si tot 'monde si rachone 
En rècourant chaque dins s’culot. 

« C'est twè qu'è l'dis et i tè l'ehone 
Qui gn’a des tijons po tortos ! 
Rawaite-lu ècwète padri l'aye, 

Li maléreü qui n'sait pus aye. 

Li fumére mousse foti di t'fornia, 

Et l'póve mivé est st'a pagna. 

I igne ti for et ti t'ripache 

Et l'saüvérdja mougne o sina ; 

Li tchin d'à l'cinse a royi s'lache : 
C'est st'one bièsse, li... t'es st'on rapia. 
T'as bin raison, maw'wiye ti crosse, 

Li cia qu'a fwin n'l'a nin gangni 

Puce qui s'mesti, c'est d'ròler s'bosse : 
— C'est qui Vfait bin, saisse, li stroupi ! — 
Non, ni sondje pus à s'cœür qui son-ne, 
Sèrre tes-oüyes, ¢’n’est k'on vatirin ... 


Tins, don, c'est t'minme astetir qui tron-ne ! 
Qu'as-ce vèyieu en rwaitant en d'dins? 
T'est duvnu vi et on t'koboute ? 

C'est st'on sondje, disses ? Ratins todi 
Divant do dire qui t'ènn'a qu'foute. 
Enn'est-ce bin stir qui tes ptits-fis 

Ni diront nin qu' t'es st'èalisse 

Quand t'nanchirais après l'baston ? 
Iètches-tu dins l'bérdoüye, les tchinisses : 

E l'aürésse bin ti deur crochon ?... 


Wèsti l’mindbe d'ayir ... ti frére ? 

Saye do Vrakcire ... il est co timps. 

Il est st'avièt Vviye cimintière ... 
Rapatijiyes-tu et s'mougne ti pwin ! » 


A. BODART, R. N. 


12 
ENE FAUVE DU BARON D’FLEURU. 


Li canari et l'armonica 


Achid bén pójer'mint din-in cwén dé l'cüjène, 
Li djoüweü d'ármonika, sôye. 
Tchéssi, gn'a l'vint qui pète èvòye 
En soumadjant n’viye ârguèdène. 
Li canari qu'ém'réve oussi di s'fé choütér 
S'é done à tout skétér. 
Mins l'a beau poussi sn'áme on n'l'ètind nén tchantér. 
Au truviés dés fis d'arqua di s'gayole, 
I spó sn-amére : « Eh broque di viole 
En'-n-aronz nén bén rate vo sat (sail), 
Ou bén faut-i qui dj'éváye a cayañs, 
Pou vos fé tére ? - Tout dot l'ami, 
Li mésse droci 
Ci n’ést nén mi, 
Et si l'cén qui skotwa s' plét dins les skotiches 
Mi dji chú l'tré. Sins manque, si l'ome pète éne polka 
Ene valse, éne mazurka, 
Tout d'chute dji marque li pas. 
— Ti n'èst qui plat pid, va-s-è dé Tatiche (au diable.) 
— Et vos èn-atute, in mati èlevé. 
Al place di potissi vo sitche dins l' disdü 
I vos faut tchantér quand i gwa pon d'brit. 


Quand on dwèt criyi pou vlu fé ètinde 
Qu’on a l'boune rézon, eh bén, a tout prinde, 
Ca s'pout aussi bén qu'on z-eüche dès maus d'vinte. 


Henri PETREZ, R. N. 


Li tchanson dè l'bèrwète 
Dialecte de Bois-de-Villers. 


Do ciél gris li plove tchait sins taurdji on momint ; 

Li vint passe, è hülant, didins lès-aubes dè l'route ; 

On trisse èt long cortéje, sins-ôrde, monte pènib'mint 
On grand tiéne, come one binde di soüdárts en déroute. 

On-z-étére one djonne feume èt s'pòve ome condit l'doü. 
Come vailà on mwinne co lès mwarts sur one bèrwète, 
C't-èle-ci, è montant s'plint èt djèmit tant k'èle pout, 
Ca, èle èst bin tchèrdjiye èt l'montéye fwárt riwète. 


Etindoz ci k'èle dit, tris'mint èt sins taurdji, 
— Por mi, là d'djà longtimps k'èle n'a sti ècrauchiye — 
«Pôvre ome!... póvre ome!...» C'est l'vrai, il èst bin aflidji; 
One si bone feume, jamais èle ni sèrè roviye. 


Mins volè kè d'chindant, tot d'swite fait l'étérmint, 
Ki l'bérwéte rite pus rade èt k'èle èst distchérdjiye ; 
Compirdoz ci k'èle dit, rèpète tot Plong di tch'min, 

D'one pitite vwès flitéye, pus du tout disbautchiye ? 


Si vos n'compirdoz nin, c'èst k'vos n'vloz nin choûtér, 
Puisk'èle li criye bin wòt èt èle è conte one bone, 

Ca, au solia ki r’lit, èle ni fait k'do tchantér : 

«Il è r'trouv'ré bin one !... Il è r'trouv'ré bin one !... » 


Ernest FRANCOIS, R. N. 


NOS VIS RELIS. 
Djinésses 
Dialecte de Spy. 


Nos n'irans nén pus lon, l'air ést déjà si tiéne ! 

Ripwasans-nos vaici... Ki fait gaiye à plin Tiéne, 

Au mitan dés djinésses aus-órs ki blam'téyenut 

Dins lets fwèts causi nwárs, — Li dagne èst póve èt nu 

Sitofé dins l'cayau, mins waitiz kène ritchèsse ; 

Li doû Maiye a sémé, come si c’éstét djoü d'fièsse, 

Di lôr dizeüs nos fronts, di lôr pa-d-20s nos pids, 

Di l'ór pa-t't-avau tot, jus'kaus wôteûs di Spy ! 

Choá ! là l'coucou ki tchante au Bwès do Bètche-6-Rot- 
[che (*) ; 

Nos sérans ritches on djoá : dj'a chis gros-sous è m'potche! 

Bah ! si nosse boüse èst plate aviés l'mitan do mwès, 

Di djinésses aus fleürs d'ôr, dji rimpliré vos brès, 

Et si l’solia nos grogne èt s'catche, ou nos roviye, 
N’avans-n’ nén dès djinèsses au ketir — po tote li viye ? 


(') Bwès do Bétche-6-Rotche : La grotte du « Bètche-ò-Rot- 
che », est la grotte oü fut découvert l'homme préhistorique de 
Spy. 

C. DELVIGNE, R. N., 
1887-1951 


Vi mwinnadje 


Ferdinand Daguet s'aspouye al baguète di li stüve, 
nauji d'awè fouyi tote li sainte djournéye. Su l'bward 
del tauve, on gros gris tchét cligne ses deüs lumerotes. 
I gna co pont d’ lampe d’aluméyes, mais l'feu vint do yésse 
grawi et on l'étind üler. Tènawète, one clarté vint r'lure 
pa les traus do pot tot copèté. 

Lèyans Nannan sokter à st-auje, èt alans ritrover s' 
feume au gurgni. Wétiz Tavie qui ramonceléye les pices 
po fé 1 bouwéye. Quéne coradjeüse feume dè co travayi 
al nait. Mais qu'est-ce qu'èle a, nosse Taviye, a gruler 
dins ses dints ? Taviye ni r'troüve pus qui trwès tchaus- 
sètes grijes. Ewou est-èle li quatriyinme ? Vola ses do- 
zinnes dispairiyes ! — C'est todi l' minme, vaici, dj’a on’ 
ome qui n’sait rin r’bouter à s’ place. C'est s’ mwârt 
quand i dwèt bouter ses tchaussétes èchone ! 

Al valéye, Ferdinand a étindu do brût qui dischindeü- 
ve do gurgni, mais i n’ dit rin. I gn’a pont d’ome pus 
paujére qui Ferdinand quand i n’a nin bévu one gote ; 
audjoürdu, il est bin saiwe. Taviye, léye, si mwaijit : = 
Hé ! bia Daguèt ! qu'as-ce co fait di tes tchaussètes, hon ? 
Dji n'è r'troüve qui trwès au lavadje ! 

— Portant, djéls-a r’métu échone, respont-i Ferdinand, 
et i dit à mutant tot wót : Qu'a-t-èle co a tchipoter vaila? 
Qu'èle végne putòt aprester |’ soper ! 

Mais Taviye a l'orèye fine : — Qué maleür avou les 
omes nèdon, dist-èle, est-ce qui t'pinses qui t'as les quate 
pids blancs ? Ti n'as qu'a r'laver tes loques twè-minme, 
d'abórd — et tchic et tchac. Ferdinand sondje : — Si on 
li pindreûve des sonètes au minton, on étindrefive on 
famets carillon ! 

Tot d'on côp, pa-dzos one mannète tchimije, Taviye 
a r'trové li quatriyinme tchaussète. Pinsez qu’éle va l' dire 
à s’t-ome ? Vos nèl conichoz nin! Ele rachone ses pices 
et dischint en bèrdèlant co d’ pus, avou |’ banse des < co- 
leürs > (1) aclapée su l'antche. 


El coujéne, li gros tchét spite al tére, mais Taviye l’a 
vèyu. 

— La qui t’ lais co les bièsses griper su l'tauve! Dji 
duvrè co |’ rifroter... Qu'est-ce qui n'alumeüve li lampe, 
èl place di s' racrapoter au culot do feu, l'vi rafrèdi ? 


— Aurè-se d'abôrd fini do fé del viye ? dimande-t-i 
Ferdinand; tot à l'eüre, les vwésins crwéront qu'on 
s' bat vaici. 

— D'abôrd, ti n'aveüve nin dandji do m' vinu quwêr ! 
T'as sti bin bunauje di m' trover ! 

— Jour di Diu! Ci qu'i faut s' lèyi dire! C'est twè, èl 
place, qui fieüve li macrale po m' toürner. Et l' djoü d 
nosse mâriadje, don, quand on a sôrti del maujone po-z- 
aler al mairriye, t'aveüves todi ped qu'on n’ passe yute ! 
Dis qu’ dj’énn’ a fait one di biestriye, ci djoü-là ! 


Su |’ couviéte di li stüve, Taviye a métu l’ pèle avou 
l' laurd cotayi. Sûr qu'on mougn'rè tot-à-l'eüre one få- 
meuse salade aus crétons. Ele bache o miéte li lampe qui 
fumieüve ; avou |’ lavette, èle rifrote li cwane del tauve, 
et tot djintimint, éle dimande : 


— As-se doné à bwâre al vatche ? 
Fernand DANHAIVE, R. N. 
1888-1935 


(1) Dans l'opération de la lessive, la ménagère sépare soi- 
gneusement les linges blancs des < pices di coleür >. 


Toc, toc, a l'uche... 
Dialecte de Jodoigne. 


C'ést l'uviér. On s’ lume au quénquet. 
On-z-a sopé. On r'boute le tauve. 

On s’ rachone autot do bon fè. 

Le size comince. On chotite lès fauves. 


16 


Le vint bahiile dins lès tiyous 

Et fét crénci P blaf'türe sèréye. 

I dwèt bén fét mauvais au-d’foù, 
A nén foute on tchèt su l' pavéye. 


Toc, toc, à l'uche ... On vént d' bouchi .. 
Qui sèrot-ce à one etire parèye ?... 

On d'meüre èwaré, sins bondji ; 

On r'tént s't-alinne, on stind l'orèye. 


Toc, toc, à l’uche ... C'èst p'tète on lèp, 
Come on ’nn’é vwèt su lés-oumád;jes ... 
C'èst p'tète le grand Sint-Nucolès 

Qu’ vént veüy' se lès-èfants sont sádjes. 


Toc, toc, à Vuche ... C’ést-st-on rev'nant ... 
— On "nn'a causé tot-èn-awère — 

Ou quid'fiye l'âme d'on pauve manant 
Qu'a, sins manque, dandji d'one priyére. 


Nonna ... C'ést-st-on brebeti qu'a fwin ... 
Dj l'a ètindu, d'one vwès qui tronne, 
Demandér on p'tit bokèt d' pwin ; 
Drovoz-li Vuche ... Gn'a pus personne, 


TI èst-st-èvôye, le pauve me-vé, 

Qui n'arot pus soyu ratinde, 

Bouchi aute pau ou ... come on tchén, 
Moru d' mesére, là, dins l'pissinte. 


Mès djins, ne sòyoches nén cranchus. 

Toc, toc, à Puche ... que ç seüy' qui s' vouche, 
Drovoz vosse cœür à qui soufru, 

Drovoz vosse-t-uche à l'cén qui bouche. 


Paul MOUREAU, R. N. 
1888-1939 


Pon d'tauve, 
Pon d'geulton, 
Pon d'dicausse, 

LES CAHIERS WALLONS 


Djoyets lurons, 
les pupis d'An'nale s'amusèt 


Les pages qui suivent sont extraites du 
roman inédit « Emon les vis pupis d'An'nale » 
(Andenelle), que nous a laissé le regretté rèli 
Armand Tombu (1880-1946). On y retrouvera 
la manière simple et familière de l'auteur 
pour rappeler quelques-unes des distractions 
d'une corporation aujourd'hui disparue. 


On-ètind co sovint dire qui lès-omes c'èst dès grands- 
èfants. C'èst, a m'chonance, aler om'miète lon. Mins si 
ç'n’èst nin todi l'vrai po dés cis qu'i gn'a, ci l'èsteut 
sür po nos vis pupis. I l'èstinn't ossi amusètes qui dès 
gamins qui vont co è scole èt i n'avinn't pon d'pus grand 
plaiji qui quand i s'fyinn't tot's sôrtes d'aguignes èt 
d'atrapes. 


I l'ont todi yu li r'nom d'èsse fwart plaijants èt i n'è 
p'leüve nin èsse ôtmint. Dji n'lès veus nin fwart todi bin 
paujèrmint assis a leü ban, rèssèrés come i l'èstinn't dins 
leds p'titès tchampes, ossi longtimps qui l'djoürnéye 
ésteut longue. Ca, jamais d'la viye! Li bésogne n'èls- 
èspêtcheüve nin dè copiner èt i n's'è fiyinn't nin faute : 
ossi leü clapète aleüve-t-elle dau matin al nêt. Ci n'èsteut 
qui raconter aus fauves, lachi aus pus lwagnes mèssadjes, 
lanci dès couyonâdes, èt po on rin c'èsteut dès-èklameures 
èt dès riyadjes a n'è nin veüye li fin è mon lès coméres. 

Séroz ëwarés asteüres si dji v'dis qui nos vis pupis éstinn’t 
dés bons camarades, contints po on rin ét fwart sovint 
bin toûrnés. 


Dji v'vas raconter quéqu’s-ones di lets fârces. Dji 
v'prévins qui c'nèst nin totes sôres d’émantcheures 
compliquéyes come lès rossriyes qu'on veut audjoürdu 
dins lés cinémas. Séyoz tranquiles, c’ést bramin pus 
simpe, mins tél qui ça ésteut, ca fyeüve churer dé rire 
lès djins di c'timps la, èt i n' s'è pwartinn’t nin pu mau 
po ça. 


Li Paul Patriye, présidant dés « Vis tchapias », ésteut 
conu po on prumi farceüs, èt i s'vanteüve volti di totes 
lés-atrapes qu'i fyeüve aus-ôtes. 

— Mins mi, d'jeüve-t-i tofére, gn’a nuk a m’prinde, èt 
l'prumi qui m'atraprè èst co a v'nu. 

I travaysüve mon Mannouwèl Fossoul, li pupriye qu’és- 
tet la su l'lévéye passé l'pré Pòlèt. On djoü, dè timps qui 
lès-ovris fyinn't quatr-etres, i s'vanteüve co come todi, 
èt i ridjeüve po l'eintinme côp qui gn’aveut nuk a l'soyu 
atraper. 

Li p'tit Gusse, on nèveüs dau maisse, èt qui n'èsteut 
nin wére fárceüs non pus, li aveut dit : 


— Tais-s’ tu, va, vantard ! Vous-s' wadji avou mi qui 
dj't'aurè atrapé d'vant wére. 


— Twè, blan-bètch, dist-i l'Paul an s'foutant a rire : 
di qwè t'mèles-tu, don, dè v'lu sinte on vi rat come mi. 


— Et bin, c’ést c'qu'on veûrè ! Qui wadjans’n’ ? 


— Tins, dist-i Paul, si t'm'atrapes jamais, hin, èt bin 
dji paye on lite. 


— La qui va. Vos-èstoz tèmwins vos-òtes, èt d'vant 
wére nos bwèrans tortos èchone on lite al santé dau 
présidant. 


Li cloke soneüve po ratèler. Lés-omes si r'métét a 
l'6vradje èt on d'vise d'òte tchôse. 


Mins nosze Gusse n'aveut nin révi s’wadjetre. Nin pus 
taurd qui c'djot la i coürt è l’tchampe ouce qu'on-èba- 
leüve lès pupes, èt i l’avise one bèle grande caisse qui 
fyeüve justumint st-afaire. 

= Choûtez bin, vos-ôtes,: dist-i alore, Vos savoz bin 
l'wadjeüre qui dji vins dé fé avou Paul Patriye. Dimwin 
dé matin, dè timps qu'i sèrè au for, dji mousrè è l'caisse : 
dji n'sos nin grand èt an m'racrapotant om'miète, dj’i 
arivré. Quand-éle séré clawéye vos métroz d’sus li papi 
qui dji v'dòrè, adon onk di vos-òtes iré criyi a Paul qu'i 
gn'a one caisse qui prèsse èt qu'i l'faut miner tote-di- 
suite a l'istacion. 

Li léddimwin tot rote come li Gusse l’aveut èmantchi. 
Ossi vite qu'i l'é-st-ésséré è l'caisse, on va criyi après 
l’Paul èt on li dit qui Monsieü vint dé v’nu dire qu'i gn’a- 
veut la one caisse qui d'veüve énn’aler tot d’wret. 

Paul apice one bèrwète, uke on-ovri po li d’ner on côp 
d'mwin èt i tchédje li caisse sins s'dimèfiyi : l'òte ni saveut 
comint fé po s’rastinre dé rire. 

— Non-d'tot-ute, dist-i PPaul, i gn’a one, sés-s’, di 
tchédje la d’dins! dji vas co souwer one béle tchimije po 
z'ariver a l'istation. 


Et vol-la paurti, Arivé al cwane dél tchérote, é l'place 
dé porsüre tot drwét pa l'lévéye come c'ésteut s'vóye, i 
toüne dé costé dé rivadje. Li solia tokeüve jamais paréye 
ét nosse Paul moreüve po nn'aler bwére one di bin frisse 
ë mon l’Pére, divant d'aler pus lon. 


Arivé d'vant l'eabarét, i mét s'bérwéte al tére, róse si 
dossére ét r'soüwe si visadje avou si d'vantrin. 

— Bin va, si dist-i, dji m'énn'é va bwére one, dji l'a 
bin gangni. 

Tot d'on côp one pitite vwé mousse foü dèl caisse èt li 
criye : 

— T’as raison Paul, ét l'caisse é bwéré bin one ossi. 

Paul aveut sti come po toumer au rviére, mins i l'aveut 
compris ossi vite qu'i l'ésteut atrapé, ét bin éco. 

— T'as gangni l'lite, valét, dist-i au Gusse qu’ésteut-é 
l'eaisse. Dji m'èl va prinde è mon l'Pére ét nos l'bwérans 
quand-i séré séte eüres. 


Vos pinsez bin qui l'Paul, aprés one paréye; i a wéti a 
deüs cóps divant di s'co vanter. 


20 


Li cine qui süt è-st-om'miète pus fèle : èle èst minme 
on tant-swèt-peti canaye, mins sins-aler trop lon po ca. 


Nos vis pupis avinn't èmantchi inte zèls one pitite 
socyèté d'amatique. Leû rèpèrtwére, vos v's-è dotez, n'ès- 
teut nin la dès pus grands. I l'avinn't on grand panchant 
po l'« Passion da Note Ségneür >. 


Come i l'alinn't co bin diner one swéréye dins lès 
viyadjes d'autoü d'An'nale, i s'avinn't ètindu on djoû 
avou lès djins d'Haut-bije, èt, come di jusse, i d'vinn't 
djouwer l’Passyon. 


Li djoû mètu vola nos pupis arivés. I d'vinn't djouwer 
led pice dins one grande grègne qu'èsteut vide a c'mo- 
mint la, Su on rin d’timps, i v’s-avinn’t yu èmantchi one 
sinne èt dès coulisses avou quéqu’s vis brès d’tchaur, dès 
paus, dès bokèts di stièle, dès vis-amabalajes èt deüs- 
trwès linçoüs qu'i l'avinn't apwarté. Mins nos droles 
avinn't deüs-idéyes : por on prumi scroter saqwants 
mastoques aus djins d'Haut'bije tot-an fyant one bèle 
fârce, èt an minme timps ènn'è fé one a onk di leü binde 
qui n'fyeüve jamais qui di s'vanter qu'i l'èsteut li prumi 
coureüs aus colons d'l'andrwèt. Li pôve cwarp èsteut bin 
lon di s'doter di c'qui li pindefive au né. Li présidant li 
aveut dit : 


— Vos, don Twinne, vos v'mètroz al pwate po r'cüre 
lès cans : mins atincion di n'vos nin lèyiz r'fé. 


One minute divant dè k'minci, li présidant vint r'trover 
nosse Twinne qu'èsteut tot gloryeüs dé posse di fyate 
qu'on li aveut métu, èt li dit : 

— Dja l'idéye qu'i n'véré pus pérsone : dji m'vas todi 
prinde lès cans qu'i gn'a è l'bwèsse, mins ni quittez nin 
co todi l'pwate quédfiye qu'i n'arivreut on r'tardataire 
ou qu'i gn'aureut dés cis qui vórinn't moussi d'dins sins 
payi. 

Adon li présidant si va moussi al vole ét l'séyance 
kimince. 

Lés-acteürs n'avinn't co jamais si bin djouwé : lés 
djins n'é riv'ninn't nin ét on n'aréteüve nin dé péter lés 
mwins ét dés criyi bravo a tot spiyi, 

A on momint doné (l'aveut d'dja on bon quart-d'eüre 


qu'on djouweüve), l'acteür qui fyeüve N. S. Jésus-Christ 
arinne lès-apòtes ét tos lès cis qu'él süvinn't. Après l's-i 

oyu fait on p'tit sèrmon su l'respèt qu'on dwèt a s'pro- 
chin, i fini an d'jant : 


— Maintenant je me dirige vers Jérusalem. 
Et tos lès-òtes rèspondèt come on setil ome : 
— Nous vous suivons, Maitre. 


Et vola tote li binde dés pupis, qui n’savinn’t comint 
fé po n’nin churer mwart dè rire, qui mousse fot dèl 
grégne pa on p'tit uche di d’sus l'costé. Tot l'monde ré- 
broke dins one pitite rimise èwouce qui lets pices 
éstinn’t ; nos pupis si rabiyèt al vole èt i trossèt led 
bouye sins fé nu brut, dismètant qui l'pòve laid-mvé qu’a- 
veut r'cu lès cans dimeüre a s’posse al grande pwate dèl 
grégne come li présidant li aveut bin r'comandé. 

Mins lès djins k’mincinn’t a piéde pacyince dé veüye 
qui lès-acteûrs ni s’rimostrinn’t nin, Al fin, onk dès 
wétants, qui ça grabouyetive pus qui l's-ôtes, mousse foû 
dèl grègne po z’aler vetiye è li r’mise cu qu’ca vout dire. 
I gn'aveut pus pèrsone èt on n'véyeüve nin one anme 
avaur-la. Au momint qui nost-ome aleüve rintrer po z'a- 
ler raconter l'afaire aus-ôtes, i l'ètind come on brut d'pas 
su l'vóye qui passeüve la tot prés. I l'i coürt ét i toume 
bug-a-bug avou on-ome aui r'monteüve tot justumint 
d’aprés Andéne. 

— Tins, c’ést l'may'té, dist-i an r’conichant l'ôte a on 
p'tit filé d'on bokèt d'lune qui passetive justumint inte 
deûs nuléyes. Naureut-ce nin par azard réscontré su 
l'vôye one binde qui ridchindeüve ? 

— Siya, dist-i l'òte, èt dj't'assüre qui maugré e faye 
assé spés’ i vont d'one bèle arèdje, cu qui m'lès-èspètche 
nin dè rire come dès lwagnes. Dji m'a minme dimandé 
cu qu'ca v'leüve dire. 


Nost-ome è saveut assé, 


— Nos-ètans r'faits, mès-amis, dist-i an rintrant è 
l'grégne. I sont pètés èvòye èt l'may'té d'Pau-d'aiwe lès-a 
rèscontrés qu'i ritchindinn't après Andène an courant. 


Li póve pupi, qu'èsteut co todi al pwate, ènn'aveut nin 
ètindu lès prumis mots, qui comprind l'toür qui lès-ôtes 
li ont djouwé. I ramasse sès cliques èt sès claques èt i 
fout l'eamp al file di galop sins d'mander s'rèsse. Dji 
vla dit an k'mincant, c'èsteut-on prumi coureüs, èt 
c'n'èst qui grace a ca qu'i l'aveut parvinu a prinde di 
l'avance. Lès-omes d'Hautebije avinn't vite tapé dju, so- 

gne di's'aler foute conte one sôre ou l'ôte èt di -s'fé dè 
mau. Mins nosse pupi ni wéteüve nin a ça : i coureüve 
todi d'sés pus rwe, èt c'ést pus mwart qu'è vike qu'i l'a- 
veut arivé al picinte di li p'tite France, I l'i aveut broké 
sins ralanti come s'i l'aveut yu one nüte di tchins a sés 
córdéles. I daureüve todi come on démon quand la qu'i 
l'étind qu'on s'dislache a rire nin lon éri d'li. C'ésteut 
tote li binde dés pupis qu’él ratindinn't la po li d'ner on 
cóp d'mwin s'i gn'aveut yu dandji. I n'ésteut pus qués- 
tion asteüre d'aler a Jérusaléme, mins dé r’gangni An’ 
nale : c’ést cu qu'i l'avinn't fait brés-d'zeüs-brés-d'zos, 
bin paujèrmint, ét an tchantant li tchanson dés « Vis 
tchapias ». 


Lés djonnés gárces d'ovréres n'éstinn't nin lés dérines 
po fé dés fárces ét po fé assoti li ci qu'éles avinn't pris é 
tchèsse. Li Jules dé mon Jôjôre saveut a qwe s'è t’nu. 


I l’aleûve veüye lès coméres a Djive, ét one nét qu'i 
rivneüve i l'aveut sti ratindu d'zos Nólisse, qu’ésteut di 
c'timps la on fwart laid passadje. Nosse Jules, qu’ésteut 
d'dja assé couyon davance, énn'aveut aurdé one béle so- 
gne, Lés crapotriyes dal fabrique él savinn't bin ét c’és- 
teut a prume qu’éles ni savinn't qwé tüser po l'fé yu ped. 


I mouleüve è mon Zanzéye, dins one tchampe è la hót, 
a costé dé vi Doné (cor on comique, cit-la). Leüs bans 
éstinn’t divant one grande figniésse qui wéteüve su lés 
fors. 


On djoü, lés coméres avinn't émantchi on grand spa- 
wéta avou dés loques ét dé strin, ét éles l'avinn't loyi su 
one sitiéle. C'éstet-aus pus coürts djoûs. Su l’côp d'chij- 
eüres ét d'méye, qu'i fyeüve dédja one sipècheti d'tos lès 
diâles, éles s'avinn't faufilé sins fé pon d'brut dizos l'fi- 
gnésse da Doné, puis èles avinn't émonté tot doüc'mint 
li-spawèta po l'fé passer d'vant lès caraus. L'ome di strin 
n'èsteut nin co arivé a hóteü qui l'Jules l'aveut d'dja 
aporçû. I s'lève come si l'aveut yu lfeu a s'dri, an div- 
nant co pus blanc qu'on mwart, I sètche Doné pa l'mant- 
che di si tchmiche ét i li mosse l'ome qu'èsteut-arèté èt 
qu'aveut l'air d'èl riwèti. 


— WÈ, Doné, dist-i, an tronnant come one fouye, 
qu'èst-ce qui c'èst d'ca ? 

Doné, qui s’aveut tote-d'suite doté d'one saqwè, rilève 
li tiésse èt wéte è l'fignèsse. 


— Ci n'èst rin, m'fi, n’oyoz nin ped, c'ést li scay'teü ! 


Ni roviz nin qu'i l’ésteut causu séte eüres al nét èt qu'i 
fyeüve sipés come dins on for. 


* * * 


Si bramin d'nos vis pupis, èt ossi avant qu'zèls nos 
viyés puprèsses, avinn’t todi l'mot po fé rire ou bin 
l'pèce po mète au trau, on n'è pout nin dire ottant dèl 
féye da on mouleûs dé mon Zanzêye, li chalé Lorint dèl 
rouwale dés Saurts. C’ésteut cu qu’on pout dire one 
diméye daurnisse, qui n'finicheüve dé fé one bièstriye 
qui po nn’é ratmint rakminci one ôte. 


Ele aleüve co sovint cwére lès balots d'tère po lès 
apwarter aus rôleüses. Mins on batefive li tère dins on 
p'tit trau al valéye èt lès rôleüses travayinn’t è plantchi. 
Come li montéye n'èsteut nin la dès pus-aujiyes, si pére, 
qui mouleüve tot-a l'intréye dèl prumère tchampe, aveut 
todi sogne dè li criyi, ossi vite qu'i l'ètindeüve mète si 
pid su l'prumi gré : 


— Visse a twè, sés-s' la ! 


— Pous mau, pous mau, rèspondeüve-t-èle tot côp 
l'erapóde, 

Mins vola qu'on djoti, au momint qu'éle aleüve dichin- 
de, bin sür qu'on djonne gayoufe qui passeüve li aveut 
fait one aguigne, vol-la évóye birdi-birdache al valéye di 
tos lés grés. Li pére si léve ossi rate ét li vint criyi al 
montéye : 

— Dji t'l'aveus dit, hin, dé wèti a t'minme ! 

Et l'erapóde, qu'ésteut co stauréye su l'pavéye, aveut 
réspondu tote mwaije : 


— An montant ! 


A. TOMBU, R. N. 


Li r'passeü d'cisette 


Dialecte d'Eghezée. 


Il est d'cope avou s'tchin 
Dins les brés d'él tchéréte 
S'i faut qu'i Vbiesse s'aréte, 
L'ome taudje ét i l'ratind. 


Vola des ans qui sonst'échone 

Po r'bate les rouwales ét les tchmins, 
Si au cu pa tos les gamins, 

Ributés dins byin des maujones. 


I n'est nin portant on bribet, 

I n'dimande jusse qui d'él bésogne, 
Et c'qu'on li done, il ’én’n’a sogne 
Pasqui c’n’est nin on brichôdet. 


Il est to saisi d'vòye come li viye candje : 

Dins l'timps, il avè on fwâr bon mesti ; 

Asteûr on Vriwéte come on baraki. 

C’est byin râre quand i pout s’achide su s’plantche. 


Mais si vos li d’né one sakwè 
I smet à s't'auje 

Et to bunauje, 

Avou s'pire qui grájiye, 
D'one viye lame èrèniye 

I vos fignole on vré razwè. 


L. NAMECHE, R. N. 


L'Aveüle 
Dialecte d'Eghezée. 


Padri des lunettes éfumiyes, 

Avou ses deüx traus d’tchau moudriye 
Etur ses paupéres totes cwachiyes, 

I rwéte li solia sins bambi. 

Mais i n’saréve boudji on pi 

Si gn'avè persônne po Védi. 

Vol'la acovissi su s’chame ; 

Si vwè trawe les brûs come one lame : 
« N’oubliez pas Messieurs et Dames ! » 
Et i raconte si t’accidint, 

Tos ses maux èt tos ses toürmints, 
Aux djins qui pas’nu su li tch’min. 


Quand il a assez por li bwâre 

I wéte do trouvé on comptwar. 

On l'met dins l'ewin qu'il fé pu nwár. 
Po fini on l'fou su l'pavéye 

Pacqu’i bwè come one vraiye têléye : 

Li patronne léye-minme est jinnéye. 


I n'faut qu'on strin po qu'i s'ároque, 
I n'è pout pu, faut qu'i s’astoque : 
On djot Vote il arè one poque. 

On mwé pavè qu'dèpasse di ca 

L'fé licoté s'« N'oubliez pas ... » 

Et cheû l'manóye dins s'clicotia. 


L. NAMECHE, R. N. 


Chiméres 
Dialecte de Chátelet. 


Qu'èles éstit bèles toutes les chiméres 
gárnichant mi p’ptit monde a pôrt, 

li ptit monde du tcho d'èn-awér', 

qui l'póv'ome duvra bén ráte clór'. 


Dji les vwés, tél les foûyes d'én-ábe, 
yéne pa yène, voler su li tch’min ; 
èt pourtant dji n'seüs nén capábe 
di les ri?nu toutes dins mes mwins. 


Stél-la, in moudrél li pèstèle, 
èyèt Vatite bèroûle au richo ; 
dji m'coubat, dji bré, dji bèrdèle ... 
en djipant v'la qu'on m'tréte di sot ! 


Qu'èles èstit bèles toutes mes chiméres 
garnichant mi ptit monde à pért : 

gn'a co saquantes, tout’ prèsses è tchér’ ... 
Mins mon Dieu, s'reut-i d'ja si tatird ? 


J. CHARLES. 


In chòmed sans coradje 


Dialecte de Soignies. 


In dvisant au patron d'ène grande brass’riye d’Foufgni, 
in fadoû d’tous les diâles voloût s’fére imbauchi. 

— < Mossieù, dis-t-i louvri, di cache après d'l'ouvrádje. 
Si vos n'mè pèrdéz ni, ca sèra bi damádje 

pour vous, pou couminchi, pace qué des cis come mi 

on n’in trotive ni tout spais (riyiz, mins c’és’t-ainsi). 


Di süs in-onéte ome, di n’ptis mau d'ri vos prinde, 
ni co make d’in-ésplingue yè di püs tout-intinde 
què di n'èrpètrai ri ni a biètes ni a djins. 

Adon, pour mi, Mossieù, ca sroût in contintmint 
dè bouter pou ’ne saki qu'est si bon yè si djusse ; 
qui done a les bribetis sans asprouver qu'on l'susse. 


Seülmint, dèsptis d's-anéyes, mes bras n'ont pus yet d- 
[mau 

yè di voüroûs in posse pou n’ni avoû trop caud. 

Di süs bi seûr, patron, qué vos savéz comprinde 

(a vous qu'a d'l'instruksion, di n'sèrotis ri aprinde) 

qu'avü Vtricléye d'infants yè l' fème qué d'stis kèrki, 

i faut brinmint des yards pou savoti in vidi » — 


— «An waye, dis-t-i ’monset, vos dviséz come in sádje ! 
Vos tnéz a vos rpotiser èy'avoti in bon gâdje. 

Droûci, i n'a vrémint qu'éne place pou vos convni : 

c'est l'miène, èm pètit kin, yè d'voüroüs bi l'tèni ! 


Ursmar FIERAIN, R. N. 


Le 17 février ramène, chaque année, l'an- 
niversaire de Marche-les-Dames ! 


Emon li Rwè 


Di quwé dviser dins les chijes di ces djous-ci, si c’n’est 
do maleür di Mautche-les-Dames? On z'è n’n’est co todi 
rwouwé : gn’a l’anoyemint qui vos rapice come en 1934. 
Audjoürdu, c'est dins l'eujène d'èmon l'gros Louwis, su 
on prumi dél reuwe Notre-Dame, qu’on z’est rachoné : mi 
vi camarade raconte comint qu’li Rwé Albèrt l'a dècoré, 
en 1915, dins s’villa 4 La Panne. 


* * * 


Su l'front, di-st-i Louwis, achit didins s'fauteuie astoc 
dèl plate-buse èt tot satchant su s'pupe, quand on dvèt 
retire one mèdaye dlé li Rwè, c'estét tote one afaire ! Iu: 
djous dvant, on vos bourèt l'tiesse di totes sôrtes di bonu- 
mints. I vos falé r’néti tos vos moussemints, les rakeuse, 
rméte des botons. Les inspeksions n’é finichinnent nin. 
Afiye, les pus malins ou les pus mennéts è profitinneni 
po s'fé rabiyi a nod. Li prumi-chef dèl compagniye, li, 
vos sauyét avou ses téyoriyes : 

— Faudra vous tnir bien droit!... Toujours en posi- 
tion... Répondre : « Oui Sire - non Sire - merci Sire ... 
ét tchic ét tchac, qu'on z'estét causu pus strindu d'aler 
là qu'aus z'avant-posses. 


Portant, savoz, al maujone do Rwè, on n'coniché nin 
les embaras ! 


Quand vos arriviz-la, on vos ratindét ét on vos mwinr- 
nét dins one béle grande caréye pice. Tortos échone : 
gènèrals, caporals, comandants, simpes soudárds, 


C'est li Rwé qui vlét ca, véyoz! Pon d'grades dizos 
s'twét, pon d'diférince : i vlét rcüre li pus ptit piyote 
come li pus gros maisse, li brave ome ! 


Des oficis d'órdonance - vos savoz bin, des cis avou des 
rodjés bindes su leu brés - vos métinnent pas rindjiyes. 

Is z’avinnent des papis avou tos les noms. Ainsi, mi, dji 
m'trovès inte one adjudant des mineürs su m'drwète èt 
on colonél des calonis d'l'òte costé, al deuziyinme rang. 
Divant mi, gn’avét on serdjent des chasseürs. Nos estin- 
nent quékfiye on cint ! 


Maugré tot, les cœûrs toctinnent one miète. 


A on momint doné vla on gènèral qui vint su l'uche, 
dins one cwane dèl sêle, Tos les oûyes li rwétinnent : 


— Le Roi! qui l'a criyi. 
Et vla li Rwè qui s'arète tot drwèt, dins l'encadrèmint 


d'l'uche. Qué ome! I nos dèspassèt tortos d'au moins 
deus tiesses. Et portant gn'avèt des grands, savoz ! 


Tot l’monde saluwét. 


Li Rwè s'a avanci dvant nos èt z'a saluwé èto. Qué bon 
visadje qui l’avét! Simpe ét oniesse la, avou les clérs 
ouyes plins d’franchisse èt d'douceü d’one saquiye qu'on 
vèyèt bin qui n’aurét seu fé d’mau a persône. Dji sintés 
d'dja qui dj’n’aureuve nin peu d'li responde... 


I l'a cominci a décorer. Onk des maisses li lijét les 
noms èt les citacions, one ôte li dnét les médayes. 


Chaque côp qui passèt a on novia, i li sèrèt l'mwin èt 
i tapét one divise di saquants munutes avou. Pinsez qui 
sondjèt à li tnuwe, aus botons, aus solés ? Non don... i 
n'les waitè d'dja nin... 


A mèseure qui s'aprocheuve, dj'èl lètindès causer, si 
djintimint avou tortos qui dj'èstès t'ossi a m'yauge qu'a- 
vou vos òtes vèci, quand i l'a vnu dlé mi. Dj'avès rèpèté 
tote mi litaniye : 


— Oui Sire... - non Sire... - merci Sire... 


— Soldat Codaque, 13"' de ligne «s'est particuliè- 
rement distingué à l'attaque de la ferme Violette, le 9 
mai 1915...» ét l'officier qui m'présintét a li tote mi 
citation ... 


— Je vous félicite, Codaque, di-st-ili Rwé, en m'donant 
one bone pougniye ... nin one moflitche savoz ! 

Gn'avét qu'li po vos mostrer come ca qui l'estét binau- 
je... 


I m'a acrochi l'mèdaye... Adon, i l'a d'mandé : 
— D'où êtes-vous, mon ami ? 


— Je suis d'Namur, Sire ... 
— Ah! Une bien jolie ville ... 


Et is’a métu a causer d'Nameur come si l'avét todi ieu 
viqué vaici. Li reuwe Notrés-Dame, les vis Catis, les 
montéyes do tchestia, i conichét tot ... 


— Vous chantez : « Vive Nameur po tot» ét le « Bia 
Bouquet > de temps en temps ? qui dit en soriyant ... 


Adon, i ma co questioné su mes parints, si dj’avés des 
novèles, qué mesti qui m’papa fiyèt, si dj'éstés mariyé 
èt qui sés-dje ? 

Ca a bin duré dis munutes. Dj'é n'avés rovi totes les 
biestriyes do prumi bidon... Dji m'plaijés bin ... 


Li Rwè m'a quité en m’sowétant di rtrover tote li 
famile bin pwartante : ét ca li vnét do coeür dji v'l'acer- 
tine ... 


Aprés mi, i l'a décoré li colonel des calonis. I n'a nin fé 
d'pus avou li qu'avou mi. Seurmint come li feume do 
colonel avét conu l'Rinne è scole, dji n'sés pus éwou, is 
ont dvisé one miéte di leu comére ... mi feume par-ci, mi 
feume par-là, come nos aurinnes ieu dit vos ou mi, 


Quand li Rwé a ieu fini tot nosse rang, on z’a saluwé 
ét on Z'a avanci onk pa onk, pa des colidórs, po z'aler 
cwère one pupe ou òte tchòse dilé l’Rinne. 


Mi, dj'a tchwèsi one pupe - èle est lè pindeuwe avou 
l'z-òtes. Nin d'pus qui l'mèdaye, avou l'bleuwe ruban 
d'Chèvalier d'Léopol II, là, au mitan do cade, vos n'l'auriz 
po gros... c'est do trop bias souvenirs ! 

Après ca, dj'a co rcausé deus còps avou li Rwè Albert : 
onk aus ptits posses 4 Dixmude en 1916, l'òte a Nieuport 
en 18... C'estét l'pus brave èt l'pus djinti des omes : on 
s'aureuve ieu fait touwé por li... 


* * * 


La dsus, li Louwis a rbouré s'pupe èt, sins fé chonance 
di rin - èt nos ôtes ossi - i l'a rsouwé ratmint one gote 
d'aiwe qui tchèyeuve di st'ouye ... 


J. RIVIERE, R. N. 


30 
ENE FAUVE DU BARON D'FLEURU. 


Tchén èt tchèt 


I nive, i djale, li vint soufèle di bije ! t 
C’ést du bon timps pou yèsse au tchaud a Vchije, 
C’ést djustumint çu qu’pinse in djon-ne di tchén 
Rabouloté didins si ptit tchèna, 
Ca y-èst si bon di poulu fé l'vaurén 

S'on-z-a l'moyén, 

Et pont d'trècas. 

Mins la qui drouve èn-otiy, sès-orâyes pontiyenu, 

I groûle intrè sès dints, qu’auréve-t-i étindu ? 

Si dadame sè l'dimande, èle choûte, mins n'ètinds rén ... 

Avou ça ? mins si fét ... c'èst come in tchèt qui gnâwe, 

Oyi, c'èst ca bén setir, la pretive la Vtchén qu'abâwe. 

Li feume adon s'è va drouvu Vuche du djardén, 

Et come d'èfèt, èle wèt 
In mwénreû djon-ne tchèt 
Croté, triyanant d'frèd, 

Su Vapas d'Vuche, racrapoté didins Vinkwète. (angle) 
Li feume, qu'ènme bén lès bièsses 
Doticètemint, peti d'ène grète, 

Li fét m'lèdjire carèsse ; 
I n'krankiye nén ; li boune djins Vprind èt s'è va l'mète 
Dizous Vlongue-biize, dissus n'couvérte. 

D'adon, lès bièsses ont sti tout come detis bons-apòtes, 

S'étindant on n'pout mia, èt patavau P cájéne 

Is bizenu, zoupèlnu, cotirnu après yin Vaute ; 

Li tchèt fét pate di vlotir, li tehén agne di s'babène ; (de 

[la lèvre) 

Et quand is sont bén skrans is vont cotitchi èchène ... 

Mins li ptit tchèt, qu’éstéve in djon-ne d'après l'sint Djean 
Maugré lès sognes, n'a jamés set 

Riprinde li dzeů, 
Et du cotoü du nouvèl-an 
L'èstéve su s'flanc ... 

Come nos-autes il a yeti si kawéye (petite part) di tèrén, 

Ene consèssion dè l'feume din-in cwén du djárdén. 

Gn'a qui Vtchén qu'a chú V'deuy, avou Vére tout pènet ; 

S'doutéve-t-i qui pièrdait s'camarade ? Dandjureá ... 


Sakants djoûs par après si madame rimârquéve 
Quin côp qu'il-avéve rimpli -s'tchéve (gésier) 

I saurtéve, sins brit, albachète (se dissimulant) 
Intriguéye pa sès kamouchadjes (allées et ve- 
[nues mystérieuses) 
Tout bélmint a chú Vtchén li rguignant a kwayète (furti- 
[vement ) 
Ci-ci a sti, direc, su l'fosse dè l'pitite tchète, 
S'a mètu a grazenér, come pou fé éne fausse-catche, 
Adon bén paujéremint è-st-èrvoye a 'maujo. 
Pou vir cu qui rtotirnéve li feume s'avance asto 
Et wèt didins l'fosseléte èn-oussia nén spèpi ! 
C'èstait ça qui vnait fé, apwirtér a mindji 
A sn-ancyin compagnon !... Seûr gn’avéve in fichau 
Qu’avait tcheû su Vniyau, 
Et qui rnètiéve li trau ... 
Si dji vos djéve qui cu qu'vos vnoz d'ètinde 
C'èst nén ène fauve, nén pus qui c'n'èst dès mintes, 
Mi cwèriz ? Non! Pourtant l'istwére èst vréye ... 
Paurè valu, come ca sti Peas pou nos detis bièsses, 
Qui l'rime-rame, pou lés-omes, ni fuche qw'ène sote rizéye! 
Pou l'monde ètir qué bia djoù d'fièsse 
S'on-arivéve a s'dire : « S’ètinde come tchén èt tchèt, 
C'èst tapér au laudje sès deûs brès ! » 


H. PETREZ, R. N. 


Li Baron d’Fletiru nos scrit : 


D'une lettre envoyée au Président des Rèlis Namur- 
wès, par M. Henri Petrez, nous extrayons ceci : 


Pou fiestér mès 70 ans, qui tchéyenu li 17 d'avri, 
dji vouréve bén fé éditér mi 4' live, des « Fauves du 
Baron d'Fleüru ». 200 pages èt 24 pages en couleurs, 
di m'camarade Vartiste, Ben Genauz. Si ca n'vos 
embéte nén d'trop, dj'auréve branmint vèyu voltiy, 
qui vos auriz scrit les pages d'amórcadje ! Dji sés 
setir qui si vos m'avoz nén èn-èpétchemint, vos 
m'froz si grand pléji-là. 


Avis dès a présent aux amateurs. 

L'aronde èt l'Sauvèrdia 


L'aronde, sintant l'mwais timps, dijeüve au sauvèrdia : 
— Mais, pokwè n'fretive-t-on nin li grand voyadje èchone? 
Vos vwèriz dès payis ouski li s'maye èst bone, 

Dès payis oùski fait tos lès djotis do solia. 


— Ki vos d'joz, dit l'pièrot ! Mais pusk'is sont si bias, 
Pokwè ¢’ki vos riv'noz l'èsté dins nos maujones ? 
Vos-èstoz po l’candj’mint, volà, ténoz, c'k'i m chone ... 
Vos ’nn’alez don payis k'po-z-è vóye on novia, 


— Vos vs brouyiz, dit l'aronde ; vos n’ mi compurdoz 
[wére, 

Dji n'sos nin si novice ki v's-avoz Vér dè crwére ; 

Dji vwés volti m payis, tos l's-ans dji r'vins d'lé li. 


— Et vos-avoz raison, c'èst Vréjion l'pus tchaurnéye, 
Li rèspond P sauvèrdia, por mi, c’ést Vparadis ! 
L'ivièr, dins m' trau, dja frèd, fwin, portant dji tchiptéye! 


Léon PIRSOUL, R. N. 
1873-1907 


Dès ruchots qui potchenu sur les pires, 
Dès fletirs flaniyes èt dès sovnances, 
Dès bètches èt dès dotis, pasquéyes d'èfance 
Et d'viyès djins. Vos póroz l'lire 

LES CAHIERS WALLONS 


Istwâre d'on gamin d'Cèles. 
Li prè 


Iute do cortil, di l'ôt2 dés costès do ri, Djan-Piére a on 
bia prè d'on d'méye-boni, tot plantè d'aubes. 


A Vintréye, voci l’grand pwari d'monseû qui done, do 
trèvins do l'dicausse, des p'titès pwâres, djanausses d'on 
costè, roslantes di l'óte èt pléjantes à crochi. Cates o 
l'easserole avou do suke, èles fondèt o l'bouche ; stindü- 
wes dissus l’pwin, èles pètèt totes les mârmolâdes. Dins 
l'timps, lès Leüp s'è sièrvint po fè l'pwarè : on mèteut 
l'feü d'zos l’ cabolwè et on macheut doze eûres è rote, 
nèt-èt-djou. 


Tot l'long dès Rèchès-Vôyes, au pid d'l'òréye, c'ést-st- 
one rindjiye di pomis tapissés d’mossias, bossus, chalès, 
kwartdus come dès vis-omes, avou des tchabotes 
rimpliyes di nids d’maserindjes. I gn-a lès p'tités pomes 
d'awousse, dotices èt sucréyes, qu'on mougne lès preu- 
mires ; lès vètès cwastrèsses plin-nes di djus quand èles 
kimincét à djani ; lès bons pomis èt lès francs bons pomis 
tapinès d'rodje, seures au coudadje mais qui s'aurdèt 
lès dérénes ; lès grossés grijes èt les pomes fréjes d'au 
couron, lès rin-nètes qui dûrèt jusqu’à Pauques, t't-ossi 
ratchitchiyes qui dès massales di viyès coméres. 

Aus tiènès vèspréyes do mwès d'octòbe doréyes par on 
flauwe solia, c'èst-st-on pléji do véye drèssi lès chaules 
èt ridtchinde lès pleins panis. Dizos lès-aubes, Josèf èt 

Omèr tchéssét lès bèrbis, qui scapièt à fê lès cincs qui 
chapèt do l'mwin do coudeü. 

Tos cès fruts-là sèront stindus su li strin o l'tehambe 
aus pomes, One vréye ritchésse po l'iviér. Mariye lès 
ktayerè à rondèles po lès fricassè o l’pêle avou do laurd 
ou bin, quand èle a cüt, èle lès mètrè souwè o for su dès 
clóyes po fè dès tchitches, qui véront à pont po garni lès 
tautes. Tos lès djoûs,, Djan-Piére è pèlrè saquantes a 
non-ne, po s' dèssèrt. Et tos lès djoûs, en montant cout- 
chi, lès gamins è scroteront quéques-ones. Qué bon goût 
pa t't-avau là-wôt quand on douve l'uche do l'tchambe 
aus pomes ! 

Li pré, mais c’ést ç'qui done a la famile ayésses èt 
pléjis d’totes lès sôtes ! 

Tos lès quinze djoûs, Mariye i stind s'bouwéye à l'ri- 
mouye èt, pa lès tchôdès djoûrnéyes d'èstè, on s'sint tot 
ranéri rin qu'à véye pichi l'aroswè su lès blancs ét lès 
bleûs ! Quand il’ auront sti rispaumès au ri ét stwardus, 
il’ iront minè lets danses su lès fils, scoriyis pa l’vint 
d’ bije ou d chwache ou bin r'souwés paujiremint aus 
brülantés baujes do solia. 


Aus preumis bias djoûs, Josèf èt Omèr iront coude tot 
l'long d’ l’aye, en s’diméfiant dès-ôrtèyes, lès p’tités vio- 
lètes qui sintét si bon. Inte lès côps, is f'ront dès cò- 
pwèris su l'üréye, avou lès djon-nes bédots qui trouplèt, 
bizèt, wignèt do cul ét fiét tos lets rigodons, come dés 
lwagnes. Par eximpe, i gn-a pont d'fiyate aus béraus ! 
On cóp, Joséf a atrapé one béle chandiye. En plin mitan 
do pré, onc di cès mau-toûrnès-là s'a métu à sès trosses. 
Li gamin n'a yeû qu'li r'coürs do s'catchi dri on pomi. Li 
bérau s'a r'métu à brosté, mais chaque cóp qui l'gamin 
v'leut s'ésnondé po couru vóye, li traite riléveut l'tièsse 
po l'suké. To l'minme, Joséf a fini pa s'disclapé à plin- 
ne charge avou l'óte qui fieut dés hopes à s'cul. Il a arivé 
jusse à timps po li r’clapé à s’néz li baurire do djardin. 
Di radje, il a atrapé on scaurson ét, au triviés do fil, s'a 
mètu à makè l'tiéstu, qui s'aureut léyi distrüre pus rade 
qui do branlè ! 


Tos dé long do ri, lés gamins tindét aus tchabots. On 
r’léve tot doucemint lés grossés pires et on z'ést-st-à peu 
prés sür do trouvé pa-dzos on p'tit péchon avou one 
grosse tièss2, deüs gros- ouys qui r'bolét foü ét on cwarps 
qué va a rin. Il est là qui n'boudje nin pus qu'on cayau ; 

On stind s' mwin d'zeüs li èt on l’ riclape bon-z-ét rwèd. 
Ça i èst, On sint l’ pèchon qui s'kitape ol mwin èt qui 
wète après on trau po sclipé èvòye. Po prinde lès tcha- 
bots, gn-a pont d'parèy a Collard, li fis do Blanc da Ròse. 
I rène todi pa t't-avau l'ri èt Poyan, li cantonier do l'co- 
mune èst tos lès djoüs à sès trosses. Mais, à l'coürse co- 
me aus tchabots, i gn-a pont à |’ bate! 

Lè: dimégnes d'èstè, à l'véspréye, li grand plèji da 
Djan-Pière, c'èst d'tapè on còp d' ligne o ri. I conut co- 
me si potche totes les places èouce qui lès trûtes si r'mè- 
tèt èt i sét comint s'i prinde po z-aprotchi chaque gofe. 
Catchi dri one bohéye d' òrnias ou d’ wézires, en wétant 
bin do n'pont fè d'brut avou sès pids, i tape li vièr inte 
deüs rindjiyes di crusson, dins on p'tit courant qué l'mine 
o trau. S'i gn-a one trate, do côp i sint on bètchadje 
qui fait ictè l'baguète. I lait alè l'erin èt l'pèchon s'fait 
prinde en z-avalant l'amwace. Don còp d'pougnèt, 
i l'fait volè su l'prè. Portant, lès pus bèlès pices, i lès 
prind à l'ligne di fond : on bia gros vièr ou on tchabot 
piqué a l'anzin au coron do l’ewade qu'il atèle à on stu- 
kion. Li londemwin, aus preumirès-aireûs do djoû (ni 
faut-i nin si d' mèfiyi do l'djalouseriye dès vèjins ?), i 
vint r'satchi one bèle grosse trite, tapinéye di rodje èt 
d’nwar. Fricasséye o büre èt aroséye d'on filèt d'vinèque, 
c'èst l'mèyet dés d'djunès. 


On n'a rin sins pwin-ne. Au long do l'campagne, li pré 
done di l'ovradje à tote li famile. 


Do trévins d'Pauques, on li fait s'twèlète : lès gamins 
ramèchenèt lès pires èt lès coches, Mariye sitrame lès 
fougnants, Djan-Pière raboctéye lès clotures èt tond lès 
hayes avou lès cisias. Pus taurd, Josèf èt Omèr passeront 
quéquès vèspréyes a rauyi lès vatchotes, on vré pwèson 
po lès bèrbis, Qué mèsti d'paciynce ! 


Li finaumwès èst là qu'on n'a nin d’ja yeû l'timps d'i 
sondji. Par one bèle matinéye di jun, li ptit Tave èst-st- 
arivè avou s'faus, à l'piquète do djoü. Li dos à bachète, 
li pawène aspoyie su l'faumwin, i cotitche lès stauréyes 
d'ièbes èt d'fleürs, qui lèyèt chetire lès piéles do l'roséye. 
Tènawète, i s'ridrèsse èt passe d'on costè èt d'l'òte do 
l'lame li pire a rouji qui trimpe a s'dos dins l'buè. Tot-a- 
l'eüre, i s'assirè su l'bward di l'üréye po r'bate li faus 
avou li p'tit martia d' fièr. Après non-ne, lès rèstias 
d'bwès strameront lès bates au solia. Dimwin, on lès 

r'toürneré. Mais v'là l'foür qui c'munce à chiyete : c’ést 
l'momint do l’rachonè à ribambèles. Saquants djoûs au 
long à l'vèspréye, on l'rimètrè à ougnètes, todi pus gros- 
ses, jusqu'à tant qu'i sërë bon. Mariye, todi spaurgnante, 
rèsléye dri lès gamins po n’é pont piède. On bia djoû, 
Djan-Piére douvré l'grande baurire au coron et l’tchaur 
l'Al Cour rèminerè pa lès Réchés-Vóyes one tchèréye di 
foür bon-z-èt sétch qui kakiye lès narènes et qu'irè rim- 
pli l'sina : di qwé sogni lès berbis tot l’iviér. Rimétu à 
nou, li prè dispouyi ripudrè si bèle vérdeü. On l'rifau- 
tchrè à l'awousse po fè do wayin, pus lès bérbis l'tcham- 
piyeront jusqu'au mwès timps. 

Insi, tot-au long d’l’anéye, li pachus done au paysan 
sés fonts ét sés ritchésses : i gn-a pont d’pléjante maujon 
au viyadje sins s'boquè d' prè. 

J. HOUZIAUX, R. N. 


Nos clotches di Ptit Corère t 


Li vie clotche est tote ènovrèye, 

Ele si dmande poquwè qu’on nanchi ; 
Ele étind briti à l'valèye 

Et c'est drôle qui tot s'cwâr frumji. 

Volà, wez, qu'i faût qu’éle tribole ; 

Mins d'à l'fine copéte di s'gurni, 

Ele rawaite on ptit côp a l'vole, 

Cu qu'gn'aüreüve bin qu'on l'fait ramchi, 


«I m'chone, dist-éle, gn'a one apéye, 
Awét véyieu li minme trayin, 

Des djins qu'arrivin-m à waléye ... 
Dy sus, c'cóp-ci, et dj'm'è sovins : 
C'esteüve quand on-a fait m'batème. 
— Jésus’ qui c'est dja lon tot ça ? 

Ci djoû-là, ¢’n’estetive nin carème, 
On-a fait l'fiésse dins tot l'amtia. 


Ah ! c'est po ca qu'dispòye kék’ djous 
Dji sus ainsi tote ragayie : 
C'est qu'on m'apwate one pitite son. 


Dins s'blank moussmint, qu’éle a dins s'có ! 
Les bias rubans qu’éle a dins s’cô ! 

Cu dji m'rafiye d'li dner one baüje ! 

Dji m’va reulé on tot ptit côp 

Po qw'èle fuche tot à fait à st'aüje. 


Deûs Monseignetirs, bon sint Quwètin ! 
Rintrans rad’dimint nosse anète, 

Si dj'estetive vèyieu pa les djins, 

On nwè fretive corone di canlète. » 


Spatirgnoz-les, les bat’mints d'vosse cœàür, 
Vos n’séroz pus longtimps dsetiléye 

Et po tchanter vosse grand bouneür 

Vos aloz iésse detis bininméyes. 

Tos les clotchis des environs 

Rapaüjiront letis bèrdèladjes 

Et come on v'vwét dédjà di d'lon, 

Gn'a mwintes qui choûtront vosse lingadje ; 
Mins come nos-estans fwdr djalous, 

Vos watirdroz po nosse boune parotche 

Et vos chetiroz do d'djus d'vosse chou 

Li mèyieti di vos cœürs di clotches. 

Fuchoz tranquiles, nos vos choûtrans, 

Et quand v'son'roz Vdimègne à mèsse, 

Vos viéroz qu’ostant qui n's-estans, 

Nos acotirrans ... gn'aürait pon d'rèsse, 

Et a Vetire, don, qui n’s-arivrans ! 

Ca quand on ètindrait qu'on sone, 

Intur detis scrépatches, nos dirans : 

« C’est l'deüzyinme cop... et qu'on s’rachone ! » 


Minme les pus stornés s'dispièrtront : 
Dji duvreûve dire, les pauvès âmes 

Qui n'sont pus waire qui des tijons 
Djatimyant dins les cindréyes, sins blame ; 
Vos l'zis dvisroz tot doücétmint, 

On chültadje come li ptite sonéte 

D'à c't'éfant-là qui v'sépoz bin 

Qui pwate li live et les burétes. 


Vos sminciroz dins l'fond d'leü cœûr 
Leüs béles sovnances d'estant marayes ; 
Et is rtrovront li vray bounetir 

Qu'is véront rawaiti à craye ... 

Onk' qu'est binatije, vos l'advinoz, 
C'est nosse Curé, si amichtaüve, 

Si voüyant po nos-ôtes tortos 

Et contintant les pus-èyaüves. 

Et nos wadjans qu'après çoci, 

I trovrait co one sôte ou l'ôte 

Qui ça n'fuche jamais qu'po do l'djôye, 
C'est qu'i les sogne ses chérès paütes ! 
Rimercians-l', nosse bon pasteür, 
Choütans-les tos ses bons prétchadjes 
Et paürtajans si fiér bouneür 
En-ètindant nosse noü sonadje. 

Quand nos-ôrans nos clotches soner, 
Qui ça 'fuche jamais qu'po do l'djôye, 
Et si n's-estans d'sus tchamp d'sus vôye, 
En nos sègnans, dijans : « Avé ! » 


Des cias qu'zoupèlnu, qu'on n'direüve, 
q » 


— Gn'a-t-i on setl’ grand qu'i sondjreüve ? — 


C'est nos bauchèles et nos gamins, 

Ca is s'dijnu, zèls : « Ca va bin, 

Volà, wéz, qui po l'grand muraûke, 

Quand èles rivéront di d’bin lon, 

Gn'atirait deûs po cheüre nos-ous d'Paüke : 
Fujans nos trós jusqu'à bin fond ! » 


Et d'tènawète qués ravatidadjes, 

Eles caktéyeront : « E l'sépoz bin ? 
C'est st'aüdjoürdu li grand mariadje ! » 
Eles bérdélront, minme po des rins, 

Et totes les djins di nosse parotche . 
Seront, on n'saüreüve pus contins ... 


Mins d'timps-in timps, nos bounés clotches, 
Maügré zèls, fujoz-è certains, 

Si d'lamintant, diront qu'dins l’viye 

I gn'a des bons et des mwés djoûs, 

Et qu'en spépyant dins l'comèlriye, 

Nos nn'assatchrans des cias qu'sont d'doüs. 
Li pus péneüse dirait aüs pwates 

K'on póve mivé vint d'trépasser ; 

A quwè bon aler par trop rate, 

On l'saurait todi vite assé, 

Ele dôrait Vtimps d'dire one patère, 


Ele coloutrait intur les crwès 
En trèvatirtchant l'vie cimintière, 
Pus dmeurrait moyale on boquèt. 


Mins c'est st'adon qui s'kipagniye, 
D'óne vwè pus gréye et plin-ne d'espwér, 
Trélondjinn'rait si tchipèlriye, 

Catisu djoyeüse, bin wòt dins l'air. 

Et, matigré l'èwarante vièspréye, 

Li cœûr on momint rapatji, 

Nos sirans avou nosse pinséye, 

One ame qui monte dins li Steüli ! 


ALEXANDRE BODART, R. N. 


(1) Ptit-Corère = Petit-Courrière, près d'Assesse. 


En ratindant 


Cor one miète di pasyince 
Lès bias djotis n'sont pus lon ; 
Su l'iviér, à nonsyince, 
N'usans nin nosse ratchon. 


Quand gn-aurè pus d'tchandèles 
Qui pindront à nosse néz, 
Pupont d’nive à nos s'mèles 

Ni d'tuyaus constipés, 


Bin rate foù dés cochétes 
Dés botons vont brotchi ; 
Lès feumes, di leüs twèlètes, 
Cominc'ront à r'tchafi. 


Nos viérans cor afiye 
Passér on ta-ulia, 

On djoù qu'a malaujiye 
D'alér quéki l'solia. 

Mins su tos lès visadjes, 
Djon-nes ou bin ratchitchis, 
On pôrè lire : Coradje ... 

Li bon timps a bétchi ! 


EDMOND TILLIEUX, R. N. 


Alerte | 


On-a d’dja raconté totes sôrtes di fauves èt d’pas- 
quéyes. I gna des cis qu'ont l'tour di v'les tchôki. Vos-é 
la one véridique. 


Dj'ènn-a conu onk qui n'è poleüve rin po vos-é stitchi 
one bone. On dimégne i l'ènn-a émantchi one a s’facon. 
C'esteüve do timps del dérène guère. I faut vos dire qui, 
dins l'viladje, quand i gn'aveüve « Alerte », li champéte 
Léyon coureüve rat'dimint fér aler l'ülau. C'ésteüve one 
sirin-ne qu'on fieûve alér à l'mwin et qu'avetive on son 
gréye. 


Ci dimégne-là, nosse-t-arsouye, qu'aleüve todi à grand- 
messe au docsau, aveüve è s'potche one pitite sirin-ne a 
bouche come on vind dins les bazars. 


E z-arivant au docsau, i va fér on p'tit trau dins l’cûr 
do soflét d'l'órgue, Vola qui, do timps d'mésse, i vint mè- 
te si t'avisanc? au trau ouce qui l'vint sórteüve et volè 
l’alèrte qui comince. Dins l'églije, on-étindeüve come si 
ca v'neüve d'à l'uche. 


Les djins, étindant ca, si rawaitin-n'. Saquantes qu'és- 
tin-n' dins l'fond d'l'églije et qu'avin-n' li pèpète, sórt-nu 
rat'dimint. Nosse djoblin les aguigneüve et riyeüve dins 
li min-me. 

Aprés saquants munutes, i r'comince li trayin. Di c'cóp 
là, bramint des djins sortnu su l'place. Mins justumint 
volà l'ehampéte qui passe. 

— Est-ce vos, qu'a soné l'alérte Léyon ? qu'on li d'man- 
de. 


Li, rwaitant les djins tot laudje, réspond qu'i n'a rin 
étindu. 

— Portant, i gna alèrte, nos l'avans ètindu, 


-- Vos-èstoz lwagne dandj'reü, si gn'aveüve alèrte, 
dj'èle saursûve bin. Et l'champète passe si vôye. Les 
djins ènn'ont d'moré tot s'barés. 


Mins on-a bin ri, après messe, quand on-a seü l'djèsse 
di c’t-arsouye-la. Fér atrapér l'vesse aus djins por one 
biéstriye. Gna d'pus d'onk qui n'l'ont nin rovi. 


L. ANTOINE. 


Pitits mouchons 


C'est l'ivièr, li nive, li djaléye 
Li tére a mètu s'blank mantia 
Li vint tchèsse des nwârès nüléyes 
I fait grigneü. On timps d'pourcia, 


Dji waite bin sovint pa l'fignésse : 
Dins l'djardin, gna tot qu'est catchi 
I fait minabe èt l'nive est s'pèsse 
Les mouchons n'ont rin à mougni. 


Is faiynu vraimint pwine-ne à vôye, 
On vwèt qu'is-ont frèd, qu'is-ont fwin. 
Alôrs, dji chove one place è l'vôye 

Et dji boute saquants bokèts d'pwin. 


Dji v’s-asstire qu'i gn’a on daladje, 
Autot di c'qui dj’a là bouté. 
Sauvèrdias, mauvis èt rodje-gwadjes 
Ariv’nu di tos les costés. 


Au meur, su one pitite plantchète, 
Dji boute on bokèt d'laurd sins sé, 
Timps-in-timps saquants cacawètes, 
Les mazindjes l'ont bin rate trové. 


C'est plaijant ces p'tits bièsses, 

Avou zèls, dji passe co bin m'timps, 
Dj'in-me mia les vôye crèver d'viyèsse, 
Putôt qui di misére et d'fwin. 


L. ANTOINE. 

Istware d'ène lousse 


Di votirotis co vos dire cou qu'di sés d'ène vièye lousse 

què d'ai vu din l'fourni al cinse dèl vake qui tousse. 

Ele èstotit si dbauchéye, abandonéye din s'cwin, 

qué di li z'ai dvisé come si èle èstotit 'ne djin. 

El vièye lousse dèspoktéye m'a conté tous ses pin-nes : 

- < Di pinsoüs d'yète eüreüse mins is m'ont yet al lin-ne! 

Quand di süs vnüye droûci, is vnine-tè dè s'marier. 

C'èstoüt l'bon tamps, adon, mins ca n'a ni duré. 

Di püjoüs dévin l'soupe qui sintotit bon l'vérdüre, 

èl soupe qu'on ringraissotit avû des plotches dè büre ! 

Quèques fwas di fzoûs ducace a toüyi l'rimplumu 

qui glètotit au long d'mi dusqu'a ci a 'ne sadju ... 

Yè V' bouyon, chaque dimince, èm fèsoût des clignotes 

dévin l'flér du lori, du poûyu, des carotes ! 

Mins in ptit pau d'au coüp on m'a léyi au clô 

des djotis, des smin-nes tt-intiéres sans qu'di seûsse bi 
[pou quo. 

El chinèl est parti sans s'èrtourner su l'cinse 

yè m'a dit in passant : Di m'in vas, d'piérds passyince ! 

El cinsi yè l'cinsiére sont mis a s'carougni. 

El cat stoût din l'orlòdje ! Adon di Wai compris. 

In moumint par après il ont pièrdu 'ne cavaye 

yè c'est dèspüs c'djoti la qu'il a yeti des batayes ! 

I faut les vir cugni ! Come tous les-autes bidons, 

d'ai sté rwéye au roûd bras tous costés dins l'méson. 

Raviséz bi mes playes come èles sont inrotiyéyes, 

èl grangrène est dja dvin yè d'süs toute dèankéye ! 

Mèrci, savèz l'amiss, dè m'avoti ascouté. 

Ca fét tèlmint du bi dè povoti raconter 

in ptit pau ses miséres. C'est l'istwáre d'ène vièye lousse 

qui n'votirotit ni mori dèvin 'ne méson qui brousse. 

Vos stéz bon ! Djètèz m’rdde lauvau tout conte él ri 

qui müzène és boneür au trévi du pachi ! 


URSMAR FIERAIN, R. N. 


Glossaire. — Lousse : ouche, cuiller à pot; déspokter : bos- 
seler, couvrir de coups; toüyi : mélanger, emméler ; rimplu- 
mu : compote; glèter : baver, couler en souillant ; potiyu : 
thym ; chinél : domestique ; carougni : chamailler ; ri : ruis- 
seau ; müzner : fredonner ; brousser : bouder, 

On n'vwat pus stikes ni brokes 


El broüyârd est si spais qu'on l'coüproüt au coutia ! 

Di guérzine, èl fwadüre s'a infuté din m'pia. 

El Bèle est lvéye, bi setir, mins n'lüt ni pour nous-autes : 
èl biaté du stwali, audjordá, nos fét faute ! 


On n'intind ri qu'c'est ri, a part quéques fwas l'chuflot 
d'in train, lauvau bi lon, qui s'inketirt come in sot 
yè Veriyadje d'éne suwète cachant après s'péture 
dèvin l'nütt abiyéye mètnant tout d'ène vènure 


On n'vwat pus stikes ni brokes ! Ca rchène a in tablau 
qw'in méte a dèsfacé sans wéti a 'ne goute d’yau. 

Mins di vwas la dvant mi come ène sakè d'pus clére ! 
Tènin, c'est l'pétit djoû ! Dai pris in kmin contrére ! 


Les cos viène-tè d'canter yè l'solèy rinvèyi 

aboule droûla tout roûdje pou vni m'dèsmarachi 

yè m'moustrer, pou s'plési, din les buchons d'èspènes, 
les tèmes filés d'avièrje qui rite-tè d'mi inchène ! 


URSMAR FIERAIN, R. N. 


Glossaire, — Guèrziner : frissonner ; suwète : chouète ; dèsma- 
rachi : débourber ; tème : ténu. 


or * Po. ` 
T'ès mia qu'in Rwè | 
M'popa n'ét qu'èn-ouvri come i gn'a tant 
d’ouvris : Ni s’reut-ce nén pou coula qui 
dj'lès veus si volti ? 
E. J. P. 


Gn'a d'ca dés-ans 

èt dés ra-z-ans 
qu't'ès vnu sul tère : 
c'djoû-là, cét hyér ! 


* * * 


Et tas bén v’nu 

èt t'as crèchu ...; 

t'as sti à scole ; 

ti d'djeus : qué cole ! 
Ti ratindeus, 

ti t'agramceus 

qu' fuchiche vacances : 
adon, qué tchance ! 
Et ti compteus, 

au d'bout d'tès deugts, 
lès djotis d' pacyince 
èt d' pènitince 

qui t' faureus fé 
d'vant dél... lèver. 


* * * 


Mais l'djoâ a vnu 
èyè t'as cru 

va, dandj'retis, tais's, 
qui t'èsteus t’maisse 
èt t'as pinsè 
qu't'èsteus chapè ! 


* * * 


Oyi, rastrinds ! 
L’lond’mwin matin, 
sins frisse ni frasse, 
t'as ieü "ne bèsace 

èt l'Pére t'a dit : 

« Tél as tchwèsi ... ! 
Ni véns nén t'plinde 
si t'as mau t'vinde 
d'awè trokè 

— grand baudèt qu’t’és — 
l'viye di scoli 

pou l’cène d'ouvri. 
Asteüre, hein, cousse, 
ti gangn’ras t'crousse 
come ti péras, 

al fórce dou bras ! » 


* * * 

Dispüs adon, 

ti t'fais ’ne raison : 
ti boutes a pièce, 
sins r’lai, à biésse ... 
Dji n'l'aprinds rén 
mais dj'sés fòrt bén 
qu’en fèyant t'bouye 
sins criyi ouye, 

t'ès pus etiretis 

qui dès scrijeûs 
avou letis plomes 

èt letis diplomes, 
qui dès richards 
avou letis lyârds, 
qui dès vedètes 

èt dès mazètes 
pèrdant l's-oneürs 
pou dou boneür ... 


* * * 


N'eüche pont di r'grèts : 
tas 'ne bone santè, 

ène feume plaijante, 
simpe èt spaurgnante, 
dès bias-èfants 

au mia pôrtants, 

èt dès-auj'minces 

come in vrai prince ... 
Adléz t'tokwè, 

t'ès mia qu'in Rwè ! 


Em. Jos. PIRET, R. N. 
Note : Le tutoiement n'est toléré, chez nous, 


que dans les rapports familiers entre amis 
intimes. 


Les numéros d'avril et de mai seront réunis et consacrés 


à la mémoire de Monsieur Eugène Gillain. 

Li suplice da Calbalasse ” 


Di totes les histwéres qui nosse pòve viye grand-mére 
nos a raconté aus longués chijes d’huviér, li pus béle ét 
| pus tèribe è minme timps est sûrmint |’ suplice da 
Calbalasse : nos li avans fait répéter co cint côps. 

Divant |’ révolucion, dijeüve-t-éle, l'Abiye di Malònne 
esteüve habitéye pa des mwinnes, qu'on lometive des 
tchènonnes di Saint Augustin. Li cink qui mwinrneüve 
tot l' covint s’ lometive li provisetir; c'est a li qu'on 
aveüve a fé quand on travayeüve a l'Abiye, C'est li ossi, 
avou des òtes mwinnes, qui jujeüve les crimes qui 
s’ fiynn't didins |’ viladje, pasqui Malónne ésteüve payis 
d' Lidje ; les juges di Nameur n'avinn't rin à vòy vêla. 

Les d'zarteürs di Nameur ét des ôtes payis, porsüs pa 
les gendarmes, et qui passinn't li ri d' Bauce, ni plinn't 
pus yesse ripris ; sovint is s’ marriynn't dins l’ viladje : 
c'est poqwé qu'i gn-a tant des noms étrangérs didins 
Malónne. 

One dijinne d'anéyes divant qu' les sins-culotes ni 
distrüjenuche l'Abiye, les mwinnes avinn’t po les gover- 
ner on vi proviseür, causu aveüle. On li aveuve métu, 
po l' codüre ét po l' mwinrner tos costés, on dj6nne home 
di Malónne d'one vintinne d'anéyes : c'esteüve Baque, 
onk di nos méyeüs camarades. Tos les djoüs, quand 
l’ proviseür aleüve si coütchi, c'est li quèl mwinrneüve 
didins s' tchambe ét quèl dismousseüve. On djoü al nét, 
aviés yat heüres (2), Baque mwinrneüve co coütchi |’ vi 
proviseür, dins one tchambe do costé des djardins. Au 
momint qu'is passinn't didins |’ colidór, d’ lez one finies- 
se qui doneüve su l'uch del tchambe, on cóp d' fisique 
est tiré au truviés des careaus ét vint tuwer |’ proviseür 
dins les mwins do djónne home, qui li minme ricut one 
bale dins l’ có, inte cü èt chair, bale qu'il a aurdé tote si 
viye ; i nos l'a co fait sinte di cóps. 


(1) La légende de Calbalasse repose sur un fond de vérité histo- 
rique. M. Lucien Maréchal en a fait une étude approfondie, 
pensons-nous. 

(2) Le 12 décembre 1787, d'après l'Histoire de l'abbaye de 
Malonne par le chanoine Barbier. 

Après c' crime la qu'a fait tant do brût a Malónne, les 
inwinnes ont fait fé des r'cherches tos costés èt is ont 
promètu trinte courones d'ôr, come ca s’ fieüve di e 
timps la a l’ cink qui freûve conéche li coupabe, (On 
mwinne qu'on soupconneüve aveüve dèdja sti arèté èt 
èvoyi à Lidje, mais on n'aveüve rin set li prouver). 


Di c timps la, gn-aveüve au fond d' Malònne on home 
qu'on lomeüve Calbalasse, marié, mais sins éfants. On 
| wètetive come on brave ét honéte home; i n’ dimè- 
reüve nin lon èri d'l'Abiye. D'dins one maujone pus lon 
d'méreüve on lomé Encotte, on vi soûrnwès qu’ persòn- 
ne ni véyeüve volti, qu'ésteüve todi djalou d’ tot l” mon- 
de. Etindant dire qu'i-gn-aveüve des caurs a gangni, li 
vi Encotte ènn a 'nn alé a l'Abiye dènonci s' vwèsin, 
Calbalasse, come estant l'assasin. 


« DJÈ l'a véyu, a-t-i dit aus mwinnes, réler al nèt avou 
s'fisique, li djou do crime, tot autoü d’ l'Abiye. > 

Il a r'çü les trinte pices d'ôr, come Djudas quand il a 
vindu s’ maisse. 

Ci djoü la, Calbalasse a sti arèté Il a yen beau dire 
qui c’ nesteüve nin li, djurer pa tot c’ qu'i gn-aveüve di 
pus sacré au monde qu'i n'esteüve po rin d’dins c’ crime 
la ; rin n'i a fait; on l'a mètu o prijon. Si feume a v'nu 
d'lez les juges quand ons a interrogé les tèmwins et, 
purdant on crucifis qu'esteüve la, élle a fait 1’ sermint 
qui st home esteüve inocint. 

«Li nét do crime, dist--èle, mi home esteüve coûtchi 
avou mi dispü yat heüres èt i n'a nin boudji di tote li 
nét. » 

Rin n'i a fait ; Calbalasse a sti mètu al question èt 
condané a yesse ruwé vikant s'i n' vleûve nin avouwer 
s’ crime. On li a câssé les brès èt les djambes onk a onk 
en les fiant passer d'dins l’ reuwe toürnante. Après cha- 
que mimbe cassé, on li dmandeüve do-z-avouer s' crime, 
mais todi i d'jeüve qu'il esteûve inocint. Soufrant come 
on martir èt n’estant pus qu'on paquet d' tchau son- 
nante, on l'a condâné a yesse pindu come on criminél 
adeuri. Après ca on l'a mwinrné su l' Tombwès èwouce 
qu'on pindeüve èt qu'ons ètèretive les criminéls, Quand 
il a sti arivé la, il a dit a ses juges èt a ses bourias èt a 
totes les djins qui wètinn't : « Dji va moru, dist-i, dji so 
inocint do crime qu'on m’ riprotche ; dji n’ sai nin poq- 
wé Encotte m'acuse, dji n' li a jamais rin fait. Eh bin ! 

d'dins trwès djoüs, djè l'apèle au tribunal di Dieu ; qu'i 
végne vêla rèpèter si-t-acusâcion ! » Après qu'il a yet 
causé ainsi, on l'a pindu ; il esteüve aviès quatre heures 
après l’ diner. 

Trwès djoûs après c’ trisse évén’mint, li misérabe 
Encotte, qui tot l monde wêteüve come on vrai Djudas, 
esteüve al tauve po r'ciner avou s’ feume èt ses fèyes : is 
v'ninn't do rintrer ; is avinn’t siti fèner. Il esteûve pâle 
et i trònneuve en wétant l'òrlodje. Enfin vola quatre 
hetires qui son’nut ; i comince a s' rimète èt a sorire èt 
is lève di tauve. 

< Vola, wête, qu'il est quatre heüres sonéyes, dit-i a 
s’ feume, èt dji n’ so nin co mwart ; si I’ bièsse di Calba- 
lasse mi ratint la-hòt, i ratindrè co longtimps. » 

Il aveûve a pwinne fini do causer qu'i tchèt au rviérs 
su l’ pavéye. Si feume èt ses èfants acoür'nut, on I’ rilève: 
il esteûve mwart !... Gn-a yeu persònne a s-t ètèrmint. 

Aviès trinte ans après c'te afaire la, gn'aveüve pus 
wêre di survikants des anciens tchènònnes di l'Abiye; 
les saquant's qui vikinn't co, estinn't onn' miète disper- 
sés d'dins tot l'pays. Onk des pus vis esteüve ritiré dispu 
longtimps do costé d'Dgiblou. Infirme ét malade, sintant 
qu'il aleüve bintót moru, il a fait v'nu l' curé d'Malónne 
po s’ cofesser ; c'esteüve li l'assasin do vi proviseür. Il 
aveüve pinsé yesse lomé é s' place, mais s' crime aveüve 
siti inutile, on-óte aveüve siti fait proviseür. C'est li qu'a- 
veüve siti arété dins l' cominc'mint. Il a d'mandé èt 
priyi l’ curé d’ Malónne do publiyi s’ cofession a l’èglije, 
aprés s' mwart, po r'blanqui li mémwére da Calbalasse. 


C'est c' qui a sti fait. 


Note. — I gn-a saquantés anéyes, li sóciété archéologique di 
Nameur, atiréye, probáblémint pa |’ nom do hamia, a fait fossi 
au Tombwès po trover des vijeries, mais on n'a r'trové qu’ les 
ouchas da Calbalasse, qu'aveüve siti étéré su l'place do suplice. 


LAMBILLION. 


(3) Extrait de « Autou d'l'aistréye do timps di m'grand-mére ». 
Contes wallons (1906). 


L. J. L. Lambillion, né à La Plante le 6 juin 1853 et décédé à 
Jambes le 22 mars 1922, a laissé un autre recueil : « One chour- 
chie di fauves do vi timps », contenant 20 contes (1907). 

LES CAHIERS WALLONS 


Su l'sou... 


Li dij-ût di Mars’, quand nos-avans r'ci di nosse 
Sécrétaire l'orde do méte dissus pid on dobe numéro dés 
« Cahiers Wallons », a l'oneür di s'fondateür, nosse bon 
vi socon Eugéne Gillain ; on s'a r'waiti tos lés deüs, fiérs 
di paréye « Mission » - come on dit dins nosse mésti 
d'sódàrs, - mins contins surtout do plu r'viqué avou li 
ét avou vos-ôtes sakwantes dés momints qu'i nos-a valu. 


I gn'a tant a dire dissur li, tant, ét tant do bia ét do 
bon. Si nos n'avin-n nin peü do passé po dés minteürs, 
nos dirins: i gn'a rin qu'do bon ét do bia a dire dissur 
li... ét nos n'sèrins nin lon do dire li vrai - Dimandoz-l', 
po vosse gouvérne, a sès djins, a sès camarádes dès Rèlis, 
aus sceürs di l'órfulinat, aus djins do Saut, di Gédine, di 
Florènes, di Tchéslét, 

N'alans nin si lon ; c'è-st-a nosse présidint èt aus Rèlis 
qui nos-ont causé d’li au momint qu'i 'nn'a ’nn’alé qui 
nos d'manderans d'abòrd leti pinséye, èt a sès vis cama- 
rades, a sés fiyous, èpwis nos frans r'viquè por vos Eugène 
Gillain, tél qu'i s'yèyeut ; d'après lès papis qu'il a scrit. 
Pokwè l's-a-t-i mètu en francés : nos n'è savans rin, 
mins a costè d’cés sakwants pages-la, i gn'a tant d's-òtes, 
en patwès qui nos donenu s'portrait. 

Et çà nos amwin-neré a vos causé d'sès-ovradjes ; 
trwès bias lives, da li, et les < Cahiers Wallons > qu'il a 
sti vraimint leû pa èt leu man d'on plin côp. 

Di d' la a r'causé d' Eugène Gillain, tél qui nos l'avans 
conu, tél qui sès lives nos l'mostèrenu, i gn'a qu'one 
pichiye et c'èst la d'sus qu' nos bouterans foti nost' 
ovradje d'audjoürdu. 

D'aujotirdu, ayi, paski, d'l'ovradje il è faut po tos lès 
djoüs - insi l'didle ni vos tente nin, nos aureut-i dit! - 
il è faut po d’mwin ossi. Dimwin, ci sèrè li concoürs inte 

totes lès scoles di nosse payis, on concoürs < Eugène 
Gillain, Père Pirot», qui nos n’avans seü boutè pus 
avant ¢’t’iviér-ci, pwisk’ i gn’aveut d’dja onk en route. 

Deûs Maisses-Walons qu'i nos faut fè conéche; deüs 
Rélis qui séront contins do nos veüye tchéryi dins lets 
rôyes èt, plai-st-a Dié! do 'nn'i asatchi d's-òtes, èt sur- 
tout, dès raupins, lès Rèlis di d'pus taurd. 


Dès Majòrs. 


Eugène GILLAIN 
1882-1955 


La grande famille des Rèlis Namurwès est en deuil : 
elle a perdu son cher vice-Président, Eugène Gillain est 
parti pour l'autre monde ou « nosse bon papa di d'là 
hòt » (c'est ainsi que, dans un de ses contes, il appelle le 
Bon Dieu) aura recu celui qui fut toujours son fidèle 
serviteur. 

Non seulement «il n'est, dans ses nombreux écrits, 
aucune ligne qui ne puisse être lue par tous » (1), mais 
encore ses souvenirs folkloriques portent la marque 
profonde de sa foi chrétienne. 

Dans ses « SOV'NANCES D'ON VI GAMIN » comme 
« AU CULOT DO FEU » «il représente le fils aimant et 
soumis de parents qui élevérent dignement leurs enfants 
et qui honorérent la parole de leur curé » (2). 

Si Eugéne Gillain a été le « méch'neü » du courrier de 
Fosses, il fut surtout le « semeü > dans les < Cahiers 
Wallons », qu'il avait créés, faisant lever d'abondantes 
moissons par ses encouragements aux jeunes auteurs, 
par sa légendaire bonhomie, par son amour ardent des 
traditions. 

Aussi la Wallonie lui est-elle reconnaissante, parce 
quil a maintenu toujours bien vivante notre langue 
wallonne. C'est le dialecte de Sart Saint-Laurent qui a 
fait connaitre partout les souvenirs du bon chrétien que 
fut Eugene Gillain. 

« In'n-a tot d'minme diméré one sakwè au fond d'mi 
p'tite àme, a-t-il écrit. Ca m'rivint en minme timps qui 
les pélérinadjes qui dj'a fait avou m'moman à Notre- 

Dame des Afflidjis à Baulet, à Sainte Rolande à Djèr- 
péne, à l'Sainte Briye, à Sainte Adèle. 

C'est-ainsi qui n’s-avans sti fôrmés nos-6tes : on 
voyadje avou s'papa, on pèlèrinadje avou s'moman ont 
fait dix côps d’pus qui trinte-chis lécons d'on maisse 
ètur les quate meurs di li scole» (3). 

Les Rèlis, qui garderont toujours un doux souvenir de 
leur frère si dévoué, s’inclinent bien bas devant cette âme 
si sincére et si bonne qui vient de quitter, en lui laissant 
l'espérance de l’immortel revoir, sa grande famille bien- 
aimée, toute imprégnée du bon exemple paternel. 

Comme Saint-Pierre a invité Miyéne a entrer au para- 
dis, après le plaidoyer de Eugène Gillain, ainsi aura-t-il 
répété, pour le brave Réli qui est parti le jour de la féte 
de Saint-Laurent, ces paroles accueillantes : «Intrez, 
m'fi, intrez m’bone âme do payis wallon ». 


J. Calozet. 
Président des R. N. 


(1) Louis Loiseau. 
(2) M. Piron dans < Clartés sur .,.» 
(3) Voyadje èt pèlèrinadjes. 


El Plante 


D'l'aprés-nóne, quand li zine li purdeüve, Eugène 
Gillain, l'méch'neü, apicetive tchapia èt baston ét s'mè- 
teûve en route. Di Salzénes ousqui d'méreüve, i montet- 
ve li citadèle, li trévautcheüve pa on costé ou l'óte po 
ridchinde sovint èviè l'pont d'Djambe. Did-la, i süveüve 
Moise djusqu'al Plante. Su l'còp d'trwès eüres, les ouyes 
co tot asbleuwis di c’qui l'aveüve discouviè, seûye-t-i a 1’ 
copète do tchestia, setiye-ti au d'dilon d'l'aiwe : 

— Bin, on pout dire qui vos estoz dins on bia payis ! 
s’esclametive-t-i ... 

Et après l'bondjoü èt |’ pougniye di mwin, i s'achiteü- 
ve sins facon, « dins s'fauteuye » èt m’contetive si porm- 
winrnade : Tot dvisant, i m'questionetive sur one sôrte 
ou l'ôte : li donjon, li Tiène qui rote, l'ermitadje, St- 
Maurtin ... 

Ainsi, causu todi, nos comincin-n’ pa one miète 
d’istwére di Nameur. 

Li Pwate dél Plante, ousqui nosse tayon Julien Colson 
— brigadier d’octrwé — avetive viqué, tot sognant ses 
fleürs èt scrijant ses tchansons, l'ile di « Vas-t-y frote » 
qui waude li sovnance do warache Don Juwan, dédja 
plin d’détes èt n’waitant nin a z'è fé co d’pus, po retire 
la, dins l'mwès d’Djuléte 1577, dins one fiesse èt one 
bombance a n’nin s'è fé one idéye, li fametise rinne di 
France, li bèle Margot, li parc ousqui « Li Bia Boûquet » 
après awé sti tchanté en l'oneür di nosse prumi rwé, en 
1856, a duvnu li tchant des Namurwès, tot l'passé do 
faubourg l'intèresssûve au d'la. Nos vis mestis, ouyeüs, 
briqueteüs, lüteüs d'batias, pupis, tot li plaijeüve, qui 
c'esteüve plaiji à vôye. 

— Vos dvriz fé on life avou tot ca, 'nn'aleüve-t-i ... 

Mais vla m'feume qu'arriveüve ! 

— One jate di cafeu, monsieü Gillain ? 


— Oyi, si vos vloz... mais one pitite savoz, pace qui 
vos, vos |’ fiyoz trop fwart ét dj'a peti di n'nin sawè dwar- 
mu ... 

Adon, tot tütlant doucétmint one jate di novia passé, 
bétchotant one létchriye ou l'óte, pwis satchant li ptit 
cigare, nos ataquin-n', s'apinse li, li « toür d'horizon », 
ci qui vout dire qu'on causeüve des Rélis Namurwès ét 
d'leüs scrijadjes... I m'conteüve ossi des boquèts di 
s'vikériye di brave ome. Les «Cahiers Wallons >, ses 
ovradjes avinnent led paurt èt tote li Waloniye èto. 

Eugène Gillain, noss» vi gamin, aveüve po l'patwès, 
po les saintes tradicions d'famile, po l’Bin èt po l'Bia, 
one vraye dévocion... Quand i causeüve di s’djon-nésse i 
vos aveüve one si tinre, one si mouwante maniére di 
dire « papa moman » qui, a chaque côp, m'aleüve drwèt 
au coeur. 

— Qué boneür ! qui dj'sondjeüve, po des djins d'awè 
ieü on parèy fi! 

Qué eximpe ! Et qué modèle ossi po tos nos < zazous > 
et nos djon-nés macrales d'asteüre qui n’volnu minme pus 
leus parints, po couru dins les bals èt les cinémas ... 

Mais, dji n'vous nin fini, sins mostrer l'simplicité, li 
bonté do Mèchneü. 

On djou d’vacances, i nos esteüve arrivé èt i nos espli- 
queüve les brits èl l'daladje qui gn'aveüve ë s'maujone, 
d'al valéye djusqu’au gurni, avou ses èfants èt surtout 
ses ptits-èfants : 


— Et l'bésogne don, po sogni tote l'atèléye! Nos-èstans 

co bin doze, quatôze al tauve... dijeüve-t-i èt dji vos 
assure qu'on n's'embéte nin!... Et mi, achève-t-i, come 
dji n’sés rin fé d'òte dins l'mwinadje, po soladji m'feu- 
me, dji fais l'bagadge ... Quant tot l'monde a dîné, dji 
m'ressère tot seu dins l'cujéne èt, sul timps qui m'feume 
èt les òtes divis'nu one miète en s'ripwasant, dji rlave 
tot : 

— Ah! vos fiyoz come Eisenhowèr d'abòrd ?... qui 
dj'dis. 

— Comint ? Eisenhowèr, i fé l'bagadje èto, li ? Dji n'èl 
saveüve nin... respond-t-i tot sbaré ... 

— Oyi..., djè l'a li énawére dins l'gazète. Li dimègne, 
quand l'mesquène n'est nin là, Ike fét l'bagadje po z'aidi 
s'feume ... 

Et po fé aler one miète nosse chér méchneü, dji por- 
süs : 

— Vos vèyoz don qui les grands omes ont les minmès 
idéyes ... oyi, oyi... les grands esprits se rencontrent ... 

Et Eugène Gillain, les ouyes riglatichant d'finesse, 
riyeüve di tot s'coeür... Dji m'sovèrè todi, avou djwè èt 
rconichance, des bonès eüres qu'il a vnu nos fé passer 
dins nosse chér « Abri » ! 


Jules Rivière, 
Vice-président des R. N. 


Li socon Pirèt d'Franchimont, 
nos cause di s’Parin aus Rèlis 


Grace a li èt a Ghislain Lefébvre, qui m'ont sièrvu 
d' Parins, dj'a plu mouchi dins l'bia Cèrcle dés Rèlis, 

Et, t-ossi bén ien qu'l'aüte, nons n's-agrancéns di vèy 
rariver l’ djoû dèl séyance dou mwès dès Rèlis. 

Si rate qu'i conn’ cheut s'date, i n'aveut rin d pus 
d’ tchatid qui d'm'inviter à s’tabe èt gn'aveut pont d'ome 
pus binauje quand dj'li scrijeus : « vos p'lèz compter 
sur mi! > Rén qu'au ton di s'lète d'invitacion, on sinteut 
bén qu'i n'èl fyeut nén a rastrindant èt vol vèyiz tout 
d' chite a mouchant dins s'maujon : toute li famiye 
vos ratindeut come li Mèssiye ; èt èle ni saveut qwè sond- 
ji pou vos mète à vo n-auje èt v's-adolmiter. Jamais dji 

n'rouviy'rai l'acueuy di cès bonès djins-là ! Qui l'Bon 
Dieu let rinde pus d'cints côps tout c' qu'il-ont fait pour 
mi! Djè leti r'di co : mérci ; mérci ! 

Mais r'vénons-é auzès rèyunions dou Cèrke ... 

En tchwèsichant Eugène Gillain pou leti Vice-Prési- 
dent, on pout bén dire qui lès Rèlis avént-ieü - come on 
dit après nous-aûtes - l'compas dins l’ouy. C’ésteut vrai- 
mint l'ome qu'i faleut pac'qui, s'i saveut s'intèrèsser a 
tout, c’ést surtout au walon qu’i doneut, sins martcho- 
ter, l' mèyeü d'li-min-me. Faut-i rap'ler droci : Au Culot 
do feu ; Sov'nances d'on vi gamin ; Do min-me tonia : 
trwès lives qu'l'a mis à nu s'bèle âme d'artisse èt s'eœür 
di grand walon ? Lès Cayèts walons, r'vüwe mensuwèle 
qu'il a fondè èt qu'èst d'vènüwe li bull'tin officiél dès 
Rèlis Namurwès ? Les bons scrijeüs walons qu'il a lanci 
après lès-awè discouvru ? Tout c'qu'il a fait - pou l’ glwa- 
re èt pou dès pron-nes - come i l'dijeut mwints còps, pou 
fé conèche dou grand public lés-cetives di nos scrijeüs ? 
Et dj'è rouviye ! 

S'il-èsteut fièr di s'tite - èt i l'èsteut : i m'l'a dit pus 
d'in côp - ci n'èsteut nén sür'mint pa gloriyole : i g'na- 
Avis nén pus simpe qui li ét i n'saveut soufri lés grandi- 
veûs ... 


Faleut vraimint qu'i n'fuchiche nén d'assène pou 
n'nén iésse là aus-assembléyes ... I v'leut doner l'eximpe 
pac’ qu'i t'neut fèrme à s'n-idéyàl : aurder l'walon d'nos 
vis parints ét, en l'atèrtènant, spaude, à plènès pou- 
gniyes, li s'mince dou bén, dou bia, dou bon ; fé r'glati, 
t-autoü d'li, l'amour dou Bon Dieu, l'amour dél race et 
di s’parler, l'amour dèl famiye ét dou p'tit cwin d'tère 
éyu qu'i fait si bon viquer, éyu qu'il ést si rapaujant d'a- 
ler fini sés djoüs ét d'dórmi s'dairin some dins l'soce dés 
cias qui n's-avons vu voltiy. 


(Je suis allé à Sart-St-Laurent oü j'ai acheté un petit 
emplacement à l'ombe do vi tiyou) mi scrijeut-i l'21 
d' may 1949 ... 


Doner l'eximpe! E v'là l'preumére raison di s'fidèlitè 
auzés réyunions, Ene deüzyin-me, c'ést qu'il-aveut, s'a- 
pinse à li, sacants poulins à z-atraityi, dins l'binde dés 
soçons ramonc'lès autou dèl tabe di no Président. I v'leut 
sawè si on saureut z-è fé facon, vèy si l'goria n'lés co- 
cheut nén éne place ou l'aüte, pou sawé z-i r'médyi à 
timps. Ossi n'piérdeut-i nén 'ne glimiote dés léctüres di 
tous nos Rélis ét surtout d'sés poulins. 

Mi, qu'él con'cheus, dji vyeus tot d'chüte à s'mine 
tout çu qu'i trouveut, d'bon èt tout ¢’quél-ésteut mwins'. 
Seür'mint, i t'neut pour li cu qu'i pinseut, òrmi qu'on 
n'li aureut d'mandè s’n-avis. S'i d'veut l' doner, i n' toür- 
neut nén autot dou pot; mais il-aveut sogne d'arondi 
lès-arèsses pou waiti di n' frouchi nèlu. 


Avou mi, i n'waiteut nén si spais : i m' dijeut platèzac 
cu qu'i pinseut d'mès < d’vwars» (ène pètite pique, au 
maisse di scole, istware di rire). Mais ¢’n’ésteut qu'a 
s'maujon qui m'fèyeut l'eomplumint ou bén... l'con- 
traire, Ene trwèzyin-me raison c'èst qu'i v'leut iésse a 
pau près sür qui dj'nèl plantreus nén la, après l'sèyance. 
Ossi rate qu'èlle-èsteut finiye, i m'apiceut pal mantche 
en d'djant : dispaitchans-nos d'aler mindji po z-awè 
l'timps d'babyi on pau divant qu’vos n'è raloche ! Et aye 
abiye, nos couréns prinde li tram pou lès Hayètes !... Et 
nos contunuwéns l'sèyance tout l'long dèl vòye pou l'a- 
chèver autou dèl tabe jusqu'à l'eüre qu'i faleut l'léver ... 
Acheune, nos fyéns li r'vüwe di c'qui n's-avéns oyu èt 
d'tot c'qui s'aveut dit al rawe dèl Ange. S'i nos d'mè- 
reut dou timps, nos causéns dès confréres, dè lets tra- 
vaus èt d'leüs mérites. 

Souvint, pou n'nén dire tous lès côps, faleut qui dj'lije 
pou l'famiye tout-atire cu qu’ dj'aveus li dèl matinéye 
auzès Rèlis. Après coula, on fyeut l'critique tèrtous 
achetine sins-aguignes èt sins mèchanc'tè. 

Et dji r'tireus toudis profit d' cès parlotes-la. 

Come bén dè jusse, c'èsteut m'Parin Rèli qu'mèteut 
leougnét. Et quand id djeut : «è v'là m'n-avis! > dji 
pleus ièsse sür qui c'èsteut l'bon pac’ aw'i n'avanceut 
rén sins rèflèchi, sins-awè pèsè l'poür èt l'conte, sins iès- 
se sür di s'n-afère. Mais dj'èsteus toudis libe di fé à m' 
mòde. - « Vos f'roz come vos vòroz ! d’djeut-i. Vos-èstoz 
libe ; mais, à vos’ place, dji candj’rés one téle frase ..., on 
tél mot ..., one téle éspréssion... Sayoz èt vos vièroz ! > 


Et dji sayeus èt dji vèyeus ... qu'l'aveut raison. Et nos- 
èsténs souvint di sqwaire. 


Mais sul timps qu'nos babyéns lès-èwiyes n'piérdént 
nén led timps... Tout d'chüte, il-èt quatr-eüres mwins 
quart. Faleut sondji à z-é raler | 


Adon, toutes lés djins dél maujon v'nént m'ramwin- 
ner jusqu'à sul soü en m'fyant prométe di r’véni l'« côp 
qui vént >. Et pwis m'Párin pèrdeut s’crosséte pou v'ni 
m'doner in pas d'condwite jusqu'à l'arét dou terminus. 

E co sacants conséys tant pou m'santè qui pou l'lité- 
ratüre... ène bone pougniye di mwin ét pwis... : à r 
vèy ! ètèbén rate, s'i plaise-t-a Dieu ! 

Jamais di m'viye dji n'rouviy'rai cès momints-la ! 


E. J. Piret. 


Il est rèvôye, nosse Méch’net 
Li Grand Maisse nos l'a r’pris 


Dissus Sés bins, dés-ans ét dés-ans au lon, il aveut 
méch’né di totes lès dinréyes, ritche dès glénes di boneür 
qu'il aveüve rascoudu, ricon’chant au Maisse dès pautes 
qu'I li aveut lèyi ramèch'nè; nin djalous dès djaubes 
qui dès-ôtes, a costé d’li, zwèpint au bos’ en s’ fiant passé 
po dés malins. 

Si méchon, i n’ là nin léyi su l'gurni, èwou qu’ dès 
bièsses è li vérint scrotè ; i ’nn’a nin mézüzé : lès grins, 
i l’s-a r'mètu ë tére a l’ grace do bon Diè. 


Qu'i ’nn’ a sti eüreüs dins s’ famile ! Il a plu veüye deüs 
d' sès gamins riprinde dins leds mwins bèniyes li blanke 
et pous'lante faréne do l'glène po ’nn’ è r’fé s’ Maisse, èt 
Li d’né a li, pôve mivé d' méch'neü — qué mirauke ! — ; 
sès féyes sipaude, dins les cœürs dès p’tits-éfants les les- 
sons qui let pa, sins-i fé paréte, lézi aveut d’né a banse- 
léyes ; sès-èfants ramwinr’né d’lé leti Pârin èt leû Marine 
dés boléyes di raupins come one ofrande ét come on- 
èspwêr ! 

Qué ritchésse qui v's-aviz dins vos mwins méch’net. 

— Mins po vosse grand cœür, a costé d’vosse famille, 
gn’aveut-i nin l'payis, li vi payis dès vis parints, dau 
Saut, d'Nameür, di Florénes ou d Tchésselét ; l'avoz 
r’batu nosse bia payis walon po conéche sés biatés, po 
nos auyenè s' bia vizadje tot machuré — dijeûve-t-on — 
di spots walons èt po li rinde a li-min-me li gout di s’ vi 
lingadje. Ca nos-a valu : « Au Culot do Feu, Sovenances 
d'on vi gamin, Do min-me Tonia, Lès Cayés Walons >. 
Sins v'lu dire do mau dès dérins, c'èst tot l'min-me li 
prumi qui vos-in-miz l'mia, maugré sès défauts, li pus 

vi d'on? bèle famile < Au Culot do Feu! > Avou li p'tit 
Daoust, on grand maisse do créyon, qui l' bon Dié aveut 
métu su vosse vôye au bon momint, vos v’s-avoz coplè 
tos lès deüs po tchanté nosse payis. Si tchant-la, il a 
r’muwé èt i r'müweré co lès djins d'nos djins, ca c’ést 
dol seüve di Waloniye qu'i fait brotchi, Di Mèch'net, 
v's-avoz div’nu sèmeü, èt nos-òtes, lès pus djon-nes, c'èst 
au culot d'vosse feu, a l'tchaleur de sès blames qui nos 
n's-avans réwéyi come on a tchant d’ coq à l'piquète do 
djou. 

Avou vost'air do n' djonde a rin, què ritchèsses qui 
vos nos-avoz d'nè la, méch’net ! 


En r' sondjant a vos, dji n' pou manquè do m'risov-nu 
do l'« parabole do publicain» ou, si vos vloz, ca c'est 
l'min-me afaire, di vost’ istwère da « Miyin a l'uch do 
paradis ». 

.. « Après-awè batu li s'mèle cinquante ans èt tirè 
l'didle pa l'queuwe sèptante-cinq, Miyin arivait a l'uch 
do Paradis. Tot tron-nant, i toke on p'tit côp, come s'il 
aveut peü qu'on n’ l'étinde...» < Dj'i n'a jamais fait 
qu'do pwarter l'drapia d’ Sint-Lorint a l'porcèssion ... lès 
mossieüs qui pwatenu |’ baldaquin intèrenu tout drwèt 
zèls dandj’retis ??... » 

— Et Sint-Pière : « T'as todi travayi d' bon cœür sins 
jamais trompér tès maisses, ni salér tès clients quand ti 
travayais po t' compte. T'as èlèvé one grosse famile sins 
t' plinde dès privations !... » 

— Miyin : «-Faut nin comptèr ca, oh, nos-avans yet 
tant do plaiji avou cès p'tits-la ...! ... èt dispeüye qui 
dja set pwarter on fusike, dji n'a jamais lèyi passér 
Sint-Fouyin sins márchér ... > 


Miyin, c'ésteut quéquefiye Miyin, mins, por mi, c'és- 
teut ossi l' mèch'neti ét c' n'ést nin po rin qu'il èst rè- 
vòye li própe djoü d’ fièsse di Sint Lorint, li grand patron 
dau Saut. Quéne fiésse qui ¢’ auré sti La-Hót. 

A Sint-Lorint qui vos ratindeüve po fiésté li onze d'a- 
wous' avou li, vos-avoz plu dire qui l'dimégne di d'vant, 
on Z'aveut marché a s't-oneür au Saut — min-me si 
Sint Fouyin d'veüve iésse djalous —. Ci qui v' n' avoz nin 
dit, mins qu'i saveut bin, c'ést qui c'ésteüve quéquefiye 

bramint a vos qu'on |’ diveut, ¢’marche-la, 

Vos vis parints vos ratindin-n’, qui vos-avint mostrè 
l'vôye ét les Rélis qui vos con'chiz si bin : qu’aurin-n’- 
t-is yeü a r'dire a l'ovradje qui v's-avoz fait ? 

Les vis cwam-jis, lès vis mawyeüs d'aurpi s'auront 
recrèstè quand |’ brat s'aurè staurè qui |’ fi do vi socon 
Djilain, qui l' tchanteü dès tireûs d' tchèstia èsteüve rè- 
chu addé Sint Crèpin. 

Vos v’ la foü dès côps asteüre èt nos-òtes, qui v's-avoz 
la lèyi por one méyeüse viye, nos n'avans pus qu'one 
sòte a fè, sire li royon qui v’ s-avoz tchèrwè por nos, ri- 
prinde li grin qui v' s-avoz mèch'nè por nos èt l'riméte è 
tére sins fin d'one awous' a l'òte po qu'i r' boute a l' pus 
grande glwère do Bon Diè et au pus grand profit d'nosse 
payis èt d’sés-éfants. 

Come Sint Piére l'a dit a Miyin : < C'è-st-a t’ toi! Li 
Bon Diè t'ratind po t' jugér. Confiance ! », insi i vos l'au- 
ré dit. Di d' La-Hòt, vos nos véroz cor a pont bin sovint, 
en ratindant, plai-st-a Diè, do vos-i alè r’ trouvè. 

Vos soçons, lès vis èt lès djon-nes, pitieüs mins plins 
d'èspwèr, avou leti grand mèrci vos criyenu co « A r'vòye, 
mèch'neû ! > 


Vier Goyet. 


Adon ét astetir 


Nos n'estin-n' adon qu’ des raupins ... 
Nosse grande soti, po nos fér binaujes 
Et po qu'nos fuchinches mwins’ arnaujes 
Di l'uvièr ou bin au mwais timps, 

Nos lijeüve dès bèlès-istwaires. 

Nos les rovyin-n', au pus sovint, 

Mins dj'a todi iu dins l'mémwaire 

Les bias contes d'à Eugène Gillain. 

Et quand nos-estin-n' tote on binde 

A dire des fauves, chaque à nosse toûr, 
Dji transichetive po dire mi minte 

(Po ça, dji n'a jamais sti lotird), 

Dji m'achiteüve dissus l'bérwéte 

Et dj'racontetive aüs-ôtes-èfants 

< Li didle inventeü do l'saüliéte » 


Ou < L'avetile aü bwar di l'ètan x. 
Nos ryin-n’ à tchair à quate pates 
Do Vkinte djouwéye au Tchèrpèti ; 
Nos zouplin-n’ come des djon-nés gates 
En rvéyant l'ome qu'esteüve pici. 


Di ç'timps-là, dji n'sondjeüve bin waire 
Qu'on djoti, on m'aüreüve pri pa l'brés 
Po m'fé raconter des-istwares 

Dins l'sosse des Rélis Namurwés. 

Et dj' énn'a iu one di saizine 

Quand on m'a dit : « Voci l'aüteür 

Qu’a fait tchókér dins vosse pwétrine 
Vosse coeür qui djipléye di bounetir >. 


Dji vos rmérciche di totes mes fwaces 
Monseü Gillain, li bon méch/neà ; 
Vos avoz sti li cia qui passe 

En sémant c'qui v's-aviz d’méyet. 
Tant qui dj'vikrè, dj'aûrè sovnance 
Do djoti qu’dj’a sti a l'rèunion 

Po l'preumi côp ; v's-estiz si bon 

Et v'm'aviz dit aprés l'séyance : 

« Ca iré, m’fi, vos-é récheroz ! » 


Dispóye adon, quand dji vous scrire 
Et qu'ca n'vint nin, dji sondje à vos 
Et, en rvéyant vosse bon sorire, 

Dji r'prinds m'croyon et mes cárnéts, 
Récoradji, l'eœür à Vovradje ... 


Asteür qui vos-estoz 'nn'alé 

Bin paujéremint po Vgrand voyadje, 
I n'nos chone nin qui v's-estoz lon ; 
Nos v'rivéyans dissus nosse vóye : 
Vos nos dispaurtoz vos méchons, 


Ca vos n'vloz nin qu'nosse cœûr s'anóye ... 


Poqwè est-ce qui c'est qu’ l'a falu 
Qu'vos m'dijiche tot bas à l'oréye 
« Dji sus binaüje qui mes consèyes 
Vos-ont siérvu à one sakwé ! » 


Adlé vosse cœûr, si bin è cwète, 
Dj'esteüve lon d'sondji qu’waire aprés, 
Vos wèyriz sur'nos ... d'à l' Copète ! 


A. Bodart, R. N. 

Si vikairiye 


Po nos-aidi a fé l’ovradje, nos-avans plu waiti tot cu 
qu'l'aveut li-min-me sicrit la d'sus. 

Pokwè, en quarante-yonk, l'a-t-i vlu scrire en francés 
è l’place di nosse patwès qu'i n'a jamais r'niyi ? 

Pokwè, nos-òtes, volans-ne po l'fé r'viquè, prinde li 
lingadje di nos tayons ? 

D'abòrd, pask' i nos chone qu'i n' sèreut nin contin do 
s'vetiye traiti òtremint : i n'a jamais ni vlu ni plu conèche 
lès grandets. 

Epwis, s'i nos faut alé pèchi dins lès pages francèses 
dissus s'viye — èco nè lès-aveut-i nin quéquefiye fait po 
qu'on lès splousse - i faut tot l'min-me qui c' seüye li 
mwins’ possibe. Dins sès lives, nos trouverans d'alyeürs 
tot ç' qu'i faut en patwès. 


— « Je pense que ma prose ne sera pas inutile. L'histo- 
rien de l'avenir, noyé dans les documents tendancieuz, 
fera peut-étre cas de ce qu'a pu penser des événements 
dont il a été témoin, un modeste fonctionnaire sans cul- 
ture. Il y trouvera en tout cas beaucoup de sincérité et 
des détails, minimes en soi, mais desquels il pourra tirer 
des déductions inattendues, 

J'ai vu les premiers vélocipèdes et j'ai connu le régime 
censitaire, c’est-d-dire que j'ai assisté au lancement de 
toutes les inventions de la fin du XIX’ siècle et aux 
étapes de la révolution qui s'est opérée dans l'ordre poli- 
tique. (Doc' 1, page 3, 23-4-41). 


Et dji vès nos taions allant et v’nant dins les roualles et les 
rouallettes avou leis barettes, leûs dgilets à mantches ou leûs 
coüs sauros et leüs culottes à tape-cu, les comméres en casa- 
vecs et en cendronètes ... Djè les vès et djè l' z'étinds s'atau- 
chant et s’ couyonnant avou des mots qui sont bramin rovis ; 
djè les vès, pa des clérs di lune paurtant po l'affut ou ram- 

winrnant on’ aube côpé o «bwès do duc», ou bin ruv’nant 
dins les bwès, après chiche, d’awé sti vóye leü crapòde à 
Lesves ou à Buzet... 

Dji vès Chanchet Lorint qu'è va à l' tchèreuwe su si p'tit 
rodje tchivau ; li vi maisse Béguin arrivant é scole avou s’ ros- 
sia boule, si-t-échérpe et ses gros sabots; Lambert Rôbe a 
l'eopéte d'one mwée ou bin rabistoquant on twét di strin ; mi 
vi pa Maxi djouant do tambour su one platéne a pwin po fer 
astaper on djonnia d’mouches d'api; Louise Marique qu'a 
ramassé l'büre et les ous et qu'a sti au martchi tote si vie ; 
Lalie Taméne qu’avait todi one si belle blanke cendronéte et si 
d'vantrin d'chamwèsse bin ristindu; Djacques Maulévé qui 
d'mèrait tot seü et qui t'nait on p'tit botiquia èwou qu'c'est 
s't'asteür è mon Marie Adam ; li vi Colard qui tuait les couchets 
et les fiait winker qu'on |’ z’ ètindait dal vallée au Baty d la- 
Hot (S'i n'est nin touwé, il a todi ieü one bonne chingnée !). 
Dj’étinds l' grand Xaxier Wiame portchessant ë l’ vie èglije : 
«En l'honneur de l'avierge pour l'amour de Dieu » ... 

Intrans dins one des p'titès maujones. Li tokwè blam'tée dins 
l' tchiminée. On sope. Au mitan dè l'tauve, one grande plat'née 
di canadas et di p'tits crétons comèlés. I sont là tot autoü, 8, 9 
10, et co d'pus, satchant tortos au méme plat. Dins l'fond, des 
rideaux a fleürs catch'nut l'alcóve, li coütchette des maisses 
dé l'maujone. Les éfants iront t't'à l'heüre si stinde là-hót, o 
plantchi, su des paillasses di fouyes ou d' paille d'awinne. 

C'estait l'vicadje d'adon. A peu prés tos les hommes estaint 
ègadjis dins les cinses ou po des martchands d'bwès ; gn'avait 
saquants soieus ou plafonneüs qui paurtaint l'londi avou tote 
let z'amonution po l'samwinne, deux gros pwins d'blé dins one 
bésace avou, quand ca allait bin, on boqué d'laurd ou on quart 
di büre. 


Les tchmins d fier, li vélo, l'auto, les machines et les grandes 
usines, les engrais chimiques, l'électricité, li progrés enfin, a 
candji tot ca su saquants ans. 

« C'est st’ on’ óte monde, mi fi ! » 

On z'est mia lodjis, mia habillis, mia nourris, on voyadje sins 
mau, on z'a totes les aujeminsses qui vos ploz sondji. 

On z'a |’ T. S. F. li cinéma, li djournée di 8 heüres, lins- 
truction obligatoire, l'impôt su l' revenu et 1 sufrage univer- 
sel... C'est l’ peüpe qu'est maisse ! 

Mais est st’ on meilleüs et pus contints ? 

Vola l' nœud, dis'ti l' soïeü. 

L’éfant 


Dins sès « Sov'nances d'on vi gamin, choütans l'Vi 
gamin no: cauzè di sès bèlès-anéyes d'èfant. 

Qu'on vègne co nos dire qui c' n'est nin su les gn'gnos 
de s'Moman qu'on-z-aprind a viquè. 


Et volà qu'audjoürd'hu mi cœür si fond. Tot m'rivint à 
l'mémwère et dji r'vique vraimint mes prumèrès années. Mi vi 
pa est malade ; il est là qui dwat dins l'fauteuil et dji wiye. 
Djè l'wète dwârmu è sondjant qui l'momint vérè qui n'sèrè pus 
là li brave vi homme qu'a tant travayi d'bon cœür et qu'a todi 
sti si bon, trop bon, por mi. 

Po m'soladji, dji scris one grande padje sins lachi, mais è 
l'rilijant, dji vès bin qu'i faut qui dj'tégne ça por mi : i gna 
des affaires qu'on n'dit nin à tortos. 

Tant qu'on z'a co ses parints, on z'est co djonne, a-t-on dit. 
Dji seins bin qui c'est l'vrai ; bin rate, dji sèrè dins les vis. 
Mais, allans-è à fait, sins trop pinser à l'avenir et sins trop 
r'muer non plus ci qu'est iute, 


Portant, di timps in timps, ça fait do bin, èt ci chije-ci, dji 
vous m'lèyi aller à sondji au passé. 


Plus l'homme marche vers la tombe, 
Et plus il songe à son tombeau, 


Et c'est st'à m'bèrce qui dj'sondje po comminci, one grande 
bêrce d'ôzère qu'on z'aurè pruster à des pus pôves qui nos. Ca 
n'dwèt nin s'vinde one bèrce et ça m'fait do mau quand djè 
vès su des passées ou bin affichis à l'fègnesse < Berceau à ven- 
dre, état neuf » — qui n'a dandjureü siervu qu'on côp. E mon les 
ritches, i gna des berceaux de famille, et l'idée est boune ; mais 
les p'titès djins on ôte tchôse à sondji et puis, quand i faut ba- 
guer, on z'a todis trop d’énas. 

On n'si sovint nin foirt di ses prumèrès années, et c'est bin 
damadje. Dji m'rivès portant su l'choü di m'moman ; elle vint 
di m'laver dins l'tine, li p'tite tchimije est là su l'baguète di li 
stüve. Elle mi kèkiye et djoue avou si p'tit comme totes les 
momans faie'nut : « Poucé, laridé, grande dame, djean d'las- 
sau, p'tit courtaud, minon, minon, minon ». Puis elle fait l'si- 
gne dé l'erwè su mi p'tit cwarps, divant di m'mète li p'tite 
tchimije. Di ca vos ploz m'cerwère, dji m'è sovint fwart bin. 

Djonnes et viyès momans, est-ce qui vos gravez co l'erwè sur 
l'pwètrine di vos p'tits trèsôrs ? C'est vos qui nos faconne nos’ 
pitite âme après awè soufri ê nos donnant l'vie. Heureux les 

hommes qu'ont appris à djonde les mwins su l'choü d’one 
sainte mére ! On djoü arrive, véyoz, qu'on s'è sovint comme dji 
m'è sovins aujourd'hu, et i faut dèdja iesse dischindu bin bas 
po qu'ea n'vos aide nin à rintrer dins l'boune vôye. 


Mins, ça n' dur'rè nin todi, l'bon timps, lès prumèrès- 
anéyes. Ça èva si rate lès-anéyes, èt, n'est-ce nin vos 
dèdja qui vosse moman, li cœür one miète disbautchi, a 
mwinrnè è scole, on djoû au matin; è scole, lès prumis 
pas foü dol maujone ..., On-z-est d'djà on-ome quand on 
va è scole. Aus maisses surtout ... 


C'est là, dins l'ancienne gregne da Pate, ridiv'neuwe grègne, 
qui dj'a appris l'cretijète et qu'on maisse comme on n'è fait pus 
m'a fait saisi l'musique des phrases et surtout m'a enseigné 
les vrais principes dé l'morale et d’l’honnéteté. 


Oï, dins one grègne à pwinne plafonnée avou one seüle fè- 
gnèsse et de soris qui s'pormwinaint ètur les bancs. Matériel 
didactique ! Manuels illustrés ! ah ! ouiche ! On maisse capâbe, 
dévoué, qui s'fiait vôye volti tot è s'fiant choüter. Et quand on 
sòrtait d'ses mwins, on plèt roter. 


C'est vaici, dins les hayes qui dj'a passé mes pus bias djoüs. 
Les récréations ! On djouait aux mas, à l'droüte, à l'balle, aux 
longs barres, aux catchis, aux pirètes di cèréjes à l'saison, et è 
l'hivièr, on fiait des glisswères et des tunnels dins l'nive qu'ar- 
rivait pa d'zeu les hayes. On fiait, l'tchesse aux grossès cara- 
coles et aux baloüches ... 


Les baloüches ! mais c'est tot l' Printemps ça ! Dji vet passé 
pas l' fègnesse douviète di li scole (sotje bin rèwèyi, ça passe 
comme dins on sondje, i fait si tchôd) on sauvierdia avou one 
baloüche didins s' bètche ; dji vet djiboter bèdos et gados dins 
les prés pleins di verdeü rilujante et di djanes fleürs par mil- 
lions ; dj'ètinds des trompettes et des chouflots di pèlaque di 
frêne (on les ètind si bin pa on pèsant aprés l'diner di Maie !) 


Les baloüches ! C'est l’ véte salate qu'on mougne avou des 
frites et des ous cü deürs è rintrant do salut do mois d' Marie ; 
c'est les bouquets di joli-bois ou d' chites d'agasse qu'on rapoite 
po si ptit autel ... 


C'est <1 Dji» on camarade di catrésime (poqwe c'ti la et nin 
on' óte ?) qu'avait todis plein ses potches di baloüches po fer 
des fárces aux bauchelles et qui nosse vi curé avait à mitant 

touwé on djoû pasqu'il avait tchanté en plein salut : 


C'est le mois des baloüches 
C'est le mois le plus beau ! 


Lés baloüches, ca, c'est po l'amüzemint, c'ést l'djeu 
qu'on fait quand on-z-a bin l'timps; étur deüs cóps 
d'ouy aus gates qui brostéyenu, « quand on-z-aleüve au 
tchamps avou nos gates ... 


Li gatte, c'est bin « la vache du pauvre ». Qu'est-ce qui dj'dis ? 
Li gatte, mais elle est dé |’ famile ; elle partage li vicadje des 
pôvès dgeins et elle est sognie, miloutée, heüreüse avou zelles. 

Nos avans todis ieu des gattes à l'maujone. One scéne qui 
dji n’ rovierais jamais, c'est 1? moirt di nos’ < Bichette >, one di 
nos meilleüs gattes. Elle avait todis bramin do mau d'awé ses 
gadots et c' cóps-là, c'avait sti pire qui l'zótes côps. Tote dis- 
mèblidgie, on l'avait apoirté au culot di li stûve, sus one pail- 
lasse avou one couverte dissus s'dos. Li vi Collard, qu'astait 
one miette vitérinaire, avait sti hutchi; on li avait tapé di 
l'hòle d'Harlem, on l'avait frotté avou dè l'gotte ... Après qua- 
rante ans, dji vés co les ouies di nos’ póve Bichette et dj'étinds 
co ses plaintes. Tote li famile bréyait autoü d' léie ... 


* * * 


Ossi, quand dji resconte on gamin, on vi homme, one vie 
commére ordant des gattes à l'haïe, dji n' sé passer iute, et i 
duvent'nu si d'mander ci qui c' grand storné-là a à tant r'wêti 
leüs gattes 


Quand nos allains aux tchamps avou nos gattes ! 
« Qui n'est-ce-ti co li timps ... » 


Bias djoüs d'innoceince et d'insouciance ! Mais nos n'astins 
nin meilleü qui |’ zôtes. Cet âge est sans pitié. Pôves gattes ! 
Elles è n'n'ont vèyu di totes les coleürs avou nos. On montait à 
tchfau d'sus, on les attèlait, on leti fiait fer des toürs... Si bin 
qui l' moman d'jait pa des côps après awè modu à 1 nait : 
«gna nos' gatte qui discré». J'te crois! Elle n'avait fait qui 
couru tot l'après Ú diner. 


On te menait, Bichette, pour brouter l'herbe fraiche, 
Mais, autant qu'au départ, tu redescendais sèche... 


Po s' rattraper on les mettait co bin à maraude exprès dins 
one pice di lizère, mais gare au champète ! Qué bourre qui 
n'n'avains ieu on djoû qui l' « vi Mochin » nos avait pris dins 
ses claves ; on n' rovie nin des savonnées pareilles. 

Nos allains avou les gattes tote li campagne, mais c’est sur- 
tout dé l' difin des vacances qui dji m’ sovins mia. I fait 
dèdja fréd, les djoüs sont cots, des noirès nülées galop'nu di- 
dins |’ ciél, les fouilles tchaient’nu, on seint l' hivièr. Avou nos 
gros sabots d flamind et l’ vi casaque di nos’ pa qu'avait l'air 
dissus nos’ dos d'on pardessus trop grand, on n'avait nin fréd. 
surtout qu’on n’ dimérait nin coutchi — 6 non! Ossi, si on 
z'allumait do feu, c'estait putôt par plaiji; les gamins di tos 
les pays et di tos les timps ont todis volti fait des p’tits for- 
nias. On z'arratchait des sétchés couches dins l'haie et avou 
one miette di strin et one pougnie di cruaus, on z’arrivait à fer 
dé |’ fumée. On cujait des canadas qu'on mougnait cüs ou à 
mitant cis assaisonnés di purnales et d’ meürs di tchein. 


Et on dansait autou do feu en tchantant ci qu’on savait adon, 
des cantiques ou des tchansons d’ conscrits, 


Grand'mére, rintrez vos’ gatte 
Via les sôdards, vla les sôdards. 
Grand'mére, rintrez vos’ gatte, 
Là les sôdards qui vont passer ! 


L’avait longtimps qui fiait noir quand on rintrait et dji n’ vos 
dis qu’ca on fiait danser |’ pwin et les canadas. 


Ti sins bin! Dès raupins qu'on passé tote leti djoür- 
néye a l'uch ; quand ca r’mousse è leti maujone, ça vore 
a l'tauve èt ca s'dáre dissus l'pwin èt lès canadas. Li 
pwin, lés canadas : qui n’pout-on méte véci, ét tot- étires 
lès boquets qui l'Mèchneü a scrit la-d'sus, A ca, on com- 
prind qu'il è con’cheut et qu'il è compurdeut l'valeür. 

Come lès-èfants d'adon, i compurdeut ètot l'valeür do 
lSint-Nicolès, dès Sint-Nicolès qui pèrson-ne ni vôreut 
pus, au djoü d'audjotrdu, èt min-me — dj'aleus dire... 
èt surtout — lès pus minâbes. Mins, avou l'Mèch'neü, 
nos plans nos d'mandè : « Sont-is vraimint pus eüreüs 
po ça ? 


Non, i n' sont nin pus heureux qui nos n'astains quand nos 
d'chindains à pids d'tchau avou one tchandelle allumée et qui 
nos trouvains nos' Saint Nicolès, 

— Merci Saint Nicolas! Merci Saint Nicolas ! 

Nos Saint Nicolès ! On z' avait métu l' djoü di d' vant dizos 
l' tchiminée des pélakes di canadas totes novelles, on p'tit sat- 
chot d' laton et one grosse carotte sicrèpée, A costé di chaque 

assiette, nos’t-ardwése avou nos d'vwérs bin faits. Puis on 
z' avait co dit one prière — qué confiance, mon Dieu ! — et sins 
brat (pasqui Saint Nicolès vint choüter à Puche), on montait 
coutchi, sûrs di trouver au matin tot c' qui nos avains d'mandé 
au grand Saint. 

Et tot y estait ! Et l'baudet n'avait rin lèyi! Tot y estait. 
Nos assiettes plinnes di neüjes, gayes, nic-nacs et pa d'zeü, on 
boqué d’ pwin d’ tchein et one orange. Après quarante ans, dji 
vès co les bellés grossés boles djanes a l' copéte des boubounes. 
Et co qwé ? Mon Dieu, nin grand chòse, mais por nos c'estait 
tot 1’ Paradis dischindu pa |’ tchiminée ! 

Po les pus p'tits, one bédée frisée, on diale-lotin, on tchfau 
d'carton, one arche di Noé et pu les pus grands des « cadeaux 
utiles» : one échérpe à carreaux, on canif, on compas, des 
crayons d' coleür, one nouve ardwèse. Et po tortos on grand 
tchèna d'galettes ... qui l' moman avait fait après chije. Qu'au- 
riz vlu awè d' pus, vos ? 

Li fi do martchand d' vatches a ied one année on grand 
tchfau a bascule ; on n' n'a causé jusqu'a Pauques. 


C'èst come po lès voyadjes, au djoû d'audjoürdu, lès 
p'tits-èfants qui vont a l’ pitite sicole, on l's-abitûwe aus 
grands voyadjes : Aye èvòye a l'mér, aye èvòye au Luxem- 
bourg, en France èco pus lon. 

Po lès-èfants d'adon, pont d' grandeüs. Quand v's-astiz 
grand assèz, chis, sèt-ans, alèz, en route po Nameur, èt 
quéne fièsse qu'on s'è fieut, min-me s'on sondjeut qui, po 
passé po l'prumi côp, a Sint-Djiles en v'nant d'An-n'vóye, 
a l’ geüye do Leup en v'nant dau Saut, i faleut alè bau- 
ji... l’viye comére. 


Li grand djoû est st-arivé. Gna nin ieü dandji d' criyi deûs 
côps po m’ fér saut'lér fot di m’ lét ! Nos d'vains paurti tot au 
matin po z-ariver po grand'messe a Saint-Djan, su l’martchi 
des djotes. I fait bia, on bia dimègne di Maie, I frè bia tote li 
djoürnéye, les lumecons ont dè |’ hiébe su leti quewe ... 

Moman m'a métu m' bia casaque, on blanc col avou on fou- 
lard di sòye et mes fins solés. 


Arvôye ! A torate ! Bon voyadje! En route !... 


Po dire li vrai, dji n'a nin rit-nu grand chòse di m'prumi 
grand voyadje. Nameur ? Des vitrines di pâtissiers, li bazar, les 
batias su Moûse, des monsietis, des madames dins les reuwes ... 

I n-n’a tot l'minme diméré one saqwé au fond di mi p'tite 
ame pusqui ca r'vint au d'zeü audjourd'hu. Ça m' rimonte avou 
les pèlèrinadjes qui dj'a fait avou m' moman a Notre-Dame 
des Afldjis a Baulet, a Sainte-Rolende à Djèrpènes, a l’ Sainte- 
Briye, a Sainte Adèle ... 

I gn'a asteür des gros lives po z-aprinde à bin alèver les 
èfants èt dj’ ètind sovint autoû d’ mi des djins instruits d'viser 
di « formation ». 

C'est st-ainsi qui n’ z-avans sti fòrmés, nos-òtes. Li bia 
visadje do pays et tote li musique di nosse vi lingadje a mous- 
Si sins n-n'awè l'air dins nosse cœür come |’ hòle intère gote a 
gote didins l' pire, ou come on tène brouillard qui finit pa vos 
percer totute ... 

On voyadje avou s'papa, on pèlèrinadje avou s'moman ont 
fait dis còps d' pus qui trinte-chix lècons d' on maisse ètur les 
quate meurs di li scole. 

Tot doucemint, nos avans crèchu, èt dins one terre si bin 
aprèstéye, l' amour di nosse Waloniye a poussé des racènes qui 
pus rin au monde ni sauréve rauyi. 

A nosse tot di l' fér vòye volti à nos éfants, à nos néveüs ... 
Tchantans-è les biatés, apwartans-li en bouquets les fleürs di 
nosse djardin, èt si nos n'avans pon d' djardin, alans-è coude 
a brèssiyes dins les prés et dins les bwès ... 

Et nos aurans li douce consolation di vòye si rachoner autoü 
d' nos tot c qu'i gna d' méyeü dins nosse pitite patriye. Et tot 
è fiant, nos aurans ainsi sièrvu l' Grande èt fait nosse pitite 
paurt po chaper c' qui nos tint si fwart au coeür ! 


Dji n' saureus, dji n' vòreus nin z-achèvè do vos cauzè 
d' l'èfant, si dji n' vos mèteus nin d'zos vos-ouys cu qu'il 
a scrit su s’ gurni. C'est quéquefiye la qu'il a pris gout po 
les vis papis, lès vizeriyes, totes les grimiotes do vi timps 
qu'i ’nn’a si volti djazè. 

Quéne diffèrence avou lès gamins èt lès bauchèles 
d'astetire, lès gamins surtout, Tot l'zi vint si aujiyemint 
au... dri sins boutè qui, come il est dit véci pa d'zos on 
s'dimande s'i trouveront co dins sakwants-ans qui leü 
djon-ne timps a sti ossi plaijant qui l' cia d' leüs vis pa- 
rints. 


Mais dji m' dimande si les gamins d'asteür auront ostant 
d plaiji qu’ nos di causer d’lei djonne timps. Nos, nos estans 
d'one génération qu'a passé do crasset à l'ampoule électrique, 

do tokwé au chauffage central; qu’a véyu les prumis vélos et 
trinte ans après les avions. Li progrès a sti si rade ! 


I m’ chone qui les gamins d'asteür sont malins trop djonnes. 
Is sont gâtés. Nos ôtes, on rin nos contintait : on boquè d'suke, 
one gaye, one poire quand on fiait one comission ; one imaudje 
au Catrésime ou è scole ; one réclame qui l'e Drapeau belge > 
tapait en passant avou ses tchfaus-agasses ... 


On z'a bin pus d' plaiji di r' sondji à ses p'titès miséres pas- 
sées qui do raconter qu'on z'a sti alévé comme on p'tit monsieur. 


En tout cas, é finichant, dji dis avou Louis Delattre « Heu- 
reux qui, dans les traverses de la vie, malgré la pédanterie des 
sots et la tristesse des méchants, demeure fidèle à la musique de 
son jeune âge ! > 


On djonnia dau Saut 


C'èst l' djon-nèsse qui comince. 


A 14, 15 ans, nonante-noûf su cint ont fait totes les huma- 
nités qu'is front. I faut comminci a satchi a l' cwade et gangni 
s’crosse comme les òtes. Sèrè-t-on maçon ou tailleür, blanki- 
cheû ou saboti ? 


On sait djà bin qu'on n'trouve nin les p'tits èfants dins les 
cabus da M. le Curé. Les bellès années d'èfant sont passées et 
c'est l’ djonnesse qui commince. 


Li djonnesse ! I faut qu'elle si passe, parait-i. 


On fait l'homme, on court comme des tcheins dislachis, on 
fait on tas d'biestries ... Heureux les cias qui n'faie'nut nin des 
trop grossès frawes qui r’gretteront tote leti vie ! 


«La plupart des hommes emploient la première partie de 
leur vie a rendre l'autre misérable ». 


Po nosse djon-nia dau Saut, i n'est nin quèstion do 
rinde misérabe li rèstant di s' viye. 

Les plaijis les méyeüs, est-ce qu'on n' lès trouve nin 
cor, audjoürdu èco, dins l'tranquilité. Les Romins nos 
ont d'dja scolé la d'sus : < Violenta non durant:» on 
n'sét durè longtimps do travayi, do s'amüzè, de fè n'im- 
porte qwé a toute-écrasse. Ossi lès plaijis di ¢’timps-la 
èstin-n' bràmint pus simpes ... 

C’est les bauchelles ai quinze ans qui nos r’wétains avou des 
ouïes di quinze ans et qu'on vèyait volti comme des andges do 
Paradis ... 

N’avais t’je nin ieü l' toupet (dj’avais co des pantalons cots) 
d'èvoyi à li p'tite Marie : 


Le premier jour du mois de Mai 
Fut le plus heureux de ma vie. 
Le beau dessein que je formai 

Le premier jour du mois de Mai! 
Je vous vis et je vous aimai. 

Si ce dessein vous plut, Marie, 

Le premier jour du mois de Mai, 
Fut le plus heureux de ma vie. 


Ca n'a pon ieü d’ suite, mais rovie-t’on ces affaires-la ? 


Quand vous en étiez au temps des baloüches .. 
(Air connu.) 


Qui est-ce qui n'i sovint nin d'awè, à c'timps-la, tinu s' cœür 
à deux mwins pinsant qu'il allait churer ? 

— Faut-i qui n'neüche one fameüse dins 1’ plafond (on moni 
po l' mwins) po causer di totes ces gamineries-la ! 

— Dji n’vos caus’nin, vos ! Alez à vinde vos ’savon ! 


Lès baloüches, c’ést l'Printemps, di-st-i òte pau. 

Mins po les djon-nias d’ viladje, qué plaiji do fè l'di- 
cauce, li céne di s’parotche, ét, quand on gangneut dès 
liards, li céne dès viladjes d'a costè. 


Por one samwinne, c’est st’one samwinne et i n’ fait nin bon 
s' mète dins les pids des feumes di mwinnatje. 


Les maisses djonnes hommes rariv’nut avou one tchérée di 
djonnes sapins qu'is vont planter au mitan dè l’ place avou des 
p'tits drapias à l' copète ; on z’amwinne on gros tchaur po les 
musuciens. C'est là qui d'mwin à |’ viésprée, su |’ rond d’ sóye- 
were, dizos les lampes vénitiennes, les djonnias vont danser 
les polkas, les scotiches, les mazurgas et les valses. 


Boum! Boum! Boum! à Fosses, au Bambwés, à Buzet, à 
Sovimont, à Lesves, on va dire : « Tins, là qu'on fait bouchi les 
tchampes, c'est d'mwin l'dicausse dau Saut ». 


**o* 

Dimègne. A grand'messe, tot l'monde est su s’ quarante-sept. 
M. le Curé rappelle l’origine religieuse de la fête, nos cause dé 
l' vie do grand saint Lorint; i donne des bons conseils aux 
djonnias et a tortos. « Il est permis de se réjouir, mes frères, 
mais il n’est jamais permis d’offenser le Bon Dieu». Ite Missa 
est ! On sorte. Li musique est st'en route ; les gamins s' cobour'- 
nut è sórtant d l'èglije po z'arriver pus rate su |’ tourniquet ; 
les djonnes hommes dimeür'nut d’vant l' grile po wéti passer 
les djonnétes, les hommes donn'nut des pourgnies di mwin aux 
parints étrangers riv’nus à l’ dicausse, les coméres rabress'nut 
les cousins et les cousénes. Cor one grosse heûre divant d’ diner; 
on z'a tot l' timps di fer 1' toü des botiques, et i gna d' dja des 
cias qu'on fwart swè ... 

Et l’ dicausse continue... 


On dit sovint ètur parints qu'on n’ si r’vét qu'à l'occasion 
d'on' ètèrmint. A mi idée, li dicausse dwèt iesse one boune réu- 
nion d’ famile : on bon diner, de l' boune taute, même on ver- 
re di pus qui d' drwèt, ca ètertint l'amitié. 

Au timps passé, on dansève tote li chije su l' place; les pa- 
rints wètaint lets èfants s'amuser, et tot s' passéve a |’ lumière. 
Dji n’ sais nin comme ca va asteür, mais on m'a dit qui ca est 
candji. 

Enfin, li londi dé |’ dicausse, dins bramin des villadjes, li 
djonesse fait tchanter one messe po les trépassés. Dji voréve 
y vóye pus d' djins. En Ardennes, i faut l'awe vèyu po s'è fér 
one idée, on s' crwéréve à l' Tossaint. On si r'mètré t t'a 
l'heüre à rire, à boire, à tchanter, à danser, mais por one heü- 
re, on Z'é bin sérieux ; on n’ crie pus «à l' dicausse » mais on 
monte au c'mintière padri l' crwé et l'curé qui tchante « Mise- 
rere mei Deus » Seigneur, ayez pitié de moi. 

Et ci n'est nin po ca qui |’ dicausse leu fait moins’ di bin, au 
contraire. 


Dissus cinquante ans, il a fameusemint candji l'vikadje 
di nos djins ! Qué disdü dins l’ paujére viye di nos vilad- 
jes. 

Lès novelés-indjoles, qui vont todi pus rwèd, ont 
métu tot cu d'zeüs cu d'zos. 

I gn'a co sakants djoüs d'su l'anéye qu'ont aurdé one 
aparence di cwéye astaudje dins |’ trayin d’ tos lès djoüs; 
ét di cés taudjes-la, li pus béle, li pus doüce, li pus bin- 
in-méye, n'ést-ce nin co l' Noyè. 

Choütans nosse vice-presidint dès Rèlis nos cauzè 
d'sès : 


No-yés d' djonne homme. 


C'èstait l' No-yé; on z'èstéve contint sin sawè pokwè. On 
djoû di r'lais dins l’ travail, qu'on ratindait en z-è d'visant. « On 
s'rè bin rate au No-yé!» On sintait qui ç' n' èstéve nin one 
fièsse come les ôtes, qu'èle apwartait d' l' espwèr èt do contint- 
mint, Qui l' monde alait candji, chonait-i. 


On z-avait rèpèté les chœürs, li Messe a trwès vwès, li drame, 
les comèdies èt on t'nait a honeür qui rin n’ rate. I falait fér 
mia qu’ les hommes. Li messe en musique avait sti enlevée èt 
l| mayetir èt 1’ gendarme pensionné v'nint doner |’ mwain au 
chef qui s' récréstéve, E djouant sakants paurts aux cautes, on 
bèvait des p'titès gotes sins fér |’ grimace, come les hommes. 

Come les hommes, on rintrait one miéte pus taurd po diner. 
N'avait-on nin sakants mwarts pwèls dizos |’ nez ? Et puis, on 
z'estrimait s’ calote di conscrit, ét d'mwin li djoù Saint-Etienne, 
i falait passer al twèze. Soudards, tra-la-la ... 

No-yés d' djonne homme... Dins bramin des «Noëls» qui 
dj'a li, il est question di tripes al djote, di saucisses, di djam- 
bon, di « Buches di Noél» (i gn'a nin longtimps qui dj'sais bin 
c' qui c'est). Rin d' tot ca èl maujone. On bon bouyon, do bouli, 
quétfiye des vitoulets come les ótes dimégnes. Li bombance di 
No-yé, c'éstéve les cougnous. Pus taurd, dj’ ieü 1’ ocazion d’ fér 
on vrai révéyon. Tot c' qui gna d'bon à boire ét à mougni, dél 
musique, dél danse. Dj'a sti malade come on tchin li lédmwin ... 


Plaijis ossi paujéres, plaijis rapaujant ; pokwè faut-i 
qui l'viye nos ètrin-ne asteüre, qu'èle étrin-ne nos-éfants 
a l's-aband'né ? ? 


Les “Gillain,, 


La famille avait méme le sobriquet « émon d’Mouchi », 
ce qui semblerait indiquer que la culture des abeilles 
était rare à l'époque, 

— Un point qui m'a frappé, c'est la fidélité de tous 
ces humbles dans le mariage. Point d'affaire à scandale. 
Leur vie, toute de travail et de lutte pour le pain quoti- 
dien, les préservait sans doute des tentations qui font 
trop souvent chavirer les oisifs gátés par la fortune. 

Je suis le premier à étre, comme on dit, sorti de l'or- 
niére. Mais les deux guerres ont bien diminué la situation 

de receveur des contributions. Nous avons malgré tout, 
au prix de beaucoup de privation « relatives », pu donner 
une solide instruction à nos enfants. 


C'est toute notre richesse. Et c'est très bien ainsi. 
(Doc, 6, page 2, 9-7-44). 


Dins spiria live « Au Culot do Feu », li bon vi gamin 
qu’ l'a sti, nos cause di s’ papa, èt c' n’ est nin li mwins’ 
mouante di sès pinséyes. Simplémint, sins pont fé d’ tra- 
lala come si c’é-st-ainsi qu’il è d’ veut iésse, vola d’ sus 
one diméy-page, cinquante-ans d’viye di djin : 


I r’véyait si bonne man en cendronette, pélant les canadas 
au culot do feu douviét à costé di leü vie hôrlodge qu'a sonné 
des si bonnés heüres... 

I s' rappèlait les chiches quand l' famille estait cor au com- 
plet, cinq fis ès deux féies, dispersés asteür en Belgique és en 
France. 

Puis c'estait si djonnesse insouciante, ses années d'apurdiss', 
d'atelier en atelier. Li bésogne nè li avait jamais pésé èt c’a- 
vait todis sti por li on plaiji do dispensé ses foices. 

A vingt-huit ans, y s'avait marié avou Thèrése, let voisine, 
one belle bauchelle do même adge qui li, qui nè li avait ap- 
poirté qui s't' amour ès ses deux brès, mais c'avait sti assez po 
li donner vingt années di bonheür à peu près parfait. 

I r'vèyait, comme s'il y avait co sti, sit” atelier si clér avou 
ses grandès fègnesses a costé di li p'tite maujone aux vettes 
volets qu'il avait bati au d'bout do villadge, facade au midi, 
avou one si belle vue! ès qu'on r'blanquichait to l's' ans li 
samoinne dès l’ dicausse ... 

Il avait sti fou di binaucheté à |’ naissance di s' fèie, et trois 
ans après, fiér comme on roi quand ils avaient ieü on gamin. 
Les familles heuretises n'ont pont d'histoire; lei vie avait 
couru comme on richo dins des prés floris. Li bèsogne n'avait 
jamais manqué, és |’ santé és l’ coradge avaint todi sti bons. 
Ils avaint ainsi ramassé saquants mille francs tot è z'èlèvant 
leis deux èfants comme y faut. 


Epwis c’ést lés mon-nonkes, lés matantes. Por on ga- 
min, lés mon-nonkes, c’ést sovint dés grands fréres, qui 
sont pus aujis, pus ayéssauve qui nosse pa. Nosse pa, li, 
c'est l'autorité : lès mon-nonkes zéls, passenu su bra- 
mint d’ s-afaires. 

Dj’ è les r'vès tortos onk après l'ôte, braves ovris, honétés 
feumes di mwinnadje qué l'ont ieü deur po viker, mais gaies 
dins leti misére, èt qu'ont sü tortos jusqu'au d'bout li vòye dè 
l' bravoüre èt d' l” honétreté. I gn'a on bia chapite a scrire su 
chaquin d' zèls ca gna nin deux qui s’ richon'nut. 

I gn'a l' monnonke qui bwèt volti one pitite gotte, li cia qui va 
à l'affût, qui tind aux mouchons èt met des bricoles ; li mon- 
nonke qu'est marié au lon èt qu'on r'wéte causumint, quand i 
r'vint o pays, come on grand personage; li monnonke avare 
qui r'toüne si boise di bleuwe toile po vos doner one cense li 
djoü dé !' dicausse, èt 1’ monnonke qu'est pus djonne qui l’ nè- 
vel... 

Monnonke Minique avait on p'tit daladje èt atélait one vatche 
a costé d'on baudet ; dji couréve su l' route po li d’ner on bét- 
che, quand i passait avou s' drole d' atèléye. 

— Djure on bon cop, t' aurès one cense, criait-i po qui m' 
moman l'ètinde, 

— Espéce di Djudas, di Barabas, qui t'ès ! Ti duvréve iesse 
honteux ! 

— I djure si bin! d'djait-i è criant «hifi» èt fiant pèter si 
scorie ... 

Mais di tortos, c’est di m’ monnonke Jules qui dji m’ sovins 
l' mia. Il avait tot por li : bel homme, bin ruv’nant, gaie, ma- 
lin, one linwe di paurli. S’ il avait sti è scole, i l' eüche div'nu 
minisse po l' mwinsse. Mais a dij’ ans, i Casséve des cayaus sus 
les routes èt il a satchi l’ fièr do soyeü tote si viye. 

Ca va ainsi. Dj’ a conu on champéte qu'avait li stofe d’ on 
general, ét gna des générals qui n’ sont nin co bon po iesse 
champéte. 

Monnonke Jules avait todi one culote di v'lours èt i m’ chone 
qui dj’ è sins co |’ odeür quand i m’ purdait su s’ choü po m’ ra- 
conter « Gn'avéve on côp on p'tit gamin...». I véyéve fwart 
volti m' moman qu'è |’ avéve alévé, Avos d’dja r'mârqué qu'on 
vèt sovint pus volti les monnonkes do costé di s' moman ?... 

Mais dji n’ cause qui des monnonkes ! Les matantes (gna-t-i 
co des vrayés matantes ? ) ... Mi matante Louisse qui m' vèyait 
pus volti qui m’ moman ; elle n’ avéve pon iefi d’éfants ét ni s’é 
n’ n'avait jamais consolé. Ci qu'elle m'a gâté, l' boune djin !... 

Li matante veuve qui d'meüre tote seüle èt qui vike èt tra- 
vaille come on’ homme; elle a minme dé |’ moustache come 
on’ homme. 

Matante Marie qu'estéve li pus belle bauchèle do viladje èt 
qui s'a marié à 1’ ville avou on’ emplwéyé : c'est l’ grande dame 
dè l’ famile ... 

I gna |’ matante quest sœür à Tchampion ét I monnonke 
curé, 


Dj’ a risti dins li p'tite blanke maujone èwou qu'is l'ont sti 
alèvés. Nos è causains avou m' cousin èt nos astains s'barés di 
vôye come les familes si dispersée’nut ... Et c'est dins totes les 
familes li minme. On z-est tortos échone saquants ans — ça 
n' dure si wère ! — puis, c'est pire qu'à l' Toür di Babel. Cha- 
quin è va di s' costé èt il arive on djoü qu'i n' dimeüre pus 
d' one heureüse mauj'néye qui des crwès dins cing, six c'min- 
tiéres ... 


Les monnonkes è vont, les matantes sont st' èvôyes !... 


Dins lès lives da Eugène Gillain, tot cause dol famile, 
tot èst r’ métu a l' famile : lès plaijis, lès rascrauwes, li 
bèsognes di tos lès djoüs, les deurs-ovradjes come les 
cias qu'on fait avou |’ s-èfants causu en tot djouwant. 
Tos les cis d' nos-ôtes qu'ont sti aus canadas, èt do timps 
dol guêre, li dêrène, mins surtout do timps d' l'ôte guêre 
on l' s-a tchèrwè les saurts po s' noüri d' canadas. Qué 
plaiji qu'on-z-aveut lès gamins, tandis qu' lès mon- 
nonkes marchaus ataquint chaque a tou let rote a |’ fot- 
che po fé potchi fot d’ tére lès bias èt lès bons canadas 
« a l' ancéne ». 


Ovri d' mesti travaillant todis dins zouf, mi pa fiait s' djardin 
et avait one mèseure di canadas à Campagne. Il ratteindait 
après l' rauyadge des canadas comme li maisse di scole après 
les vacances et i n'auréf nin donné ces hiüt djoüs-là po on 
voyadge en Suisse. I rauyait avou one fotche à quate dints et 
i fallait lé vóie fer sôrti fou d’ terre magnums, rodges et p'tits 
gris. 

Nos ramassains avou m' frére et m’ soti pus djonnes qui mi 
et on les tchèrriait avou on tchaur à quate rewes qu'on z'avait 
fait fer exprès pa Batisse li tchaurli. Dins l’ dischindée, nos 
montains tos les trois d'sus, dji r'lèvais li timon en croix qui 
m’ siervait di volant et èvôie à pleine charge! A paurt les 
pneus, les r'sôrts et les cossins, nos astins en automobile (qui 
ent' parenthèses, n'astint nin cor inventés). Dji m' sovins qu'on 
côp (todis comme en auto) nos avains bèrôlé à l'valle do 
remblais. Pon d'accident de personne, on z’est en caoutchouc à 
c't' âdge-là, mais nos’ pôve tchaur tot moüdri. C'est Ziré Bè- 
bert qu'a ramoinr'né avou si t’chfau nos canadas c’t’année-la. 


Mi moman nos apoirtait l' cafe avou li p'tit dairin dins s’ 

voiture, Bébert, qui commincait à ramadgi. C’estait 1’ meilleü 
momint dé l’ journée. Comme ça chonnait bon, avou des poires 
cûtes, les tartines mêlées di l'odeür di canadas qui d'mèreuf' à 
nos moains ! Et comme dji comprinds asteür li bonheür di mes 
parints ! Djé Il’ rivet si bin nos’ terre di l'« Hale Madame >, au 
coron do bois, li bia timps clér qui fiait, les fumées des fornias, 
les volées di spreuwes, les grues qui r'passint... Comme nos 
avains do plaiji tos les cing des grimaces do p’tit Bébert ! Nos 
li apurdins à dire : « Ca-na-da », et on riait comme des fous 
quand i rèpètait « Ca-a-da ». 


On rescontrait des dgeins qui rintraint ossi. 

— C’estait plaji d’ rauyi, audjourd’hu, Joseph ! 

— O, ohi, i sont ossi nets qui des pommes. 

Les gros tchaurs do sinci reintraint dins l' coü dé l' since et 
on z'èttindait en passant widi les satchies dins l'airée dè I’ 
gregne. Les djonnés comméres qu’il avait égadgi po ramasser 
ruv'naint bin odées d'awè d'mèré si longtimps abachies, mais 
one miette pus taurd, vos pli les vòie dins l' grande cujène dè 
l' since mougni è riant et è racontant, des plats ètires di cana- 
das aux crétons ... 


Aye èvôye diskèrdji lès satchiyes di canada o |’ grègne 
divant do lès rèlire èt lès mète a pont po l'iviér. 

Faut bramint rènè po-z-alèvè |’ nitéye ; èt l'ovri qui 
parvint a s' lodji, a moussi dins sès cayaus, qué plaiji 
d'awè s' maujone da li. 


— Oi, c'est m' grand'pére qu'a fait fer c' maujo ci, ou po dire 
mia qui l'a fait li-méme a ptits còps. Chaque brique, chaque 
caiau a sti ramoui di s' sueti et ca vaut bin li béton armé. 

C'est vaici qui m' pa et ses sept fréres et soüs ont sti alèvés. 
Ca n'est nin grand, mais on z'a ses aïesses, et puis on Z'est è 
s' maujo au moins ! 

Pon d’ galerie d'ancétres, savos ! Mais tot 1’ même saquants 
souv’nirs qui m’ tègn'nu au coetir. 

Voici on portrait en grand di m' pa en serdgent sapeür 
da saint Fouïen qui ses hommes è li ont doné l’année qu'il a 
moru, Et dins on laudge cadre di tcheinne, droit comme on i 
avou si belle blanke baube, mi grand-pére si rècrèstée comme 
on coq embaumé dins s'magnifique tinüe di serdjent sapetir ! 


— C'est li, savos, i vique ! Marjo v'lait l' mette è l' tchambe, 
mais dj'a vlu qui fuche vaici po l’ vóie pus sovint ; èt djè li 

d’mande co sovint conseil. I m’ chonne qui ça li fait si plaiji 
di m’ vôie, mi, li pus djonne di ses fis, continuer |’ tradition et 
li pus grand di mes sohaits c’est qui onque di mes fis riprinde 
li maujo aprés mi. Dji crois qui dj’ pous iesse tranquille, nos’ 
Djosef a dit l'ôte fie — on m'è l'a rèpèté — qui ca li fréf’ do 
mau do vôie des ètrangers vaici. 

— Et il a bin raison, Monnonke. Djè l' wètais è z'arrivant 
vos’ vie maujonne et i m' chonnais qui djè l’ vèyais pos l' pru- 
mi còp. A mitant catchie pau gai et les pomis toirdus do p'tit 
pachi, elle a l'air di toürné carrémint l' cu a l’ route, è djè Y 
comprinds, avou ces mannètès machines qui pass'nu d'sus 
asteür. 


Comint, en sondjant a s'maujo, a l'maujo 4 sès djon- 
nés anéyes, comint ni nin r'sondji a ¢’ qu'on-z-a passé 
po l’awé s’ maujo ; li fórtune dés póves, sés cayaus. Come 
i d'veut douviè sès choütwés, |! Méch'neü po-z-óre si 
mon-nonke éspliqué |’ vikadje dés vis parints. 


— Voci s’ live di messe, da papa. Il y a fait saquans r’mar- 
ques, on vrai testamint. Wétis cit'él ci didins « Les paroles de 
Tobie à son fils qui contiennent de grands enseignements ». 


«Ne craignez point, mon fils; nous sommes pauvres mais 
» nous aurons assez de bien, si nous craignons Dieu, si nous 
» nous abstenons de tout péché et si nous faisons de bonnes 
» Oeuvres. » 

Què d'jos ? 

Oi, póve, on l'a todis sti et on l'est co, et djé l' dis comme 
djè l' pinse, dji sohaite qu'on |’ dimeüre. Séréf’-t-on d'mèré 
bràf si on z’avait sti ritche ? Iesse li fi d'on brave homme! ca 
vaut bin quarante millions d'actions des molins à chwache. 


On l'a ieu deur, savos, portant. Póve pa, comme il a sti bon 
et qu'il a travaili por nos! Comme i s'a privé ! Et nos' man,, 
don, vos’ grand'mére ! L'année qui nos avans ieu l” typhus. Ca 
a duré hiüt mois ; quand oncque astait r'fait, l'óte si coutchait. 
Nos avans sti on momint à quate dins nos' lé. Elle nos a weiyi 
nait é djoü ; qué coradje ! Nos avans sti des ans dins les dettes, 
mais elle nos a chapé tortos. 

On l'a ieu deur — à dij ans dji cassais des caiaus sus l'route 
avou vos’ papa — mais dji n' vous nin dire par là qu'on z'a sti 
malheureux. Qué chiches quand on z'astait tortos djonnes ! Et 
les djoüs d' dicause, di tiradje au sórt, qué r'mue moinnadje ! 
Quand dji n' dois nin et qui dji m' ritoüne didins m’ lé, tot ca 
mi r'passe didins l’ tiesse et dji ri et dji brais sovint tot señ. 

Nos’ vie maujonne! Dji n’ l'a jamais quittée ; dj’y a véyu 
moru m’ man et m’ pa et dji compte bin z’y moru ossi. 


Li moirt di m’ pa! Nos astins tortos autou d’ li et tant qu'il 
a seü causé il nos a fait ses r' commandations. Mais quand ca 
sti l’ fin, dji n’ pou l’ rovi, c'est sur mi qui d'vant di les serrer 
po todis, il a r'poisé ses ouies. 


Dj'avais compris. 


— Dji comprinds ossi, Mononque ; choûtez ci qui dj'a li dè- 
rèn'mint : 


Qui ,donc pourrait vous oublier, 
Logis ou dort notre ame en cendre, 
Surtout quand on a vu descendre 
Des cercueils chers sur l'escalier, 


(Rodenbach). 


— Oï, i gna des hommes qui serij'nu bin. Il a dischindu des 
cercueils, mais grâce à Dieu, si dja bin compté on z'a rintré 
vaici vingt-trois côps da baptême et i n'a co sôrti qui quatre 
vachas. 


Mins, léyans-la totes les sov’nances po dire avou vos : 


«A l' chiche, après awè sopé avou dès canadas su l'grèï on 
s'tchauffait au toqwé é rallumant s’pupe di timps in timps 
avou one atche, Les comméres filaint lumées pa on crasset. 


On fréf on gros live, si on v’lait comparer li vicadge di la 
cinquante ans avou l' cia d'asteür. 


On n'vout pupon d'èfant pasqui fait trop teher viquer. E l’ 
maujonne, nos estain'n a hiüt et, vos plos m' croire, gn'a 
jamais pon qu'a ginné. On l'a ieu deur, mais tot l' monde a vi- 
qué, on s'a todis bin ètindu et on n'a sôrti avou honneür. 


On z'a bramin pus aujie asteür, mi diroz. Mais est-s't'on pus 
contint ? Djè |’ dijais ènawaire, tot l' monde si plaint. L'ancien 
régime, tot deur qu'il estait, avait do bon m'chonne-t-i. Mi qui 
vos cause, dji n'a jamais ieu dandji d' médcin et dji lis co sins 
bèrique. Mi pôve pére est moirt l'année passée avou tos ses 
dints. 


Li mau, por mi, c'est qu'on waite one miette di trop dseü li 
Si on waitait d'pus padri et pa d'sos li, on sèréf süremint bran- 
min pu contint di s'sôrt et vos n'ètindri pus tant rèpèter sus 
tos les tons : «I fait tcher viquer ! » 

Si mon-nonke, Emile Lallemand, curé d’Dohan li aveut 
dit on djoü : 

« On nait chéne ou sapin. Quand on nait sapin, il est 
difficile de devenir chéne. Mais on peut devenir un beau 
sapin ». 


Vous étiez né chêne et vous devintes un beau chêne ; 
je me rends très bien compte que je suis né sapin ; votre 
volonté de fer me manquera toujours, mais je vous le 
promets, votre souvenir m'aidera à tâcher de devenir un 
beau sapin ! » 

(Doc. 1, page 5, 2 mai 1941). 


C’é-st-insi que nosse vi soçon finicheut s’ lète, lète di 
r’con’chance a 1' mémwêre di s’ mon-nonke curè. 

« Duv’nu on bia sapin ». Li djoü qu'il a scrit ça, vo-le- 
la qu'il a cinquante-noüv-ans... ét i vout vo < duv'nu 
on bia sapin ». Quand tant dés blanc-betch di vint’ cing 
ans n'ont nin d'dja l'âme do-z-asayi d'arivé a l' tinre deu- 
reû do poupli! « Duv'nu on bia sapin», quand on-z-a 
padri li : yüs-éfants ét dins cétici, deüs sœürs di Tcham- 
pion, deüs curés, dés péres et dés méres di famile, quand, 
dins sakants mwès, i va awe l'ádje do l'ritraite. 


Quéne lécon qui vos nos donoz co la, Méch'neü ! 


Mariadje - Mwin-nadje 
On pére sage èt bin avizè : 


On pére satje et bin' avisé m'a dit : « Garcon, vos iroz dins 
on bureau méte des chiffes dins des colonnes et vos auroz one 
boune pitite place et vos’ pwin cü pus taurd », Et en fait q’ 
cabanes, dji n'a connu qui les grandés vwétures di déména- 
gemint qui transportaint mes can'tias d'on coin do pays à 
l'óte. 

Li brave homme avait raison, c'est sür, mais gn'auréve quint- 
fie ieü moyen di trouver one saqwé étur les deux. 


Dji n'a pus seize ans, mais dji wéte co todis volti les cabànes, 
les caban'tis et les caban'tresses. Et quand il é passe divant 
mes fégnesses, dji mets m'plume padri mi oreille et mes an- 
ciens rèves di liberté ripas'nut d'vant mes ouyes ... 

Mossieü li R' civeü vos va dire li min-me, èt come todi, 
a s' maniére, çu qu' èles èstint lès prumêrès-anéyes di 
min-nadje : 


Dji n' vos racontré nin les prumis timps di nosse mariadje. 


Li tauve estait todi bin ciréye, èt à doze heüres, quand dj’ 
rintrais, li soupe fumiéve à costé d’ on vase di fleürs, su one 
nape à caraus, one pitite nape po nos deux... 


Et à l’ chije, dji fiais mes comptes, télmétant qu Marie keù- 
déve des p'tits cayéts, è sondjant au p'tit qui nos ratindains 
d'djà ... 

Des djônes mariés, qwé! Vos vèyoz ça di d’ci... 


Ca a duré saquants mwès èt on z-a estrimé les alonges au 
baptême di nosse premi. C' a sti li pindadje di crama ... 


Gn-avéve asteür one bérce ë 1’ cüjène, èt one miéte pus taurd, 
dins one tchéyére d’éfant, on p'tit aradji qui tapait tant qu'i 
plèt avou s’ couyi su l' tauve qu'a ieü ainsi ses pruméres pokes... 
Ele a passé les bourdouches, dispü : des côps d' pids èt minme 
des côps d’ coutia. 


Les èfants s'ont sü di d'près : 2, 3, 4, 5, 6, 7, 8 !... On n’ dis- 
montait pus les alonges, ét 1 pôve pére plait gréter po qu'i 
gn'eüche do pwin su l' tauve ! 


Enfin, quand m' moman a moru, papa a v'nu d'mèrer avou 
nos, èt on z-èstéve a onze a tauve. 


Tl amwinr'nait li dresse èt l' òrlodje a caisse, deux viyès ca- 
marades po nosse tauve. Dj' avéve racheté entretemps l'encoi- 
gnure di tchinne a l' passéye da m' matante Philomène. « Petit 
a petit, l'oiseau fait son nid»... Avou des assiettes di stain, li 
Bon Diè èt les tchandlis d' keüve ét saquants 6tés vijeriyes, 
nosse cûjène avait vraimint on p'tit air « temps passé ». 


Et on n' mi ròstrè nin dèl tièsse qui tos ces vis ènas-la ni s' 
plaij’nut nin bin vaici, èt dj’ a todi l' idéye qui, dèl nait, l' òr- 
lodje, li dresse èt l'encoignüre ragad'léynut des istwères do bon 
vi timps. 


Les tracas n' manquaint nin, mins on n'n-a rèchu, grâce à 
Dieu, Les èfants crèchaint èt ramwoinr'naint co sovint des 
p'tits camarades, èt lt li trwèzynme alonge sièrvéve sovint ! 


C' a sti l’ pus bia d’ nosse timps! Ci qu'on z-a djouwé d' 
paurts a l' kine, au couyon, au valet d' pique... dissu nosse 
tauve ! 


Mais ca passe si rate! On n'a nin ieü l' timps di s' ritoürner. 

Pokwè ni nin ièsse ossi simpe qui li; nos è r’ cause- 
rans pus lon, avou li, quand i fait s’ compte po d’ bon, 
èt, come les djins eüreüs, qu'on dit d'zèls qu'is viquenu 
paujéres, vo-no-ci d’dja, avou li, ocupés a fait lés comptes 
di s’ passadje véci, èt — ca n'sièvreüve qu'a fé d’ sès 
imbaras do |’ catchi — do iésse contin di s't-ovradje ... 


« En jetant un coup d'œil sur le chemin parcouru, je 
puis me rendre le témoignage d’une vie remplie, Mais 
tout s'est fait, je ne dis pas malgré moi, mais en dehors 
de moi. Je n'ai eu qu'à me laisser entraîner par les évé- 
nements ; tout s’est accompli naturellement et je suis 
étonné moi-méme des résultats. 

Oui, je crois, comme beaucoup de belles lettres recues 
nous en font part, que notre famille est bénie du Bon 
Dieu ». Mais encore ne faut-il en abuser. 


La responsabilité en devient beaucoup plus grande ! 
(Doc. 1, page 12, 1-6-41). 


Et quand je vois autour de moi, nombre de jeunes 
ménages que j'ai connus, je dois reconnaitre que nous 
avons été bénis du ciel, et que, malgré notre pauvreté 
persistante, nous avons accompli de grandes choses. 


(Doc, 1, page 22, 11-9-42). 


Li bone vôye 


Elévés come nos l'avans sti dins nos viladjes, dins dès 
viyés familes — dès bonés familes, grace à Dieu — , dès 
maisses di scole, dès sœürs et dès curés qui con’chint 
lets djins, qui savint comint qu'lés faleut prinde ; c’ést 
cauzu sins rüzes qu'on v's-amwin-ne a bin viquè. 

Lès èximpes qu'on v’s-a mètu d'zos vos-ouys, lès lès- 
sons qu'on v's-a d'nè; c'èst come on vòye qu'on v's-a 
afroyi ; nin moyin do mète on pid d'sus l'costé. C'ést tot 
qu'vos cause ; lès cayés d'tos les djoüs, quand ci n-séreut 
qui l' pwin ... 


Li pwin est l'résumé di tot c' qui nos avans dandji. Po 
l' ewarps, tot compté et tot rabattu, i gna qui l'pwin qu'est 
nécessaire ; avou do pwin, di l'èwe et d' l'air, on z'iréve dédja 
long. 

On n' sè n'ode jamais do pwin et l' dicause iute, disgosté dè 
l' taute et des vitoulets, on s' ridâre co volti su l' pwin. 

Mais do timps passé, li pwin estait rare, et si on crwèt les 
viyès dgeins, i fallait on bon stomaque po |’ digèrer ; elles ra- 
cont'nut qui si on l'avait pèté au meur il y eüche dimèré aclapé. 

Heureux éco quand on n' n'avait ! Après des fwarts hiviers 
et des grandès sètcheüs, c'estait one vraie famine. Fallève 
ètinde mi grand’ pére causer di l'année 1847 ! I n' fiait nin todis 
gaie au « Bon vi timps ». 


Do blanc pwin, les ptitès dgeins nè vèyaint qu'aux grandès 
fiesses et gna on tas d'dictons et d' proverbes qui prouv'nut 
qui nos taïons fiaient pus d'cas do pwin qu'nos ôtes. 


«Bon comme li pwin — awè s' pwin cü — mougni s’ blanc 
pwin divant s' noir — si tirer l'pwin foi dè V bouche — la do 
pwin su l' plantche — i n'mérite nin d' mougni do pwin ...» 


* * * 


Notre Seigneür a dit : «L'homme ne vit pas seulement de 
pain ... » et, dins ses Paraboles, I r'vint co sovint su l' pwin. Vos 
compurdoz qui gna co bramin à dire là d'sus. Ci sèrait quintfie 
por on' ôte côp. 

Respectans |’ pwin ! Rimercians |’ Bon Dié d'awè fait one 
saqwè d' si bon po nos conserver l' vie; c'est Li-même qu'a 
mostré aux prümis hommes commint i fallait s'y prinde po fer 
do pwin. 


Respectans l' pwin ! Qu'on n' vôïe pus jamais des boquès d' 
pwin et même des tartines ètires trainner dins les coüs di scole. 

Sondjans qui po z'awè on pwin su l' tauve, i faut qui tos les 
côrps di mesti travail’nuchent. Ni méprisans personne ; fians 
nos’ pitite bouye li mia possibe po qu’on n’ die nin : i n’ mérite 
nin d’ mougni do pwin ». 


Et dijans avou l' bon poète : 


Je connus mon bonheur et qu'au monde oà nous sommes 
Nul ne peut se vanter de se passer des hommes, 
Et depuis ce temps-là je les ai tous aimés. 


Lès viyés nanches évont di-st-on ; di noste amia gn’a- 
t-i co l' mitan qui vint a mésse, quand, la cinquante ans, 
tot monde i asteut èt cor a vépes, au pus sovint. Pôvès 
djins, qui n’ compud’nu nin qui, li sétyin-me djoû, i 
faut lachi do-z-ovrè po r’ pwèzè s’ cwarps ; qui chis djoûs 
d' rote, c’ést sufizant, asteüre surtout èwou qu’ lès mala- 
diyes di cœür divègnenu a |’ mòde. Fians come nos pa- 

rints ; qués bons momints qui v’ la passé a |’ sôrtiye di 
mésse li dimégne ! 


Di m’ timps, on n’ travaiait l' dimégne qui quand i fallait 
absolumint bin et gn’avait pu d' gins à Vépes qui d'j'nè vè 
audjourd’hu a grand’messe. Progrés dandjureu! Bramin dé 
l' toilette. C'est vaici come ôte pau. Les sauros, les sandron- 
nettes et les calottes di sôïe ni siévent’nu pu qu'aux mascara- 
des. Progrès ossi ! 

Li Curé monte en chaire ë r'commande les moirts. A chaque 
nom qui lit, c'est one con'chance qui s' dresse divant mes ouïes 
et c'est one porcession qui n'est fini nin. Commint ! Mais c'est 
au çmintiére qui faurait qui dj'vaïe po r'trouver m' villadge ! 

Puis, l' curé commince a prétchi su li r'pòs do dimégne. C'est 
comme si pètéf si tiesse au meur. Les sias qu'ont dandgi dè 
choüté nin sont nin süremint là. 


Dins l' coü d' l'ègliche, des mwoins s' tindent'nu; on m' 
riconnait. 

— Tins, là Josef! Et qué novelles ? on z'est riv’nu fé on p'tit 
toü au païs ? Et l' famile ? Po les pu djonnes dji sos on' ètran- 
ger ; mi, portant, dins les lignes do visatches dji r'connais les 
traits d' famile. 

On z'interre au « Café du Commerce » (one novelle enseigne 
en grandes lettres bleuwes). Voci Jules dè mon l' Cassi qu'a tiré 
avou mi è l' blanc Marcellin qui m' battéf quand dj'allais è 
scole. Novellés pougnies di mwains, novellès questions, et... 
novellés tournées di pintes. 

On raconte des parades di quand on z'estait gamin. 

— Ti t’ sovins’ bin quand nos avans cassé nos’ pot d’ lidge en 
ruvnant da l' brésenne ? 

— Et comme ti djambiéf quand ti t'avais achis dins on nid 
d' copiches ? 

— Et quand l' vi curé nos a forguiné avou one piesse po nos 
fé sórti di dsos l'aquéduc éwou qui nos n'z'avainn' catchi avou 
l” crolé qui criait < Couac ! » 

— Et les poires do vi Tchichi ? Et les grusalles da Florence 
Marchau ? 


C'est l' vi chet Nart qui nos traitait d' capon, di Jean foute 
et d' mannet gueux ; c'est Pierre da |’ Guinguette qui savait 
des fauves par cint; c'est Djean l” marchau qu'arrachait les 
dints avou st'ètricwesse ; c'est Boudoule qu'a sti vôie les com- 
méres jusqu'à 90 ans; c'est Toinne li soieu et |’ vi bierdgi qui 

racontainn' aux pu grossès mintes ; et l' Chet d'au molin, foirt 
comme deux tchvaux et spais comme on tas d’ fagots; et 
Chanchet Lorin qu’allait à l' tchéreuwe en chapeau buse ; et 
l' vi Zidôr qui racontait des histwères di cosaques et Y bataille 
di Waterloo et qui n' manquait jamais do dire : « Ah ! si dj'a- 
vais la sti ...! > Et co des òtes, et co des òtes. 


On s'tint l' vinte et on chure do rire. 


Si bin mwinrnè, c'ést tos lès djoüs fè c' qu'on deut fè, 
djouwé |’ drwét do djeu, ét nin seür'mint aus pus deurs 
dés momints, come lés djins qu’on-z-a véyu sórti leüs 
tchapelèts tot |’ timps dol guére, criyi dés patérs au mo- 
mint qu’ lès bombes plovint, ét qu'ont bizè èvôye tot 
d'swite qui tot a sti rapauji, quand li stwéle a quéwe a 
sti revóye ... 


Quand tot va bin, qu'on z'est djonne é bin poirtant, on p'tit 
pétchi é minme on gros ni nos ginne nin des masses. Li stoile 
à queuwe si mosse, C'est-à-dire on' accidint, on raccroc, one 
vesse mau tournée, nos crians : « Mon Dieu ! » E ca nos est bon 
po nos rappéler di timps in timps à l’ordre. 

Dj'é connais, qui à les étinde sont des diales tot noirs, qui 
moussent'nu è l' cauve quand i tonne è qui n' séenu qué sima- 
grées fer. Gna nin assez por zelles di bénite aiwe é d' ciérges 
bénits. 


On óte, qui n' dit jamais ses paters, fait one nouvainne à 
Sainte Brie po s' gatte écruquée ou por one pouie qu'a l'pépie. 

Sondgeans qui li stoile à queuwe est todis là ; que « nous ne 
connaissons ni le jour ni l'heure » é viquans en conséquence. 


N'eüchans nin peti do fé come nos parints ; waitans- 
lès fé l' porcéssion. 


Les cloques sonnent’nu à tote volée ; grand'messe finit é din 
l'eglige c'est st'on r'mue moinatge di tos les ... Saints. Li maisse 
di scole é les Scetrs distribuent’nu les p'tits drapias aux éfants 
en waitant di n' pon fér d' jaloux. Les djonnés comméres, bin 
roselantes, vont démarrer les dais dé l' Sainte Vierge è d' sainte 
Cathérine. Les djonnes hommes, bin moulés didins leu nou 
mouss'mint, sont fiérs di s'avanci po z'enlèver li patron dé |’ 
parotche, Póve vi saint Lorint ! On m'a dit qu'on li avait donné 
on bia remplaçant ; on z'a bin fait, ca ci n'estait nin sins dand- 
gi, é portant, on |’ véyait volti, tot vi é tot laid qu'il estait. 

Al’ fèniesse ou, d’sus l'huche, les viès dgeins, qui n° savent’nu 
pus chure li porcession tot tronnants, li waitent’nu passer en 
t'nant let tchap'let dins leis viés mwains ë en r’muant lets 
lèpes, sontgeant quétfie qui, zels ossis, ont poirté on p'tit dra- 
pia à l'porcession, ont poirté saint Lorint, li drapia dé l' djon- 
nesse ... 

E d'ssus tot |’ parcours, les momans, djonnes ou vies, bin 
fiéres, présintent’nu à bèni leüs p'tits éfans bin r’pimpés. 

Voci nos’ vi curé, tot tchènu, avou l'ostensoir disos l” balda- 
quin poirté pau gros bonnets do villatge, è divant, les p’tites 
bauchelles avou des éles comme des antges (mon Diet qu’ ca 
vos r'mue) par pitites picies, avou lets p'tites mwains, wident’ 
nu lets p'tites corbeilles d’ssus l’ passatge do Saint-Sacrement. 


Mais voci qu'on r’arrive à l'églige. On diréf qui les cloques 
sonnent’nu pus foirt fait & méseure qu’on s’ rapproche et qu’ 
elles sont binauches di voie rintrer l' bon Diét. Tot p'tit qui 
dj'estais, li rintrée dé l' porcession mi donnait dé P tchau d' 
pouie. Les chorâls faient’nu aller tant qui savent’nu leûs p'tites 
sonettes, les cloques sonnent’nu a tote volée, l'encens rimplit 
tote l'èglige, l'orgue sotint |’ chant do « Te Deum >. C'est vrai- 
mint c' qu'on pout appéler one rintrée triomphale. 

On r’met à place statues, lampes è drapias. On dérin « Tan- 
tum ergo» à fer tchair les meürs, tot l! monde s'asgligne, li 
drapia dé l’ djonnesse s'abache divant l’ Saint Sacrement ë l' 
dérenne bénédiction est donnée. 


L’églige si wide è les dgeins è r’vont paugér’mint. Tot l' res- 
tant dé V djournée on sintrait qui I dimègne dé l' porcession 
n'est nin on dimègne comme one ôte, qui c'est vraimint P bon 
Diet qu'a parcouru nos tch’mins è nos rouales po bèni nos 
maujonnes, nos djardins, nos compagnes ... 


On cause en francés di «la foi du bücheron» ; one fwè di 
cœür di tchin-ne, come citéle-ci. 


Ewou sèrans' n è l' Saint Sylvestre di l'année qui va com- 
minci ? Li Bon Diè seûl li sait bin. Ni tuzans nin d' trop la d' 
sus. « Aide-toi, le Ciel t'aidera,» c'est bin sür, mais fuchans 
confiants. Li Providence est là, Elle est là, vos dis-dje ! Djè l'a 
rescontré pus d'on côp, vos ploz m’ crwère. 


C'è-st-après awè li dès pages come cètele-la qu'on 
comprind les mots qui süyenu ; li tableau di tote one 
viye. 

Gabrielle Bernard li a voyi on djoû one bèle lète qui, 
po bin fé, i nos faureut vos r’ méte tote étire dizos lés- 
ouys et qui s’achéveut insi : 


« Peu de vies sont ainsi couronnées, ne le croyez-vous 
pas ? Vous aurez vécu dans toute la force et la noblesse 
du terme ». 


Et Eugène Gillain márqueut pa padzos : «et je dois 
reconnaitre que c'est vrai et que je wen remercie pas 
assez le Ciel, Quand je regarde le portrait de l'enfant 
malingre et timide que j'étais, mon adolescence étriquée, 
les moyens financiers qui m'ont toujours manqué, je 
cherche les raisons de mes succès dans la vie. 

Education chrétienne d’abord, désintéressement qui a 
toujours été la règle de mon père et que j'ai toujours 
pratiqué moi-même, bon sens que l’on s'accorde à me re- 
connaître et aussi sens exact de la valeur des choses, en- 
fin, le grand tournant, mon mariage avec une femme de 
famille foncièrement chrétienne et d'excellente santé. 
C'est elle surtout qui a orienté les enfants dans la bonne 
voie et m'a rendu meilleur moi-même. 

Nous ne sommes pas riches, mais quel rayonnement 
que notre famille ! ». 


(Doc. 1, page 6, 17-65-41). 


On dit cor en francés « Un saint triste est un triste 
saint » n’aloz nin crwêre qui c'est l’cas po nosse maisse, 
sicrijeü ; vos l'aloz veûye tot d'on côp : 


Li scrijeü walon 


« Une autre « passion» devait aussi remplir ma vie. 


... Maman excellait à faire revivre ce qu'on appelait déjà 
alors « le bon vieux temps », 


(Chap. 2, page 1, 30-5-43). 


Dins one famile do Saut,grâce a dès parints qu'avint 
aurdè l'amour di leü p'tit payis, au d' dilon dès longuès 
chijes d'uviêr, aleut c’minci, sins qui nè l’ seüche, li câ- 
riére d'onk di nos mèyeüs scrijeüs. 

Rècwètès au culot do feu», comint n'nin ramèch'nè 
lès fauves, lès prautes, lès tchansons, tos lès contes et tos 
lès mèssadjes qu'on-z-ètind, dispeüye qui, duv'nu rwèd 
gamin, on pout passé l’ chije avou lès grands. 


Comint, dins sès p'tits-ouys todi a l'awète, avou, dins 
l’fond, une sipitüre d’ Arsouyeriye — sins pont d’ mwaije 
idéye, savoz — comint n’ nin prinde lès afaires do bon 
costè. I n'a jamais sti d’ findu do rire one bouchiye, don ; 
riyans avou li en-z-ètindant Sint Piére dire li sène dissus 
lès Namurwès, èpwis couyonè Miyène, come li pout fè on 
vi socon, Miyène tote èpoltéye po r' trouvé Batisse o pa- 
radis. 


Dj’ a tant voyadji do costé d' Nameur avou Note-Seigneur ! 


Dès rèlis, les Namurwès. Djé les r'conais d'au lon. Is ariy’ 
nut franc-battant, pinsant qu’ ca va aler tot drwèt èt qu’ i gna 
qu'a dire : «Dji sos d' Nameur >. Di leti vikant, i n’ leti z-è faut 
wère, mais quand i sére, is criy'nut tortos après l'curé ... Puis, 
is végn’nut m' raconter qu’is l-ont todi sti braves èt honètes, 
èt tchic èt tchac, èt is sont tot sbarés quand djè leti dis lets 
vrais ! Faut payi vosse dette, camarade ! Vos n’ aviz qu'a chot- 
ter one miéte mia vosse curé! Dji fais l mwais, mais dj'a ieü 
trop d' plaiji su l' terre avou zèls, èt ca m' fait do mau dè les 
rèvoyi. Mais, après tot, is l-auraint dèl chance zèls ! Is l-ont 
passé leti vicairiye dins |’ Waloniye, li pus bia pays dè l’ terre, 
èwou qui gna dè l' si bonne gote, qu'on z'y fait dè taute, dè 
l' djote èt dé l’ tripe è s'è fér’ pèter — sauf vosse respect ! — Et 
is l-intèr'raint cor o Paradis tot drwèt ? 


— Avou tos vos ramadjes, grand Saint Pierre, dji sos co vai- 
ci, mi ! 


— Deux munutes, va, Miyéne. Choûte-mu. Batisse ni sondje 
wère à twè po momint. Il est st-en train d djouwer sept róyes 
au couyon, paurt èt r’vindje, avou Chales Wérote èt l' chanoine 
Dethy. Et Defrécheux qui fait quatriyinme. Et is l'è racont'nut 
des couyonâdes ! Saprès chanoine Dethy ! I n’ sé fer on pa o 
Paradis sins qu’ tos les saints, èt minme les saintes, ni müz' 
nuche : « Vive Nameur, Nameur po tot ». 


— Mais, grand Saint Pierre, vos alez co r’cominci ! 


— Alons, Miyène, dj' vès bin qui v'z-estoz su des tchòdès 
bretijes. Intrez m' fèye, intrez m' boune viye djin. C'est po vos 
fer assoti qui dj' dijais tot ca. Batisse vos ratind èt s'agransse 
bin d'vos rabressi, 

Dim'win, dj’ iré vòye si on vos z-a d'né one bèle place èt si 
v'z-estoz côntinne. 


Complumints à Batisse. 


Dins li stwéle a queuwe, qu'a métu l' monde li cu au 
hot, i nos r'mostére avou s'pate di veloürs, sins nos fè 
grigni des dints, en nos fiant rire, èt tizè, ét dire, a l’ fin: 
< Mins, nin d totute, c’ést qu'i n'a nin twart ! > 


Il est prouvé qui gna ieu tos côstés c’t’année-la bramin des 
conversions ; qu'on z'a dit moins’ di mau di s’ prochain è qu'on 
l'y a fait pus d’ bin. 

Ainsi, pi Comminci, dins noss’ villatche, li p'tit Fluppe n'a 
pus ieü s' chique è n'a pus battu s' feume qui 1 sèmdi (divant 
ça arrivait sept côps par samoinne) ; li grosse Téche ni mettait 
pus qu’one pitite miette d'aiwe avou |’ lacia qu'elle vindait aux 
djins ; Charlotte ni s’ siervait pu d’ canadas po fer do crau 
stofé ; li fi Chôse qui v’lait la lèyi l' fèe Machin l'a marié tot d' 
suite après l’ Carême ; li vi Chanchet n'a pus moinrné s’ bigau 
l' dimègne ; li Corian, qui tcherwait one rôye di pus su s' voisin 
tos les ans n'a nin sti pus lon st’ année-la... 


Enfin, vola li stoile qui s' mosse avou on chovion qu'avait 
bin a l'ouie 10 mètes di long. 

Do cop, li p'tit Fluppe n'a pus bèvu qui d' l'aiwe bolewe è a 
comminci a dire des doucès paroles a s' feume qui s' dijait : 
« Pourvu qui li stoile 4 queuwe dure longtimps » On z'a ieu do 
lacia purèminme one rawette è mon |’ grosse Tèche ; li Corian 
a sérieüs'mint sondgi à r'mette les bones qu'il avait candji d' 
place. 

Vos ploz continuer, i gna co. Bref, totes les djins, minme les 
martchands d’ vatches, estinnent div'nus honnêtes ; c'estait 1 
monde dissus s' vinte. 


— L'òte costé au hòt, comme ca ? 
— Tot jusse, vos y estos. 


On commincait à rawet ses sons. Enfin, one belle nat, li stoile 
a queuwe estéf èvôï po tot d’ bon. 

Do côp, li p'tit Fluppe si fout one chique di permission, spie 
tot l' moinnatche en rintrant è caresse si feume à grands côps 
d’ manche di ramon ; li vi Chanchet aprestée si badou po widi 
si ‘citerne à bigau au prumi dimégne ; Babette à Canlette ont 


88 


r'eomminci à dire do mau des djins è leyiant brûler |’ frich- 
toute... 

Li monde estat riv'nu comme il a todis sti, qu'il est co è qui 
sèrait co longtimps. Qué vloz! li stoile à queuwe estaite oute ! 


« Dj'a vnu au monde è Waloniye (comint z-è r? mérci 
« P Bon Diè ? ), au payis d Nameur, au Saut Sint-Lorint, 
«au Bati d' Vallée. Ca gn'a one difèrence ètur li Bati 
« d' Vallée èt l' Bati d' La-Hòt. 
« Dj'auréve plu ièsse flamind, vinu au monde au Congo 
« èt ièsse tot nwar ... 
« Mais dji so walon, èt, come walon, dj'a totes sòrtes è 
m' tièsse qu'on cosaque n'a nin, par èzimpe ... 
« ... S'i falait vikér su one Terre sins-aubes ni fletirs, qui 
< solia lüréve todi sins jamais pont d' nülées dins P Ciél 
« tot bleuwe, qu'on n' auréve nin dandji d' travayi ni 
« d' wéti a l'órlodje, ci séréve a sétchi su pid ... » 


a 


(Do min-me Tonia) 


Quand on-z-i sondje bin, i gn’a wére qui compud’nu 
l'vikadje, qui veüyenu volti leû pays ét qui sont ossi 
walon qu' li. 

En r' toürnant sés trwés lives, combin d' pages di c' 
genre-la, combin di r' comandasions a móde di rin; sès 
trwés lives. Po méte li prumi d'sus pid, i s'i ont métu zéls 
deüs, deüs ártisses, deüs grands coeürs, deüs galyards di 
nosse payis. 


« J'en étais là, tot-à-fait isolé des autres écrivains 
wallons quand je rencontrai le sculpteur Alexandre 
Daoust, de Bioul ». 


I faleut conéche li Zante d'émon Déyon, ou li Zante 
da Nante po sawé qui ¢’ asteut l'ome qu'i faleut po-z- 
ayéssi nosse socon Gillain. Sés p'tits-ouys qui r' nachint 
tos costés avint rate tchéyu su lés sakwants boquéts 
qu'avint d'dja parétu su l'gazéte di Dinant. 


Si grande-àme di walon aveut fait l'réstant et c'ést 
leû-z-atèléye, onk po scrire, l'óte po lès dessins qu'aleut 
nos valu « Au Culot do Feu ». Djé lés tréveus di d'ci, ca- 
réssant chakin l' bok qu'il aveut a s'minton, discutant, 
ètur deüs prautes, dés pus p'tits détays di l'afaire; cu 

qu’on-z-a d’ vu awé bon adon à Florènes. Deûs cœürs 
d'apôtes, deûs coetirs di fréres ni plin-n’ fè qu’on-ovradje 
di prumére qualité : dès miles qu'on ’nn’a vindu d’ let 
prumi live. Dès miles aui ¢’ live-la fait sôrti dispeüy adon, 
dès lives qu'on-z-a scrit è nosse patwès ; « Au Culot do 
Feu >, ç'a sti l' côp d baguéte da Moise dissus |’ rotche 
po-z-è fè spité l' soürdant, on soürdant qui n'ést nin co 
prèt' a s' dispoüyi. 

Vos-è sov'noz do martchand d'aurmonaques, et d' 
Chanchèt Lorint... ét dés fauves qu'on raconteut a l' 
chije, do timps dès longuès chijes d'ivièr, quand on-z-a 
distindu l'lampe po n'nin aluwè dès caurs a nonsyince èt 
qu'i fait si bon è cwète quand |’ bije ûle dins li tch'mi- 
néye, qu'èle fait alcotè lès volèts ou qui l' plouve sicoriye 
l'uch da l'uch come s'i v' neut dès gruzias. 

On z'a mètu a craye li couviète di li stûve, èt par là, 
sòt2 une rodje èt doüce cléreü qui blametéye su lès vi- 
zadjes, jusse assé po n’ si nin trébuké su n-on-l'òte èt 
« veliye cu qu'on dit ». Cu qu'on dit ; è l'vloz sawè ? 


Ah ! les bonnès viès histoires qui dj'a oiu raconter la, Dji 
n'avais nin assez di m' bouche et di mes oreilles po choüter. 
Bin sovint, on m'a évoyi coutchi qui dj'auréf co bin v'lu d'mé- 
rer; mais les histoires tot é z'éstant honnétes ni conv'nint nin 
todis po les éfants et on z'estait pu à s' tauge quand les p'tits 
n'estaint pu là. On' miette pus taurd, on n' si r'toürnait pus 
tant et dj’étinds co Djean d' Fuwette raconter ses viés fauves 
et les parades di sórcires, les aventures qué li avainnent arrivé. 


— Oi, dji ruv'nais d'awè sti vôie les comméres à Buzet : ar- 
rivé dins l' fond d' Biétranoy ... 


Et c'estait des bindes di sórcires qu'il avait véyiu danser au- 
tou dé l' tchapelle ou do costé do « Pré couviet », ou bin one 
flamme en forme di croix qu'avait passé dins l'air, ou bin éco 
des bindes di mille tchets qui gninwint comme des tigres ... 


Mais ci qui m' plaijait pa d'seüs tot et ci qu'à ieu li pu d'n- 
fluence sus mi imagination d'éfant, c'est les fauves da Djan d' 
mon Téche. Avait?il li La Fontaine, ou bin tinait-il li-méme 
ses fauves d'on' òte vi conteü ? Dji n'è sais rin, mais ci qu'est 
sür, c'est qui d’vant d'aller è s’cole, dji con’chais tos les faits 
et gestes di bramin des biesses : les bocs aux grandés coines, 
les malins r'nauds, les galafes di leups... Rin qui les mots, 
hein? R’nauds! Bocs! Leups! Ca fait r'lûre les ouïes des 
èfants. Il vos racontait ses fauves en z'imitant li cri des bies- 
ses, fiant one grosse voix méchante quand il fiait causer l' leup 

Fontaine li-méme auréf’ ritouchi ses fauves s'il avait ieu li 
bonheür di connaiche Djean d' mon Téche. 


Pa des cops, sovint méme, les hommes djouaint aux cautes 
ou al kine et les djonnés commères tchantaint tot è tricotant. 
Les pus paresseux doirmaint sus l’ baguette di li stûve ou cout- 
chis dizos l' bûse tot au long sus |’ plantchi ... 

Diviet dix heures, jamais pus taurd, aprés awet dit les pa- 
téres tortos échone, on ralumait les lampes, on s’ rafürlait 
comme il faut, et chaquin é rallait doirmu é s’ promettant di 
riv’nu li ledmoain. 


Monsiea li r'civeü 


Intré tot djon-ne aus Contribusions, si mésti li a sins 
manque vinu a pont po conéche lès djins, en tot les cofés- 
sant, s’apinse li; ét po lés fé intré dins sés lives come 
« Titine » qui vint d’ mandè s’ pension. Si tos lès djoüs 
n'ont nin sti fameüs — on maçon gangneut d’pus après 
l'ôte guère, qu’on’ emplwèyé dés contribusions —, si totes 
lès-eûres n'ont nin sti gaiyes, s'il a falu mwints côps 
awè dès bèlès pacyinces po choütè lès djins, on ’nn’a rè- 
chu quand min-ne, come ¢a sti l’cas avou Titine. Lijoz 
si vos vloz, « Titine dimande si pension» dins « Sove- 
nances d’on vi gamin ». 

Est-ce di d' la qu'il a apris s’ mesti d joürnalisse, qu'il 
ac minci après lès djins, a-z-alé cauzé avou lès bièsses ? 
Todi è-st-i qui, si La Fontin-ne n'a nin tüzè a li r’vindje, 
do cwarbau d'su li r' naud ; li, l'a émantchi, èt après tot, 
pokwè faut-i qui ¢’ seüye todi |’ losse, li toürsiveüs qui 
profite do bonasse, min-me s'i tire one miète dissus 1’ 
dous ? 

C'è-st-insi qui l’ Interview d'on vi cwârbau, nos 1 pô- 
rins lomé « Les Cwarbaus R’vindjis », ét vola cor on bo- 
quét po l' bone bouche. 

Rèchüwe 


Vo-no-ci arivè au momint do nos dire arvôye. Por vos, 
por nos, nos-avans sayi do fè r'viquè l' Mèch'neü, do r' 
viquè avou li, grâce a tot ç' qu'il a scrit, sèptante-ans 
d'viye di djin. 

Qui ¢’ seûye sicoli < waitant gripè lès baloüjes au dos 
dès bauchèles », corâle, « rimplichant au richo lès djus- 
ses po pwarté dol bènite aiwe aus blankès cinses » ; djon- 
nia, mârcheü a l' Sint Fouyin : « ça fait do bin aus p'tits 
di ièsse di timps-in-timps one sakwè, on roviye si mi- 
sére », djouweü d' bale « avou one miète di savon d' dins, 
i cassèt tot sea c'want-la ! ; c'èst l’ vikadje dau Saut qu'i 
nos-a racontè, avou d' tènawète li mot «po rire» qui 
tchèriye li mot « po d' bon ». Sérieüs, quéquefiye one 
miéte rèbaurè par one viye qui n'aveut nin sti plaijante 
tos lès djoûs, nos r’ trouvans maugré tot au fond d'sès- 
ouys li spite di djéye do vi gamin, qui tot li chone novia, 
come s'i l' vèyeut po l'prumi côp. 

Nos |’ rivèyans, vice-prèsidint dès Rèlis, assis o fauteuy 
dins s' cwin, choütant tortos sins ’nn’awé l'air, rimos- 
trant sins vlu fé dol pwin-ne, écoradjant a plaiji. 

Por nos-ôtes, les pus djon-nes; lès cias qu'ont vèyu 
come nos, disclôre « Au Culot do Feu » il a lévé l' drapia 
dès Scrijeûs Namurwés ; il a fait brâmint rire mins sins 
jamais rovyi l'onétreté et surtout en-z-è profitant po todi 
r’ lévé l' mèyeü, li pus bia dins tot. 

Come li, sondjans a viquè, a prinde do bon costè li 
viye avou sès djôyes et sès rascrauwes, mins ossi a moru. 


Nos estans bin wére di chose dissu l’terre. Ci n'est rin d'nos 
ôtes, dis-t-on sovint divant on mwart. On vike aujourd’hu et 
dmwin les clokes sonn’nut à mwart por nos, et nos morans cor 
on cop après dins l' mémwère di nos amis. Au matin, sondgeant 
qui nos n’ passerans nin quintfie li djoürnée, et à F nait, fians 
nos t'ake di contrition comme si nos n'duvains pus jamais nos 
rewéyi. 

Todis sondji à l'mwart d'abòrd, ci n'est pus viker ca! Non, 
mais fuchans todis prétes, pasqui l'mwart arrive comme on vo- 
leûr. 

Li vie est sérieuse ; emplwéyans 1’ bin pusqu'elle est si coûte. 
Rapèlans nos qui tot c' qui nos fians sèrê pèsé pau Grand Maisse 
avou one balance d’apothicaire. Rotans drwèt. 

Choûtans nosse conscieince ; li d’ vwér divant nos p'tits intè- 
rêts ; li d' vwèr, auji ou malauji, li d'ywèr tot étire et sins bal- 
siner ! 


A l'eüre qu'il è fauré ’nn’alé, seüye-t-i do djoü, seüye-t-i 
a l' vièspréye, plais-st-a-Diè qui, come vos, Méch'neü, nos 
planches nos prézinté d’ l'ôte costé avou plin nos mwins 
dès bélés pautes di totes les sôrtes, divant l' Ci qu'a dit : 

« Li grin qu’l dj vos done, li lumiére qui lit por vos, ci 
n'èst nin por vos tot señ : mézuroz-lés aus-ôtes, c'é-st- 
insi qu'vos séroz mèsurè ! » 


L. L., patwés d’An’n’voye. 

LES CAHIERS WALLONS 


Main forte ! 


Dialecte de Ver-Custinne. 


La d’ ca swèssante èt dès ans èt co motou pus, on 
causeut bramin d'róleüs, d'brigands qui piyint lès viyad- 
ges. Li garde civique aveut minme siti mobiliséye po 
z'assurè l'sécuritè èt l'tranquilité dès djins. Ca embéteut 
les omes qu’éstint rèquisitionès po fè l'police, mais, bin 
sovint, ca lès amuseut ossi. 

C’est-t’one di leüs pâsquéyes, qu'on m'a raconté quand 
dj'èsteus co tot gamin, qui dj'vos raconte audjoürdu. 

Nos èstans à l'intréye dol rouwale dol crwès Jacqmin, 
à Ver, au cwin dol maujon da Jules Hope, où ce qui, di 
c'timps là, c'èsteut Henri Judick qui d'moreut. 

Henri Judick, maisse saboti, patron d'l'hótél Judick, 
di Houyet, oü ce qu'il èst mwart en 1928, èsteut on fâr- 
cei numéro onk - come si fiyou Olivier d’Fenffe - èt c'èst 
li qu'aveut monté l’djeû qui vos aloz lire. 

C'èst l'ivièr, mais i fait doûx ; i pout yèsse èviè yut', 
noüve eûres al nait. 

Dèric, Pièrre èt Djacques, aspoyis conte li pègnon do 
stauve copinèt en fumant leû pupe èt en ratindant 
Henri. 

Là qui d'chind lès montéyes di d'vant s't' uche. 

Dèric. — Todis l'dairin ! On z'a bin raison do dire qui 
c'èst lès cis qui sont lès pus long d'l'églije qu'y arivët todis 
lès prèmis. Li sav'néye d'à Djôsèph ni fait pon d'èfèt. 

Djacques. — Qui gn-a-t-i yet? 

Henri. — Comint ? Ti n’sés rin ? 

Djacques. — Non. 

Henri. — Et bin, choüte. A m’dairéne garde, li sèrd- 
jant m’aveut dit do patrouyi do costé dés Hayétes, Vos 
pinsoz bin qu’Henri n’pleut mau d’alé, po l'bon plaiji do 
sèrdjant ét l'sécurité d'nos concitwèyins, s’apinse li, 
pétrouyi dins lés broüs ét risqué on matchurnia. N'ést-ce 
nin dja pércé bièsse do z'oblidji lès omes en âdge di gar- 
de do d'moré sus pids totes lés naits - chacun à s'toür, 
bin entendu - po waiti aus brigands qui, dist-on, courét 
l'payis ? Dés ramadges tot ca. N'éstoz nin di m'n'avis ? 

Pierre. — Tot à fait d’acward, valet; mais ti sés bin 
ossi qu'ca nos a dja procuré pus d'one paurt di plaiji èt 
qui l'dairène n'ést nin co v'nue. 

Henri. — Ca fait qu’ol place do fé m'sérvice à la léte 
dj'ai passé l'nait o ran d'èmon |’Blanc d'Soléfyes. Qui 
naidje siti coütchi é m'lét, djai sti ca pus biésse. 

Pierre, — Et po ca l’sèrdjant li a foutu on savon qui 
s'è sovéré longtimps. 

Henri. — D'vant d'alé pus long, i faut qui dj'vos diye 
qui lès gendames sont mon 1’Cocq ét qu'is t'nèt lès pids 
tchauds aus coméres ; ca vous dire qu'is n'boudjront nin 
d'tote li chije. 

Déric. — Come di jusse. 

Djacques. — C'ést ca, lés gendames iront al chije ét nos 
nos pass'rans l'nait sus lés vóyes. Quéne injustice ! 

Henri. — Si t’vous, mais ca tchait bin. C’t’injustice là 
và nos siérvi. 


Pierre (qu'a adouyi l'sérdjant). — Psst. Là qu'il arive 
Aprétans nos armes. (Leüs armes c'ést : on flaya, one 
faux, on? fotche ét on hatchau émantchi sus one quéwe 
di ramon.) 


Djóséph. — Bonsoir, lés amis. 
Tortos. — Bone nut', sérdjant. 


Djóséph à (Henri). — Ah! enfin, vos y éstoz po ca au 
posse, mauvais garde. Vos avoz dol chance qui mi, vosse 
supérieür, dji sus on bon zik. Mais tinoz-le vos po dit, Si 
vos n'tinoz nin compte di més r'marques, apurdoz, mau- 
vais sujet, qu'en consiynee dji sërë oblidgi do fè raport 
au comandant et je ne réponds pas de c'que vous pour- 
reriez z’atraper. 

Pierre. — Qu’ést-ce qui gn-a yeû, sérdjant ? 

Djôsèph. — Figuroz-vos, méssieurs, qu’Henri s'a pèr- 
mètu do d'morè coütchi dins on ran do Blanc d'Solèfyes, 
ol place do fé si d’voir, come je lui avais t’ordonné. I sét 
c'qui dj’li ai dit : i pôrè vos l'rèpètè. Asteür, dji m'vas fè 
l'apèl à 'l aute pozse, mais dji r’séré vaici sins long taur- 
dji. Aprétoz-vos, 

Henri, — Dijoz, sèrdjant, tot bin réfléchi, vos avoz yeti 
twart do m'püni. 


Djòsèph. — Qui djoz là? Twart? Vos n’n’avoz do 
toupèt. 
Henri. — Dji n'ai ni toupèt ni chignon. L'samwinn: 


passéye, n'y avoz nin dwarmu ossi, o ran, sèrdjant ? Et 
dj'n'ai nin sti vo racusè, mi, 

Djôsèph. — C'èst dès mintes ! Mau avisè qui v’s’éstoz! 

Dèric. — Nonna, sèrdjant, ci qu'Henri dit 1a c’n’ést 
nin one minte. Tot l'monde sét bin qui vos avoz passè tote 
one nait dins on ran. 

ma eph. — Maugré mi, pace qui on m'y aveut ras- 
sèrè. 

Henri. — Swét’, sérdjant, Mais si dj'aveus sti ossi mè- 
chant qui vos l’vloz dire, dj'aveus one bèle occasion po 
vos racusé au comandant. Mais, mi, dj'ai on bon ccetr, 
mi, dji n'sus nin on mouchard ... 

Djòsèph. — A torate. Le devoir m'apèle aute pau. 

Tortos. — A torate, sérdjant. 


Djacques. — Ca n’li va nin quand on li cause di s’pas- 
quéye là. 

Henri. — Dji ris co quand dj’y pinse. 

Dèric. — Et y gn-a d'qwè. 

Henri. — Poqwè ésteut-i moussi o ran? Dji n’é sés 
rin. Ci qu’nos savans bin tortos, c’ést qu’on pus couyon 
qu’li on n’él trouvreut nule pau. Et qu’si, ol place d'on 
révérvére, come i dit si bin, i n’aveut come nos qu’one 
quéwe à ramon ou one fotche, li brut do vint dins lès 
coches li freut moussi dins on trau d’soris. Bon, d’j’a- 
vance tot doûcemint, tot doûcemint èt, rouf, dji satche 
li vèra. La m’ Djôsèph rassèrè. I pleut gueulé tant qu'i 
vleut, vèlà gn-aveut nolu po l'ètinde. Et il y a d’moré 
jusqu'au matin, quand l'Blanc a sti lèvè. 

C'nait-ci, i nos faut li fè one aute face. 


Dèric. — Et qu’asses inventè ? 

Henri. — Douve l’uche do stauve. Veusses li bia sbara. 
Tèribe, hein, avou s’coutia d’botchi ol mwain. 

Djacques. — Dj’é n’n’ai pet... 

Henri. — Twè, hein, Pierre, ti vas alè r'trouvè 1 Djô- 
sèph ; t'è l’amus’rés one miyéte, puis t’li dirès qu'on 
brigand, armé jusqu’aus dints, èst t’anonci à l'intréye do 
Quèwisse, qu'i vint par ci, èt qui nos éstans pètès vôye 
tortos. Nos alans alè nos catchi dri l'haye, quand nos 
aurans amantchi noss: t'ome au cwin dol rouwale. 
Quand l'sèrdjant l'vièrè, pus qu'sür qu'i va tirè d'ssus ; 
nos autes, nos satchrans su l' cwade èt nos staur'rans 
nosse zik. Et l'Djôsèph, en l' véyant staurè, si ratind 
jusqu'à là, pètrè èvôye di sès pus rade, en criyant : au 
s'cours. Adon, nos r'pudrans nosse sibara, nos racour’- 
rans l'catchi vèci, o stauve, èt nos irans al rèsconte do 
RANS 


Djóséph : a acouru, tèt pm Pierre li sit, . a quéques 
métes. 

— Où ést-t-i c'brigand là ? 

— On l'a véyu à l'intréye do Quéwisse, sèrdjant, ét i 
l'aveut l'air do v’nu par ci. 

— Et lès autes oü sont-is ? 

— Dji n'sés nin, mi, sèrdjant. 

— Lès laches, i sont couru èvôye. 

— Dj’él pinse ossi, sèrdjant. Ah bin, nos éstans prò- 
pes. Mais, wais, la, la, au cwin dol rouwale..., c'èst li, 
c'èst li, sèrdjant. Attintion il a on coutia, on grand cou- 
tia ... Mon Dieu, todis ! 

— N'oyoz nin peti. (Mais i tronne lès maclotes.) 

Qui vive ?... Ah! ti n'rèsponds nin! Qui vive ?... Rendez- 
vous, ou sinon, dji tire ... Une dernière fois, rendez-vous. 
Tins, d'abórd, 

Et nosse Djóséph tir: on côp d’ révolver ét... bise 
èvôye au grand galop. Main forte ! main forte! criya-t-i 
en s'sauvant. 

Li mannequin s'a staurè. 

— fierce wangan vos l'avoz touwè.. 


“Henri èt lès Aud ais yeü Ptimps 46 v'nu b rend li 
sbara èt dol catchi o stauve. 


97 


Pierre. — Alans r’véye, quwè sèrdjant. Vos l’avoz djon- 
du, Dji l’ai véyu tchére. Vinoz. 

— Dji tronne co. C'èst qui touwè on-ome ... 

— Vinoz quand minme; s'il est blèssi, nos l'frans 
prijni. 

Ayi, vos avoz raison. Mais fiyans bin attintion, savoz, 
Pierre. 

Volè-là rarivès su place, Djòsèph todis tronnant, 
Pierre ni wasant rire. 

— Tins, i n'ést pus là. Qu’ést-ce qui ca vous dire ? 

Henri èt les autes arivèt. 

— Ah! mès èfants, mès èfants, dj'l'ai touwè ! Et vos 
autes, vos n'avoz nin venu a m'sécours ! Vos m'avoz por- 
tant ètindu criyi Main forte! nosse signal d'alarme. 

— Et nos v'ci, don, sèrdjant ... 

— Quand il èst trop taurd. Sondjoz on pau qu'sins mi 
“aqa Pièrre, qui dj'vas proposë po l’grâde di capo- 
Tal... 

— Mèrci, sèrdjant. 

— Sins nos autes, sondjoz qui l'viyadge pleut s'rèwyi 
d' mwin en z'apurdant qu’onk di nos concitwèyins, si 
fiyant su nosse vigilance, aveut sti touwè, massacrè par 
on brigand qui ... 

— qui n'èst qu'on sbara, dist-i Henri, en tapant l'man- 
nequin su l’tièsse da djòsèph. 

— Qu'èst-ce qui c'est ? Qu'èst-ce qui ca vous dire ? 

— Ni vos mwaijichoz nin, sèrdjant. Choûtoz putòt on 
bon consèye da Henri : on n’si fout nin d'li come on s' 
ee d'on gamin, is vos rind todis l'manóye di vosse 
pice. 

— Ca fait qui, bin, bin... 

— Pon d'bin, bin, sèrdjant. Finichans l'chije come i 
faut : i gn-a co dol lumiére èmon Baquèt ; one gotte nos 
frè do bin à tortos, Vinoz, c’ést mi qui paye... 


Ghislain LEFEBVRE, R. N. 

IN CONTE D’ASTEURE 


Li Resteli 
Dialecte de Franchimont (Philippeville). 


Choütèz bén, Mélaniye! I gn’a d’dja trop lontimps 
qu’ ca dare : è vlà dès-ans qui dj’ n'ai pus qu’ sacants 
broques ; dji n’saureus pus rén massyi comufaut, ni co 
t ni m’ pupe sins fé "n: bourlote al coupéte dou tüyau ; 
èt pwis vos savéz bén qu’dji n’saureus pus causer sins 
ratchi, maugré mi, au nez dés djins qu’ dévront bén rate 
drouvi lei parapwi s'i n’ vol'neut nén ièsse trimpès come 
dès soupes quand dji cause avou zias... Dj’coumince a 
n'n-awè m' sô èt dji di qu' faut qu'ça candje. Dj'va fé 
rauyi mès dairènès racènes èt m' fé mète in doube restèli. 

Mâria-Dèyi, m'póvr'ome! ça vos prind come ça tout 
d'in côp ? 

Qu'est-ce qui v's-a tchôkè ça dins l' tièsse ? 

Vos n'vos aviz jamais plindu 'squ' asteüre ! 

Vos n' pièrdèz nén in r' pas...! Vos fyèz feumère à 
z-afeumyi dès r'nauds !... èt vos n' cloyèz nén vo babèye 
di toute li sinte djoürnéye ! 

Mètèz qui dj' n'ai rén dit, savèz ! Si c'èst vo goüt, c'èst 
l'mène ! 

Eh bén ! pouç'qui n-èstons di sqwaire, dji va chüre mi 
n-idéye... èt t-t aleüre, én’ don, Mèlaniye, vos-aprèt'rèz 
mès bonès loques. Dji pèdrai l'preumi bus dimwin matin; 
ça s'ra jusse li tapèye pou z-ariver dins lès preumis amon 
l'dentisse èt rintrer droci pou din-ner. 

N'vos fièz pont d' bile, Miyin ! vos foufes s'ront prètes 
à timps à eüre. 


Ne x. > 


Miyin n'a nén dôrmu pou dire. I n’ ésteut qu'à pwèn? 
assokyi qu'i rèveut qu'on li rauyeut |’ tiésse, Il a bwêlè 
come in robin ... èt Mèlaniye, qu'i n'è pleut rén, a ieü in 
fèl côp d' pougn' su s'n-ouy...I s'ont ravèyi tous lès 
deüs. Qu'èst-ce qu'i v's-è cheune ? Et il-ont ieü bran- 
min dès rûses di rapici leû some ... 

A cénq eüres au matin, Miyin soneut, dins s'rève, amon 
P dentisse ...C’ésteut lI’ révéy qui clicoteut... Li nütiye 
ésteut oute ... Miyin, tout frèche di tchaüd, ét tout briji 

come s'on |’ aveut bwèj'lè, s'a l'vè en fyant ène mawe 
come éne-uch di prijon ... I n'èsteut waire, à biacóp près, 
ossi animé qu’ hyèr ... Il-aureut bén voltiy voyi l' dentis- 
se au diâbe ; mais d’ peti qu'on nèl couyone, i n'a ôsu s’ 
disdire. 

Co pus mwais qu'in tchèrti, il-a pris s' razwé pou fé 
s’ barbe. I n-n-a nén vidi sins kérnaches... 

Quand il-a mouchi dins l'eüjéne, pou v'ni bware li 
cafè, il-ét timbrè, c'èst l' cas dèl dire, t-tavau sès massè- 
les èt s' minton ... Et come Mèlaniye li d mandeut s’il- 
aleut fé lès mascarâdes, il a lachi in drole di mot qu'on 
n'deut nén dire a tâbe ni cor-aüte pau ...; ca n'va ja- 
a qu’ d’éne fésse quand |’ djoûrnéye s'aroye di tri- 
viès. 

Pourtant, Miyin n’ésteut nén cor au d’bout d’ sès royes. 
En buvant s’ café tout boulant, i s'a brülè li d bout di 
s' linwe : il a djuré come in payin; ène djambe di sès 
scann'cons qu’ l' aveut rouvyi di stitchi dins s’tchaus- 
séte, vèneut bèyi dissus s’solè ; ¢’ còp-la, ca sti s’ cra- 
vate qu'i n' èsteut nén foutu d' loyi; enfin, lès-eûres qui 
toûrnént si bén rate, qu'il-a falu qu'i coûre come in d' 
raté pou z-awè |’ bus ...I s'a lyi tchèy dissus l’ banquète, 
tanflant come in boti mau tuwè ... pwis i s'a mis à rémi- 
ner à cu quèl ratindeut amon |’ dentisse ... 

— <... A qwè sondjiz don, hyér au nút, Miyin, quand 
vos vos-avèz dècidè a fé rauyi vos toutes dairènes bro- 
ques ? Ni saviz nén qu’ d'aulon |’ dentisse n’ èst qu'èn- 
ome come én-autes; mais qu’quand on l'veut d'tout 
prés èt qu'i faut passer pa sès mwins, c'é-st-én-aüte ome, 
si amitieüs qu'i fuche ? Il-ést trop taürd, asteüre : di-t-ci 
in p'tit quàrt d' eüre, i v'-s-aura dins sés grawes. Bon 
coradje, hein, Miyin. » 

C’esteut l' bus, en 1 bércant, qué li choufleut ca dins 
l'oréye ... 


* te | 


Florènes ! Tout l’ monde déscend ! 

Come in piérdu, Miyin a cht lès djins qui diskindént. 
Flitchant su sés guiboles tout paréy qu’éne sóléye, il-a 
n-n-alé, trin-nant sès pids, jusqu'à luch dèl ártisse. 
Drolà, il a taurdji in bon momint pou léyi rapauji s' 
cœür qui bateut l’ bérloque, tarmétant qu'avou s’ mou- 
s d' potche, i r'ehoür'beut s’front qu’ èsteut tout 
mat’... 

Va-t-i mouchi ? va-t-i r’culer ? Il-é-st-en trin d'sél di- 
mander quand M'ssisti l’ Dwayin qu’ sòrteut d’ l'églije 
èt qui v’neut di s’ costé l'a quausu, maugrè li, oblidgi d’ 
satchi d’ssus l’ sonète ... L'uch s'a drouvu tout d chüte 
èt l' mèsquène a mwin’né Miyin s’achir dins l' sale d'a- 
tente pou z-i ratinde si tour. 

Pou dire li vrai, i n-y-ésteut nén come su dés plomes, 
à biacòp près, ca, dins |’ plac? d'à costé, ène djon-ne cou- 
mére qu'i v’neut d’ mouchi, aveut fait ouye! trwés 
côps chuwant... èt Miyin n’ sondjeut nén qui lès cou- 
mére qu'i v’neut d’ mouchi, aveut fait : ouye! trwès 
faut nén grand tchòze pou qu’éle fèy'neuche ène masse 
d'aféres... Dji n’ di nén coulè pou tèrtoutes, bén sûr, 
pac'qu'on z-è veut co t'anawète qui sont pus franches 
qui dès tigneüs... Mais coula, c'è st-éne aûte istwâre. 

Co bén qu'l'aveut |’ vènète, Miyin n'a seü s’ rastèni d’ 
rire quand |’ djone fiye a r'mouchi dins l’sâle d’atente en 
d'djant : « J'n' ai rien sentu du tout! Gn'a pas danger 
d' avoir peur ! Il s'i afire fort bien ! > 

In pau après, Puch s'a drouvu : «A qui l’ toür ? a-t-i 
dit P’ dentisse. C'èsteut V toûr da Miyin ... èt Miyin qu’ 
tran-neut come ène fouye a chú l’ aracheü d dints co- 
me in bèdot chüreut |’ boutchi qu’ va li còper |’ gawiot ... 


Cu qu’ s'a passé drola, c'èst Miyin qu’va vol dire : 


Assèliez-vous ! qu'i m'dit come ça, ét drouvez la bou- 
che comufaut! Vous n’étes pas trop couyon, n'èst-ce 
pas ? La d’ssus, il-apice si spitroule èt ... pègne èt pégne 
dins més djincives a trinte-chis places, iène après l’aû- 
te. Dji n’ saveut chire à criyi : ouye!... Dji n'èstzus nén 
co rapaupyi qu’il-aveut d’ dja pris s’ n’ étrikwéche... 
Sacants munutes pus taurd, dj’aveus ’ne boutche come 
ène blague èt dj’ ratchcus tout roudje dins 1 bassin ... 
Dj’ésteus chapè ! Djén-n’ai sti quite avou 'ne coupe di 
biyéts d’ cint francs. » 


Vous r’viendrez m’voir dans une bonne paire de mois ! 
di-st-i l'dentiss2. Je prendrai vos-empreintes et, quéques 
jours plus tard, je vous pôs'rai vot’ ratelier, Vous s’ rez 
comme un jeune homme! 

Gn'a d' dja pont d' mau! ai-dje réspondu. A r' voir, 
Mossieû |’ dentisse ! 


Dji m’ va z-€ choufler iéne pou m’ riméte éne miéte ! 


* * * 

Detis mwès au long, Miyin n'a mindgi qu’ dès bouliyes 
èt dés potéyes pou lyi rafèrmi sès djincives. Enfin, I’ mo- 
mint a v’nu qu'il-a ralé amon l'dentisse. L'ome a pris sès 
emprintes come i l'i aveut dit. Ene diméye-:üre pus 
taurd, Miyin qu’ aveut co deüs-eüres divant li d’vant d'è 
raler, a sti stuver sacants Chassarts al < Tour Efel »... èt 
faut crware quic’ ésteut dou fél, pac’ qu’i chaibieut laid’- 
mint en trévautchant |’ Place Véte à l'eüre dou bus’ ... 

Quand il a r’ mouchi dins s’ maujon, ça n'a nén sti 
tout dreut ... 

« D'èyu d'vènèz, Miyin, assonré come vos-éstéz-la ? 
l-y-a t èle dit s' feume ... Vos avèz 'ne alène di pèkteû èt 
vos n’ campèz pus su vos djambes ... 

Et bén ; c’ést n-n’ést dou prope pou èn-ome a vo n- 
adje ! » 

« Alons, taijèz-vous, Mèlaniye ! vos bèrdèlèz toufère ! 
Vos vèyèz toudis bén quand dj'ai bu èt vos n' vèyèz ja- 
mais quand dj’ more di seu... 

Pou in côp qu’ dji m’ fais r’ mète dès dints ; èst-ce qui 
v’s-aléz m’cachi misére ? » 

L’ést bon insi ! alèz rat-mint vos discandji èt pwis v’s- 
irèz porter l’caboulèye aus pourcias : vo place é-st-avou 
zias dins |’ ran.» 

' Miyin n'a ieü qu'ène sòte à fé : Choüter tout d'chüte 
èt sins r’nic’ ter. Mèlaniye a grogni trwès djoûs maugrè 
qui s’n-ome aveut fait l' impossibe pou |’ rablader. 


= uw 


_Quénze djoüs pus taurd, Miyin pérdeut l' bus di deüs- 
eures pou z-aler sayi sès noüs dints... 

Mais, léyons-l’ raconter l pasquéye ! 

«Quand dj'ai mouchi dins |’ salon dou dentisse, mi 
restéli riyeut plin s’vinte su li tch’minéye ... 

Est-ce qui d'azar, ti t' foutreus d' mi? sondjeus-dje 
didins mi-min-me. 

Assèlièz-vous, di-st-i l” dentisse ... èt drouvez bien la 

bouche ... Je vais vous essèlier vos dents. 

I va quai l’ rèstèli èt mèl sititche dins l’ boutche en d’ 
djant : alez vous voir dedans la glace !... 


Jésus, Maria Déyi! ca n'èst jamais possib: ! S'reut-ce 
bén mi qui s’ waite là ? Dj'ai dés lèpes come dès bôrds di 
taile...; on m' pèdreut pou in nègue si dj'èsteus 'ne 
miète machurè. 

Mais |’ pus bia dèl istwâre, c’ést qu’ dji n’ saureus pus 
dire in zède : c’ést com: si dj'aveus deüs bougnéts dins 
m'boutche ... Dji fais d’ s-èfòrts pou ravaler m’ salive èt 
I pourtrait qui l' murwè m'ravoye mi fait sondji a ène 
saqui qu'è-st-en trin d' mindji dès-aujèles... En tout 
cas, c'n-èst nén mi : dji n' sis nén foutu d' mi r'conèche. 

«Il vous va come un gant! di-st-i l' dentisse (Est-ce 
qui, li ossi, ni s’ foutreut nén d’mi, par éximpe ?) Dans 
une quinzaine de jours, le temps de vous-abutuer, vous 
n’ pourez plus vous en passer! » 

Qu’aureus-dje co izû à dire ? Gn’aveut pus qu'à payi. 

Combien ¢’ que je vous dois ? li ai dje dit, en béguyant. 

Trois mille deux cents ! qu’l’a réspondu. (I n’ béguyeut 
nén séss’ li pou m'dire coulè !) 

Dj'ai crachi sins rècler ; mais dji pinseus qu' c'èsteut 
d' djè tchèr rén qu' pou fé dès grimaces. Après 'ne sin- 
gniye parèye a m'botise, i n' èsteut nén rèquis d'èn n’n’ 
aler scroter iène ou deüs d' vant d' lèver |’ dache... Et, 
tout pénetis, n'òsant r' waiti lès djins, di pet d'ièsse 
oblidji d' causer, dj'ai sti m' achir au fond dou bus' èt 
dj'm'ai catchi padri 'ne gazète. » 


* * * 


Ien qu'a sti bén binauje di r’mouchi dins s' maujon, 
ça sti Miyin ; mais come i n' dijeut rén, Mèlaniye vos l'a 
r’ waiti d' crèsse ... èt, tout d'in côp, èl: s'a pètè à rire. 

Eh bén, Miyin, sunon qui dj' sés fôrt bén qu' c'èst 
vous, dj'aureus cachi longtemps pou vos r' conèche ! 

Moustràz pau vèy !... Comint è-st-i possibe d'assonrer 
'ne saqui parèy'mint !... Vos-è fyèz iène di mawe : on 
direut vèy qui v's-èstèz mwais ! nèl s' riz nén, t-anawè- 
te ? 

Non, Mélaniye ; dji n'ssüs nén mwais ; mais dji n'sssés 
quausu pus causer èt dj' fais dès sssindj'riyes maugrè 
mi. Parait qu’ca n' dur’ra nén toufére èt qui dit-t-ci 
'ne quénzène di djoüs, dji sss'rai radjonni d' sacants-ans. 

«Qui l’Bon Dieu |’ vouye ! A ratindant, vos n'avèz nén 
bèl-air èyè vos n' chouflèz nén pou rire, en prononcant 
lès-èsses... Asteüre ; on va bwâre li cafè...» Et Mèla- 
niye a métu |’ tâbe : dou pwin, dou büre èt dou cafè... 
èt dèl mich'trole. » 

E v' là iène d' avisance d' aler mète dèl mich'trole ! 
L'aureut-èle fait èsprès ? I gn'a poul' crwâre. 


103 


En clawant dins s’ tarténe, Miyin n’ pleut mau d' 
sondji qui s’feume aleut rire éne bouchiye .. 

Avèz d' dja vu éne pouye qui djoûwe dèl gawe en sa- 
yant di r’satchi in strin qu'è-st-arokè a s'bètch' ? Eh 
bén! Miyin fait tout parey pou sayi d’discramyi lés 
deûs bouquets di s’ résteli qu’ sont st-aclapès acheune .. 
Come i n’saureut z-è v'ni à d'bout rén qu’ avou s' linwe, 
i faut qui stitche sés degts dins s’ boutche pou z-è vüdi. 
I fait dès-ouy come éne marcote qu 'é-st-atonéye avou 
dou lait-büré... Mélaniye qué l'riwaite, si pète à rire d'in 
si bon coeür qui s'vinte wachote .. 


Ca n'fait nén l'afère da Miyin qui s' tourminte come 
in tchén al lache ; i vos-apice li potiquét d' mich'trole ét 
v'l' avoye, al tach’ "léte, pa l'uch' au laudje, au mitan dou 
courti ... 

In-n-a nén falu d'pus pou qu’ Mélaniye s' astampe su 
sés spourons .. 

Eh la, Miyin ! Qu'ést-ce qui vos prind, don, tout d'in 
cóp ? N'direut-on nén qui v’s-avéz sti agni pa in tchén 
aradji ? Est-ce qui c'ést mi qui v's-a consyi d' fé r'méte 
dés dints? Vos l'avèz v'lu, èn don? Asteüre, tirèz vo 
plan avou vo réstéli! et qui dj’ n'é fuche à rén, savéz! 


* * * 


Onteüs ét disbéli, Miyin n'a pus mouf'té : il a n-n'alé 
r'quai l’ potiquèt d’ mich'trole èt l'a sti r'méte al drésse 
pou sayi di s' fé pardoner l’ mwaiche five qu'il-aveut isi 
sacants munutes pus rate. A parti d'adon, Miyin, s’a 
fait "ne raison ... Avou dèl volontè, branmin dèl volontè, 
il a tout l” min-me atrapè l'toür di s’ siérvi d’ sès nots 
dints ... Mais, quand i vos-è cause, i n’ rouviye jamais 
d' dire : surtout, si vos fyéz r’ mète dès dints, nè lès rôs- 
tèz jamais sunon qu’ pou lès r’gnéti..., ou tout bén : 
gare la mine! 

Et c’ést-insi qu’ finit 
l'istware dou rèstèli. 


E. J. PIRET, R. N. 


104 


Au dérin scayon 


Dialecte de Namur. 


Dissus l'pisinte rimpliye di spénes, 
Dj'a gripé dès-ans èt dès-ans. 

Et vome-la tot au d'zetis do tiène 
Fot d'alin-ne èt lès brès balants. 


Dj'avetive bin coudu saqwants róses, 

Dji m'dimande ou qu'djè l's-a lèyi ? 

Lès fleûrs véyoz, c'èst come ôte tchóse ... 
On lès roviye quand on d'vint vi. 


Astetire dji n'a pus qu'a ratinde 

Li feume qui pass'rè avou s'fau ; 

Lèye, c'èst-st-one djin qui n'dit pont d'minte, 
One saqui di fwárt comufaut. 


Véci dlé mi, quand vérè t'èle ?... 
Po v'dire li vrai, dji n'è sés rin ; 
Mins dji n'boudjrè nin d'one simèle 
A l'eüre qu'éle mi pidrè pa l'mwin. 


Si pa dès côps li long d'vosse vôye 
I vos-arive dè Vrèscontrér, 

Waitiz di li djouwér cinq róyes ... 
Mins n'l'évoyiz nin di m'costé. 


Edmond TILLIEUX, R. N. 


Au djardin del viye 


Au djárdin dél viye, 
On süt Vconfrériye, 
Et come c'ést li lwé 
On trin-ne si bolèt. 


Au djárdin dèl viye, 

On s'mougne, on s'inviye, 
C’ést-st-au ci quauré 

Li pus gros paquet, 

Au djardin dèl viye, 

Il arive afiye, 

Qu'on s'dimande poqwè 
Qu' les-ans vont si rwè. 


Au djardin dèl viye, 

On djoti dins l'aurziye, 
Saqwants còps d'lossèt ... 
Quate plantches èt one crwès. 


Edmond TILLIEUX, R. N. 


Li djambon 


La passé des ans èt des ans, les viès fèyes dèmon Bobet, 
tininn't cabaret dins l'vie maujone di leus tayons, astoc 
dè l’èglige, one bèle maujone di pires di Mouse cwèffée 
d'ardwèsses, come on n'è batit pus au djou d'audjourdu. 

Nonóre ét Mardjò estinn't dins leu djónne timps des 
bélés bauchelles, min fwart grandiveuses, moquardes ét 
chinettes, éles n'avinn't pon trové d'couviéte à leu méseu- 
re. Avou l'ádje, éles estinn't portant divnoues pus av- 
nantes ét pus plaijantes, ét bramint mwinsse fierculs. 
Padzos leus tchvias d’ardgint, éles avinn't co béle maie. 
Leu cabaret bin achalandé aveu des bounés pratiques. 


Saquants viés sólées maulétchies, come on é veyeut 
bramint di c’timps-la, vinnin't s'i rimpli l’capotine di 
pèquet, les ovrauves djous come les dimégnes. Des omes 
d'ádje meur, mariés ét paujéres, y vininn't ossi tos les 
dimégnes lamper leu gote ou leu vére di bire en téttant 
l'pupe, i copiner d'leus afaires, et co pus d'cinnes des 
autes, ou bin d'politique. One binde di djónnes arsouyes 
i daureuve éto aprés veupes, ostant po fé assoti les deüs 
soüs qui po bwére ou djouer leu paurt aus cautes. Min 
po couyonner is avinn't fwate à fé avou les deux finés 
clapettes, ét c'est co c'qui leu plaijeuve li pus. On vwèsin, 
Djósef li cwamji, les chouteut sins moti, soriant dins 
S'boc di leus Iwagnés messadges, en vudant s'vére à ptits 
côps èt en lijant l'gazéte. 

Dispouie quéqués samwinnes, ces djónnés djins 
wétinn't à cwane li gros djambon pindu au sômi, adon, 
pwis is djinn't basse messe. Par on bia djou, bouche cosue, 
l'afaire esteut cüte : on freut on bon sopé l'dimégne d'a- 

près, aviè yut eûres, au café del « Stwèle », èt l'djambon 
démon Bobet séreut l'boquet d'attaque ; one dijéne di 
sossons mougnreut l'fricassée à l'santé des deus viès 
coméres ; on tutelreut, bin sûr, fwace botéyes. 

Li« scénario» esteut bin adjusté. L’gros Gusse, li 
martchand d'bire, sèreut l'eüjné ; Djan Bèbèche abou- 
treut s't'armonica; li Tchaurli s'caisse roulante, èt 
l'grozse caisse dèl fanfare royale séreut dèl fiesse, avou 
l'trianke èt dji n’sé tot qwe. 

Li mayeür, qui n'conicheut nin l'provnancs: do djam- 
bon, aveut promètu d'abouté chis botèyes di rodje vin : 
i s'aveut rmètu su les rangs po yesse rinoumé, èt les 
élections n'estinn't pus lon. L’Zande, cafti del < Stwèle >, 
qu'esteut portant a l'après d'ses cans, s'aveut ègadgi po 
trwès lites di fine. Onc èt l'aute aboutreut l'restant, 

In’ dimoreut pu qui l'principál : scroter l'djambon sins 
yesse vèyu. 

C'dimègne-la, les lurons dèl binde avinn't abroqué 
émon Bobet bin avant les veupes. Aspoyis à l'candglette, 
is bevinn't, ryinn't, fyinn't bramint do brit, attaquant 
les viès feumes èt les fyiant churer dè rire. 


Li Mile, one losse di prumère, wéteut tofére en churant 
après l'djambon èt ossi après l'grande ôrlodge : c'est 
qu'l'eüre avanchisseut èt l'eabaret esteut todi ossi plein. 
L'Mile transicheut pasqui c'esteut li, bribeu d'mesti 
(estant martchand d'tchérbon), qu'aveut émantchi tote 
li farce èt qui s'esteu avanci po haper l'djambon. 


Mille milliards di nom di dio, djureut-i en li-minme, 
n'é vont-is nin raler é leu maujone ces odisses-là ! Quéne 
quinte por mi si n'è vont nin radmint : l'mayeür èt I’ 
maisse di scole, qui dj'a invités au banquet, séront dins 
one béle radje ét pinsront qui d'j'm'a foutu d'zéls. Dji 
va piéte des bounès pratiques, èt po l’tcherbon des scoles 
ét dél maujo communale, ci sreut cucosu, Dji m’arédje 
vormint. Poqwé ces deus viés tanisses, qu'ont l'licotte 
télmint qu'is ont bévu, n'é vont-is nin dwarmu é leu 
maujo? Et ces janfoutes di cinsis qui nos tannét avou 
leus afaires di culture, les maladies d'biesses ét l'prix des 
pourcias, n'é n’iront-is jamais ? Et s'sacré cwamji qu'est 
todi é l'ewane, à tuser en fyiant chonance di n'nin nos 
étinde, min qui n'rate nin po rin one di nos dvises, qu'il 
érvoye don adlé s'Rosine. C'n'est nin po rin qu'i c'sour- 
nwè-la est fi èt ptit-fi d’garde. L'Riette m'a minme conté 
qu'il a dmandé l'place di garde do Bois d'Ausse. Vola 

c'qui li convint, Min qui foute don s'camp èt nos lèye 
travayi, l'laid m'vé. 

N’vola-t-i nin, par chance, qu'aviè sept eures on quart, 
trwès-quate bèveus s'lèvèt, sowetnut l'bonsoir, èt sa- 
quants minutes après les òtes è r'vont ossi, y dimoreut 
pu qu'nos arsouyes, asteur soladjis, èt les deux viès sò- 
lées qui soktinn't au culot do stuve, aspoyis su les ba- 
guètes, tot guèdès d'pèquet. Les deux cabartresses mous- 
sèt à c'momint-là ë l'cujéne ou è l'cauve, èt l’Mile, qu'a- 
veut des grandés djambes èt des lons brès, è profite po 
apici l'djambon : i broke à l'uche, stitche li djambon è 
l'aye dé l'aite, èt rintére ossi rate, fiant l’chonance di 
radjuster s'marone, 

Su l'còp d'yüt eures, les vaurins sins fyate ni conciyin- 
ce sowètnut li bone nute aus deus viès djins en djant : 
< Asteur, Nonóre ét Mardjò, nos ë ralans soper. Bin sûr 
qu’on nos a aprusté one boune fristouille ». — « Bin d’a- 
baurd, bon appetit, les éfants, ét jusqu’a dimégne qui 
vint » criyenut fwart amichtauvmint les deus soûs. 

L’Mile rascout en passant l'djambon, èt l'boute su si 
spale. L'Léon tineut s'parapli au-dzeu do djambon, come 
s'i pwarteut l'bardaquin. Riant come des bossus, ces 
mwés tchins s'ènondenut po arriver a dadaye au pus 
rate a l' « Stwèle », li stoumac dins les talons. « Jésus- 
Maria >, qu'il est pèzant c'djambon-là, djeut-i l'Mile. 

Bon Diè d'bwès, quéne ovation quand li djambon a fé 
s't'intrée ! Qué disdü! quéne arédje! On sautèle, on 
bwerlée di djòye ! 

Li tauve est dressie come au tchestia : one blanque 
nape, (l'ein? qu'a siervu po l'banquet di r'mariadge do 
mayeür), li bagadje pusté pa l'maisse di scole, les coutias, 
les fortchettes et couyis d'ardjints, tot r'litè mirauke ; 
les vères r’glatichnut, Bin sûr qu'les tauvlées des grands 
restaurants d'Nameur ni sont nin mia parées. 

Li Gusse s'aveut rèvlopé dins one blanque camisole èt 
l'bia d'vantrin dèl mesquenne do tchestia ; l'erolé Dudu- 
le li aveut fé, avou on drap d'mwin, on bia bonet di 
maisse-coq. I r’simeuve li grand coutia do botchi. Li pani 
d'oüs esteut a costé d'li ; su l'plate bûse, li laudje pêle 
di cinse ; li stûve ronfleut, l'pot fin rodje. 


— < Abyie, tortos à l'auve po l'vin d'oneür èt qu'on nos 
lèye travayi, nom d'totute » commande li Gusse. 


Tot l'monde radmint atauvlé, après s'yesse mètu ë 
purète èt awè distinki l'blouc di s'pantalon, lève li vère 


108 


à l'santé d'Nonóre et d'Mardjó ; l'grand Léon tchante li 
« Bia Bouquet », dismettant qui l'Mile, mantches ritros- 
sées, comince, avou des grands djesses, a discafioter l' 
paquet : i disnuke li satch, discouve èt dichure one em- 
ballage di spé papi, adon puis avint ... on boquet d'brès 
d'berwette, ... one diméye djante di rouwe di bzrwette ... 
one bolle di dièle... deux briques... on carton qu'on 
aveut scri dsus en caligrafie : « BON APPETIT ». 


J. CARPENTIER. 


A l'ospitau 
Dialecte de Namur. 


Su on lét, à l'tchambe dije, 
On djon-ne ome est s’tindu, 
Su li d'vant di s'tchimije 
One médaye di Jésus. 


Si nwáre tièsse est bind’léye 
Et sés-otiyes sont sérés, 

Su s’visadje di maquéye 

On n'vwè pus rin r'mouyé. 


S'blan lincoü èt s'couvéte 
L'rascouv'nu a trwès-quart, 
One viye feume li rawaite 
En braiyant ... Est-i-mwárt ? 


Mins volè qu'on diretive 

Qui sès paupères boudj’nus 
Esse qui l'viye rivéretive ? 
Gn-auretive-t-i rin d’piérdu ? 


Li song coürt dins sès-win-nes, 
Sès massales ont rodjis 

Et d’sès léppes, cit-alin-ne 

Tot dotis'mint vout sòrti 


Li viye feume, tote binauje, 
Clince si tièsse su s’grand fi, 
Paujèr'mint done one bauje 
Su Vvisadje ramwinri. 


Maurice NEUVILLE. 


Pon d'tauve, 
Pon d'geulton, 
Pon d'dicausse, 

C.C.P. 7956.97 «Les Cahiers wallons», 95, rue de 
l'Ange, Namur. 


LES CAHIERS WALLONS 


Quand la jeunesse se refroidit 
le reste du monde claque des dents. 
G. Bernanos. 


Bondjou tristèsse ! 


Mi, dji n'sos nin ... Francwèse Sagan ; (1) 
Dji n'a nin scrit < Bondjoti tristèsse ! » 
Dji n'conès qui l'tite do roman 

Et dj'in-me co mia n'nin vetiye li rèsse. 


Gangni dès miliyons en scrijant ... 

I n'faut nin one baloûje ë l'tiésse ! 
Mins ponre dèl tristèsse à vint-ans ... 
C'èst d'dja oyu s'pension d'viyèsse. 


Bin stir, tot n'va nin por on mia, 

Les trwès quarts dès-etires sont dès mintes. 
— Yiit djoûs d'pleuve por onk di solia !... 
Mins c'n'ést nin po ca qu'i faut s'pinde 


Qwè dire nos-ôtes, lès vis can'tias, 

Avou nosse mouzon plin d'crèvaudes 

Et nosse tièsse qui dispasse nos tchfias ... 
Nos mizéres ... faut bin qu'on lès-aude ! 


Portant ca n'nos-èspétche nin co, 

Bin sovint dè rire one boléye ; 

Et min-me si nos plèyans dès gn-gnos ... 
A l djóye dè d'nér one tchapurnéye. 


EDMOND TILLIEUX, R. N 


(1) Francoise Sagan. 
Auteur du livre « Bonjour tristesse » 

Waloniye 


Vos n'èstoz qu'on p'tit boquèt d'tére ; 
Dissus l'grosse bole, on grin d'sauvlon ; 
One ligne èt d'méye au dicsionaire, 
Mins su vosse dagne ... gn-a dès Walons ! 


Soyoz l'Ardène ou l'Borinadje, 

Li payi d'Lidje ou l'Namurwès ; 
Soyoz dès viles ou dès viladjes, 
Après vos... on pout fé one crwès ! 


Vosse peüpe èst rimpli d'djintyèsse, 

A s't-uche on pout todis bouchi ; 
Mins i n'faut nin Vrawaiti d'crésse ... 
Et co mwins’ rotér su sés pids. 


Vos-avoz bin pluzieürs visadjes, 

Mins voste âme, lèye, èle n'a qu'on nom. 
Vosse pus bèle fleûr c'èst vosse lingadje ... 
One éritance di nos tayons ! 


Waloniye !... on mot qui rézone, 
Come lès clokes di nos fiérs clotchis. 
Waloniye !... On cœür qui rachone 
Totes sès fwaces po n'jamais plèyi. 


EDMOND TILLIEUX, R. N 


Li choveü 


Cit-ome là c’ést-st-on filosofe ; 
I prind todis l'timps come i vint. 
Do matin jusqu'à Vnait i chove... 
Tot fait faréne didins s'molin ! 


Quand c'ést l'saizon dés fouyes djaniyes, 
Il a bin saqwants p'tits tracas. 

Surtout quand à cóps di scoriye 

Li vint P zi fait dansér l’polka. 


Quand l'bije done dés baujes à picétes 
Et qui lès djotis sont tot blancs mwért, 
I w tchédje pus wêre dissus s'tchèrète 
Qui dèl frédeü ou do brouyard. 


Mins quand Viviér a cassé s'pupe 
Et qu’nos plans sórti sins mantia, 
En soriyant i r'waite si chupe 
Rimpliye di spitüres di solia. 


Li choveü c’ést-st-on filosofe, 

Todis ossi gaiye qu’on pinson. 

Do matin jusqu'à Vnait i chove ... 
C’ést-st-on’ artisse do côp d'ramon ! 


EDMOND TILLIEUX, R. N 


Disbèli 


On a choyiu mi vi mous’mint, 

Rtourné mes potches et mes doblures. 

I fait qu’ca s'féye di timps-in-timps, 
Mins mi dj'vos dis qu’c’est n'awèt d'cure. 


C'n'est nin, savoz, fuchoz tranquiles, 
Po les kékes catirs qu'ont tchèyiu fou; 
C'séreüve pètchi do s'fé do l'bile 

Et d'pwüárter Vdoti po chis gros sous. 


Mins cu qui m fé vraymint do l'pwin-ne, 
C'est mes papis qu'sont st'èvolés. 
Portant dj'avetve tant rindu pwin-ne 
Po scrire dissus et ramonssler 

Totes mes pinséyes et totes mes sayes !... 
Is vont kékfiye tatirdji pus lon, 

Li vint soffèle do costé d' l'aye ! 

Oyi, pinses-tu, li fél démon 

L'zi fait fé l'ope dins les campagnes, 
Dins les rélin-n’ et les brôlis. 

Gn'a-t-i nin onk’, vélà, qui bagne ? 

Ni sayiz nin do Vrapéchi ; 

Si v'liriz dsus qui m'coetir s'anóye, 
V'póriz li fé pâr trop d'dispi 

En l’rimètant avat les vóyes. 

C'est l'sórt, véyoz, qu'èl vout ainsi ! 


Li blan pawyon, tène et lédjére, 
Fait des catoñs dins li steûli, 
Mins mes fouyas trin’nu à Vtére 
Moüdris qu'is sont padzos vos pids 

Dji n’ritrove pus k’one pici d'çène ; 
I gwa dins l'éte — dj'irè ossi — 

Dji sins qui mi-âme est st'à s’déréne. 
On sone à mwâr ! C'éreuce por mi? 


Alexandre BODART, R. N. 


Nos vis tiyous 


Dialecte de Houyet. 


Gn-a chi cint 2’ans, lès djins d'nos djins 
— Po fièstè qwé ? — Dji n'è sais rin — 
On plantè ésconte di l'églije 

Deis tiyous po z'arètè P bije. 


Mais à qwé a-t-i don tuzè 
Nosse preumi rwè 

Po vnu rachtè nos vis tiyous 
Deis côps trinte sous ? 


Todi èst-i qu’ por aujourdu 

— Maugrè qui nos Vz'avans vindu — 
Gn-a pu qu'nos-aubes po fè pinsè 

A nosse viatche do timps passè. 


Li viy-ome qui mougne tès fouyes 
Avou sès-ouy, 

Rimawiye on boquè djonne timps 
Su sès mwaiches dints. 


Vis-aubes tot vièrmolu, vos n'avoz pu qu’ li sqwasse, 
Mais vos vloz c6 mwirnè dès ègrès jusqu’au pwace 
Di Vèglije, les bateumes, lès nwaces, lès atèrmints. 
Nosse viatche ni v roviy'rai nin. Djé fais P sermint. 


Et quand dj'aurai tot fè m' djournéye 
— C’ést vaici qui dj’ fè m' tèstamint — 
Dji sawaite qui mès près-parints 

Mi r'fachèche dins vos rècinéyes. 


GEORGES SMAL, R. N. 

IMADJE DOU TIMPS QU’EST OUTE. 


Li vi moulin 
d'amon nous-aütes 


Dialecte de Franchimont (Philippeville). 


Au fén fond dou vilâdje qui n’lai bèyi dzeûs T'tiène 
qui sacants teuts d'violètès scayes èt l' coq disquèwè 
di s'clotchi, ascroupu dzous l'grand bi, asteüre vûde di 
sès-aiwes pac' qui l' pale tcheüte à hokes ni saureut pus 
lès rastèni, no vi moulin, tout fén parèy a ène saqui 
qu's'reut nowé d'reümatisses èt qui n'saureut pus aye, 
rémine, au long dés djoüs, lés bélés-eüres qu'il a viké 
jus'qu'aprés l' premére guère. 

S'i pleut causer ! I vos direut : ; 


« Dji r’veus, dins m’tiésse qui clince, lés kéwéyes di 
p'tits bouricots, kértchis d'leüs dranantès mon-néyes, 
winkyi su lés pissintes ét su lés vóyes qui diskind'neut 
dés crèsses, en z-ârnichant l'gárlot av’té à leü goria. 


I m'cheune qui dj'ós toudis lés féls cóps di scoriye qui 
l'eache-mon-néye, bauyárd ét disbrauy'lé, fieut skéter 
dzeüs sés biésses, ostant pou leü rinde dou corádje qui 
pou prév'ni l'mon-ni qu'il ariv'rént d'vant waire. 

Dji r'sondje auzés générácions qui dj'ai véyu passer 
come pass’neut lés feuméres qu'in p'tit pwéy di vint 
disférloke ...; à més djon-nés-anéyes, quand més rüwes, 
à pwène afroyiyes, jamais scranses di toürner, fyént 
rag'ter leü tic-tac, en bréyant, sins rasténa, come dés 
mad'lin-nes. 

Dji r'pinse, en frémichant, aus laidès nuwéyes di ton’ 
wáre, quand l'aiwe dou bi, t-ossi djane qui l'aurziye, 
bòd'leut padzeüs lès digues, chémeut dins Fcoûr come 
ène bièsse aradjiye ét asankeut tout l'bas moulin èt li 
staule dés baudèts. 


Dji m'ramémore mi bouye di pus d'cint ans, toute di 
labeür èt d'onét'té...; lès tones èt lès tones di farène 
qu'ont véyu l'djoü droci, sins r'lache, èt t-ossi fine èt 
t-ossi blanke pou lès póves diâbes qui pou l'richárd ...; 
lès mile èt lès mile djins qu'dj'ai ayéssi en leti donant 
l'pwin d'tous lès djoüs ...; lès châritès qu'dj'ai fait, sins 
r’proche, chaque côp qui l'nwâre ét disbautchante 
misére véneut toker à m’n-uch ét surtout l'timps dèl 
guère, 

C’ést tout ca qui m’ripasse, qui m’pése su li stomac..., 
qui m’rimonte au gozi come un toûrchon qu’astruke èt 
qui dj’rin-miye sins sawè l'digèrer. 

Pac’qui dj’ésteus trop vi, on m’a dit : «t’as fait 
t'timps ! > Sins s'amayi s'dj'ésteus di sqwaire, on z-a 
drouvu l'grande pale, on z-a sërë Vuch’riye ...èt dji n'ai 
pus qu’lés rats pou m’téni compagniye ! 

Anoyeüs, disbautchi, djèl sûs, djèl pous bén dire! 

Pourtant, gn'a t-i d' l'avance a m'plinde, a m'disbèli ? 
N’vaureut-i nén mia d'dire avou l'powète Botrel : 

Mais, qu’importe la tempéte : 
A présent, ma tâche est faite ...! 
Je puis mourir sans chagrin 
Car j'ai moulu tout mon grain ? 

Oyi, djèl direus bén ; mais... s’reus-dje capâbe dèl fé 
sins braire ? 

E v'là, l'après d’éne barbauche, çu qu’vos direut no vi 
moulin s’il-aveut l'don d'parole. 

‘NO VI MOULIN! Djél ai conu a plin daladje quand 
l’grotl’mint d’ton’ware di sès meüles féyeut tran-ner 
l’batimint èt vos scahoürdicheut ; quand l’cache-mon- 
néye, riv’nu d’au lon avou s’kédje di satchiyes, lés grit- 
cheut iéne à iène avou l'monte-kèdje drinci qui brèyeut 
pou z-awè ’ne goute d'òle èt qui houpeut come éne saqui 
qui s'reut piérdu ...; quand l'sicoussière, qu’aveut |’ bal- 
zin, vos fyeut cham’ter l'dinréye èt vos l'displosseut d'sès 
fafiotes ...; quand lès s’coussis, bén rassonrés, greüj'lant 
dins lès trimouyes, tran-nént d’angouche à ratindant 
d'ièsse sipatès paus-agnantés machwares dès meules qui 
grotilént come dès tchéns viretis...; quand l'béle fa- 
rène, fine, come dèl soye, drig'leut dèl blutriye al valéye, 
a triviès d'ène coulère, pou s'aflachi dins l'satch pindu 
a deûs-avèts ...; quand lès latons èt lès pastüres èn-n- 
alént, chaquin d'leü costè, s'rapürer dins n-in cwin 
d'éne place à paurt ...; quand, l’ djournéye oute, li mon- 
ni dranè scran, tout apotiss'lè d' faréne, monteut à 
l'outch pou z-i r’ claper lès vanes èt fé djoker lès rü- 
wes... 

Dji r'veus tout ca come si dj’? èsteus co.................. 

Et d'véy asteüre qui gn’a pus rén qu'i boudje, qui 
gn’a pus rén qu'i vike, dji n'saureus m'è rawè ... 

Lès batimints sont toudis là, in pau pus vis èt pus 
sclimbwagnes mais co stokasses tout l'min-me, maugrè 
toutes leis frouchüres qu'on n'médiye pus. 

On z-a rôstè lès deüs glimiantés rûwes qui sokyént 
come s'èlle-èstént sòles d'awè tournè tant dès-anèyes au 

long ; on z-a rauyi, jusqu'au dairin boulon, lés-amant- 
chüres ét lés-indjoles qu'ont sti vindüwes, pou brique di 
pwin, au preumi gobieü qu'a passé; ét l'gros tüyau à 
foutche, qu'aveut tout l'air d'én-ome ét qu'tchéryeut 
l’aiwe dou bi à l'outch, a chú l'min-me voye ét sins 
plandj'ner. 

Su l'pegnon qui waite au coütchant, ont veut co l' 
ronde kérnache, dél pus p'tite rüwe, qu'aveut fórci 
s'mouyou, ét qu'arokeut auzés par'mints en lés adaubo- 
rant, 

L'aiwe chile toufére pa l'pale sokéye; mais éle ni 
s'astaudje pus padzous lés saus qui clincén leüs tiésses 
padzeüs lèye come dés frénguètes qui sont toudis Inez 
d'vant l'murwè ... 

Li grand bi n'ést pus qu'in potia ... 

Au r'cwè dés bos, pus spès qu’ dés cotes di linne, quèl 
rifach'neut dou costé d'bije, bérci pa l'adórmante com- 
plinte dés grands pouplis qui mont'neut, d'gárde al 
limite dés pachis, no vi moulin sokiye au mitan dél 
grande paujérté dou pus bia cwin d'amon nous-aûtes. 

I faut vraimint sawé qu'c'ést li pou l'riconéche. 
Pourtant, s'il a candji d’visadje, si name èst toudis là 
qui s'pourmwin-ne dins lès fonds, à soumatchant ...; 
ét djel-i r'trouve chaque côp qui dj'véns m’achir su lès 
cayaus dismougnis dou vi pont qu'asgauye padzeüs l'ri- 
cho olvin ét sins souci. 

C'ést là qu'éle vént m'causer, tout bas, rén qu'pou 
nous deüs, pac'qu'éle sét qu'djél comprind ét qui dj'vike 
surtout d'més souv'nances come vik'neut toutes lés 
viyés djins. 

Lès vis moulins è vont... , 

Lès moulins sont st-èvoye... 
come vos-aureut dit l'« Vi Gamin»... qui l'Bon Dieu 
l'mète en r'pós! 


J. E. PIRET, R. N. 


GLOSSAIRE : 
Pale : vanne. — tcheüte à hokes : tombée en morceaux — 
winkyi : marcher avec difficulté. — arnichi : agiter - secouer — 
av'tè : accroché — scoriye : fouet — disbrauy'lè : débraillé — 
disférloke : effiloche — afroyiyes : frayées; ici : rodées — 
rag’ter : du nom wallon raguéte : crécelle — sins rasténa : 
sans retenue — bi: bief - étang — bôd'leut : bondissait — ché- 
meut : écumait — asankeut : inondait — bouye : besogne coutu- 
mière — ayèssi : outillé ; ici : accommodé — toûrchon : trognon 
— astruke : étrangle —in-miye : rumine, ramâche comme font 

les ruminants — s'amayi : s'informer — di sqwaire : ici : d'ac- 
cord, du méme avis — uch’riye : ensemble des portes — sca- 
hoürdicheut : étourdissait — drinci : qui n'est pas d'aplomb — 
houpeut : onomatopée rappelant les appels d’une personne 
égarée : houp! houp ! — balzin : tremblement - delirium tre- 
mens du buveur — cham’ter : danses — displousseut : débar- 
rassait — fafiotes : ici : enveloppes corticales des grains — 
s'coussis : grains dépouillés de leur enveloppe — rassonrès : 
nettoyés - propres _ nets — greüj'lant : grésillant — tran-neut 
d'angouche : trembler d'angoisse — spater : écraser — 
agnantes : mordantes — groûlént : grondaient — tchéns vi- 
reüs : chiens hargneux — drig’leut : dégringolait — s’aflachi : 
s'affaler — avèts : crochets — coulére : gouttière — latons : 
sons — pastüres : rebulets — outch : réservoir à eau, placé 
dans le voisinage des roues et renfermant les clapets distri- 
buteurs de la force hydraulique. — fé djoker : immobiliser — 
sclimbwagne : de guingois — stokasses : solides — frouchures : 
blessures — qu'on n’médiye pus : qu'on ne panse plus — rôstè : 
enlevé — glimiantes : visqueuses — sokyént : sommeillaient — 
rauyi : arraché _ extirpé — amantchures : assemblages — in- 
djoles : machinerie — gobieü : marchant de feraille — tchè- 
ryeut : charriait - conduisait - menait — sins plandj’ner : 
sans tarder — hérnache : déchirure _ coupure - éraflure — 
arokeut : accochait — adauborant : salissant - mâchurant — 
chile : onomatopée : bruit de l'eau tombant en cascade — 
sokéye : pourrie - vermoulue — saus : saules — au r'ewè : à 
l'abri — rifach’neut : emmaillotent - enveloppent — paujèr'tè: 
calme, tranquillité, paix — soumatchant : sanglotant — dis- 
mougnis : rongés — asgauye : enjambe — olvin : alerte, guil- 
leret. 


En hommage à tous les mineurs et 
à ceux de Marcinelle spécialement. 


ENE FAUVE DU BARON D’ FLEURU. 


Les deus rats et l'oàyeà (*) 


Rvènant di s’ bèsogne, èn-ouyeti 
Si rpwèséve achid su Vuréye (talus) 
Drinci (fatigué) li visadje anoyeü (sombre) 
I lèyéve couru sès pinséyes 
Bén lon... bén lon 


Si minton 
Aspouyi su s’ baston ... 

I pinse a l'fosse, si nwâre, si djandjuretise, si trisse ; 
Au mwés grisou, toudis catchi, tèribe, soürnwès ; 
Aus-és gáz, au côp d'euwe, au feu, a tout P tchinisse... 
As’ feume, a sès-èfants ... faut boutér n-n'a nén l' chwès. 
Timps qu'i rumine qu'i wèt su 'l pavéye 
Detis bias gros rats s'amwin-nant paujèrmint, 
Yink asto l'aute, come detis tchvaus d'atèléye, 
Rotant a Valignemint. 

Mins lès vci dilé l'ome 
Qui pinse : « Vént qui dj’ t-assome ! » 

I prind doucemint s’ baston, li lève ... Mins-è dmère-la ; 
En wèyant lès deüs rats 
Continuwér leü vôye 
Paujéremint, sins fé mâye (mine) di vlu pètér èvoye 
L'ouyeü di sézichüre satchéve ène drole di tiësse. 
Voulant n-n'awè V cœür nèt di s baston dijon lès bièsses, 
Ça n' lès wéte nén n-n'alér pus rwè (vite) 

I lès wéte adon di d' pus près 
Et rmârque qui lès detis rats avéne didins leü gueüle 
In ptit baston qui ls-acouplait 
Et qw'ink dès rats èstéve avedle ... 


Et si stampant, aspoyi dissus s' bwache, (gourdin) 
Et-au long du tchmén, il a rtrin-né sès daches (gros clou) 
En rèminant : < Dins lès biésses, come a l'fosse, 
Gn'a dès vayôves (vaillants) qui sont toudis au posse 
Pou z-afrontér lès pus fèls dès dandjis (dangers) 

Si gwa d' leüs fréres ouyetis a disgadji. 


Henri PETREZ, R. N. 


(*) Fait authentique. 


Les deûs houyeus (Extrait) 


(Djózéf è-st-acroupou conte dé metre di s’mohone ; i 
louke les colons passer ë l’ér to foûmant s'pipe. Il aparcu 
Lind qu’ouvetire avou lu al < Grosse Tèye », Tos les detis 
on passé l'swéssantinne.) 


Djòzèf. 
Ey! volè Lina! rote chal t'acròpi ine père d’eûres ; 
t'as l'èr tot makas' ; as's avu des disduts avou Fraziye? 

(Lind s'mète acropiou ad'lé Djôzèf, sètche si pipe 
è l'ésprind.) 

Lind. 
Tés’-tu !... d'ji vins del colèbire ; i n'a m'mayeté qu'est 
rivnoû, l'léd ma d'arèdge !... volè tres berwétes ènè 
rote qui fè; ossi, d'ji t'la apotiké tot li twèrtchant 
l'bòzè. D’jel va magni torate po soper, Fraziye mi 
l’apontêye ! 

Djozef. 
Wèy (") ! tot compte fè, avou ces biesses là, on piède 
pus’ qui dès gangni! C'est come avou < Batisse > mi 
vi coq d'ahorèdje (*), louke! volè pu d'treüs ans qui 
balzinéye ava l'cour, et s’magne-ti come on rayeu! 
Si d'jhoütév Fifine y n'a lontimps qui d'jli areüs 
maké l’tiesse d’ju ; min, d'ji n'a nin l’coûr d'el fé. Ti 
sé, qwand on vet ine biesse to lès djous és’ mohone, 
c’est come on parint ! 

Lind. 
... Qui vous d'ju dire? et Fifine riva-t’éle ? 

Djózéf. 
Mi feume ? ine fé nin à l'aréster, éle ouveüre come on 
p'tit dj'và! I gn'a tot qui r'là èle mohone come des 
clas d’keûve ; ti magnreüs al tére, si télemint qui 
l'pavé r'glatih'; sé-s bin, qu’c’ést come ine maladéye 
valet, les feumes qu'ont tofér li hovléte et l’drap d’mo- 
hone él’ min ? I’ gna n'sórt, li méyeü d'tot c'est d'lès 
léyi fé é n'rin dire !... Néti, c'est-on maké come ine 
te... 

Lind. 
Wey ! t'as co rêzon ; mins qwand on z'y sondje, sé-s 
bin, Djôzèf, qui les feümes ovrés pus’ qui nos Otes ?... 
Louke, ë mon m'wèsin Djiltay, volè on manédje avous 
treüs éfants ; li pus vi a sih’ ans, et l'pus p'tit quat- 
wasse meus; et bin, li feume n'a nole ahote; c'est 
todis « rif et raf» dispoye tot timpe 4 matin, disqu’a 
nole etre a l'hute! Et qwand li p'tit a ine sórt ou 
l'òte, el si deüt co r'léver po l'sogni et lrifahi!... 
Adon, a gwat” eüres et d'méye, a da-daye fou dè lé !... 
C'est l'feü, c'est l'eafé, c'est lès à magnis po Djiltay 
alér è bear! Adon puis : c'est lès efants ; les laver ; 
les pingni; les moussi ; les fé d'junér et lè boutér è 
scole ... Après, c'est l'poupà qu'èle dett aponti et ha- 
pér so ses brès's, po z'aler fé ses comichons è viyèdje. 
A hipe rintréye, i fat aponti l'diner et l'chèrvi ; après 
coula, c'est les hièles ; les bouwèyes ; les ristindèdjes ! 

... Les tchâsses a r’nawi; les hards qui fat rabroc- 
tiner !... Pah! èle n'a nin a s’ritourner disqu’a tant 
qu’éle mousse é s’bédréye ; binahe si s’ome n’a nin dés 
soteréyes el tiésse et èls lè dwérmi! Les dimégnes, et 
lès djous d'fiesse, c'est co tot fin paréye po l'pòve 
djint ! 

Djózéf. 
Wey ; et so s'timps là, Djiltày fé come nos ótes hin ? 
Ca, inte di nos deus seüy-t'i dit : < Kibin fans-gn' 
d'avrédje so nos’ djournéye > ?... Alè ..., comptans ?... 
Ine diméye eüre po z'aler à l'téye, et ine diméye po 
n'né rivni, volà ine eüre! Lés ahotes po magni; li 
timps dé fé ses sognes ; ine arét chal ine arét là ; tins, 
mètans co ine etire!... Eh bin, as's discomptè ? id 
metre six grossès eüres d'ovradje foü d'üt' di prézin- 
ce ;... est-ce insi ? 

Linda. 
Wey, t'as rézon, et c'est tot djusse si on les fé! Es 
inte nos deus seüy't-i dit : On kwire à fè passer nosse 
mesti come ine sacwés d’téribe, et i n’a des cis qui d’ 
hès qui n'z'èstans les pus mâlureux des ovris!... Eh 
bin! valet Djôzèf, vola quarante et dès ans qui d’j’sos- 
stè bear (?) et d'j' n'a jamay rin avu po dire, et twè ? 

Djózéf. 
Oh! mi! c'est paréye; ine féy' hin, d'j'aveüs rouvi 
dè mète mi tchapè d'cür; tot m'rilévant d'ji m'dina 
on cóp so l'tiésse qui d'j'véya tot bablou, et i m'infla 
on boursé pus gros qu'in' of d'colon ! < Iye, Joseph ! 
quelle biloque avez-vous là sur vote tête ? » «Rien! 
monche l'intgénieüre, dèris-d'je-mi ; c'est un z'oiseau 
qui a f'nu pouner un ceuff pour mon diner»; et i 
s'riya tot malade li pôve binamé ome qui fouri touwé 
és beür kékés saminnes aprés!... Ti t'ès sovint bin 
hin? C'esteüt moncheü Piret ! 


Lind. 
Malüreux flokèt ! c'esteüt fleûr d’ome! I n’aveu rin 
d'méyeu... C'est drole, qui po to l'monde, li mèsti 
d'houyeüs est l'pu lêd, et l'pu dandjereüs ; et por- 
tant, nos inmans noss' mésti nos ôtes ? 

Djózéf. 
Awé, min coulà, c'est s’t’in’ saawè d'má-contints, po 
t'choüki l'ovri a s'plinde : mi pére qu'esteut houyeüs, 
ovrév sür ses dih' eüres to les djous sins n'plinde, 
pasqu’ inmév' si mèsti ; et l'inméve si télemint, qu'à 
septante ans passés, volév' co d'hinde avou mi; et 
l'ovrédje dés fond li plaihiv' mi qui I'ci d'A djoû. Et mi 

ossi, d'j'inme li beür, et c'est mi qu'a volou d'hinde 
qui d'j'esteüs tot gamin ! D'ji v'név' dès fé mes Pâkes, 
et djim sovins come si c'esteüt oüy ; kimint l'afére 
ala l'prumi djoû ... Tot d'hindant, valet, im’ sonlév' 
qui mi s'toumac m'esteut riv'nou éle boke !... qwand 
on r'monta, « fré Lina », d'j'ava l'idéye qui mes boyés 
toumint é cou di m'pantalon. Ossi, s'jou-là, d'ji fouris 
malâde, malade come qwand on a foumi s'prumire 
pipe ! 

Liná. 
Wey ! et tot coula passe co vite hin ? On z'èst so l'eòp 
métou; c'est l’afére di quéque d'joüs. Adon puis, 
nos" mesti n'est nin si abóminábe qu'on l'vóye bin 
dire ; i n'a fét pé vormint! ...louke atou twé ! 

Djózéf. 
T'as rézon; sésse bin valet qui dj'a sovint sondji à 
coulà ; à totes sóres di méstis, d'ovrédjes, bin dés féyes 
pus dandjreüs qui l'nosse, et dji n'voreus ciéte nin 
candji disconte leu z'éls ... Insi, tins, les cis qui vont 
péhi èl mér à tos les timps ; ...qwand i djále a pire 
finde, et qui soféle on vint qui t'kwáhe é deus !... Les 
veüs-s' ?... Fréhes come des canes ; tot vért di freûd ; 
les oüy' plins l’lâmes,.. dés narénes qui gotèt come 
des tchènas ; el baté qui bardouhéye ine vóye à dreü- 
te, et ine vóye à góche! ...D'j'a stu ine féye on dimé- 
gne «en train d'plaisir à Zelbrutche >, louke mi, et 
d'jma dit : Sint Houbert, qu'on n'mi veüreü jamay 
so on baté fré di Dju ! voreüs's fé s'mesti là twé Lina ? 

Liná. 
Mi ? nèni valet, dja dédjà sogne d'aler so Moûse ! Alé 
péhi el mér ? malüreux ome! cint féye mi t'hinte és 
beür édon Djôzèf ? 

(On timps). 

Djózéf. 
Eye! Louke ine gote é mon Laguesse, li vi Colas 
l’hayeteû (*) qui s'pormon-ne ë tchéna ! 

Liná. 
Awè dé, nom di hu, rin qu'del louki, dj'a m'tiesse qui 
toune ; és dj’ tronle qu’in’ vinse à l’valèye !... Louke 
don volà qui s’bahe, po léyi t’hinte ine cwéde, é r'mon- 
tér n'vóye di panes !... 

Djozef. 
Eye ! «fa prinde li mà d'arédje > !... i va toumer djus 
sés-se Lina; mi, si dj'esteüs là d'zeür, dji wagret l' 
panse so l’pavèye, nin co so deûs sègondes! Et por- 
tant, vola in-ome qu'est pus vi qu’nos ôtes hin ?... est 

lòn d’vins les swéssante ; et tos lès d'joüs qui Diu k’ 
mande, qu'i fésse qué timps qui s'vòye, on l'veut so les 
teûs, chal po r'mète dés panes; dès hayes ; fé n'so- 
deûre ;... là, po riplaqui ou hôver n’tchiminéye ... 
Lind. 

Wey ! et qwand dj'tüse, qui l’an-néye passéye, ested 
gripé so l'cloki d'l'église po r'méte di l'ôle à coq qui 
n'tournév pus, pasqu'esteüs trop sètch!! Bin, i fat 
esse él grâce di Diu, po risquér ine parèye à si adje!... 
I n'a nin des rintes, li pôve lèd has, et i fat qui magne 
tot les djoûs come nos ôtes ! 


Djózéf. 
Es bin valet Linà, volà co sür on mesti qui n'mi con- 
vèreü nin; èt twè ?... 


Liná. 
Mi? néni savez Djózéf, vive d'ésse houyeüs ; dj'ra- 
brèsse co l'betir sés's mi! 


Djózéf. 
Et mi don !... 
(On timps). 


Tins! qwé est-ce don, qui vin por chal?... on direüt 
on blanc-moussi dâ carnavals ? 


Lind. 
Pah! c'est < Pingneüx > qui r’vins dé tchafòr. 

Djózef. 
Sint Houbert! il a on visédje come on mweért ; ti di- 
reüs on spawta ! 

Liná. 
Wey valet, sés's bin, qui m'conta l'óte djou, qu'ine fé 
nin a durer és tchafór ! I paréte, qui so li d'zeür, i n'a 
ine wapeur qui v'z'èdwèm so pid, et f'fé mori «à la 
douce » ! Min d'zos, là qwand on sétche li tchás fré 
Djòzèf, c’est’ ine òte afère : nos z'òtes, nos avans ès 
fond del neüre poûssire ; mins z'els, is’ ont d'éle 
blanke si télemint féne, qui les ovris s'divé méte on 
norét so leu boke et leu naréne po n'nin sofoker ; et 
mâgré coula, i ramassét n'maladeye divins les ohés ... 
Téribe, valet, téribe! On m'dihév, qui c'esteü co pé, 
d'vins les cimintréyes, lés fórs à plonk' et à zinc? 
Qué novéle? ét qui pinses-tu di çès mestis là, twé 
Djòzèf ? 

Djézef. 


Mi ? dji pinse come twè, qui j'inme co mi, « cint mèyè 
fèyes » dihinde è beür. D’abord, on z'a pus d'érèdje ; 
i n'i fè nin freüd ; asteüre, on z'a mon d'ponne qui 
d’vin l'timps avou les noüves è machines ;... A don 
puis, qwand on z’est r’monté, on s’rinétéye come ine 
cloke és lavwèr, et on rinteüre tot frisse è s’mohone 
po r’trovér sès djins. 


Lind. 


Wey ! valet, et ti n’dit nin qui les djournèyes è fond 
sont pus coutes, et qu'les mésses ni sont nin contrè- 
res, hin ? ca coulà «c'est la vérité >. Louke! dji véya 
l'ôte djoü, li grand Bouftay qu’esteut in ome come on 
toré;... tel deüs bin k’néhe ?... Es bin mi, èl creu- 
retis’s, dji nel polév’ riméte. 


Djôzèf. 


Bouftây ? si d’jel kinóhe !... assuré hin, qu’ j’el kinohs; 
i dett èsse divins lès cinquante, ou autou d'là ; ça stu 
m'pére qui l'a lèvé!... Qu'a-t-i? esti malade ?... 
mwért ?... 


Linâ. 


Néni; min on veüt dès lédés z'afères; il a s'vizèdje 
tot pelé, rodjasse come si l'song' alév' avoler foti!... 
Dji li d'manda çou qu'aveut ? « Bin, disti insi, c'est 
l'feü ! Dji so fondeü à l'acirèye, et fwèce dè louki è 
fôr avou mes bleüwes lunètes, i n'a m'vizèdje qui cü è 
vike !!... Tuze on pô? m' dèrit-i insi, qui n'a è fôr 
«qwinze mèye degrés»! qwand on a ovré là d'vins 
ut’ eüres, on ’n’na s'pakèt, et on veut tot bablou! ». 


Djózéf. 


I t'a dit « qwinze méye » ? Rastrinds sé-s ; i t'a volou 
balter!... E beür en'n'a qu' vingt-cinq, et on sówe 
dédjà «song è éwe » qwand on ouveüre ! 


Liná. 


Wey va; t'areü co bin rézon; il a mutwè volou dire 
« cintés-cinquante », et éco ?... Todis es’t’i, qui les cis 
qu'ovré là, ont l'vizédje tot rosti. E louke, volà on bé 
grand fwért ome « Lambert Bouftày », qu'a asteüre 
ine croüfe divins les rins, et dés si péléyés tchifes, 
qu'on direüt qu'a ine léde maladéye! Paréte pu vi k' 
nos’ òtes sé-s' ; i t'el fáreüs véyi ! 


Djózéf. 


E bin, fré Lina, qwand on z’étind dés s'fétés z'aféres : 

les pèheüs d’mér ; les hayetetis ; les ovris d'tchafòrs, 
di cimintréyes ; d’aciréyes, és co traze et traze òtes : 
li plonke, li zinc, les véris, qui soflé avou ’n’ canabuse 
les oüy' fot del tiesse, et dès cwérs souwés come dè 
catches !. Ah! Ah!... vive d’éss’ houyeüs èdon fré 
Lina ?... on sèreti co bin pus ma! 


Lina. 
Awè ; ti sovins-ce dé deûs fis dès vi « Djômote » ? qui 
n’on pus volu t’hinte avou leu pére, et qui t’chantis : 


« Qwand m’ pére esteu houyeüs 
nos z'èstis dè ptits bribeüs, 
asteûr qu'il es’ s't'ovri 

nos’ z'èstans on tot ptit pò mi. » 


Djôzèf. 
Wey! on s'tu si télemin mi, qu'aprè z avou sétchi 
l'vi foû dèl betir, i l'on ma tourné tot lè deüs !... Mat- 
chet, l’pus vi, sfa rayi l’tiesse à tchété (°) divins 
n’machine ; et l'ôte, on lèd «mon ami», on djubèt d’ 
potince qu'on nomév' < li govion >, fwéce qu'esteü ptit 
és crouffieü, a s’tu léyi ses hozétes è Congo!... On 
conta qu'aveü stu magni pa les neürs-négues, qui 
l'avi s't” écrahi come on pourcé! Vola louke, cou qu’ 
c'est, dé r'noyi l'mesti d' sès parints ; et qwand on 
pinse qui 1 vi Djòmote et s’feume on morot d’ cha- 
grin, quéle punichon dè bon Diu !... 

Lind. 
D'jel rèpète co : vive d’éss’ houyeüs, qwand c'est qu'on 
veu |’ z’ ôtes, qu'on z’a l’ santé, et on bon manèdje ! 
Pah! on pwète chakeün' si creüh ; li noss’ n'est nin 
si pésante qu'on |’ brè! Es qui voüdje d'ju dire ? vin- 
ce magni l'eolon avou mi?... nos frant ine crásse 
eurèye ; à don puis, on beürè on bon frisse pèkèt ? 


Djézef. 
Es’ s’ al bone ? ratind ine gote, dj’i m’va prévni Fifine, 
po n’ nin aveür dès mèssèdjes. 


Lind. 
Haye ! abèye insi al vole èl mohone. 


(On timps.) 

(Djôzèf et Lind en’ n'est vont discutant tot s’tinant 
à cabasse ; s'arétant dè lon dèl vôye, et s'dinans tot 
riant dés gougnotes ! ) ; 
Georges L. J. ALEXIS. 


(1) Oui ; c'est cela ; c'est ainsi. (3) Au charbonnage. 
(2) Coq bateQ. (4) L'ardoisier. 
15) A Cockerill. 


On djou d’martchi 


Li Zante, qu’aveut sti au martchi 
Aveut bin vindu totes ses djotes, 

« Come l'afére a bin sti, dis-t-i 

» Dji m'va alér bware one bone gote. » 


Au cabaret, avou Ziré. 

Is bév’nu là jusqu'à Vswèréye. 

A l'anéti, fwart bin guédé, 

Zante érva, n'véyant pus qu'a d'méye. 


I balonceüve èt d'timps-in-timps, 
I s'astaurdjetive su l'bward dèl vôye. 
Alors i chufleüve après s'tchin 
Pinsant qu'l'ésteüve pètè èvôye. 


A l’since, vol'la tot l'min-me rintré, 

Mins v'la qui l'biésse n'est nin riv'neuwe 
V'la qui ratoûne po Vritrover 

Crwéyant qu'éle est quéqu’fiye piérdeuwe. 


I cotourneáüve di tos costés. 

Vèyant one saqwé qui r'mouwetive, 
Nosse Zante l'atrape sins balzinér 

Et ramwinn'n' li biésse qué l'süveáve. 


Si feume, qui l'aveüve aguigni, 
L'véyant rintrér avou one gate, 

Li dit : « Nosse tchin est st-alachi 

» Et n'a nin sti pus lon qui l'pwate. 


Au matin, quand. v's-avoz paurti, 
Savoz-bin, monsieti l'amuséte, 
C'est-ossi sûr qui dji vos l'dis, 
V's-aviz on tchfau et one tchèrète. » 

C.C.P. 7956.97 «Les Cahiers wallons», 95, rue de 


LES CAHIERS WALLONS 


Depuis trois mois, la mort a frappé durement 
le Cercle Royal Littéraire Wallon « Les Rélis Namur- 
wès ». 


En juillet, elle nous enlevait Louis Henrard, de 
Perwez (Brabant), tandis qu’en septembre, elle em- 
portait deux de nos vétérans : Ernest Francois, de 
Bois-de-Villers, et notre doyen d’age, Charles Dom- 
bret, de Namur. 


Un trés prochain numéro des Cahiers Wallons, 
sera principalement consacré 4 ces trois regrettés 
disparus dont tous les fervents des lettres dialecta- 
les conserveront, avec nous, fidélement et pieuse- 
ment le souvenir. 


Dialecte de Mont-Gauthier. 


Li tchapele di Lorète 


Li tchapèle doü c'qui sovint mes pas m'ont minè; li 
tchapèle est todis à l’copète di l’uréye. Come li sinte 
maujon di Notre Dame pwartéye «n Italiye pa les andjes, 
ele a l'min-me nom : li tchapèle di Lorète. 

Les djins et les ans ont spèpiyi leu tchapelet, mais 
léye sins candji d’ visadje, au mitant des sapins, éle di- 
meure la, come on boquét do timps passé. 

Inte ses meurs nwaris, i gna mwintés sov’nances : les 
sov’nances di s’djon-nésse qu’éle pwate dissus léye-min- 
me : tote l’istware do timps qu'on l'a dressi 

Ele nos dit qui c'est-en sinz: cint-quarante-cinq qu'èle 
a sti batiye, grace au Comt? ét à l'Comtèsse di e'timps- 
la. Nos Sègneurs n'avint qu'one-èfant, on tot p'tit colau 
qu'esteut co a l'fache, èt c’esteut por zels li pus grand 
d'leus trézòrs. 

Li Comte, on djou, aveut raminè on grand sindj: qui 
tote suite s'a fait do l'maujon, èt po passè s'timps, come 
il vèyeut fè aus parints, i fieut ossi l'bince. Il esteut si 
dots autoü d'l'éfant qui persóne n'i wéteut po s'è d'mè- 
fiyi. Mais on bia djoti après nòn-ne, qui l'Comtesse vineut 
po admiré si p'tit amour, cit'ci n'esteut pu o l'bince. 
Ele court addé l'Comte Djan, po véye dott c'qui li p'tit 
pôreut yesse, mais li n'la nin véyu, Adon plein d'ango- 
che is courét addé leus djins, mais nuke n'a avizè li 
djon-ne Comte. Li man disbautchiye s'moudreut les 
ouyes en samadjant sins pus rawè ses songs. Li Comte, 
quwè qui n' n'aveut pèsant, èvôye rat'mint ses djins di 
tos costès, kwèri après l'éfant. I chorint dins l'tchestia, 
rnachant dins totes les pices, sins jamais rin trouvé. 


A l'astchéyance, en riwétant l'tchestia, li Comtesse 
avisse su l'fine crésse do teut, nosse grand sindje à djoke, 
qui t'neut l'éfant dins ses brés. Véyant ét compurdant 
Vdandji qu'li p'tit coureut, li Comtésse si toüne viè 
Notre Dame ét li dit : 

— «Bonne Sinte Viyérje, sov'noz-v's qui vos avoz vos 
ossi piérdu vosse-t-éfant, vinoz m'aidi. Si vos sèwoz mi 
p'tit, dji v's frai bati one tchapéle ». 

T'ossi rate, à one di leus djins, i vint é l'idéye d’alé 
kér li bince ét dé l'fé ossi, come si l'éfant ésteut d'dins. 
Puis tot l' monde si r'satche po véye ci qu'ca va d'né. Li 
sindje qu'aveut tot wétit, dischind rat'mint di s'djoki, ét 
r'eoutche paujirmint li p'tit andge è s'moyisse, puis 
s'mét al l'binrci. 

Ca sti fiésse o tchèstia, èt on-z-a bistoké dins totes les 
maujons. 

Mais nosse bone Comtesse n'aveut nin roviyi s'promés- 
se. Ele a èvoyi des omes di mèsti véye li plan do l'maujon 
do l’Bone Notre Dame à Lorète, èt èle a fait bâti su one 
crèsse, one tchapèle do l'min-me fórme qui l'cile do 
l'Sinte Viyérje. On zi a lomé là ossi < Loréte >. 

Li Comte po l'abéli l'a fait bwardé d'tiyous qui cré- 
chint à s't-ombrire. Mais audjourdu les fouyadjes si 
r'djondét pa d'zeüs léye, ét asteûr c'est léye qu'est-a 
l'abouche. One aléye vos y mine, one aléye qu'est div'nu- 
we on tunél. Si nosse comte rivéyeut tos ses bias p'tits 
tiyous ! Leu scwasse est crèvaudéye, leus tronces sont 
totes nukéyes, gn'a des cis qu'sont sclimbwagnes, qui 

s'tunèt tot crawieus ; is sont d’adon ossi, c'est tote one 
vikériye : is pwartè bin leu-z-adje. 

Mais au coron d’l’aléye c'est todis nosse tchapèle, ca- 
réye, mitant en pire, mitant en brique, ossi stocasse qui 
todis, maugrè qu’él2 a sofru do l'révolution. 

Si nos passans l'pwate, d'jestans à l’anêti. Dès p'titès 
lum'rotes mètèt one miyète di claireu. C'est des bougiyes 
qui des âmes en pwin'n: vinèt mète en priyant l"Notre- 
Dame. Li Notre-Dame qu'est la pa d'zeus l'auteu. Nosse 
Comtèsse l'euv? garni di c'qu'èle euve di pus bia, èt d’pus 
ritche. Ele est là come è s’maujon, dins les min-més 
mèseures, avou les min-mès ahèsses : l’uche di d'vant, 
li cujèn:, è min-me au meur li crévaude do l'place di dri. 

Il i fait todis calme, come do timps do p'tit Jésus, véla 
en Palestine. Mais asteur ci n’est pu léye qui priye, c’est 
nos qué l'vint priyi. 

« Notre-Dame di Loréte, come vos avoz séwé li p’tit 
Comte, séwoz nos ossi au dérin momint. Si dj’n’éstans 
nin todis diskwére dji v'nans è vosse maujon po nos ra- 
dréssi l'coür. 

C’est todis vosse maujon, séré todis nosse tchapéle : 
Loréte. » 


Ch. DEMARCHE. 


Qu'éstoz divneuwe ? 


Dialecte de Namur. 


Dji n'a min-me jamais set vosse nom ; 
Vos n'èstiz nin ni grande ni laudje, 
Mins v's-aviz on si friss’ mouzon, 

Qui dj'a todis aurdé s't-imaudje ! 


Vos-aviz on p'tit néz r'trossé, 

One bouche qui mostreûve trinte deüs pièles, 
Dès-ouys à n'wazu i pinsér ... 

Maria Devi !... Qu'vos-èstiz bèle ! 


Po vos l'dire dj'a sti trop couyon, 
Mi linwe a ieti one astaurdjiye. 
Qu'èstoz divneuwe mi p'tit pouyon ? 
En tètant m'pupe dji sondie afiye 

I s'pout fwârt bin qu'au cwin do feu 

Come mi vos splossiz dés sov’nances, 

En vos d'djant qui l'viye n'èst qu'on djeu 
Ousqu'on za dèl guigne ou dèl chance. 


Et portant poqwé s'tracassér 

Po ci qu’ést yute ou po c' qwi d'metire ?... 
Fauretive co mia s'lèyi ridér 

Sins trop r'waiti toürnér lès-etires. 


Edmond TILLIEUX, R. N. 
UNE EVOCATION. Dialecte de Namur. 


Tot l'monde s'è r'sint | 


SIDI (todi mwai) 
Ptit vi rossia tchin tunisien qui n’ tint pus à pate et qu'a 
l' tronnant. Si maisse, li djonne flutisse Bormans l'a èrité di 
8” mononke qu'esteüve tchouktchouk. 


BERGEOT (paujére) 
Grand tchin d'atèléye do bolèdji Damsin. 


DUC (on' air di s' foute) 
Ancien grand caniche do cirque Sosman qui s' maisse avetive 
lèyi come garantiye èmon li p'tit Joseph (1) et a rovi del ri- 
prinde. 


LI TCHIN DO MAURLI 
Grifon malin. 
FOX 
Tchin rati da Cataracte. 


JEK 
Tchin del sòrte qu'i gn’a li d'pus. 


ACTEURS MOYAS 
Twinne Debouck — aficheu del vile ; on moncia d' tchins di 
totes sôrtes ; des soüdârs almands. 


Dilez l! pwate do noû rivadje, on vwèt v’nu, les oréyes ba- 
chiyes et l' queuwe ricroléye padzos l' vinte, tote one kékéye 
di tchins; p'tits, grands, nwars, rossias, mouch'tés, enfin di 
totes les coleürs, di totes les races et di tos les crwès'mints. Is 
ont tortos l'air au pus makawe et ni s'irwait'nut nin étur zéls ... 

Tot d'on cóp, is comincenut à s' rimouwer, s' cobourer, foute 
on coméladje di tos les diàles, Voci c' qu'i gn'a : Is ont véyu 
ariver li gros Twinne Debouck qui vint plaquer les afiches, et i 
parait qui c'est-audjoürdu qu'i dwèt mète li céne qui disfind 
do léyi sórti les tchins sins laches et sins musias. 

Li Twinne daubore li muraye di boliye, sitaure l'afiche dissu, 
rote su l' queuwe d'on tchin, fout on côp d’ pid à one ôte et 
porsüt s’ vòye. Li tchin do maurli qu'est |’ pus malin si lève su 
ses pates di d'ri, aspouye les cènes di d'vant su l” meur et 
s’ boute à lire li placard. On ètindreüve on lum’con couru dins 
dèl faréne. Dismétant, totes les queuwes si r’lév’nut et com- 
mincenut a frum’gi. 


LI TCHIN DO MAURLI. — C’est bin ca, mes amis, on 
n’cause qui d’ nos maker et d’ nos fé div’nu des tchins 
d' marks. 


SIDI. — C'est à div’nu aradji! 

DUC. — I tchait co dins s’ mimi, ct-i-là ? 

BERGEOT. — T'as tchwèsi |’ momint, Sidi, si t' vous 
siérvu d’ fricasséye. 

SIDI. — Oyi, mais dj’espére bin qui nos n’alans nin 
nos léyi fé ; si v’s estiz tortos come mi, nos l's apicerin- 
nes pa |’ garguéte ostant qu'is sont ! 

DUC. — E ratindant, rote fé sogni tes rumatisses ! 


BERGEOT. — Tot l'minme, nos v'là dins l' taye aus 
fréjes! C’est qu’ ca n’ djoûwe nin, là, avou zèls, is n’ nos 
bambiy’ront nin. 


FOX. — Dijoz c’ qui vos v’loz, on tchin aradji, c’est 
méchant, mais des omes qu'ont do tchin è lef panse, 
c’est co bramint pire. 


SIDI. — Waite, dji n’ sai nin c' qui m’ ractint ...! 
DUC. — C'est I’ balzin, bin sûr ? 
JEK. — Mi i m' chone qu'is n'ont nin tot-à-fait twart. 
à Ts — Choûtez, cti-la, pace qu'i va avou one Al'man- 
e! 
SIDI. — On m' l'aveüve dédja dit, qu'il aveüve ritoür- 
né casaque. 
LI TCHIN DO MAURLI. — Bochofilum vulgario ! 
JEK. — Cause come on t'a apris ! 


l BERGEOT. — Choütez les amis, ci n'est nin 'momint 
di s’ coagni; sondjans à c qui nos tchait su 1 dos, c'est 
dj’a malèreu assez. 


SIDI (mostrant P blanc d' ses ouys). — Avou des 
musias, i gn'aurè pus moyin di r’conaiche les fumèles. 


DUC. — Waitiz l’ vi rôleü, il est co pire qu’ on’ ome! 
JECK. — Vi tunisyin ! 

SIDI. — Qu’est-ce qui t’ dis ? 

JECK. — Mi ?... Vi tunisyin ! 

SIDI. — Ah! Pace qui dji t' plonkretve saise mi! 

BERGEOT. — Tais-se-tu one miète, hon, Sidi, t’és fous 
onk di trayin ! 

SIDI. — Dji so abituwé a fé del viye, là, mi, dji n’ so 
nin |’ tchin d'on musicyin po rin. 

JEK. — Hé, dj’a bin st'i l' tchin da David, mi! 

DUC. — Et mi ossi! 

FOX. — Et mi ossi ! 

TOS LES TCHINS. — Et mi ossi!!! (2) 

BERGEOT. — Avoz d'abôrd fini d’ winkler, vos-ôtes ; 
tot-à-l'eüre vos vos froz choper. 

SIDI, — Sondjiz aus tchéts qui vont s’ foute di nos, 
asteûre ! 

FOX. — Oyi, et aus boquets d’ tripe qui nos n’ saurans 
pus trûler di timps in timps. 

LI TCHIN DO MAURLI. — Mi, dji m’ dimande bin 
pokwè c' qui c'est qu'is s’ foutenut è 1’ tiesse qui nos 
alans div’nu aradjis ? Est-ce qu'is pinsenut qu'on |’ zi 
r’ chone ? 

JEK. — C'est-à cause des grandés tchaleürs bin sûr. 

LI TCHIN DO MAURLI. — Et qu’alans-n’ fé, nos-ôtes, 
la d’su ? 


FOX. — Priyi l’ Bon Dié qu'i djale. 
Tot d'on côp, one binde di gris soüdars, toûne li cwin dèl 
reuwe del Crwés et d’chint pa l' reuwe do Présidint. 


DUC (les vwèt et bwerléye). — Aye, vo-lè-là ! 
JEK. — Pètans-n' évoy ! 
SIDI (l'air téribe) — Combin c’ qu'i gn’a ? 
TOS LES TCHINS (ë spitant). — Gn'a yat, gn’a yat, 
gn’a yüt ! 
E. MONTELLIER, R. N. 
(!) Un café de Namur. 


(2) David, violoniste qu'a d’dja yet tos les tchins d’ Nameur 
et co d'aüte pau et qu'ènn' a co pon trové à s' gout. 

Dialecte de Namur. 


Djan l'monni 


Djan, li fi do monni s'a mètu al fignèsse, 

Il est tot seü, i tüse, et d'peüy on bon momint, 

I d'meüre aspouyi là et r'waite en lèvan s' tièsse 
Lauvau, après les fonds ; mais qwè, on n'è sait rin. 


Li tic-tac do molin ragaiyit tot l' viladje, 

L'aiwe zoubèle su l' viye reuwe et r'glatit au solia. 
Les bèdots brostéy’nut d'zos les aubes do rivadje 
Et P bièrdji pète on some, coutchi dri on mália. 


Totes binaujes d'on bia djoü, dins V vévi les aublètes 
Pus lijantes qui Vardjint féy nut daner P pècheü, 
Do timps qui U dimwèsèle, èfouféye et fringuète, 
Toûne et züne au d'zeü d' l'aiwe atiréye pa V fréchet. 


Dins les pachis, les coches pléy'nut d'zos l' pwéd des 
[grintches 

Pus rodjes didins l' fouyadje qui l' pawè dins les blés, 

On vwèt v'nu à maraude sauverdias et masindjes 

Al baube do spawèta qui s' fait portant bin laid. 


Djan li bia djonne monni, sondje-t-i à scrire on live 
Qu'i tise insi ? Portant, li sonète do molin 

Si cotape et s'aradje come s'èle auretive les fives 
Pacequi les pires totin’nut sins rin moûre, là longtimps. 


Li pôve Djan, i n'a d' cure des djins ni des bèdéyes, 
Ni des mouchons, ni d' l'aiwe, ni do blamant solia, 
Ni d' l'ovradje ... mais volà : il a vèyu Ziréye 

Qui fène lauvau dins V pré à grands côps di s’ rèstia. 


L. MARECHAL. 


Dialecte de la Basse-Sambre. 
Iviér 
Li solia n’est nén dins sés-ayes : 
I m' si lève pus dispüs mwints djotis. 


L'ivièr su l'pré stind ses lincotis 
Et tape li resse des blancs su l'aye. 


Li richo, stronné pa l'djaléye 
Su s'lét d' cayaus, ni paupiye pus 
Et li ptit mouchon tout vessu 
Si racrapote au rcwè d' l'angléye. 

Des cwârbaus grabouy’nu di nwâr 

Li fond grigneûs do payisadje : 

Squèlètes d'árbes, bosquets sins fouyadje, 
Imadjes di dot, pinséyes di mwárt. 


Pourtant, à l'coupète do fièstau 

Et si houpant su l'pus wôte rotche, 
Li sapén nuque cor ène vète flotche 
Dissus l'bladje disbautche do tâblau. 


Ainsi l’cinde di no viquériye 
Aude cor ène flame pou nos r'chandi. 
Li coeür ét Vanme, s'i d'mère todi 
Detis ouys qui nos vòynu voltiye. 
E. DOUMONT. 


Dialecte de Jamioulx. 


Tchanson "ne miyete braque 


C’asteut quate djins qui s” dèvisint, 
In-ome qu'aveut apris |’ latin 
Et trwès fiyes qui nè l' savint nin. 


Trwès p'titès fiyes à viyès cotes 
Dans'neut d'lé m'n-uch qué tout cliquote. 
— Est-ce mès cayós qu’aurint l'licote ? 
Au rond, macaron, 
Pétit patapon. 


Intrèz don, dis-dj' mi, dins méso, 
Djé vos doûrè dou suke dé pot, 
Dél taute à prones ét dés mitchots. 
Dèmèrèz d'lé mi, au culot, 


Chis chabots clatch’neut, 
Trwès crapôdes chor’neut. 
« Nos émons co mieu, 
Su l’tiène à poilieu, 
Yèsse mouchon qui vike à l’vinvole 
Què mouchon au batch àl gayole ! » 

P’tités mazètes a tènès loques, 

Intréz roci, gn-a l'feu qui toke. 

N’vos sauvèz nin, més p'tits mouchons, 
D'mèrèz ci, djè n' fré nin l' mouzon ! 
Vouléz ’ne bèle cote, éne roudje barète, 
In scot à fleürs, éne colèrète, 

Dès nieus solés pou fé V friquète ? 


Chis chabots clatch’neut, 
Trwès crapôdes chor’neut. 
« Nos émons co mieu 
Nos viyès fèrlokes. 
Qué toutes vos mastoques. 
Su l'tiène à poûlieu, 
Nos danserons co bérlike bérloke, 
An tchantant nos cour’rons brike broke. » 


N’vos sauvèz nin, p'titès couméres, 
Vos s’réz come in via qu'a deûs méres. 
V'nèz vos achir, p'titès djonnètes, 

Vos auréz dès bélés imádjes 

Et dès gros lives à grandès lètes, 

Dès cayés pou tous vos scrijddjes ! 


Chis chabots clatch’neut, 

Trwès crapôdes chor'neut. 

Trwès crapòdes djip'neut, 

« Nos n' savons nin lire, 

Nos n' savons nin scrire, 

Nos émons co mieu 

Scoryi P chariguéte, 

Djouwér a clignètes, 

Au paradis èt a pirètes. 
Wârdèz vos imádjes èt vos lètes ! 


In djoá, vos vos in r'pintirèz ; 
Més éfants, d’yésse trwés gros baudets ! 
V'nèz, dj’ vos anédré vo croüjète ! 
Et aprés, Vlatin 
Et l'arithmétique, 
L'istwére dés Romains, 
L'jéyografiye dé l'Amérique. 

Chis chabots clatch’neut, 
Trwès crapôdes chor’neut. 
« D's'imâdjes, c’ést ’ne sacwè qui n’ vike nin, 
me sacwè qui n’ boudje nin, 
ne sacwè qui nw sint nin! 


Dou papi, c'ést blanc come farène, 

C’ést rasplati come in papin, 

C’ést co pu tène qu’éne èstamène, 

C’ést co pu sétch qu’éne bote d’éstrin. 

A tant studyi, on d’vint totin ! 

Dalon’ ou bo quér dès fawènes ! 

Su Vuréye coude dés marjolénes 

E dou thé d’mile trés. 

Nos cacherons n’béle plome dé djéraud 
Et nos mindj’rons dés puns tchéyauds ! » 


Trwès p'titès fiyes à viyès cotes 
Dans’neut d’lé m’n-uch qué tout clicote, 
Em’ vi r'sétchi d' keür és dézote : 
Ele vos ont chis grandès lum’rotes. 

Au rond, macaron, 

Pètit patapon. 


« Dès is clérs vos avèz lè s'cret, 

A mi qu'èst si ritche, vindèz l'mè-le, 
Rin qu’éne pèlate, rin qw'in boukèt, 

Rin qu'ène èspite d'yeune dè vos stwèles, 
Rin què Vsondje qui passe dri vo front, 
Dé vos raguét, in avalion, 

Ene fayéye crousse dé vos tchansons, 

El dérin r'boud d'vo rigodon. » 


Chis chabots clatch’neut, 
Trwès crapôdes chor'neut, 
Dike-ét-dike-ét-dáye. 
« Ni pou dés pices, ni pou dés gáues. 
C"éo6 dòc encinès qu'en m sò vind nin. 
Lès cins qu'in voul'neut 
Qu'i vèn'neuch au tiène à poiilieu ! 


Trwès p'titès fiyes à viyès cotes 
Dans'neut d'lé m'n-uch què tout clicote. 


«Clip èt clap chabot 
Pal pisinte dou bo, 
Nos-èrirons co!» 
Willy BAL. 


(1) Extrait de « Poques èt Djarnons, Tchansons, Complintes 
èt Priyéres». Recueil de Willy Bal, publié par notre excellent 
confrère «El Bourdon » de Charleroi. 


Tourniket 


En fin de saison le Théâtre Wallon de Namur a créé et re- 
pris immédiatement, vu son triomphal succés, la piéce réaliste 
en 3 actes de M. Jean Servais, et qui a valu d'ailleurs à son 
auteur le prix Engelmann de la Fédération Dramatique 
Wallonne et la « Cocâde » des Rèlis Namurwès. 

Parmi les nombreuses critiques élogieuses qui ont suivi la 
création de « Tourniket » on relève : «Œuvre de force que 
Luigi Pirandello ne renierait pas ». 

« Voila du vrai théatre wallon comme on n'en a jamais vu 
et comme on voudrait en voir plus souvent » 

et «On peut louer dans « Tourniket » la puissance drama- 
tique, la thèse caractéristique, le lyrisme valable, la langue 
pure, la construction nouvelle et l'esprit Pirandellien ». 

Nous sommes heureux avec l'assentiment de l'auteur d'en 
donner ici une des scènes les plus poignantes, celle de la mort 
de Djan, petit commercant ruiné. 


DJAN. (qui vient d'apprendre son dernier malheur, 
sa fille enceinte). 
Mi féye... one èfant! Li botike sèréye, li misére, les 
caurs èvòye, mi fi qu'est-st'on vaurin... è m'fèye qui s'a 
léyi èmantchi pa on vaurlet d'cinse ... Fou d'mes ouyes ... 
tortos ... fou d'mes ouyes ... 


MARIA. 
Djan ... Djan ,., 


DJAN. 
Lèyoz-m' tot se... man... 
Alez-é ... 
Oyi... qu'on m'lèye tot seü ... Dji n'vou pu rin vóye, dj 
n'vou pu rin ètinde... Fou di-t-ci... vos-did-je... Tot 
sed ... (Ils sortent)... 
Tot sea... tot set... 

SCENE XXV. 
DJAN et puis MARIA. 


DJAN ...(à bout de souffle essaye de se calmer, vient 
s'asseoir à son bureau où se trouvent le por- 
trait de sa mére et un Crucifix de cuivre.) 


... tot seu... oyi, avou vos, avou vos qui n’m’a jamais 
pon fé d'mau, a mi, voss’ pitit, voss’ Djan ... voss’ pou- 
yon, come vos d'djiz quand dj'aleüve dwarmu dins voss' 
chou ... 


Si v'z-estiz co là, moman, i n'ariv'reüve rin à voss' racu- 
lot... Volla tot miérseü asteüre, avou ses pwin’nes ... 
avou ses bréyadjes è ses trayins d'tos les d'joüs ... avou 
ses blankés naits ... qui n'sait sérer les ouyes, é qui son- 
dje à l’ fin do mwès qu'arive, à ses èfants qui n'sont nul- 
le pau ... à s'feume. Qu'on esteüve bin échone, moman. 
Aie (Il porte la main au cœur)... oyi... Vos m'véyoz co 
à l’St-Nicolès, avou mes ptits tchfaus d'bwés, mes sa- 
tchots d'nic-nac... è mes soudards dissu l'tchestia... 

E l’djoû d'voss fiesse avou, catchi padri m'dos, dins mes 
mwins li ptit boukèt d'passe-rozes qui dj'aveüve siti cou- 
de è catchète ... 

E l'bia sèm'di Saint... avou les clokes... ë les nids... è 
l'djou d’mes Paukes... avou m'noü costume, mi tcha- 
pia di strin ... è m'live di messe ... 


Dji saveüve bin quand on z'a clawé voss vacha ... qu'on 
z'y aveüve resseré m'boneür ... 


Asteüre qui v'z-estoz là wôt... ( Aie...) ... là-wôt... 
adlé... (aie) ... dji vol dimande, qu'est-ce qui dj'li a fé 
au Bon Die... 

Mi qu'aleüve siervu l'basse messe, tos les djoüs... mi 
qu'a todi sti tchanté au doxau ... mi qu'a d'né tot c'qui 
dj'pleüve aux maléreüs, mi qu'a fé l'biesse po 1’z-6tes, 
qu'est-ce qui dj'li a fé... dijoz man ?... Réspondoz, vos 
ossi (Il prend le Crucifix). 

Tot c'qui m'arive, ci n'est qui pac'qui vos l'avoz bin vlu 
vos ossi... vos m'avoz léyi tchére ... 


Aux eias qui tos les djoüs vos ratch'nut d'su l'visadje ... 
vos d'nez l'paradis asu rtére ... 


E les ptits... les malèreus, i nos faut ratinde d'iesse 
riwârt po l'awè ! 


Faleüve bin les pwinnes di v'nu po dire à tortos di iesse 
des fréres ... 


Les spénes qu'on z-a stitchi d'su voss' tiesse, les cóps di 

scoriye qu’on-z-a d’né d'su vos spales...li crwés qu'on 
vo-z-a fé pwârter ... les clés, qu’on-z-a clawé dins vos 
mwins ... é l’son qu'a spité fou d’voss’ cwar... tot ça... 
ca... n'a siervu à rin... à rin d'òte qu'à nos èdwarmu ... 
Oyi... vos m'avoz léyi m'néyi. è chaque côp... qui dj'sa- 
yetive di sorti fou d’l’aiwe... vos avoz r’satchi voss' 
mwin ... è bachi vos ouyes. 


Vos m'avoz minti ...Alez-è, avou vos mintes ... 
(Il veut jeter le Crucifix). 
Alez-è èri d'mi ... 
(11 souffre, sent qu'il étouffe, et que 
son coeur fléchit)... 
Aie... Moman ... Maria... Mon Dié... Pardon... dj'éva 
avou vos, Mon Die... 
(Il tombe en portant le Crucifix aux 
lèvres). 


MARIA, (accourt, s'agenouille près du corps) : 
Djan ... Djan ... 


` ` ? 
Lès maquèts d’Ver 
(Sov’nances dô dairin maquatche) 
A m'vi cousin Constant d'au Tidge, di Ver. 


Causu tos lès viyadges ont leti sobriquèt. A Finfe, c'èst 
lès sòrcis : a Cièrgnon, c'èst lès marmozèts, a Djamblè- 
ne, c'èst les mouchons d'teut, ata Ver, c'èst lès maquèts. 

Dins l'timps, quand on’ ètrangér vineut s'instalè à Ver, 
po bin yèsse do viyadge, i d'veut subi l'cérémoniye do ma- 
quatche. 

Dji m'sovins co bin d'one di cès cérémoniyes là, li dai- 
rène dandjreüs, èt ci dut awè sti en 1897. A c’trévins là 
nos travayins a Ver come sabotis, mi frére at mi, mon 
nosse mon oncle Henri Judick, avou Alexis Salpéteur et 
Tomi d'Houyet. 

Mi mon oncle Henri Judick, li frére di nos' man, ès- 
teut m'parin. C’ésteut on ome qu'aiment bin lès pas- 
quéyes èt do sire lès viyès abitudes du viyadge. Et c'èst 
come ca qu'il aveut organisè one pitite fièsse po maquè 
Victòr Pèted. 

Victòr Péteü. on gros ome, avou on saurot, qui prov’- 
neut d'Herchet, s'ésteut v'nu instalè à Ver à l'anciyére 
maujon d'mon Colas Rouard, come martchant ambu- 
lant. I n’n’aleut tos lès djoüs avou s'tchèrète èt si tchfau 
po fé do comèrce dins lès viyadges dès environs : i vin- 

deut do savon, do café, dès bleus paquèts d'chicorée 
« David Cajot », èt dès ôtes aféres. Sès coméres : si feu- 
me èt sès deûs fèyes, tinint botique ol maujon. Is éstint 
vèjins avou Henri Judick èt l’sabotriye ésteut là tot près 
ossi. 

D'vant d'alè fè sès tournéyes, dosmètant qu’si tchfau 
mougneut, Victòr vineut tos lès djoüs on boquét al can- 
lète addé lès sabotis. On djoú, Henri li dit : 

— Savoz bin, Victor, c'qui nos d'vrins fè? 

— Quwè, hè, Henri ? 

Et Henri li èsplique li cérémoniye do maquatche. Vic- 
tôr, en bon comèrçant, qu’aimeut bin l’riséye ossi, a sti 
contint tot d'suite èt is ont fixé l'cérémonie po l'dimè- 
gne dol vèspréye. Ça fait qui l'dimègne arivé, aviè trwès, 
gwat: eüres, ç'a sti réunion done partiye do viyadge 
di Ver mon Péteü. Gn’aveut là: Men'siyor Collard, on 
grand vi ome, onk dés pus vis do viyadge, qu'ésteut to- 
dis d'bone humeür, sins mwinr’né grand brit. C’ésteut 
li qu'aleut rimpli lés fonctions d'évéque ; il aveut métu 
on grand noir mantia ét on tchapia d’évéque ; il aveut 
vraimint béle alure, lés djins d'Ver é n'n'éstint fiérs. Pu 
gn'aveut lés deüs musuciyins, Joseph ét Olivier d'Fenffe 
néveüs ét sabotis «da nosse Henri», s'apinse nosse 
man. 

Victór ésteut assis dins on fauteuye, au mitan dol 
maujon, bin sérieüs, L'évéque s'avance avou one losse 
à s'mwain ét s'vint méte padri Péteü ;puis lés deus aco- 
lites di Monseigneür, avou one grande couviyéte di 
tchondire, si métét onk d’on cosé et onk di l'aute, en 
t'nant l'eouviyéte diz:ü l'tiésse da Victòr. Henri Judick 
rimplicheut lés fonctions d'diacre: il aveut on gros vi 
live é s’mwain. 

I tape li live au laudge ét prononce lés grandés paro- 
les d'maquatche : 

Lauda ! Firata ! Exclamata mea ! 

— Alèz, clape. dist-i l'évéque. 

On cóp d'losse dissus l'couviyéte dol tchondire. 

— Hum Hum! dis-t-i Péted, tot surpuris. 

Macta te! Mactarom ! 


Clape cor on cóp d'losse. 

L'évéque s'avance divant Victôr, li novia maquèt, li 
fait one béle révérince, ét li dit : 

— Asteür, Victôr, vos éstoz do viyadge ét nos alans 
alé tortos échone, vos mostrés vosse paurt di térain 
dins lés Hayétes. (Les Hayétes. à Ver, c'ést-t'on. térain 

dol comune où ce qui lès vatches vont boire à on grand 
bassin, èt quand i plout i gn-a todis bramin dès broüs). 

L'èvèque riwaite lès deûs musuciyins èt Joseph et Oli- 
vier djouwèt l’ « Brabançonne > au novia maquét, pus 
èvòye en cortège èt en musique jusqu'aux Hayètes. 

Vailà, Monseigneür Men'syor fait one èsplication su 
lès Hayétes au gros Victor : 

—A tot ca, dis-ti, vos avoz vosse paurt èt co a c'gros 
monsia d'broüs là. 

Et l'gros Pèteu choûte totes lès paroles da Monsei- 
gneür bin sérieusemint, en fiyant d'timps in timps : 
Hum ! Hum! 

Nos avans co ruv’nu en musique jusqu’al’ maujon do 
gros Victòr ; i nos a payi l'gote, nos a fait saye on gros 
boquèt d'dorée. Nos avans passè la one bèle pitite pas- 
quéye ; dji n'saureus pus dire jusqu'à quéne etre qui 
dj'y avans d'modè. 

Li côp qui vint, dji causré d'Hèrock, pace qui l’tchaur- 
li m'a fait one pitite rèprimande : i m'a dit « ti fais todis 
dès bias cayèts su l'gazène, mais ti n’causes jamais 
d'Hèrock ». C'est bon à sawè qui dj'ai rèspondu ... 


Olivier ROYNET. 


Livres récemment parus 


Trésor dialectal et Dialecte unique — Essai — par Paul Bay, 
aux éditions « J'ose » a Spa. Chez l'auteur, 40, r. Van Copenhout, 
Bruxelles.. 


Grammaire wallonne, par W. Dartevelle, Docteur en droit. 
A l'office d'Editions F. et N. Dantinne, S. A., 11-17, Rue du 
Cheval Blanc, Luttre. Prix : 96 francs. 


La Vallée du Bocq. Histoire et Folklore, par Jean Moreaux. 
120 pages, 75 photos. Chez l'auteur, instituteur a Crupet. Prix : 
50 frs. 


La Procession et la Marche St-Feuillen, à Fosse. Folklore, 
par J. Noël, 5, Place du Marché, Fosse. Exemplaires a 90 et 
65 franes, 

Les Fantômes des Rues de Namur, par André Dulière. Un 
volume in 8", 400 pages, nombreux clichés. Chez l'auteur, 4, Av. 
Léopold II, Namur. Prix 130 francs franco. C. C. P. 33.11.49. 

Au seuil des derniéres vacances, André Duliére a offert a 
Namur, sa ville natale, ce trés beau et trés intéressant volume, 
dans lequel il fait revivre avec infiniment de talent et de con- 
naissances, toutes les personnalités qui ont donné leur nom à 
une rue de la cité. 

Cet ouvrage, qui, incontestablement nous manquait, ap- 
partient non seulement à l'histoire locale mais encore — nous 
dirions volontiers surtout — a la grande histoire, parce que, 
chaque fois, l'auteur a eu soin d'y rattacher la vie et l'œuvre 
des savants et des artistes qu'il évoque, aux événements ou aux 
courants nationaux et internationaux de leur temps. 

Ordonnée avec un goût parfait, cette étude est divisée en 
chapitres oü sont groupés les personnages d'un même domaine 
scientifique ou artistique. Ainsi peut-il être compulsé, à l'oc- 
casion, facilement et rapidement. 

De plus, dans un chapitre supplémentaire « Essai de topo- 
nymie >, l'auteur explique l'origine de toutes les autres appel- 
lations de nos artères, petites ou grandes, de même que pour 
les lieux-dits auxquels sont attachés des souvenirs — souvent 
pittoresques — de chez nous. 


Par l'intérêt « exceptionnel» qu'il présente, dit C. Bronne, 
de l'Académie de Belgique, par sa valeur historique et critique, 
comme aussi par les innombrables ressources qu'il fournit à 
tous et les satisfactions qu'il donne, ce livre a déjà remporté 
deux prix littéraires : le prix des Essarts (1954) et le prix 
Lanters (1955) décernés par l'Association de la presse belge. 

Soulignons que nos poètes et chansonniers wallons dont 
une rue rappelle le nom y ont une copieuse chronique. Ce 
sont nos « tayons » : Ch. Wérotte, J. Colson, N. Bosret et L. Loi- 
seau. 

Notons aussi l'allure vivante de l'ouvrage, la fraicheur et 
la variété de son style, son bon ton et sa grande probité. 

Par le labeur qu'il s'est imposé, par le souci qu'il a eu con- 
stamment de produire de l'inédit, André Dulière a enrichi d'un 
bien remarquable , notre patrimoine littéraire namurois. Son 
livre mérite d'avoir sa place dans tous nos foyers et dans tou- 
tes nos bibliothèques de la ville et de la province. Et de plus loin 
encore. Nous nous plaisons à le dire à nos lecteurs. 


J. RIVIERE. 

LES CAHIERS WALLONS 


Dialect? de Franchimont (Philippeville) 


Toussaint d’in vi coral 


Quand nos-ésténs corals — i gn’a d’coula éne béle 
apèye — nos ratindéns l'fièsse dèl Toussaint come si 
s’aveut sti djoû d’dicauce. 

C’ést qui, ¢’ djoû-là, après grand-mésse, nous n-n’aléns 
d'uch à uch, ragad'lant l'min-me ranguène : «On 
pourtchésse pou lès trèpassès ». 

Nos d’djéns coulè sins sondji qu'nos minténs come 
dés-aracheüs d'dints; èt maugrè qu'il savént, lès djins 
nos d'nént ène bone drénguèl:. 

Quand l'toürnéye ésteut faite, nos fyéns lès paurts 
tèrtous acheune, pwis nos daréns ram-mint al Cinse 
pou z-i ach'ter sacants cints d'gayes. Dji vos dirai 
t-aleûre pouqwè, 


* * * 


Tout d'chüte après l'dairin côp d'veupes, li madjustér 
brideut lès clotch:s avou deüs-abèrtèles di hote pac’ qu'i 
faleut « Soner à môrt » si rate qui no Curè tchant'reut : 
« Placebo Domino, in regione vivorum ! » 

Nos nos-auréns quausu batu pou gritchi sul doksâl li 
timps qu'on tchanteut veupes èt ipou « soner à môrt ». 

Mins, gn'aveut cor-aüte tchose : c'èst qui, drolà, no 
Curè n-nos vyeut nén ... èt pwis, c'ést»ut si gaiy di polu 
r'waiti lès djins d'in pau pus watt ! S'on z-aveut l'tchan- 
ce d'agritchi l'posse, on d'mèreut là d' planton jusqu'à 
d'abòrd mèye-nüt, satchant sul còde dèl pètite clotche : 

bim ! bim ! bim !... ; après in r'lai, sul céne dèl grosse : 
bam! bam ! bam! 

Et dji m’souvéns : 

... Lès veupes vèn'neut d'fini ... Lès clotches brèy'neut 
dins l'églijs vide ... In long cortèje di djins en deuy chút 
l'Crwès qu'è va al cimintière ... Bén rate, lés-aütes corals 
vairont coupler l'cia qu'ést d'méré, mér-seü, dispoûs 
d'abórd deüs-eüres, al coupéte dou doksál... 

Chaquin à s'tour, ori z-é rira bwáre li café pou rabiser 
rami-mint avou 'ne potch'léye di gayes qu'on scafiy'ra 
dèl chije à sonant inte lès côps... N's-éstons binaujes 


come dés bossus. 
g | 


Vol-là onze eüres... èt nos popas n'taudj'ront pus 
waire à v’ni nos r’quai... Come zias ossi ont sti corals 
dins leti djon-ne timps, i vont sür'mint sayi lès clotches 
pou vèy s'èlle-ont sti bén bridéyes ou p'tète pou s'rap'ler 


leû n-èfanc2 ? 
* * * 


Boneür d'èfant co si près d'mi èt pourtant d'djà si lon ! 
C'èst tout ça qui m'ripasse quand dj'ôs braire no clotchi. 
Mais gn'a nén seül'mint qu' lès boneürs, i gn'a lès deuys, 
maleureüs'mint ...! 

Dins l’cimintière, èyu qu’ dj'ai tant v'nu, èn-n-ai-dje 
vu mète dins tère dès parints, dès-amis ! En-n-ai-dje vu 
braire dès djins ! Mi-min-me, sins rastèna, n'i ai-dje nén 
brai mwints côps ?... En-n-nai-dje oyu dire dès pâtèrs, 
des Requiem èt dès De Profundis!... Et sins pus lon, 
t-taleüre, quand, in côp d' pus èt in côp d' mwins', 
dj'irai m'asgligni su nos tombes, n'èst-ce nén co çoulà 
qu' dj' atindrai, tarmètant qu' dès corâls binaujes 
satch'ront al côde à djiglant come nos fyéns quand nos- 
avéns leti n-àdje èt qu’ lès notes anoyeüses dès clotches 
mi tchairont su lès s'pales, pèsantes èt t-ossi freudes qui 
dès vrais bouquèts d' glace ? 

* * * 

Alons, r’choûrbons nos-ouy broüyis ! 

Gn'a-t-i d'l'avance à s' disbèli ? 

Tout l'monde sét bén qu'i faut qu'on more èt qu’ gn'a 
nèlu qui chape. 

Les cias qu’ sont là padzous lès fleürs ont ieû leti toür; 
li nowe chüra, in djoü ou l'aüte : c'èst l'lèçon dèl Tous- 
saint. 

Choütons nos clotches qu'èl ridij'neut dispüs dés-eures 
èt waitons d'arindji nos flütes ét d’iésse fén prét's pou 
quand no toür vaira. 

E. J. Piret, R. N. 

Li Route 


Li route mostér li véye à sure, 

Mins nos-alans ouce qui nos plait, 
Nos carotans ... èle ènn'a d'cure, 

Ele nos mwinr'nré ouce qu’éle vorè ! 


Ele passe sus l'sou d'one vie cassine, 
Clitchtéye à Puche, cheût les voléts : 
« Dji vos-apwate on bia valét ! » 

Et éle soriye à Vbleuwe glycine. 


Ele a rakçi on ptit gamin 

Qui pwate à s'dos si carnassiére : 
« Fujoz djinti, travayiz bin, 

Et totaletir dji v'véré rkwére. » 


Si éle avisse tot fujant s'boüye 

On djon-ne coquia avou s'mayon, 
Ele fé chonance do n’nin les voûye 
Et toüne tot coár padri l'bouchon. 


Ele -.mwin-ne l'ovri dissus st'ovradje, 
Sitind on brè, tatidje on momint, 
Pus contineuwe, plin-ne di coradje, 
Todi vouyante à tos les timps. 


Sovint ossi éle vos fé s'crésse 

Quand c'est dimégne et qu'totes les djins 
Evont à veupes, et si c'est l'fiésse, 

Ele s'amiiserè jusqu’at matin. 


Maügré qu'èle fé dins s'vikériye, 
Dispóye des-ans et des razans, 

Todi les min-més couratriyes, 

Ele ni s'plin nin... todi gros Djans ! 


Gwa qulome qui grile et qui s'toürminte. 
Nos n'avans pus qui l'hope à fé 

Et n'quwitans Vvòye po Vmwéje pisinte, 
Natijis d'iésse bin ... les póves mivés ! 


Pôve mi ossi !... Po votiye pus latidje, 
Dj'a pris Vpasia qu’éva lativat : 

Dji n'rèscontèr qui do daladje 

Et dji pétroüye dins les fréchaás. 


Dj'ans-è rat^mint, voci l'viéspréye ! 
Po rtrover m'vòye, dji cópe aü coár ; 
Mins dj'sus pièrdu dins les manéyes. 
Poqwè c'qui c'est qui dj'sus si loûr ? 

Wèsti m’baston qui dj'm'aspotiyetive ? 
Po zè quwè fé? Dj’n’a pon d'mèchon ! 

Et l’cochète d'aye qui m'dint mawyetive ? 
Mi bouche est wake et sins rdtchon ! 


Faát-i ratinde qu'on rféye one blame ? 

Si dji n’rote nin, mi pid ridrè. 

Puce qui dj'arrive dins monde des âmes, 
Si dj'arèteüve li toürniquèt ? 


I drivrédje jusqu'à l'bórire ? 

Li oulote ûle, mins l'mètche fume co 

Et dji n'a pus qu'detis lignes à scrire ! 

Dji sus aü d'bout !... Est-ce qui vos v'noz ? 


Alexandre BODART, R. N. 


Et voici du Montois ... 


EI' Crémation 


Vos pouvez dire cé qu'vos vouléz, 

On n'artir rié d'bon d'ein soulé. 

Dayeurs, pou vos l'prouver, v'là ein histoire 

Qui s'a passé au Crématoire. 

Ein gas, qui buvoit come ein traû, 

N’avoit rié trouvé d'pus biau 

Qué dé n'nié vouloir qu'on l'interre, 

Histoir’ dé n'nié souler lés viers qu'étions dins l'terre. 
Ma foi, on a chacun leu "opinion, 

Si l'fourboutié aim’ mieux l'terre à pétottes 

Ayé V Notaire el’ terre à carottes, 

Il avoit bé l'octoi d'vòter pou l'Crémation, 

Li qui brüloit d'invie 

D'vant n'pétit' gout? d'iau-d'vie ! 

Toudis est-i qu'à ses derniers moumints, 

Il a fait mett, d’ssus s’testamin : 

« Qu'étant privé d'génèv', putôt d'nanger dins l' «bière», 
» Il aimoit mieux s'vir' réduire in poussières » ! 
Donc, pou li suife et gotit du jour, 

Il a voulu qu'on Veuise au four. 


EV cuiseur m'étoit nié à s'n'aise ... 

A vo mòde ? I voyoit qu'i sortoit dé l'fourneise 
Dés grantés flamm' qui feisiont dés éclairs ! 

I n'falloit nié qu'i bronche ... 

Eyé i n'savoit pus s'il étoit in infier. 

Du s'i cuisoit ein homme, ou s'i faisoit du ponche ! 
Tin in caup, il arsaque el’ « Crématé » 
Et s'in va dins l'pétit plac’ d'à côté 
Ouss’ qué s'troüfe el’ famie in train d’attinte 
Après lés cintes 
Qu'on leu z'avoit promis ? L'un avoit ein panié, 
Ein aute, ein cindié, 
EV feimme avoit sangé s'bac à cintes in corbeye ! 
« Cin est ieune ! tti l'cuiseur, rintrant estoumaqué ; 
> Vos n'savéz nié quées nouvelles hon ? ... > 
— « Dé qué ? » 

— < Avéz pris n’bouteye ? ... » 
« Non ?... Savéez bé c'qué j'ai r'tiré d'Dodol ?... 
» AV plac’ dés cintes : tois lit’s d'alcol ! ! ! > 
Vos pouvéz dir' cé qu'vos vouléz, 
On artir' queiqu'fois du bon d'ein soulé. 


Auguste FOURMY. 


Dialecte de Fleurus. 


Li clau d'bride èt l'pwinte 
di Paris 


Su l'banc d'in munüzier, d'astchèance in clau d'bride 
Avéve siti tapé dés lès pwintes di Paris. 
En l'wèyant dins l'clabot, i gn’a yène qué lyi dit : 
— < Qwè ç'qui t'véns fé droci 
Brénborion ? Ti n'as pont d'bia costé, aléz, ride ! 
Ni véns nin disflori 
Ene ribambèle di pwintes rlujantes come di l'ârdjint. 
— L'èst dja bon, éh ! trop d'gueüle. Dji n’sés nén ci di 
[m'faute, 
Dj'énmeréve branmint mia yèsse dilé lès djins d'mès 
[djins, 
Et dji n'dimande qu'ène saute 
C'èst di n'nén fé long feu din-ène binde come vos-autes. » 
Faut-i cwère qui l'ouvri a vlu rmète lès bidons, 
Toudis est-i, qu'il a rtiré l'clau du clabot, 
Pou fé rastènu l'bride qui fyait clapér s'chabot ; 
Adon il a tchéssi des pwintes dins lès tchvirons. 
La qu'arive li toür dè l'préfète 
Di dvu mète si grin d'sé dins l'assimblâdje ; 
Li martia tché d’crésse su s'bètchète ; 
Vè-le-la rdochiye, bosseuwe èt wôrs d'üzâdje. 
L’étrikwésse agne dins s’tchau d’aci, 
Grigne en l'rauyant, l'èvoye a l'têre, 
Si piéde dins lès skrales èt l'sauywére ... 

« Téns! téns ! la l'madame di Paris, 
Dit-sti l'elau d'bride en l'riguignant, 
I m'chéne qu'on-a pus tant d'babéye, 
Qu'on z-a l'tiésse dins lès trèyes ! 
L'ést vré qui gn'a rén d'sézichant, 
Twârdeuwe come vos l'éstoz, 
Qwè vlonz qu'on féye di vos ?... > 


Si vos-avoz dés bias costés 
N'faut nén pou ca trop vos rkréster ; 
Si vos-éstoz pu mau lodji 
N'faut nén pou ca vos disbautchi, 
Wéyonz, su ¢’monde-ci a tout prinde 
On n'vaut qu'pau sérvice qu'on sét rinde ... 


H. PETREZ, R. N. 


Fwere di Mouchons 


Tchiplez, Tchantez, O bias Mouchons 
Si lon qui c'fuche 
Peü qu'dji n'roviye nosse vi walon 
Douvyoz m'vosse t'uche. 

L'auteur. 


Dins l'oradje - Divant I’ dicausse 


A éne pichiye do grand « Palais des Sports» à Brus- 
séle, si trove li pus tchaurné des Parcs di tos les alentots. 

Su li d'zeü c’é-st-in grand pachi réturé d'vòyes èt 
d’arbes ; sûvoz l'picinte di d'zos, intréz dins les bouchons, 
vo v'là tote sate come en plin bwès. Diskindoz jusqu'à 
fond, vo sèroz dins l'valéys, li cène da Josafat. 

Quén dégadjmint. Quén bia côp d’ouy. Ene grande 
tèrasse, des tauves, des tchèyères pa cintinnes ; au fond 
in grand kiosse couvièt, dins les Arbes ène buvète ; co- 
mandez c’qui vo vloz les garcons s'cóprén'nt è quate po 
vo siérvu. 

Les parints d'vis'nu, vüdant jates èt verres ét scrotant 
coüques, pâtés èt tot c’qu’on pout trovér, do timps qui 
l’z'èfants s'amüs'nu. 

Po les ouys, des verdeüs, des fleürs des plates-bindes, 
do mouv'mint, do vikadje qwe. 

Vo div'noz curieüs, vo vloz vóye les étangs, les cygnes, 
les canards fyant des coüsses ; en plonkant, is mostér'- 
nu leu dri come tot d'jant : Dji v’zen... Kikine... 

Todi pus curieüs ? Alez jusqu'au fond des rotches ; 
l'euwe qui n'est lachiye qui gote à gote fait sondji in 
momint au soürdan qui müznéye o bwès. 

Su totes les vóyes, les bancs vos-invit nus; ployiz 
l'djambe, pürdoz vosse timps püsqui vo vloz vóye tot. 
Des paons vo mostèrr'ront leu bèle queuwe, les pidjons, 
qui végn-nu mindji dins l'mwin di nos éfants. Alez vóye 
les flaminds (Oyi) avou leus finés pates; quand vos 
passroz ci-tici wai è rplóyré yéne en vo r'waitant avou 
chénance di dire : lawète vi, c'qui ti n’saréve pus fér. 

Mins po nos ótes walons, cu qu'achéve di no r'mou- 
wér c'est di rescontrer dins nosse pitite toürnéye, des 
monumints bén sémpes, fwarts plaijants, métus vailà 
po rapèlér li glwère di nos scrijeüs walons. 


C'est dandjureüs po ca qu'on s 'sint vaici come a 
s'maujone; ètinde vaici des djins d'nos djins, d'visér 
dins nosse lingadje si lon di nosse viladje ca no r'mitwrè 
chaque côp. 


Li dije d'aóuss' aviè twés eüres après l'dinné, li solia 
apwate avou s'tchaleür, des coleurs qui en rglatichant 
dins les ârbes donn'nu in tâblau si vikant èt si tchôd. 
E li minme on s'dit : quén bia pârc ; ... dire qu'on n'paye 
nén ces plaijis-là. 

Ravisans à nosse-t-auje su l'banc à costé do kiosse, 
deus vix omes aspouyis su leu baston, mins qui s’rilév’- 
nus tènawète en s’cotapant come des èwarés ; dji m'a- 
vance deüs pas po choütér leus ravaudadjes. 

C'est dels amateürs qu'ont djouwé des pices dins leu 
djonne timps. — Comarade Tom, dit-st'i l'pus ptit 
qu'è-st-à tiesse neuwe, mostrant ène bèle tignasse, dj'sos 
pus vi qu'twè, t'as portant yet l'ocásion di r’marquér 
come mi, qu'in valét dwèt todi po l’glwère di s’gros pa- 
tron, awé s’mantche uséye jusqu'au coûtiron. 

— C’é-st-insi respond l'óte, pus grand et pus blanc 
ossi, en sondjant à « Gringoire » qu'is l'ont djouwé éché- 
ne. « Maugré mi, po priyi l'Bon Dié por vo, dji trawré 
m’culote jusqu'aus gngnos ». 

— Dj'étinds bén t'as ritnu les méyeüs. Choute li bo- 
nasse : «dji n'sos nén fwart... fwart ritche, dji sos 
minme éne miéte póve, (ét i môrt di fwin), Li ptit 
r'monte su ses idéyes — Li grosse canayriye prind tot 
l'erain, léyant l'paye au ptit. Si lévant en stitchant les 
mwins dins ses potches, i criye : « mes potches vüdes, 
choute come éles sonn'nu en rtchéyant su l'ereu di m’ 
vinte. I léve li brés, vol'là évóyes » Li pus honéte n'a nén 
todi, l'ivyiér, do bon tcherbon po plu alumér s’feu ! 

Li vi Tom qui s'lève dit : « Viye biesse, l'étindoz 
somadji, li pus saint sope d'in clér di lune ». 

— Inocint, di-st-i li ptit en s'rachidant, ti wès ben qui 
dins l'timps i gnavéve dédja di totes les sôrtes ! Sésse bén, 
Tom, nos n’viérans pus ré d’bon. Nos voci en 44 ét 
l'guerre n'est nén finiy:; on n’étind qu'déle critique. 
Les comités à c’qui parét, t’és l'a étindu dire come mi, 
si brouy’nu sovint; po les sardines on n’arrive pus a 
r’trovér l'eompte. ... Qué vousse! Ni s'brouye-t-on nén 
tél côp d’uche en r’métant l’pakèt amon in pôve vi 
milyonêre. 

— Alons Léyon, purdans co in pau pacyinc?, bén rade 
no pôrans mindji à nosse fwin èt r’trovér nosse pitite 
salade aus crétons. 

— Qui l'Bon Diè l'vouye, dji piéds vraimint l'agrès ; 
mostrant ène voléye di mouchons qui pass’nu è l'air, i 
dit : « Waite, volà les pus eüreus dèle terre; por zèls, 
nén dandji d’cartes di ravitaymint. Pon d’gurgni, mins 
tos les djoüs is vont à l'tehesse po gangni l’crosse ; is 
plonkront, s'i faut, leu bétche didins li stron di tchvau, 
mins jamais is n’iront coutchi sins sopér. » 

Brávés ptitès biezses, di-st-i Tom, les v'là astapés su 
l'gros Maroni ; is vont afiye tinu consey ou conférence ! 

A c’momint-la on étind sonér l'quart di quatre eüres 
à l'Eglije Sint-Servais. Las deùs vis scorions lév’nu l'da- 
che sins lachi d’ruv’nu dissus tos leüs maletrs; leus 
gesses moss’nu qui n’z’avans a fér a deus fameus tiestus. 

Dji m'léve ossi ét d'jachéve mi tou. Poqwè l'air do 
cariyon mi vént-i à l'esprit... 

Gna |’ quart di quatr'eures qui sone 

Is vont câsser l'erosse di leu pwin, 

A deüs todi on s'passione 

A Vminme place i rvairont co dmwin ... 


Prèmère tauv'léye 


Li vi cardinal qu’est zovint catchi dins les fils élec- 
trikes a-t-appris des bounès novèles. Après awè d'mandé 
in còp d'chouflèt po fér taire les ramadjaus, li chef a 
ratindu qui l'maròni fuche ridiv'nu tranquile ; sautlant 
su l'eouche qu'est pa d'vant, i comince si p'tit spitch : 

Nos voci cor in cóp dins nosse Pàrc Josafat. Quén bia 
local po nos mouchons qui l'grand maroni avou ses 
longués couches ét ses bélés tchabotes ! 

Poqwè vént-on si voltiy vaici ? C'est pasqui nos p'tits 
pénsons d'Ardéne nos ratind'nu come des parints, Nos 
avans sti sadjes ét bén avisés en les léyant maisses déle 
police dins l'quartié do kiosse. Is sondj'nu à tot : Sayes, 
grinnes, bwéssons ét tot c’qu’on pout awé dandji. 


Mi yapél a sti étindu, dji vo trove dédjà à branmint ; 

lèyiz-m' vos dire in ptit s’crét : li guerre sèrè bin rade 
woute. L’anéye 45, nos frans nosse-t-assembléye au Saut 
St-Lorint come dins l'timps. Po l'anéye qui vént dji sërë 
co avou vos-òtes, mins ci sèrè li dairén côp. Mètoz-vo bén 
èle tiesse qui po c'djou là, nosse rédjimint duvrè yésse 
fiér èt bén r'lüjant ; nos plans ruvnus prèmis come tos 
l’z'ans divant l'guerre. 

Abutouwés di passer éture deùs rindjiyes di curieüs, 
les mouchons d'Brussèleni m'dismintiront nén ; c'est 
cà qu'l'ont aujiye di s’casér on court après ! 

Dj’a dja fait branmint des mariadjes ci-t’-anéye-ci ; 
dji vous ruv’nu l’anéye qui vént en tchantant « l'Bia 
Bouquèt » avou les Namurwès. 

Dj'a tchwèsi in novia sécrétére, c'est l'djonne agace 
qui vos véyoz d'zeü mi; c'est lèye qui vos dôrè tos les 
détays. Aus novias èle esplikré cu qu'est l'fièsse do Saut 
Sint-Lorint au quénze d'aoüss'. 

Mins d'vant d'cominci dji d'mande au djonne pénson, 
qui vairè à m’costé en 45, di no fér étinde si bèle vwès. 

Nosse pitit Ardin’wés sautéle su l'couche qu'è-st-au 
mitan, Li brave pitite biesse comince li prélude « Rit- 
chitchitchitcometch » ét adon c’est des tchants fwarts 
bias po fini su in bokét si bén dous qui tos les ptits 
cœùrs si métnu à batte en tchiplant come des aradjis. 

Padzos l'ànbe, les djins sont-st-arrètés, li tiesse è l'air, 
choütant co bén longtimps aprés nosse Bastognard s'a 
yeu tai. Li mièl, d'in côp d'chouflét, a clóyu l' bètch à tot 
l'monde. 


L'AGACE S'ESPLIQUE : 


Li Lindi dèle Pint'coute, les djins alén'nt sovint au 
rciné d'Ecaussine avou l'idéye di rescontrer éne compa- 
gniye; i parèt qui d'vant l'guerre, c'estèt èn: bèle di- 
causse. 

Les mouchons walons ont fait 'minme au Saut Sint- 
Lorint dins l'bwés do Duc au quénze d'aouss'; is si 
r'véyén'nt avou plaiji. 

On d'mèrè 1a sins limite on n'n'a minme véyu s'ètabli 
su place. Ene pitite faubite a nwáre tiess: dimande tot 
d'in côp : pôréve-t-on amwinrnér s’galant ? 

— Oyi m'fèye, criye-t-i l’vi Cardinal, seürmint i faut 
d'mèrer en binde èt choutér les Maisses. 

La d’sus, tote jinnéye, éne pitits fuméle di canari di- 
mande si on pinse qu’él’ sèrè fwate assez l’anéye aui 
vént, po s'èterprinde parèy pèlèrinadje. 

Vos vairoz avou mi, respond l'vi Présidint, dji vo tairè 
a louy po waiti qui vo fyoche conichance, vos astoz 

trop tchaurnéye po ruvnu tote seule. 

— Merci Parén, dis-st-éle, tote bunauje, nosse pitite 
fréngéte. 

— Si l'Cardinâl s'è mèle, a-t-i di in gros sauverdia à 
s'vijén, on va dvu mète les fièrs o fet ! 

L'agace continuwe : Nos paurtirans d'itci deùs djoùs 
d'vant po n'z'astapèr à timps-é yeüre. Su li d'zeü d'wauve 
nos conichans éne fwart boune place, su l'dri d’éne 
mwéye, on trove vaila do maugni po tortos. Nos sofèl- 
rans ène eure po fèr payiye, adon nos waintrans di n'z'è- 
voler jusqu'au Parc Marie-Louwisse a Nameur. 

C'est là qu'on passré l'nidt ; atindans-nos à ène paurt 
di plaiji. Les péssons namurwès sont fwarts gaiys, a 
l'ehije is no cont’ront lets prautes èt l'leddimwin nos 
paurtirans èchène po l'fameuse fiésse do Saut. 

Paurtant tot timpe, nos jpassrans dire bondjoü au vi 
djurau, éne viye biesse qui n'sét moru; i vike ses dai- 
réns djoüs dins li ptit bwés d’Inzémont. No li frans ra- 
conter l'istwère do Suké déle Limodje qu'on z'a fait div- 
nu sot in djoü \d’grand feu. 

C'est di d'là qui nos pudrans l'air po rtchaire tot d'sü- 
te au Saut po les concours ét l'Banquét. 

Fyant sine au Cárdinad en trin d'broster in rdjèt, 
noss?-t-agace fait place au vi chef qui ratake : 

Fuchiz gaiys ét r'lüjants, sondjiz tos les djous au 
quénze d'aoüss' di l'anéye qui vént. Amwinrnez vos so- 
cons, idijoz-leü qu'on mougne bon, qu'on sërë a branmint 
po z’awé do iplaiji ét qui nos pórans mostrer, nos-ôtes 
mouchons qui nos n'donans jamais nosse paurt au tchén. 

Nos paurtirans li tréze d'aoüss' à deüs eüres di l'apres 
l'dinné, ét à c't'süre, divant d'ralér, passez à l'tchabote 
qu'a si ptit drapia, c'est l'magasén aus-amonucions ; vos 
pass'roz twès cops d'süte po vo guèdér sauf les speuwes 
èt les agaces qui s’contintront di dels fornéyes pasqu’is 
l'ont l'bètch trop fwart. 

Amwinrnez-nos l'anéye qui vént, des bias plumadjes po 
qu’nosse bouquét fuche bén tatchi ; vos ploz ridér. Boun 
amus’mint ! 

Li raploù purdant fén, nos mouchons si staur’nu. Dins 
leus ptités bindes, on d’vise branmint des dairénés no- 
véles, déle fén di c’sacré mannéte guerre ét déle fwére 
di Mouchons do Saut Sint-Lorint. 

(A suivre.) 


Oscar MOLLET, R. N. 

VIENT DE PARAITRE : 


, #"Tx 
A I tach'lète 

de Georges SMAL, 
«Un resserrement des temps forts du poème ... 
Brièveté qui s'achève avant que le secret ne soit lâché, 
et la muse ainsi chemine, un doigt sur la bouche ... Vers 
rigoureux 'et purs qui cernent a froid les ardents con- 

tours d'une ame toute en refus et en exigences. » 
C'est en ces termes de choix que Maurice Piron décri- 
vait naguère la qualité de VINT D'CHWACHE, qui nous 
révéla Georges Smal. Un second recueil, patiemment 
müri, parait à présent. Le lecteur goûtera cette nouvelle 
manière, à la fois pudique et désinvolte, d'un poète 

authentique. 

(Tirage limité a 100 exemplaires.) 


Addé l' vèvi qui ram'téye come on cint d' colons 
Les rinnes vinèt crochi l' mwès d' maiy. 

Vola qui d'ssus l’ vòye di l’èglije dji veu d'au lon 
Li dimègne qui lòt su lès maiyes. 


Dizos l’ pomi qui osse à tos lès vints 
L'aumaye si ranairit an mawiant l'air do timps. 
Dissus lès ayes brostéyes pa lès viyès cavales 

Li ritchau vint d'ossi sès spales. 


Et mi, come on mau-fiant, dri on topèt di gngnèsses, 
An agnant m’ linwe po n’ nin criyi 

Dji wéte rilûre, come one vision dins més fignèsses 
Li porcéssion qui dj'ai spiyi. 


Lauvau su |’ sou, blanke di faréne 

Come one andje èsconte do solia 

Li djonne monnerèsse wéte su |’ pasia 

One ombrire d'éyes. - Sèreut-ce lès sénes ? 


Qui n’ su-dje o |’ bèzéye di frumint 

Qui vos trèwidoz dins lès batch ! 

Dji s'reu l’ pouye qui d'meureut o satch 
Po qu’ vos m' purdoche avou vosse mwain. 


Monnerèsse, si vos-astiz one pire 

Dji tchant'reu an m' lèyant moudri 
Et mès pwinnes ènn'irint su I’ ri 
Come lès chos qu'ont passé l’ baurire. 

Mais o gurni, on craus molon 

Aveut v’nu taraudè lès-éyes. 

... Gn-a pus qu’one poussire su |’ pavéye, 
Et |’ fèye do monni wéte pus lon. 


Est-ce on sondje, èst-ce on sondje di maiy ? 
Est-ce li Noyé, ést-ce nosse bonetr ? 
Rawiye-tu, feume, rispaume li taiye, 
L’éfant d’awous’ vint d’ trawé l'eüre. 


Tè l' sés bin mais dj’ n'èl pou nin scrire 
Lès tchansons sokyint dins lès bwès, 
Tè |’ sés bin, dji n’ pou nin m’ disdire : 
L'èfant da nos, c’ést bin da twè. 


Dj'ai pris li sewace dès blanquès bòles, 
Dj'ai d'rauyi l’ tchinne po li fè s' cœür, 
Dj'ai suci tos lès-aubes a mole, 

Djè l'ai fignolè come one fleür. 


Dimwain quand nos d'chindrans èssonne 
Come li boneür dissus lès maiyes, 

Ti saurès bin qui c' qu'èle rissonne : 
C'è-st-on sondje, c'è-st-on sondje di maiy. 


Prumi ban 


Enawère, Monsiet |’ Curé d’ Djauserène a criyi I’ prumi ban 
ètur Louwis Bontin et Twènète Djiraud. Messe est finiye. Al 
sòrtie, comme tos les dimègnes, Gaguite l’Aragne, li pus 
longueuwe linwe do viladje ratind ]' pus mwaiche, Bertine d'au 
Mespli, gua one tchèyaire bouréye da lèye tot au d'zeüs d’ 
l'èglije. 


Qu'è d'djoz Bertine, vola des mariadjes sur on mwès. 

Taijoz-vos don, Gaguite; bè, si ça dure, personne 
n'auré pus l'inviye di s' siérvu di s’ forni po l’ dicause ; 
poz adon totes les familes di Djauserène sèront guédéyes 
di tautes. Quand minme, mi dji n' cârè todi nin : dj’in- 
me mia payi mes djins. 

— Oyi, c'est damadje qui tot l” monde n'è pout nin 
dire ostant. 

— Oh Gaguite ! ci n’ séreüve nin por one flamitche, 
on pout bin continter s’ vinte po fé l' grand nuke ; mins 
des vwètures, des ci, des la, one blanke cote ma frique, 
por one fèye d'ovri, one fayée costri ! 

— Et avou on p'tit pelchochin d'empwèyé, don Berti- 
ne; èle li tint bin, e côp-ci ! 

— Qui ca don ? | 

— Ah !! n'est-ce nin 1 féye Djiraud qui vos v'loz dire ? 

— C'est po tortotes oh! qui dj’ dis ca, mins dj'aveüve 
pinsé one miéte a lèye tot l" minme. 


— (C'est come mi, pace qui ca m'aveüve choner drole, 
si rate; la co si wére di timps qu'il a l'intréye del mau- 
jone. Vola-t-i bin quate mwès ? 


— Nin co Gaguite, trwès tot au d' pus. C'est drole, 
fwart drole. , 

— Oyi, et ca vos wout moussi one blanke cote a s’ 
mariadje ! 

— C’est po rire, don ? 

— C’es come ça, li stofe est ddja achetéye qui dj’ vos 
dis : del mus’linne. 

— iNonna don ? 


— Siya. Oh! on n’ si jinne pus wére astetre. Et son 
vóreüve dire tot portant ! 

— QwWeé, c'est des mwaichés payes ? 

— Maria Déyu zels, non ; is div'nut au Bon Diè et aus 
UR \Mins one blanke cote don! Et les fleürs d'oran- 
ger 


Comint, sèreûve-t-i bin possibe tot l'minme ? 
— Oyi Bertine ; oblidjiye come on l’a dit del moman ; 
oblidjiye ossi l' fèye, li p'tite Sainte Nitouche, oblidjiye ! 


* * * 


Twènète Djiraud a v'nu a messe el (vile. Ele rintère. Moman 
Frasiye pèle les canadas. Papa Gusse nètiye li gayole do mauvi. 


Man, ca vaut-i les pwinnes qui dj’ riboute mi tchapia 
el gardiròbe ? | 

— Non : nos irans aprés-nonne tchwèsi li stofe po 
vosse rôbe. Gusse ! vos vairoz avou nos, hein ? 

— Nin dandji don Frasiye, dji pudreüve do coton po 
del sôye. 

— I nos faut portant sawé vost-idéye. 


— Fioz avosse mòde. Po mi pie, dji fougneré totes 
les cwanes di m’ bouse, 


— ‘Allons Gusse, do nwar ou do iang ? 


— Come li p’tite voré. Ele dwét bin sawé a qwé s’é 
t'nu ; don, Twènète ? | 


_ Bé d'abòrd, purdoz-è one blanke, hin Gusse ? 
— Poqwè nin ? 
— Mins les djins, qué diront-is man, one féye d’ovri ? 

— T'inquiètes nin, s'èle est payiye. 

— Non mins, pa ? 

— Taijoz-vos m’ féye, sondje one miéte, qu’é diront is 
don, si t’cote est nwâre ?... 


* * * 


Rosaliye et Lèyontine, deüs costris qui travayenut avou 
Twènète, ses deüs mèyeüses camarâdes ont sti repwarter let 
live di messe èt vo-les la v'neuwes el vile. 

— Sais-se bin, Zaliye, asteüre poqwë qu’ Twènète n'a 
nin v'nu d' tote li samwinne ? 

— Oyi, l' curé l'a criyi ènawêre. 

— Nonna hai! Est-ce pace qu’on s’ mariye dins trwés 
samwinnes qu’on n’ travaye pus ? Advine alons. 

— Qu’est-ce qui dj’ sais don mi, Titine. 

— Bë, sote garce, èle a cominci l’ cwarbiye di si p'tit 
gamin. Ni ris nin : c’est come ¢a. 

— Tais-se tu, hai sote, nos n’alans dire, pace qu'i l 
vineüve ratinde tos les djots... 

— Non hai, qui t dis, ci c’estefive li contraire, èle ni 
brairetive nin come one Madelinne po s'marier en blanc. 

— Vas-é, en blanc, Ele n'a jamais yeü qu’ des loques 
dissu s' dos ; la trwès ans qu'éle arindje si bleuwe cote 
po waiti d' swire li mòde. 

— Et quand minme don, qui-ce qui payereüve ? 

— Les parints tins avou leis spaugnes ; n'est-ce nin 
po ca qui dispeüy qu'éle travaye, is n' li boutenut qui 
del sirope tote seüle, dissus ses mitches ? 

— Hai bin, c'est ca qui l’ fait grochi tins. 

— Oh oyi, s'èle tchaireûve sur on pwin, èle li côpe è 
deus. 

— Bè, èle séré prôpe en jblanc ! 

— Oyi fèye, a qwe va-t-èle richoner don, avou s’ setch 
cwarp et ses grands ouchats come one plantche wou qu’ 
les claus n’ sont nin rabatus ? 


— A Sainte Bernadette, ma chère ! 


* * * 


Louwis l’ prétindu da Twènète va paurti cwair si bininméye 
po mn'aler el vile avou léye et s’ moman Frasiye. Il arindje ses 
croles, si moustache, si col, ses pougnets. Et s’ moman l’ ra- 
waite. 


— Allons grand fô, vos estoz bin bon insi, s'i vos faut 
co tot ça po qu’éle vos vóy volti ! 


— Taijoz-vos oh man, vos avoz sti djonne ossi don. 

— Oyi Louwis et c’est po ca qu’is vos faut swire nos 
consèy's. Fioz à vosse mòde, mins sondjiz à c’ qui nos v’s 
avans (co dit nos deüs vose pa au matin. 

— Oyi, man, mins |’ vôy’ en nwar ci djoù-là, i m'chone 
qui dji n’ sèrè nin si contint. 

— Mins mw fi, n'avoz nin peti des invietis. Al viespréye, 
passant d'vant leûs uches brès d'zeüs brès d'zos, ni vi- 
quant qui por vos deüs, vos ploz rovi dè dire bondjou. 
N’ criyeré-t-on nin adon : al place di yèsse si fiérs et 
d'acheter des blankés robes, is frinn't mia d’ payi leds 
djins ? 

— (Dji n'a nin pet d' ca, man. 

— Avoz peti qu'on n' cause d'abòrd ? 

— Oh nin, man ! 

— Allons m’ fi en nwar ou en blanc séréce-todi vosse 
Twènète ? 

Oyi man, todi. 

— Etibin, aimeroz mia m’ fi, l! vóy' en nwar quand èle 
aurè pierdu on p'tit èfant faute di caurs po 1 sogni. Et 
ces caurs-là vos auriz plu les spaurgni portant. Mins |’ 
blanke cote ni plant pus siervu, vos auroz d'vu po fies- 
ter l’ batéme è racheter one noüve, one nwáre. Ca siet 
todi ca, li nwar, et ca va avou tot. Choütez'm alons. 

— Et quand minme, mi fi, s'éle vos vwét volti ostant 
qu' mi, s'éle dwét yesse li vraye et bone feume di mwin- 
nadje qui vos méritez dji so süre qu'éle ni causeré nin 
autrumint qu' mi. 


* * * 


Twènète a v'nu douviè l'uche a Louwis. Ele est tote seüle al 
valéye ; moman s'apontiye et papa arôse si djardin. Louwis qui 
n'sait rovi les paroles di s' moman ni sondje nin ddja a rabres- 
si s' mayon, 

— Come vos avoz l'air anoyeüs, Lou! 

— Oh, nonna Nette, mins ca m' chone si drole, dji n' 
mi sais fé à l'idéye qui dj’ vos aurè d'abórd da mi. 

— Et vos, Lou, da mi. 

— Oh! (vos m'avoz ddja ! 

— Et vos ossi! 

— Oyi mins, Nette, adon! Et dji vos vou bèle po c’ 
djou-là. Quéne rôbe alez tchwèsi ? 

— Come (vos vòroz. 

— Qui gn’a-t-i d’ pus bia ? 

— Del sôye ca! 

Di quéne coleür, don Nette ? 
— Del rodje, Lou, rodje come li cresse di nosse coq. 


156 


— Allons, sérieüse, don Nette. 

— Oyi Lou, pardon, Mins ça m’ chone si drole. Wéz, 
i faut qui dj’ vos diye ça, qui m' pèse, come à vos : en 
blanc ou en nwar, don, c'est ça qu’ vos vloz sawè. 

— Non Nette, pace qui por mi c’est-en blanc. 

— (Non Lou, ca m’ candj'reüve di trop des vis mous- 
semints qu' dja yeü jusqu'asteüre, et pwis m' papa 
maugré qu'i l' vout come vos a des deureüs a tos les 
dwéts d'awé chuplé. 

— Mins Nette, dji dwè t’nu one miéte mi rang. 

— Alons Lou, ci n'est nin co vos l' prumi ni 1 dairin 
empwèyé qui s' feume si mariye en nwar. 

— Et les djins, Nette, qué diront-is ? 

— Allons bon! Est-ce por zels qui vos viquez ?... 
Lou... vos avoz todi crwèyu et léyi m’ coeür brave come 
li ci d'on p'tit éfant et jusqu'asteüre vos avoz todi sti 
sür di vosse Twénéte. Riyans des djins d'abórd, causer, 
is n' causeront nin : sum’ róbe nware dji boutré sakans 
blankès fleürs. ‘Ainsi sèroz contint, Lou ? 

— Oyi, et wéz, si c'est possibe, Nette, dji vos vwès co 
pus volti. Mins dji vos v'leüve en blanc pace qu'i faleüve 
bin c' récompinse la, po tote vosse béle djonnésse. 

— Oh Lou, continuwez a m’ vôy’ volti come ca seur- 
mint, Et djél séré r'conpinsiye!... Rabréssi-m' rade 
asteüre, là moman qui d'tchint, 


E. THIRIONET. 


Chez les “Rèlis Namurwès,, 


C'est M. L. Léonard, R. N., qui a remporté le premier prix 
avec médaille d'or, au concours organisé par la Société de 
Langue et de Littérature Wallonnes, à l'occasion du centenaire 
de sa fondation. 


Le travail présenté par M. Léonard consiste en une abon- 
dante étude (700 pages) sur le dialecte d'Annevoie (prés de 
Dinant) et environs. Cette ceuvre, la plus importante écrite 
jusqu'à ee jour sur un parler du Namurois, sera publiée par 
les soins de la Société Jubilaire. 


Nous présentons au R. N., L. Léonard, nos plus chaleureuses 
félicitations. 


‘Les Cahiers Wallons. 

LES CAHIERS WALLONS 


CONTE POU L'NOYÉ 


Li vœü dou vi ch’mineau 


Il-aveut djalë fèl saquants djoüs d'asto mais l'bije 
aveut tcheü èt l'timps s'aveut radoüci. La qu'i niveut 
asteûr. Oh! nén pou dire : ène piciye di plomions, t’ossi 
l' djères qui dès plomes, qui dansént l’rigodon divant di 
s'méte à djoke. Mais ¢’n-ésteut rén qu'ène saye, pac’qui, 
in pau pus taurd, on n’véyeut pus ni Ciél ni tére. 

Li timps qu’ lès djins, à yute èt bén au tchaüd, r'wai- 
tént dri leis cáraus |’ grande fièsse dès blankés mouches, 
lauvau, dins l' campagne asèv'liye, in vi ch’mineau ûseut 
P rèstant d'sés fôces conte li nive distchin-nèye ... Oh! 
tni lontimps asséz pou z-ariver à l'Cinse-qu'il-éspéreut 
d' P aüte costè dou créstia!... Et P nive tchèsseut, 
drig'leut sins r'lai, aspèchichant di pus à pus |’ tapis 
mouflasse èyu qu' sès djambes dranèyes mouchént 
jusqu'auzès cwisses. 

Pac’ qu'il-èsteut fourbu, li zine li passe di n-nén aler 
pus lon, di s’coutchi là, èyu qu'il est, arive qu'i plante... 
In tchén qu'bawiye nén lon èri vént l’aspaitchi d chire 
si n-idèye èt li rinde dou carádje. Tièstu, v’la qu'i pour- 
chòt l’voye di s'Calvaire ... 

Au lon, dri l'blanc ridau dansant qu'afwéblit tous lès 
brats, éne viye clotche areümèye sone l’Angèlus’ dél’ 
chije, L'ome a djokè pou choûter comufaut l'vwès fami- 
lière. Piyetis'mint, i fait in signe di Crwés èt pwis, tout 
waut, come si l'Aviérge aveut sti là d'vant li, i dit d'ène 
vwès qui tran-ne : «O bone Moman dès cias qu’sont 
maleureüs, vos savèz bén qui dji vos veus voltiy ; pérdéz 
don m’ misére en pitié ; donéz-m’, s'i vos v'lèz bén, li 
r'pôs pou d'bon dins vo bia Paradis ! Dj'n'ai qui m' pòve 

ye à vos-ofri èt djèl' done di bon cœür au p'tit Jésus 

pou qu'I rinde au Monde boul'vèrsè li pais qu'Il-a promis 
auzès djins d’bon voulwar.» 

Su l' champ min-me, li timps s'a rapauji èt lès stwales 
ont cligni d'l'ouy didins l'Cièl rassonré. Li grande Cinse 
ésteut là, quate pas pus lon. Didins sès mars tout nwars, 
lès fègnèsses discôpént dés trawèyes di clarté ... Saquants 
munutes pus taurd, l’uch’ dél’ maujon si drouveut 
grand au laudje pou z'i r’cévwar li maleureüs. 

C’ésteut l’ chije dou Noyé … Ene pile di vôtes-lèvèyes, 
qui sintént tél’mint bon qu’on “n-n-aveut l’ aiwe à l'bout- 
che, èsteut drèssiye au plin mitan dèl grande tâbe dèl' 
cüjène. Et l'afamè s'è n-n-a donè tant qu'il a v'lu. Bén 
guèdè, bén r'chandi èt surtout bén ravigotè pau bon- 
acueuy dès djins dèl Cinse, li vi ch’mineau a n-n-alè 
coutchi, tout binauje, dins l'lit dou staule des tchfaus. 
En l'i vèyant mouchi, lès brâvès bièsses s'ont mis à hèni 
come pou li dire mèrci d’iésse vènu led t’ni compagniye. 

Ravôtyi comufaut dins deûs tchaûdès couvèrtes, li 
pôve mivé n’a waire taurdji divant d’ dormi come éne 
soquète. 

Faut crwâre qu'il a fait dès bias sondjes pac’ qui 
l'einsi qu'fieut l'toürnéye di ses staules divant mésse a 
méy'-nüt l'a oyu bèrdèler dins s'some : <... li r'pos pou 
d'bon dins vo bia Paradis... ... li pais qu’Il-a promis 
auzès djins d'bon voulwár ... > 


Au p'tit djoû, quand l' dòmèstique a mouchi dins li 
staule pou rafoürer lès tchfaus, il a trouvé l mendiant 
reud come ène plantche èt d’dja tout rafreudi, In souri- 
re qui n'aveut pus rén di ¢’monde-ci floricheut co su sès 
lèpes rissèrèyes pou toudis. 

Li mèd'cin qu'a v'nu vèy” li cadâve a jugè qui l'pòve 
diâbe aveut rindu l'âme su P côp d'méy'-nüt, à l'eüre 
min-me qui l' pètit Jésus aveut v'nu au monde èt qu’ lès- 
Anjes avént diskindu su l'Tére à çn-ocâzion-là pou 
tchanter aus-èchos : < Glwâre a Dieû au pus waüt dés 
Cieüs èt pais su l'Tère aus djins d'bone volontè ! 

Li Vièrge dèl Crépe aveut èxauci l'vœü dou vi ch'mi- 
neau. 

Em.-Jos. PIRET, R. N. 


D'asto : sans arrét. - Divant di s’méte a djoke : avant de se 
reposer. - Mouflasse : sans consistance. - Areüméye : enrouée, - 
Rassonrè : nettoyé. - Bén guèdè : bien recu. - Ravòtyi : 
enveloppé. 


159 


Sainte Babe" 
DIALECTE DE MONTIGNIES-S-SAMBRE 


Les quénquinisses ont fé Vauté 

A quate pas du caré d’él fosse 
Su l cu d'in vi tchaur qui cliyosse 
Et qui Vvèyeti vént d'astoquer ... 


Là, tout monde duvra s'arèter 
Divant Sainte Bábe en t'nitwe di noce. 
Les pus ganaches ou les pus losses 
N'aront nén minme l'èr di r'nikter. 


In cwèt ni a Dji ni à djâbe ; 
Mins Vhouyet coûrt à l'messe Sainte Babe 
Timps qui s'feume cüt l'pus gros lapén. 


Ni faut-i nén striner l'bustoque, 
In foulard qui li va fin bén 
Avou ses pwés come des mastoques. 


H. Van CUTSEM. 


Li vi ouyeà ” 


DIALECTE DE CHATELET. 


L'long d’ l'àye di nwárés spènes, i ploye ét i bârloke 
Come in rotileti qui l'mwárt, abiye, riwèt' d'after. 
Erwétéz-l' s'amwin-ner, lotiyeti, bèrlike-bèrloke, 
Tout piyáne a piyâne, éne pougne didins s'costé. 


Ses p'tits ouy’ rassatchis lûje-nu come des lum’rotes 
Padzou l' péne di s'casquète t'ossi crawietise qui li. 
En chivant Vtiyau d'pupe, toute brouyiye, à faflotes, 
Avou des èrs di sédje ène djane blèf sir’ nérit. 


V'là qui vét d' s'astoker plein mitan d'ène roûlière 

Pou r pôser ses pèkas èt s'souflèt qui flotch'nu, 
Satche ène dimèy' bouchiye, vos store ène flate a tère, 
Pwis skeü s'pupe dins l'richo, qui les cintes tchicote-nu. 

Si nwar djilè, fé crau di toubac èt di spites, 

A dins n’éne potche qui bôye éne viye monte di pauqui ; 
L'ome Vapice pau cwardia, wèt qu'il est timps, puis ride, 
Fèyant co s'bossu dos, mins tout d'minme rapòji. 


E. LEMPEREUR. 


(1) Extrait du beau recueil < Dègne» : hommage des poètes 
et des artistes du Pays de Charleroi, aux travailleurs de la mine. 


Li bribet '” 


(Tchansonète) 


Prumi coplèt : 


Vola, quand v' n'avoz nin bèle maye 

Lès djins ont Vair do rire di vos. 

Mins tot ça por mi, c’ést des gayes. 

Dj'sus pus contin qu'vos-ótes tortos. 

Dji n’ sus nin ritche, djé l'wase bin dire, 

D'alyeárs, ca sveu fwûrt aujiyemint, 

Mins cola n? m'èspétche nin do rire 

Come tortos dji prinds d l'amáüsemint. 

Dji n’sus nin ritche, li béle afaire 

Li tot c'est qu’ dj'a on bon mèsti : Dji va d'mandè. 


Rèfrin : 


Quand dj su-st-èvôye et qu’ dja l'manóye 
Tra la la la, la la la la (bis) 

Dji bwès one gote, dj’ pète one ribote 

Tra la la la, la la la la 

D'mandè, c'est ¢’qu’i gwa d'mia. 


Deuzyin-me coplèt : 


Quand dj' n'a pus nin one trawéye cens' 
N’pinsoz nin qu’ca m' fait do totirmint, 
Dj'veus one maujo d' bèle aparance 

Dji paute, dji va sonè franchemint 
Quand on vint douviè, dji sospire 

Et dji fais Pcia qui dj su au d'bout. 

Su on ton à fè braire one pire, 

Dji dis come ca do mia qui dj' pous : 

Alons, més brâvès djins, one pitite châritè, 
s'i vos plait, por on pôve ovri sins-ovradje, qui 
n'a pus mougni dispeüye l'iviêr passè, 


Rèfrin : 
Quand dj’ sus ... ete. 


Trwèzyin-me coplèt : 


Li lond'mwin dji sins qu' ça me chagrine, 
Po P djoârnéye dji m'instale su V pont 
On grand ècritau su m' pwètrine 

Po fè l'aveüle come i gn'a pont 

Et dji ratind avou pacyince 

Qu'i passe one dame ou on mossieti. 
Alórs', dji mèts tote mi siyince 

A dire, come ca, d'on-air pitiets : 

Alons mès brâvès djins, one pitite charitè, 
S'i vos plait, por on malureûs aveule, qu'a yeu 
Sès deüs-ouys brilès par on viér-goyét. 


Rèfrin : 
Quand dj’ sus ... etc. 


Quatyin-me coplèt : 


Et quand i fait bia, dji voyadje, 

C’ést co ca qui m’ rapwate li pus, 

Dji paute sur onk ou l'óte viladje, 

Ca nulpau dji n’ mi sins piérdu. 

Po qui pus rate lés djins donenuche, 

Dzos mès-abiyemints dj'catche mi brès 

Et dj'èva come ca d'uch a uch. 

I gn’ a ma fwè, qu’Vontets qu'i pied. 
Alons mès bonès djins, one pitite chárité, óh, 
s'i vos plait, por on póve malureûs stropyi 
qwa yet s’ brès èpwartè par on côp d'vint. 


Rèfrin : 
Quand dj’ sus ... etc. 
Cinquyinme coplèt : 


Ci n’ést nin co tot, dj’a dins m’mantche 
Pus d'on toûr qu'a d'djà réyussi 

Et di tènawète dji m' discandje 

Vos l'vèyoz, dji n'saureus pèri. 

Par éximpe, vos m' trouveroz quétfiyi 

Si v’s-aloz a mèsse timps-in-timps 

D'lé Vèglije, lès djambes riplèyiyes 

Et dj'vos dirè en stindant mm'win : 

Alons mès brâvès djins; one pitite charitè, 
Oh! s'i vos plait, por on póve malureüs stropyi 
qu'a yet sès deüs djambes prijes 

dins on-angrènadje di molin a cafè. 


Réfrin : 


Quand dj’ su-st-évóye et qu'dj'a l'manóye 
Tra la la la, la la la la 

Dji bwès one gote, dj' pète one ribote 

Tra la la la, la la la la 

Fé Vbribetl, rin n’ passe ca, 


(1) Recueillie par L. Léonard auprès de M. Joseph Goffioul, 
maréchal-ferrant, a Graux, né a Annevoie en 1882. 


! u Créche 
DIALECTE DE MALMEDY. 


Chaque djour, o travint do Noyé, 
Qwand toumèt lès blankès flotchètes, 
Sol vihe aite, avou lets palètes, 

Lès gamins nu f'sét quu d'maç'ner. 


Foü d'nivaue, i fsét Vblanke houbète, 
Qui catch'rè Peréche ècurinée, 
Chaque djour, o travint do Noyé, 
Qwand toumèt lès blankès flotchètes. 


P'aveür dès tchandèles, i f'sèt l'quète 
Et ci qui vout vèy, deüt sôner ; 

« Pol crêche ! » dit on p'tit rafiné 

Qui court ad'ter dès cigarètes, 
Chaque djour, o travint do Noyé. 


Henri BRAGARD. 

Noël de 1744 l) 


I. 


Sur l'air : Vous qui parcourrez ... 


Bergers, laissez vos houlettes 
et le soin de vos troupeaux ! 
Accordez bien vos musettes 

au son de vos chalumeaux ! 
Un Dieu, au prochain village, 
vient naître pour votre amour. 
Allez offrir vos hommages 

à cet auteur de nos jours ! 


TI. 
Sur l'air : Ah, Ciel... 


Djans, corans ! Qu'èst-ce qui c'èst, coucial ? 
Sür' mint qu’ c’ést nosse Mèssèye. 
Mèt' tès djambes, houlé, so tès spales, 
ti sèrès pus-abèye ! 
Quélès-ascohêyes qui ti fais ! 
Ti cours di totes tès pouhes, 
Ni t'sipèye nin don lès mustês, 
ca vo nos cial a l'ouh ! 


TII. 


Quel bonheur, époux si sage! 
Dieu, que de grâce et de don ! 
Heureuse vierge sans tache, 
s'écriera tout Sion ! 

Les bergers de ce village, 

arrivés près de ce lieu, 

ah ! dans quel pauvre équipage, 
Ciel, ils vont trouver leur Dieu ! 


Iv. 


Dié v's-afwèce vocial èl mohon ! 
O, bondjoù, dame Marèye ! 
Dié wade, grand-pére ! Dihez-nos don : 
Pou-dje bin véy nosse Mèssèye ? 
Ciéte vo-l’-la, ca l'coâr mi Va dit, 


164 


Vin, qu'dji t'báhe co cint fèyes ! 
Dji n'a d'keüre astetire dé mori ; 
dji vei Vautetir di m'vèye. 


V. 


Tu vois, berger, la misère 
où naît ce petit enfant. 
Conçois-tu bien ce mystère, 
ce secret du Tout-Puissant? 
Mortel qui, dans sa carrière, 
vit du monstre d'ambition, 
venez voir notre chaumière ; 
vous aurez votre leçon. 


VI. 


Qui holes-tu la? Pa, tél sipates ! 
10, lé-li la s’ narène! 
N’vetis-se nin qu’ Vèfant èst délicat’ ? 
Ti li frès piéde alène ! 
Djans-é rade, ca i moûrt di faim 
divins cisse fwète djaléye ! 
Nos li-apwèt'rans don a magnin 
èt dèl lègne po ’ne blaméye. 


Aug. DOUTREPONT. 


(1) Extrait de «La Terre Wallonne > 1909. 


Lés-ans di m’vikériye 


Divant mi, quand dj'èsteüve èfant, 
Dj'è vèyeûve tote one ribambèle ; 

Où sont-is lès potirichinéles ? 

Dji sondje afiye ... en m'ritotirnant ... 


Sont-is glissis ètur mès dwègts, 
Sont-is tchèyus dins lès bèrdouyes, 
Ni sont-is pus qu' dès mwatès fouyes 
Qui lès-iviérs ont rascouvièt ? 

Ni sont-is pus qui dés souvnirs 

Qui dwâm'nu dins l'ridan dèl drèsse, 
Saquwants nwârès croles dins one bwèsse, 
Dès portraits qui n’sont nin d’ayir ? 


Ni sont-is pus qui dès-èchèts (1) 

Di crévaudes qu’ont tchérwé m’visadje 
Et qu'ont l'air dè dire : «C’ést damadje!» 
Quand dji m'rawaite didins m'murwè ? 


Ni sont-is pus qu'dès-èrènis, 

Dès viziyes qu'on n’wazretive pus djonde 
Et qw'aurin-n' totes lès pwin-nes do monde 
A chovér l'nive djus d'mès timplis ? 


Edmond TILLIEUX, R. N. 


(1) Echét : Echeveau. 


In ptit futé 


DIALECTE DE SOIGNIES. 


Il a vrémint pou cwâre qué vos-avéz skipi 

in désfésant vo barbe pou véni nos soutni 

qu'on rascôye din l's-infants mwins d’contintmints qué 
[d'rüses. 


Is sont roüyants qu'vos dites? è bi mi, ça m'amâse, 
di les comprinds fôrt bi, d'ai yeü leü n-âdje ètou. 
Dites mè çou qu'vos voüréz, vos n'èréz ni l'dèbout ! 


Ça m'fét toudi plési quand di vwas l'niaf Dodole 

spiyant come in pinchon aui skiye wôrs d'ène gayole 

accouri rade a scréne tous les djoûs a m'méson. 

Pinséz qu'ça m'fét 'ne sakè pace què l'pètit moulon 

vit quéques fwas in djouglant taper s’cwésse dèvin 
[m'soupe. 


Vous-autes vos li clapriz ène fameüse èstèrloupe 
s'i voüroüt vos stiki dévin les trés d’vo néz 

des plotchéyes dé moustarde ou bi des rukes dè sé. 
Qué voléz qué di dzisse s'il angne din mes-oréyes, 

s'i péstéle èm marone, s'i rlaume déssu mes gvéyes 
ava l' neüve éscumeréte ? Nos-avons sté infants 
yè di cwäroûs fin bi qué di l'süs co métnant. 


Il a skété m'n-orlòdje in s'bèrlondjant al kin-ne ! 

C'èstoüt 'ne vièye, après tout, qui n'sounoüt qu’tous les 
[smin-nes. 

C'est co l'pètit futé qu'in vit a mes pifios 

yè qui a set, l'aute djoû, foute des pokes a m'garlo. 


Mins d'ai sté pus d'in côp in dèsmisse ava mére 
pace qu'èle prétind, l'souyète, què di waste ès browére ! 


Ursmar FIERAIN. 


Glossaire. — Rotiyants : remuant; spiyant : nerveux, agile; 
a scréne : a la veillée; cwèsse : coude; éstérloupe : gifle; 
berlondjant : balançant ; pifios : bibelots; garlo : cruche; 
dèsmisse : désaccord ; di waste : je gâte. 


Li Fwère di Mouchons 


(Voir le numéro de novembre). 


Après Nware Bije Bon Solia 


A qwè sondj'nu-t-is tos ces tila en s'pormwinnant dins 
les picintes di nosse parc Josafat ? 


C'est dimègne audjoürdu et come maurdi c'est l'quén- 
ze d'aoüss', on d'dit qui d'mwin c'est co semdi! 

En plin aouss', li premi aprés l’fén dèle guerre, padzos 
l’solia fwart rilüjant qui v'z'asbleuwi, les sotès tiesses 
batt'nu l'berloke. Les idéyes sont discuzeuwes : ... Quand 
r'vairé-t-i li djoù où qu’ nos pòrans mindji à nosse fwin? 
Bon solia vo no rindoz l'espwèr. 


On d'vise adon di c'qui manque co : do laurd, po li 
ptite salade ; les solés qui bauy’nu! Les mouss'mints ! 
C'est l’vrai qu’nos ratindans come li lchèt après l'soris. 
Ah! on n’z’a tant rabatu les oréyes au posse : pacyince! 
coradje ! nous arrivans avou des batias... èt tot c'qu'i 
faut ! 

Si v'z'aviz l'maleür di dire po l'momint qu'i faurè co 
ratinde sakants mwès po yesse aidi, vo vo friz éfortchi, 
les djins sont-st-insi! 

Mins po l'momint li stwali est si clér, li solia si doré 
èt si tchôd ! Rapairi pa in bon vint, on s’sint pus contint; 
on roviye qui dmwin pôréve yesse fwart nwar... On 
n’sondje qu'aus bias costés di nosse pôve pitite viye. 

En rwaitant l'solia qui spaud su l'terre si boune tcha- 
leur rifyant biesse ét djins, li ciél si bleuw, si grand, on 
s’sint presse a criyi : Mon Dié come c’est grand c’qui 
v'z'avoz là fait, come c'est bén adjinci ! 

Quén baguète qui v'z'a falu po mette tot ça en mouv’- 
mint. Riconèche tot c'qui nos vèyans autou d'nos, c'est 
fér l'pus grand des akes di fwè. Dins nos miséres nos 
duvrans co sovint riléver l'tiesse po vo d'mander di co 
t'nu bon po z'aurder nosse coradje. 

I gna tant d'cayaus èt d'wartiyes dins les tchméns. 
Li maletr s'abat sur nos, come dins l'timps, li bidet au 
tiradje au sórt. Les djins d'metr'nu sovint soürds come 
des pots, à l'plinte do cénque qu'est pris; n'est-ce nén 
adon qui faut rwèti au wòt ? 

Lidéys si rèfwarciye en waitant li niléye di mouchons 
qui s'èlève dizeù l’parc ; aprés in tou d'zeü l'Maroni qui 
nos conichant bén, li binde plonke tot dwèt su l'Cén- 
quanténére, les djins ont bachi l’tiesse, po s'achèver leù 
pormwinnade. 

Ah! s'is vèyén'nt cu qu s'passe dins nosse bia rédjimint 
a plumes qui plonke dèdjà su Auderghem. Rindjis èt 
bén nipés, quén bia côp d'ouy pa d'zeü, Vo les là è l'air 
po l’prémére ètape di leù grand voyadje; i gna po 
scwére à éne rivüwe. 

Tot set, prèmi, c'est « L'Aiglon » nosse-t-agace sècrè- 
tére ; quate di ses maseürs, ossi bèles qui bén tatchiyes, 
sont rindjiyes padri léye, èles féy’nu sondji à des tam- 
bouris-sapeurs da Napolèyon, ci fiérs a Sint Fouyén. 

Su l'twéziynme ligniye, c'est l'Cardinál qu'est dins 
l'mitan, rilüjant comme li «Prince Charmant». I n'ii 
manke qui des blankès guétes ét in sabe à s'costé po qui 
fuche in bia Mousquétére. 


Su l'gauche do vi maisse is sont-st-à chije : deùs cisets 
sons rècrèstés, deùs maules di canari avou deùs cisets 
au d'dibout, A s'dwéte, chis bauchéles. Li prémére, nos 
l'riconichant, c'est < Fréguéte» qu'est vneuwe avou 
s'maseür. Li mayeür a prométu d'les câzer. Ossi ino- 
cintes qui « Micaéla » apwartant l'éte à s'cousén dins 

«Carmen >. Adon, deüs faubites à nware tiesse qu'ont 
po vijénes deüs nézéyes pititès mazindjes, 

Padri, si t'nant come des valets d'boune maujone, c'est 
quate gros sauverdias à tiesse plate èt nware qui clòy'nu 
les rindjiyes. 

Les òtes < pèlèrins > süv'nu, sèmés su in d'méye sèke ; 
èn: diméye douzinne d'arondes fèy'nu l'police autou do 
ptit camp-volant qui, bén tapinés, sont capâbes di fér 
brinmint des djalous. 

Di timps-in-timps, in còp d'chouflet po r'prinde alinne 
sakants munutes, tantia qu'au d'bout d’éne eure is ont 
sautlé Wauve èt Otigniye. 

Quand l'fameüse nwéye a sti rconeuwe, on z'a plonké 
su in d'méy tou; en s'astapant, on n'ètindève qui des 
ramadjes di contintmint. 

Sakants mots do sécrétére fèy'nu l'toü èture zèls ! On 
taudje éne eüre, mins on mougn'ré dins twés quarts 
d'eüre; en ratindant... «liberté»! Is n'sé l'ont nén fait 
dire deüs cóps, abiye dins les campagnes. 

Mins l'Cardinal a t'nu tote si rindjiye... Ene munute, 
vunoz avou mi à l'ombe, dji vo dóré éne pitite lécon. 
C'est qui faut qu'vos seüchije vo t’nu si vo vloz yesse 
cázées ét bén tchaire à mwinnadje ... 

Nos n'frans nén come les djins qui mintich'nu su 
l'Adje qu'is ont, qui mét’nu li tchapia d'leü couséne ou 
qui s'féy'nu pu ritches qu'is n'sont. Ca n'vout nén por- 
tant dire qui faut catchi ses bias costés. 

— A vo, pénson favori; vosse béle vwés n'sufiré nén. 
I faut aprinde à vo tnu ; métoz l'tiesse ène miéte su |’ 
gauche, adouvioz bén fwart vosse-t-ouy, n'eüchiz nén 
seürmint peü di rwaiti les curyeüs. 

— Et vo mi p'tite, in pau d’franchisse ; vo ploz go- 
doye! vo récréstér, tchaurnéye come vos-astoz. Abutou- 
wez-vo à l'riwaiti dins les ouys, ca vairé tot seu. 

— Faubite! on sét bén qui v's'astoz djoliye; l'ouy' vo 
l'avoz dj'à fwart lüjant, ène miéte di ritneuwe ni pout 
vo fér qu'do bén. 

Li lécon est fwart longue, éle séré méteüwe à profit. 
Tot din cóp, éne aronde s'abat en tronnant des éles : 

— Qué gna-t-i? Accidint ? 

— Non respond l'mèssadji, c'é-st-éne astaurdjiye. Ene 
faubite ni s'sintant nén bén, nos n'z'avans astapés ; 
come ca durét, avou s'maisse nos pinsant qu'éle s'a- 
prestéye à ponre. Dji véns qwai vosse-t-avis. 

— Dijos aus spreuwes di tchwési place au rqwè, dins 
les fossés; d’afoncér l'potia po l'nid. Les ôtes, tot d'süte 
à l'tchesse aus strins, fouyes ét aye; dj'arrive dins dis 
munutes. 


L'aronde est dja lon. Quand l'Cardinal vairè, tot sërë 
presse. Li ptite, bén coradjeüse, é-s-ta costé di s'maisse; 
is pudront leüs rüches ét ... à l'gràce do Bon Dié. 


Come i fréve bon vikér, si des djins estén’nt tot paréys. 
Amon les mouchons, gna pon d'guerre ni di r'cuveü 
d'contribucions ; échéne on fèt l'aoüss' en fyant paurt 
di fréres sins jamais rovi d's'aidi yin l'óte. 


Li moncia est ruvnu à l'mwéye po r'cinér ; is scouyon'- 
nu su l'dos des Namurwès : 


— I parèt qu'on s'lève si taurd èle ville? 
— Nos let d'mandrans, respond én ôte. 


On brostéye co sakants munutes jusqu'aus deüs cóps 
d'chouflet; adon c'est l'disdüs. On s'cheüt, on s'brouch- 
téye, on lustréye ses plomes ét adon on sautéle é l'air en 
criant : Vive Nameur po tot! 


Chakin a rpris s'place. On passe dizeü Djiblous, pays 
des paréns ét d'Sint Wigbertus'. 


Li cóp d’ouy divént tote site si bia! Dédja les blankés 
vôyes si marquéy’nu dins l'Bwès, les brisés si cotwar- 
dant. Des bélés maujones avou des roudjés panes. Après, 
voci Sambe, rilüjante come ène couléye d'ardjint; li 
tchmén d'fièr, les clotchis, li Parc, nosse Parc Marie- 
Louwisse, ossi bia qui l'est ptit. , 


On comande in tot dissus l'Ville, Alons mouchons, 
voci l'Cité da Biétrumé Picard, Bosret, Wérotte, Dethy, 
Mandos, Loiseau, Pirsoul, Evrard... è des rélis, les fa- 
meus rélis qui nos purdans po les capucéns des létes 
walones déle Trape di Moncrabau. 


Alons, clotchi d’Sint Djan! Cariyon d’Sint Aubin! 
Cheyoz vos clokes! Vaici, c'est nos òtes, vos camarades 
di Brusséle. Ah ! Namurwés vos n'savoz nén à c'momint- 
ci come nos ouys si brouy'nu èt come nosse coeur toctéye! 


Coq walon, disployiz vos éles po tchantér a fér triya- 
nér les pus malades. A dmwin, ou putòt, a tot rade, 
pasqui ossi rade tcheüs au parc, nos sèrans amon nos- 
ôtes. 

Nameur pays da Chope-louis qu'a tant waiti à nos 
ptits Beskétias, à nos bias cwéns déle Citadéle, éne si 
bèle broche po vos twèlète. 

— Vive Tutank-Namen. 

L’arrivéye au parc ni s’pout nén racontér ; is sont là, 
à l'atüt; tchants walons, musike di famile, ... quén ré- 
cepcion ! quén plaiji!... 

(A suivre.) 


O. MOLLET, R. N. 

